
Prefaţă 


Ştii ce înseamnă orgie? Enciclopediile dau definiția originară 
ca fiind celebrarea unor ritualuri religioase în Grecia Antică.! În 
zilele noastre, acest cuvânt se referă la un gen mult mai reţinut 
de zburdălnicii, în care sexul își are locul său. 

Însă, de fapt, tot aceasta era semnificaţia cuvântului în Grecia 
Antică. În perioada respectivă, bărbaţii obișnuiau să se 
întâlnească după-amiaza pentru dezbateri filosofice, urmate, 
câteva ore mai târziu, de un „simpozion” sau o petrecere cu 
băutură, care se sfârșea adeseori într-o orgie. Soţiile nu erau 
prezente, în schimb, participau băieţi și tineri. Grecia era lipsită 
absolut de orice tabu sub acest aspect; în antica Eladă, oamenii 
gândeau și simțeau altfel. 

Oricine știe ce este o povestire știinţifico-fantastică, dar 
probabil nu știai că și în Grecia Antică circulau povești știinţifico- 
fantastice, însă mult mai fantastice decât ale noastre. Diferenţa 
este că locuitorii ei nu-și considerau poveștile știinţifico- 
fantastice ca fiind fantezii utopice; grecii credeau că poveștile 
relatau evenimente reale, care se petrecuseră cu adevărat. Şi 
mai există o deosebire. Poveștile noastre știinţifico-fantastice - 
cum ar fi aventurile „Navei spaţiale Enterprise” - au loc în viitor, 
în vreme ce grecii antici se întorceau într-un trecut obscur, 
depărtat, cu milenii întregi înaintea vremurilor lor. 

Imaginează-ţi doar că insula Creta este patrulată permanent 
de un paznic de metal, care posedă capacitatea fenomenală de 
a monitoriza toate corăbiile care se îndreaptă către insulă și de 
a le spulbera de pe suprafaţa mării. Niciun străin nu ajunge să 
pună piciorul pe insulă împotriva voinţei stăpânitorilor ei. Dacă o 
corabie reușește totuși să se strecoare, monstrul metalic poate 
să îndrepte o căldură imensă asupra ei și să-l calcineze pe 
invadator. Însă, acest robot paznic are un punct slab: dacă i se 


1 Der grosse Brockhaus (Wiesbaden, 1953). 


desface un anumit șurub din corpul său metalic, sângele gros i 
se scurge, astfel încât este imobilizat. În mod evident, numai cei 
care l-au construit și urmașii lor cunosc situarea precisă a 
acestui punct vital. 

Această poveste exista deja în urmă cu circa 2500 de ani și 
grecii erau convinși că spunea adevărul despre evenimente 
petrecute cu mult înaintea timpului lor. Robotul care patrula 
insula Creta se numea Talos și inginerii care cunoșteau poziţia 
precisă a locului pe unde trebuia scos lichidul hidraulic, astfel 
încât monstrul să fie inactivat, erau numiţi „zei”. 

Această Grecie Antică este inundată pur și simplu de povești 
incredibile. In Argonautica, o poveste veche de mii de ani, ale 
cărei origini sunt ascunse în negura timpului, apar așa-numiții 
„centauri”. Ce anume ar trebui să fie aceștia? „Centaurul” este 
un hibrid, cu trunchiul și capul de bărbat, dar cu restul corpului 
de cal. In esenţă, o absurditate care ar trebui să constituie o 
născocire a imaginaţiei. Însă hibrizii au existat, în Antichitate, și 
în alte locuri. Istoricul și părintele bisericii Eusebius (m. 339 
d.Hr.), care a intrat și în istoria ecleziastică în calitate de episcop 
de Cezareea și de cronicar creștin, a scris despre hibrizi în 
volumul V al operelor sale. „Zeii”, relatează Eusebius, „au creat 
diverse fiinţe hibride”: 

Au dat viaţă unor fiinţe omenești cu două aripi; și apoi altora, 
cu patru aripi și două chipuri și cu un corp și două capete... dar 
și unora cu copite de cal și altora în formă de cal în spate și de 
om în față... și au mai fost creaţi tauri cu capete de om și cai cu 
capete de câini, precum și alți monștri cu capete de cai și 
corpuri de oameni... apoi, tot felul de fiinţe monstruoase ca 
niște dragoni... de multe feluri și diferite între ele, cărora le-au 
păstrat imaginile în Templul lui Belus, pictate unele lângă 
altele...2 

Se spune că au existat „fiinţe umane cu două aripi”? Prostii? 
Atunci, de ce formele lor ne sar în ochi pe stelele și sculpturile 
din toate marile muzee? Singura diferenţă este că nu sunt 
denumite „fiinţe omenești cu două aripi”, deoarece arheologia 
noastră modernă se referă la ele cu termenul „duhuri înaripate”. 
„Fiinţe omenești cu copite de cal”, centaurii, pe jumătate 
oameni și pe jumătate cai, sunt imortalizaţi în imaginile din 
Antichitate. Şi se spune că au fost creaţi „tauri cu capete de 


2 Josef Karst, Eusebius Werke, 5. Band: die Chronik (Leipzig 1911). 


om”. Monstrul cretan, Minotaurul, a fost o asemenea 
monstruozitate. Un taur cu cap de om, pentru care cretanii au 
construit celebrul labirint. 

Este posibil, în aceste condiţii, ca poveștile antice din 
Argonautica să nu fie nici pe departe, la urma urmelor, doar 
simple povești cu zâne? Sunt relatări ale unor evenimente 
reale? Și când anume, în curgerea nesfârșită a timpului, se 
presupune că s-ar fi întâmplat aceste lucruri? Nimeni nu știe. 
Însă, în Malta, există un templu care a fost datat de specialiști în 
jurul anului 12.000 î.Hr., pe baza orientării lui astronomice. Și 
există situri subacvatice, atât în Atlantic, cât și în Pacific. În 
Mediterana, nu departe de Marsilia, scafandrii au descoperit un 
tunel subacvatic la adâncime de 35 m, în pantă. Tunelul 
conducea la un coridor cu lungimea de 40 m și se sfârșea într- 
un lac. La suprafaţa lacului, torţele au scos la iveală o galerie cu 
picturi: mostre ale acestor culori, analizate cu carbon 14, au 
dezvăluit o vârstă de aproximativ 18.000 de ani. 

Pare să fie ceva în neregulă cu datarea noastră. Oare 
poveștile grecești sunt cu mult mai vechi decât este pregătită 
cercetarea să recunoască? Ar fi posibil ca acestea - sau cel 
puţin unele dintre ele - să nu fie nici pe departe invenţii de 
domeniul „științifico-fantasticului”, ci să reprezinte o realitate a 
trecutului? 

Cartea pe care o ţii în mână nu este o carte de istorie despre 
Grecia Antică, ci o carte despre poveștile ei. Grecia din perioada 
Antichității abundă de povestiri extraordinare. Oare rătăcirile lui 
Odiseu chiar s-au întâmplat? Ce se petrecea la Delphi? Chiar a 
existat acolo o profetesă tenebroasă, care prorocea toate 
evenimentele politice majore? Descrierile atât de elocvente ale 
Troiei se bazează oare pe adevăruri? Și cum rămâne cu 
Atlantida? Toate informaţiile pe care le avem referitoare la 
Atlantida, la care fac trimitere toţi autorii care au abordat acest 
subiect, provin din Grecia. Şi cine erau argonauţii, care și-au pus 
în minte să fure Lâna de Aur? Grecia merită să fie explorată. Te 
invit să pornim împreună într-o aventură specială. 


Capitolul 1 
Aventurile navei interstelare Enterprise într-un mileniu de 
mult apus 


Mijloacele impure duc la un final impur. 
Mahatma Gandhi, 1869-1948 


Cu mult, mult timp în urmă, a trăit un descendent îndepărtat 
al zeilor. Nimeni nu știe care a fost numele pe care l-a purtat 
iniţial, dar grecii i-au spus lason. O să fiu obligat să mă 
mulţumesc cu acest nume, de vreme ce nu-i cunosc vreun altul. 
Dar, lason nu era om obișnuit, căci în vinele lui curgea sânge 
albastru. Tatăl său era regele Aison din lolcos, în Tesalia. Însă, 
așa cum se întâmplă frecvent în mitologie, lason a avut un frate 
vitreg hain, care i-a furat tronul când el era încă în leagăn. Tatăl 
lui lason a făcut aranjamente ca tânărul său vlăstar să fie 
crescut de un centaur. Alţii spun că mama lui l-a dus la centaur, 
dar nu acesta este lucrul important aici.5,* Centaurii erau o 
corcitură ciudată, cu capul, trunchiul și braţele de om, însă cu 
trupul de cal. Un fenomen cu adevărat extraordinar. Şi probabil 
că lason s-a bucurat de o creștere cu totul neobișnuită! 

lason este legat de un oracol, pentru că oricine însemna cât 
de cât ceva în Grecia Antică avea de-a face cu un oracol. În 
acest caz, profeția avertiza în legătură cu un om cu o singură 
sandală. Intr-o zi, când rău famatul rege, fratele vitreg al lui 
lason, dădea o petrecere îmbelșugată pe plajă, un bărbat tânăr, 
înalt, frumos s-a apropiat în fugă. Era lason, care purta o singură 
sandală, pentru că o pierduse pe cealaltă în noroiul unui râu. 
lason era îmbrăcat cu o piele de leopard și o tunică de piele. 
Regele nu l-a recunoscut pe străin și l-a întrebat enervat cine 
era. Zâmbind, lason i-a răspuns că tatăl său adoptiv, centaurul, 
îi spunea lason, dar că numele lui adevărat era Diomede și că 
era fiul regelui Aison. 

lason și-a dat seama repede cu cine vorbea și și-a revendicat 
imediat tronul, care îi aparţinea de drept. În mod surprinzător, 
regele a fost de acord, dar cu o condiţie care, a presupus el, nu 
putea fi îndeplinită. l-a spus lui lason că trebuia să-l scape de un 
blestem, care fusese aruncat asupra lui și a întregii ţări. Trebuia 
să aducă Lâna de Aur, care era păzită de un dragon, într-un loc 
foarte îndepărtat. Acest dragon nu dormea niciodată. Abia când 
această faptă era dusă la bun sfârșit, regele putea să abdice din 

4 Robert Graves, The Greek Myths (Penguin, 1993). 


fruntea regatului său. 

lason a fost de acord și, astfel, a început cea mai incredibilă 
povestire știinţifico-fantastică. Mai întâi, lason a pornit în 
căutarea unui constructor extraordinar de corăbii, care să-i 
făurească cea mai uluitoare corabie care existase vreodată. 
Numele acestui om era Argos și cercetătorii nu s-au pus de 
acord cu privire la originile lui. Cert este că Argos trebuie să fi 
fost un inginer remarcabil, deoarece i-a construit lui lason o 
corabie cum nu mai fusese vreuna până atunci. Desigur, Argos 
avea relații neobișnuite, căci a fost sfătuit de nimeni alta decât 
de Atena și, potrivit indicaţiilor ei, a fost construită un fel de 
corabie care „nu putrezește niciodată”. Nemulţumindu-se doar 
cu atât, Atena a contribuit personal cu un gen neobișnuit de 
grindă, pe care a inclus-o în prova corabiei. Trebuie să fi fost o 
bucată de lemn extraordinar, pentru că putea să vorbească. 
Exact când corabia părăsea portul, grinda a strigat de bucurie 
că începea călătoria și, mai târziu, a avertizat echipajul despre 
multe primejdii. Argos, constructorul, a botezat grandioasa 
corabie Argo, cuvânt care, în greaca veche, înseamnă 
aproximativ „rapid” sau „picioare care plutesc”. Ca urmare, 
membrii echipajului au fost numiţi „argonauţi” și întreaga 
poveste se numește Argonautica. (Astronauții și cosmonauţii 
noștri și-au luat numele direct de la argonauţii greci.) 

La bordul corabiei Argo era loc pentru 50 de oameni, care 
erau probabil toţi specialiști în diverse domenii. Acesta este 
motivul pentru care lason a trimis mesaje tuturor caselor regale, 
în căutarea unui echipaj de voluntari cu abilităţi speciale. lar 
aceștia i s-au înfățișat, toţi eroi și vlăstare de zei. Lista 
echipajului iniţial s-a păstrat doar parţial, iar cercetătorii spun că 
autori ulteriori au adăugat și alte nume.7,8 Echipajul trebuie să fi 
fost absolut fenomenal și a cuprins următoarele personaje: 
Melampus, fiul lui Poseidon; Ancaeus din Tegeg, de asemenea 
vlăstar al lui Poseidon; Amphiarus clarvăzătorul; Lynceus 


5 Gustav Schwab, Sagen des klassischen Altertums (Viena și 
Heidelberg, 1972). 

6 Ludwig Radermacher, Mythos und Sage bei den Griechen (Munchen 
și Viena, 1938). 

7 Paul Drager, Argo Pasimelousa: Der Argonautenmythos in der 
griechischen und römischen Literatur (Stuttgart, 1993). 

veghetorul; Castor din Sparta, luptător; Iphitus, fratele regelui 
din Micene; Augeias, fiul regelui din Phorbas; Echion vestitorul, 
un fiu al lui Hermes; Euphemus din Tainaron, înotătorul; 
Heracles din Tiryns, cel mai puternic om; Hylas, iubitul lui 
Heracles; Idmon din Argive, un fiu al lui Apollo; Acastus, un fiu al 
regelui Pelias; Calais, fiul înaripat al lui Boreas; Nauplius 
marinarul; Polydeuces, campionul din Sparta; Phalerus arcașul; 
Phanus, fiul cretan al lui Dionysos; Argos, constructorul corabiei 
Argo, și lason însuși, conducătorul expediției.9,10 

Diverșii autori, care au descris călătoria corabiei Argo acum 
mai bine de 2000 de ani, au adăugat alte nume. În diferite 
momente ale istoriei Greciei, scriitorii și istoricii preocupaţi de 
argonauţi au presupus că trebuia neapărat ca un personaj 
celebru sau altul să se fi aflat acolo. Cea mai veche listă se 
găsește în Poemul pithian IV, consemnat de un autor pe nume 
Pindar (circa 520-446 î.Hr.). Aceasta conţine numai zece nume: 
Heracles, Castor, Polydeuces, Euphemnus, Periclymenus, 
Orpheu, Echion și Eurytus (ambii fii ai lui Hermes, mesagerul 
zeilor), precum și Calais și Zetes.11,!? Pindar accentuează în 
permanenţă că toţi acești eroi erau de origine divină. 

Cea mai bună și, de asemenea, cea mai detaliată descriere 
atât a întregii călătorii, cât și a eroilor care au luat parte la ea 
provine de la Apollonius din Rhodos. Acesta a trăit cândva între 
secolele al III-lea și al IV-lea î.Hr. Dar, în mod evident, Apollonius 
nu a fost creatorul Argonauticii. Diverși cercetători presupun că 
trebuie să se fi inspirat din surse mult mai vechi.'5,: Apollonius 
scrie în „Primul cântec” al său că poeţii dinaintea sa povestiseră 
că Argos construise corabia călăuzit de Palas (Atena). 
Fragmente din Argonautica pot fi regăsite până în secolul al VII- 


9 Graves, The Greek Myths. 

10 Georg Wissowa, Paulys Realencyclopădie der Classischen 

12 George W. Mooney, The Argonautica of Apollonius Rhodius (Dublin, 

13 Emile Delage și Vian, Francis, Apollonius de Rhodes: 
Argonautiques, Tome III; Chant IV (Paris, 1981). 

14 Karl Schefold și Jung, Franz, Die Sagen von den Argonauten, von 
Theben und Troja in der klassischen und hellenistischen Kunst 

lea î.Hr. Cercetătorii nu exclud posibilitatea ca povestea să-și fi 
avut originile de fapt în Egiptul antic. 

Argonautica lui Apollonius a fost tradusă în limba germană în 
anul 1779. În citatele mele din această poveste mă voi baza în 
special pe această traducere, veche de-acum de peste două 
sute de ani. Traducerea din 1779 nu este impregnată încă de 
atitudinile noastre moderniste și reflectă stilul originar înflorat al 
lui Apollonius. Un fragment din lista de nume, realizată în urmă 
cu aproximativ 2400 de ani, se prezintă după cum urmează: 

Polyphem, elatidul, venea din Larissa. Cu mult timp în urmă, 
stătuse umăr la umăr cu lapiţii, în războiul împotriva centaurilor 
sălbatici... 

Mopsus a venit și el, titaresianul care învățase de la Apollo să 
interpreteze zborul păsărilor... 

lphitus și Clytias făceau și ei parte din acest echipaj, fiii 
sălbaticului Eurytus, căruia zeul care trage până departe îi 
dăduse arcul... 

Alcon l-a trimis pe fiul său, cu toate că pe urmă nu i-a mai 
rămas niciun fiu în casă... 

Dintre eroii care au părăsit Argos," ldmon a fost ultimul. A 
învăţat de la zeu [Apollo] arta urmăririi zborului păsărilor, a 
profeţiei și a citirii semnificaţiilor meteoriţilor învăpăiați... 

Lynceus a venit și el... avea ochii incredibil de ageri. Dacă 
zvonurile sunt adevărate, putea să vadă până adânc în mijlocul 
pământului... 

Pe urmă, a venit Euphemus, de pe zidurile din Tenaros, cel 
mai dibace la înot... și au mai venit doi fii ai lui Neptun...1€ 

Indiferent care dintre listele de nume este mai apropiată de 
original, argonauţii au fost, în orice caz, un echipaj ales pe 
sprânceană, de fii de zei, fiecare dintre ei având propriile haruri 
și îndemânări extraordinare. Acest grup ieșit din comun s-a 
adunat în portul Pagasai din peninsula Magnesia, pentru a porni 
alături de lason în căutarea Lânii de Aur. 

Înaintea începerii călătoriei, au dat un ospăț în onoarea lui 
Zeus, părintele zeilor,” și după aceea întregul echipaj a urcat la 
bord, străbătând o mulţime de mii de gură-cască curioși. 


15 Se referă la numele unui oraș. 

16 Die Argonauten des Apollonius (Zurich, 1779). 

17 W.H. Roscher, Ausfuhrliches Lexikon der Griechischen und 
Römischen Mythologie (Leipzig, 1890). 


Apollonius descrie astfel plecarea: 

Și, astfel, eroii au trecut prin cetate și și-au croit calea în vale, 
către corabie... Cu ei și în jurul lor alerga o mulţime numeroasă, 
nechibzuită. Eroii străluceau precum stelele din cer printre 
nori...18 

Poporul i-a ovaţionat pe temerarii marinari și le-a urat succes 
în toate întreprinderile lor și să se întoarcă cu bine, în timp ce 
mamele speriate își strângeau copiii la sân. Întreaga cetate a 
fost stăpânită de tumult până când Argo s-a depărtat către 
orizont și nu s-a mai văzut. 

Și pentru ce anume tot acest efort? Din cauza Lânii de Aur. 
Dar ce este acest obiect cât se poate de ciudat atât de râvnit? 
Majoritatea enciclopediilor pe care le-am consultat descriu Lâna 
de Aur ca fiind „blana unui berbec de aur”.19,0,21,22 Prin urmare, 
se presupune că acest întreg echipaj de argonauţi a pornit pe 
mare din cauza unei blăni? Se presupune că a fost construită 
cea mai mare corabie a vremii și că fiii zeilor și regilor și-au 
oferit serviciile de bunăvoie pentru a porni în căutarea unei 
blăni ridicole? Şi ar fi trebuit ca, din această cauză, țara să se 
afle sub puterea unui blestem, care se presupune că ar fi 
meritat asemenea eforturi pentru a fi alungat? Și un dragon, 
care „niciodată nu doarme”, ar fi trebuit să păzească amărâta 
de blană zi și noapte? Cu siguranţă nu! 

Nu, în mod sigur nu, pentru că Lâna de Aur era o blană 
deosebită, cu proprietăţi uimitoare. Putea să zboare! 

Legendele ne spun că Prixos, un fiu al regelui Athamas, 
suferise foarte mult din cauza mamei sale vitrege, până când 
mama sa naturală îi răpise, pe el și pe sora lui. li pusese pe copii 
pe un berbec cu blana din aur, pe care i-l dăduse cândva zeul 
Hermes, și, cu ajutorul acestui animal miraculos, cei doi copii au 
zburat peste pământ și mare, aterizând în cele din urmă la Aia, 
capitala regatului Colchis. Acest regat se afla la capătul cel mai 


18 Die Argonauten des Apollonius. 

19 Roscher, Ausfuihrliches Lexikon der Griechischen und Römischen 

20 Hubert Cancik și Schneider, Helmuth, Der neue Pauly: 

21 Edward Tripp (traducător), Reclams Lexikon der antiken 

îndepărtat al Mării Negre. Regele din Colchis este descris ca 
fiind un tiran crud care, atunci când îi convenea, își încălca ușor 
cuvântul și care voia să pună mâna pe acest „berbec zburător”. 
Lâna de Aur a fost, ca urmare, bătută în cuie pe un copac. In 
plus, pentru paza ei, s-a recurs la serviciile unui dragon, care 
sufla flăcări și nu dormea niciodată. 

Așadar, Lâna de Aur era un fel de mașină zburătoare, care îi 
aparținuse odinioară zeului Hermes. În niciun caz nu trebuia să 
rămână în mâna unui tiran, care ar fi putut să abuzeze de ea în 
scopurile sale netrebnice - așa explicându-se și organizarea 
echipajului de primă clasă, cu toate îndemânările lui deosebite 
și ajutorul descendenților zeilor. Toţi voiau să recupereze ceea 
ce le aparținuse zeilor din Olimp. 

De cum s-au îmbarcat, argonauţii și-au ales un conducător 
într-o manieră democratică. A fost preferat Heracles, cel mai 
puternic dintre toţi, însă el a refuzat însărcinarea. A spus că 
onoarea îi aparținea numai lui lason, iniţiatorul expediției. 
Corabia a ieșit iute din portul Pangasai și a ocolit peninsula 
Magnesia. După câteva aventuri neprimejdioase, echipajul a 
ajuns la peninsula Capidagi, care este legată de continent 
printr-o fâșie de pământ. Acolo trăia poporul dolion, al cărui 
tânăr rege, Cyzicus, le-a cerut argonauţilor să-și lege corabia în 
portul din golful Chytos - părând să uite să-i avertizeze despre 
uriașii cu șase braţe care trăiau și ei acolo. Argonauţii, care nu 
bănuiau nimic, au urcat pe un munte din apropiere să se 
orienteze. Numai Heracles și alți câțiva oameni au rămas să 
păzească corabia Argo. Monștrii cu șase braţe au atacat imediat 
vasul, fără să ia seama însă la Heracles, care i-a văzut 
apropiindu-se și a omorât câţiva dintre ei cu săgețile sale 
înainte chiar ca lupta să înceapă. Între timp, ceilalţi argonauţi s- 
au întors și, mulţumită talentelor lor deosebite, i-au măcelărit pe 
atacatori. Apollonius scrie despre acești uriași: „Corpul lor are 
trei perechi de braţe viguroase, asemănătoare cu labele 
animalelor. Prima pereche este prinsă de umerii lor diformi, a 
doua și a treia pereche pornindu-le din șoldurile oribile..." 

Uriași? Simpla imaginaţie a unui povestitor? In literatura 
antică a străbunilor noștri, asemenea fiinţe nu sunt neobișnuite. 
Orice cititor al Bibliei își va aminti de lupta dintre David și Goliat. 
lar în Geneză se spune: „Erau uriași pe pământ în acele vremuri, 

și, după aceea, când fiii Domnului s-au însoţit cu fiicele 
oamenilor și le-au născut ele copii..."2* Alte pasaje din Biblie 
care vorbesc despre uriași sunt Deuteronomul 3:3-11; losua 
12:4; Cartea întâi a Cronicilor 20:4-5; Cartea a doua a lui 
Samuel 1:16. Şi în cartea profetului Enoch există o descriere 
extinsă a uriașilor. In capitolul 14, se poate citi: „De ce aţi făcut 
asemenea copiilor pământului și i-aţi născut pe fiii uriașilor?”2% 

În Apocrifa lui Baruch, găsim chiar și numere: „Cel Prea Înalt a 
dat potopul pe pământ și a stârpit toată carnea și pe cei 
4.090.000 de uriași”. Acest fapt este confirmat în Kebra 
Negest, povestea regilor Etiopiei: 

Insă acele fiice ale lui Cain, cu care îngerii se dedaseră la 
fapte indecente, au rămas gravide, dar nu au putut naște și au 
murit. lar, dintre copiii din pântecele lor, unii au murit, iar alţii 
au ieșit spintecând trupurile mamelor lor... înaintând în vârstă și 
crescând, aceștia au devenit uriași.2 

În cărţile cuprinzând  „istorisirile evreilor din timpuri 
străvechi”? se poate citi chiar și despre diferitele rase ale 
acestor uriași. Erau „emiţii” sau „cei înfricoșători”, apoi „refaiţii” 
sau  „gargantuanii”; erau „giborimii” sau „cei puternici”; 
„samsuniţii” sau „cei vicleni” și, în sfârșit, erau „avizii” sau „cei 
neprielnici” și „nefilimii” sau „jefuitorii”. lar Cartea Eschimoșilor 
este cât se poate de sigură în această privință: „În vremurile 
acelea, pe pământ trăiau uriași.”2? 

Aș putea continua să tot citez asemenea pasaje, însă aș 
prefera să nu repet materiale din cărţi anterioare. Au fost 
descoperite și oase de uriași, cu toate că unii antropologi 
încearcă în continuare să insiste că sunt oase de gorilă.% În anul 
1936, antropologul german Larson Kohl a descoperit oasele 

unor oameni uriași pe malurile lacului Elyasi din Africa Centrală. 
Paleontologii germani Gustav von Königsberg și Franz 
Weidenreich au fost surprinși când au descoperit mai multe 
oase de uriași în farmacii din Hong Kong, în anul 1941. 
Descoperirea a fost publicată și documentată științific în 
raportul Societăţii Americane de Etnologie pe anul 1944. 

La circa 6 km de Safita, Siria, arheologii au scos la lumină 
topoare care nu puteau fi folosite decât de oameni cu mâini 
uriașe. Uneltele din piatră care au ieșit la iveală la Ain Fritissa 
(estul Marocului), măsurând 32 x 22 cm, trebuie să fi aparţinut 
de asemenea unor oameni puternici. Dacă puteau să mânuiască 
asemenea unelte, care cântăresc până la 4,3 kg, trebuie să fi 
avut peste 4 m înălţime. Descoperirile unor schelete de uriași în 
Java, în sudul Chinei și în Transvaal (Africa de Sud) sunt bine 
cunoscute din literatura de specialitate. Atât profesorul 
Weidenreich*!, cât și profesorul Saurat? și-au documentat 
meticulos cercetările științifice pe tema uriașilor. Fostul 
reprezentant francez din cadrul Societăţii de Preistorie, dr. Louis 
Burkhalter, a scris în ediția din 1950 a Revue du Musée de 
Beyrouth: „Vrem să fie limpede că existenţa oamenilor uriași [în 
vremuri preistorice] trebuie să fie considerată un fapt cert din 
punct de vedere științific”. 

Legenda lui Gilgamesh, din Sumeria, vorbește de asemenea 
despre uriași, ca și lucrarea mayașă Popol Vuh de la celălalt 
capăt al lumii. Miturile nordice și germanice sunt și ele populate 
de giganţi. Atunci, de ce ar fi avut lumea antică atât de multe 
povești despre fiinţe care nu au existat niciodată? 

Imaginea 1. Templul Gigantia de pe insula mediteraneeană 
Gozo, de dată necunoscută. 


Imaginea 2. Cine sau ce a deplasat această piatră de peste 21 
m? Uriașii? Templul Gigantia de pe insula Gozo. 


În lumea legendelor grecești, întâlnim uriași nu numai în 
Argonautica, ci și în legenda ulterioară a lui Odiseu, care a 
purtat un război împotriva lor. Se presupune că aceste 
personaje cu staturi impresionante au reprezentat fructul 


împreunării sexuale dintre oameni și zei. Am motive întemeiate 
să cred că exact aceiași uriași au fost responsabili și de ridicarea 
imenselor construcţii megalitice care îi intrigă pe arheologi, cum 
ar fi cele de pe micile insule Malta și Gozo. Ruinele 
impresionante ale unui templu de pe aceasta din urmă poartă 
încă numele de „Gigantia” (vezi imaginile 1 și 2). 

Argo și-a continuat călătoria fără alte primejdii importante, cu 
excepţia unui zeu al mării, Glaucos, care a ţâșnit la suprafaţa 
apei asemenea unui submarin venit din adâncuri. El le-a adus 
argonauţilor un mesaj din partea lui Zeus, destinat lui Heracles 
și iubitului său, Hylas. Pe urmă, Glaucos s-a scufundat rapid și a 
dispărut în adâncuri. În jurul lui, apa s-a învârtejit în nenumărate 
spirale și s-a revărsat peste corabie. 

In Salmydessos, argonauţii s-au întâlnit cu un bătrân rege, 
care puţea până în slava cerurilor și murea de foame. Numele 
bietului om era Phineus. El avea darul profeţiei și, în mod 
evident, divulgase prea multe dintre planurile zeilor. Pedeapsa 
pe care i-o hărăziseră a fost una ciudată: de câte ori Phineus 
voia să mănânce ceva, din înaltul cerului se repezeau două 
fiinţe înaripate, care îi smulgeau mâncarea. Tot ce nu puteau 
să-i smulgă acopereau cu excrementele lor, astfel încât să 
duhnească și să nu se poată mânca. La sosirea argonauţilor, 
bătrânul aproape că nu mai avea putere să se miște. El i-a rugat 
pe argonauţi să-l ajute și le-a promis să-i răsplătească, 
avertizându-i la apropierea  primejdiilor. Nu a tuturor 
primejdiilor, însă, pentru că Phineus bănuia că zeii tocmai așa 
ceva nu doreau. Argonauţilor li s-a făcut milă de el și au 
pregătit, pentru ei și pentru regele împuţit, un festin somptuos. 
Exact când regele era pe cale să mănânce, creaturi înaripate - 
harpiile - venite din seninul cerului, s-au repezit la mâncare. 
Dar, de această dată, lucrurile s-au sfârșit altfel. Doi dintre 
argonauţi aveau meșteșugul zborului și le-au urmărit pe harpii 
în aer. Argonauţii aeropurtaţi s-au întors curând și i-au spus 
regelui că nu mai avea de ce să se teamă de harpii. Le 
urmăriseră îndeaproape și ar fi putut foarte bine să le ucidă, dar 
zeița Iris le poruncise să le cruţe, pentru că erau „câinii lui 
Zeus”. 

Pure invenții și povești de adormit copiii, te-ai simţi tentat să 
spui. Cineva se ridică la suprafaţa mării și face vârtejuri în apă, 
doi argonauţi decolează spre înaltul cerului cu o viteză 


incredibilă și Zeus, părintele zeilor, are câini zburători. Însă 
acesta este doar începutul modest al unei povești știinţifico- 
fantastice enigmatice, din vremuri străvechi. lar lucrurile se 
încurcă și mai mult! 

Regele, care mirosea de-acum foarte frumos și putea în 
sfârșit să mănânce în pace, și-a respectat promisiunea și le-a 
spus argonauţilor care erau câteva dintre primejdiile iminente. 
Le-a descris calea către Colchis, ce li se așternea acum înainte, 
și i-a avertizat mai ales în legătură cu doi pereţi stâncoși care se 
deschideau și se închideau asemenea porților, zdrobind orice 
ambarcaţiune care nu trecea printre ei prin locul și la timpul 
potrivit. Bătrânul rege i-a avertizat să ia cu ei un porumbel și să- 
| lase liber prin deschiderea dintre pereţii stâncoși. Apollonius ne 
spune: 

Acum, au pătruns în vuietul Bosforului înspumat. Valurile se 
înălţau asemenea dealurilor, amenințând să se spargă de 
corabie, adeseori ajungând până deasupra norilor. Nimeni nu a 
crezut că vor scăpa cu viaţă... dar, oricât de înfricoșătoare ar fi 
valurile, se îmblânzesc atunci când cârma este ţinută de un pilot 
dibace...** 

Cuvântul „pilot” nu este invenţia mea. Apare în traducerea 
din 1779 a lucrării lui Apollonius. Regele le descrisese 
argonauţilor drumul până în cel mai mărunt detaliu. În mod 
evident, cunoștea fiecare golf și fiecare munte, precum și 
numele ţărilor și ale conducătorilor lor. Fapt cât se poate de 
ciudat, regele se referă de două ori la primejdia reprezentată de 
amazoane: 

Pe urmă, veţi ajunge la tărâmurile lui Doan și la cetăţile 
amazoanelor... Nicio clipă să nu vă treacă prin minte să vă opriţi 
la țărm într-un loc pustiu, unde o să vă fie greu să scăpaţi de 
păsările cele mai nerușinate, care dau târcoale insulei în stoluri 
mari. Aici, conducătorii amazoanelor... au ridicat un templu 
închinat zeului lor...34 

Bătrânul ocârmuitor știe totul și despre Lâna de Aur: 

Când veţi merge în sus pe râu prin estuar, veţi avea turnul lui 
Aietes în față și pădurea umbroasă a lui Marte, unde se află 
Lâna de Aur... Este păzită de o ciudăţenie îngrozitoare. Nici ziua 
și nici noaptea, somnul nu-i închide pleoapele, niciodată nu-și 

slăbește paza neîncetată...” 

Acest șarpe sau dragon îmi amintește de un fel de robot cu o 
mulțime de senzori. Ce animal poate să fie acela care nu are 
nevoi trupești, nu doarme niciodată și veghează tot timpul la ce 
se petrece de jur împrejur? Fiinţe similare sunt descrise și în alte 
texte antice, cum ar fi Legenda lui Gilgamesh, care a fost găsită 
pe dealul din Kujundshik, fosta cetate Ninive. Tăbliţele din lut pe 
care a fost scrisă proveneau din biblioteca regelui asirian 
Assurbanipal. Această legendă povestește cum Gilgamesh, 
împreună cu prietenul său, Enkidu, escaladează muntele zeilor, 
pe vârful căruia se ridica turnul alb strălucitor al zeiţei Irnini. 
Chiar înainte să ajungă acolo, se apropie de ei fiinţa 
înfricoșătoare Chumbaba. Chumbaba avea labe ca de leu, 
corpul acoperit cu solzi din fier, picioarele înarmate cu gheare, 
pe cap îi luceau corne și coada i se termina cu o gură de șarpe. 
Trebuie să fi fost un monstru înfiorător. Cei doi tovarăși trag 
săgeți înspre el și aruncă sulițele, dar toate proiectilele lor 
ricoșează. De pe muntele zeilor izbucnesc fulgere: „Flăcări de 
foc s-au ridicat și au revărsat moarte. Strălucirea a dispărut și 
focul s-a stins. Tot ce fusese lovit de fulgere se preschimbase în 
cenușă”.36 

Ceva mai târziu, Enkidu moare din cauza unei boli incurabile. 
Îngrijorat la culme, Gilgamesh întreabă: „Ai fost poate otrăvit de 
respiraţia fiinţei din cer?” Indiferent ce ar fi fost această „ființă 
din cer”, se pare că i-a adus moarte lui Enkidu. Ceva mai 
departe în legendă, „o ușă vorbește ca un om”! Grinda 
vorbitoare de pe corabia Argo face același lucru. Și, pe urmă, 
este „Grădina Zeilor”, care este păzită de două fiinţe înfiorător 
alcătuite, uriașii „oameni scorpion”. Numai piepturile le sunt 
vizibile deasupra solului, restul corpurilor fiind fixat în pământ: 
„Oribil, îngrozitor arată, iar privirea lor înseamnă moartea. 
Înfricoșata sclipire a ochilor lor face munţii să se prăvale în 
văi”. 

Pe de altă parte însă, oamenii scorpion din Legenda lui 
Gilgamesh sunt dotați cu inteligenţă, ceea ce nu se poate spune 
despre paznicii șerpi și dragoni. Gilgamesh poate să vorbească 

cu ei, iar aceștia îl pot avertiza de apropierea unor pericole pe 
pământ și pe apă, la fel cum a făcut regele Phineus pentru 
argonauți. 

Phineus îi avertizează pe argonauţi să-l ia la bord alături de ei 
pe Euphemus. El a fost cel care a dat drumul porumbelului 
printre cei doi pereţi de stânci și care putea, de asemenea, să 
alerge pe apă fără să-și ude tălpile. 

Timp de 40 de zile, argonauţii s-au odihnit în regatul lui 
Phineus. (In Legenda lui Gilgamesh, este nevoie de 40 de 
ceasuri să se ajungă pe „Muntele Cearilor”.) Un grup de 
argonauţi a dormit la bordul corabiei Argo, iar ceilalţi, în palatul 
regelui. Și-au refăcut proviziile și au ridicat un sanctuar în 
cinstea lui Jupiter. In cea de-a patruzeci și una zi, Argo a pornit 
pe un râu sau un canal întortocheat. Argonauţii au zărit curând 
„insulele plutitoare” cu pereţii lor stâncoși periculoși și 
Euphemus a intrat imediat în acţiune: 

Au înaintat încet și cu mare grijă. De departe aveau urechile 
deja asurzite de trosnetul stâncilor care se închideau deasupra 
lor. Și răsfrângeau puternic ecoul ţărmurilor izbite de valuri. 
Euphemus s-a ridicat pe botul corabiei, ţinând porumbelul în 
mâini... Le era teamă totuși. Euphemus a eliberat porumbelul și 
toți au ridicat capetele să-i urmărească zborul. Însă pereţii din 
stâncă s-au izbit din nou din ambele părți cu un zgomot 
asurzitor. Valurile uriașe ale mării aruncau stropi în sus și aerul 
vuia de jur împrejur... curentul trăgea corabia înapoi. Colţurile 
ascuţite ale stâncilor au smuls penele din capetele aripilor 
porumbelului, dar acesta a trecut dincolo teafăr. Navigatorii au 
izbucnit în strigăte de bucurie... zidurile din stâncă s-au deschis 
din nou larg... când un val neașteptat s-a ridicat deodată... când 
l-au văzut, s-au temut că le va scufunda corabia. Dar Tiphys i-a 
liniștit cu o întoarcere iute, astfel încât valul s-a lovit de efigia 
de la prova corabiei, pe urmă a ridicat-o sus peste stânci, 
făcând-o să plutească lin în aer... Corabia stătea acolo ca o 
punte suspendată, dar Minerva a apăsat cu mâna stângă stânca 
și cu dreapta a împins corabia. lute ca o săgeată, corabia a 
trecut dincolo de stânci... Așa fusese menit să fie, acesta îi era 
destinul.38 

Tiphys, cârmaciul corabiei Argo, și-a liniștit tovarășii istoviţi. 
Deși scăpaseră din îngrozitoarea primejdie a zidurilor de stâncă, 

acest miracol fusese posibil numai cu ajutorul zeilor. Minerva le 
dăduse o mână de ajutor și zeița Atena le dăduse sfaturi în 
timpul construirii corabiei, astfel încât Argo avea „legături solide 
și nu se putea scufunda”.?? 

Era clar că primejdiile nu puteau fi depășite fără ajutor divin. 
Din când în când, se arătau și zeii din Olimp. La scurt timp după 
aventura cu zidurile din stânci care se ciocneau, argonauţii l-au 
zărit pe zeul Apollo zburând deasupra corabiei lor, pe când se 
întorcea din Lycia. Aceasta s-a întâmplat pe drumul către ţinutul 
hiperboreenilor, care se aflau de cealaltă parte a Vânturilor din 
Nord. Apollo vizita „oameni de alte rase” și insula răsuna de 
zgomotul bărcii sale zburătoare. Acest lucru i-a cutremurat din 
nou pe argonauţi până în măduva oaselor, așa că au dorit să-i 
ridice un sanctuar. La scurt timp după aceasta, Tiphys, 
încercatul cârmaci al corabiei Argo, s-a îmbolnăvit și a murit. 
Tovarășii săi de drum au ridicat o piramidă peste mormântul lui 
- cât se poate de uimitor, deoarece se presupunea că 
piramidele ca locuri de îngropăciune au apărut abia în Egiptul 
faraonilor. 

În următoarele zile, argonauţii au ocolit „numeroasele golfuri 
de la Capul Amazoanelor”.* Este descris un râu uriaș, care nu 
se aseamănă cu niciunul de pe pământ, căci se spune că o sută 
de alte râuri se varsă în el. Și totuși, acest râu are un singur 
izvor, care coboară din „Munţii Amazoanelor”. Se spune că râul 
curge în toate direcţiile prin numeroasele provincii și (în 
versiunea lui Apollonius): 

Nimeni nu știe cu siguranţă câţi dintre afluenții săi șerpuiesc 
pe pământ... Dacă nobilii călători ar fi rămas mai mult pe 
malurile sale, ar fi trebuit să se încaiere cu femeile și s-ar fi 
vărsat sânge, căci amazoanele sunt viclene și nu ţin seama de 
dreptate. lubesc războiul mai presus de toate și le face plăcere 
să folosească forța. Sunt descendentele lui Marte și ale 
Harmoniei.“! 

Echipajul nu era prea nerăbdător să lupte cu aceste 
amazoane, care s-au repezit pe ţărmuri echipate complet pentru 
luptă de cum au văzut corabia Argo. Argonauţii nu uitaseră 
cuvintele bătrânului rege Phineus, care îi avertizase în legătură 

cu amazoanele. Bătrânul vorbise și despre un „dezastru în cer” 
și acesta a urmat la câteva zile după ce au părăsit golfurile 
amazoanelor. 

Când au debarcat pe un țărm pustiu, Argo a fost atacată pe 
neașteptate de păsări, care lansau săgeți ascuţite și mortale 
asupra argonauţilor. Aceștia s-au apărat ridicându-și scuturile 
deasupra capetelor, formând astfel o barieră protectoare mare, 
de lungimea corabiei Argo. Alţi membri ai echipajului au început 
să facă un zgomot îngrozitor, care le-a speriat pe păsări și le-a 
gonit de-acolo. = 

Argonauţii au coborât pe țărm. Intreaga regiune era aridă și 
nu aveau de ce să rămână acolo. Dar, deodată, au apărut patru 
siluete goale-goluţe, slabe, suferind de foame și de sete, care 
abia au mai avut puterea să-i ceară ajutor lui lason. l-au spus că 
erau fraţi, că naufragiaseră și că se ţinuseră de resturi de 
epavă, fiind aruncaţi pe acea insulă în cursul nopţii precedente. 
Argonauţii și-au dat seama că erau cei patru fii ai lui Prixos, care 
fugiseră cândva la Colchis, împreună cu sora lor, pe Lâna de 
Aur. Erau o completare minunată a echipajului lui Argo, 
deoarece știau totul despre păduricea în care era ţinută Lâna de 
Aur și cum se putea ajunge acolo. Unul dintre cei patru fii ai lui 
Prixos se numea Argos și el a fost acela care, la miezul nopţii, a 
călăuzit corabia Argo către coasta regatului Colchis, iar de acolo 
la vărsarea râului Phasis. Pe malul acestuia, se afla cetatea Aia, 
cu palatul regelui, și, la o oarecare distanţă, păduricea unde se 
afla Lâna de Aur. 

Cum era cel mai bine să procedeze? lason s-a gândit că 
puteau să încerce mai întâi abordarea pașnică și să vorbească 
cu tiranul rege Aietes, care stăpânea regatul Colchis. Argonauţii 
știau că regele Aietes era un conducător violent, care nu-și ținea 
cuvântul, dar, pe de altă parte, le salvaseră viaţa celor patru fii 
ai lui Prixos, care îi erau nepoți. Argonauţii au ridicat un 
sanctuar și le-au cerut zeilor sfatul. 

Unii dintre zei - ale căror nume sunt confuze și lipsite de 
importanţă aici - l-au rugat pe tânărul zeu al iubirii, Eros, să 
aranjeze ca fiica  tiranului, frumoasa Medeea, să se 
îndrăgostească fără nădejde de lason. Aceasta ar fi determinat- 
o să-i ajute pe argonauţi chiar și împotriva voinţei tatălui ei. 
Zeița Hera s-a alăturat și ea acestei „divine conspirații” și i-a 
învăluit pe bărbaţii care urmau să plece la palat într-un fel de 


ceaţă. Aceasta i-a făcut invizibili, astfel încât au apărut deodată 
în fața palatului, fără să fie observați de soldaţi și de gărzi. Zeii 
s-au asigurat de asemenea că Medeea va fi prima persoană care 
îl va zări pe lason. În același moment, Eros i-a săgetat inima 
fetei, astfel încât nu și-a mai putut lua ochii de la el. 

Ce altceva putea să facă regele Aietes, dacă nu să-și 
întâmpine cu braţele deschise oaspeţii neinvitaţi? La urma 
urmelor, îi aduceau pe nepoţii dispăruţi și propria fiică îl ruga să 
pregătească un ospăț pentru ei. lason a încercat să se poarte 
diplomatic. A amintit că erau rude între ei prin rasa zeilor și că 
venise să ceară Lâna de Aur. Fără îndoială, regele Aietes și-a 
spus că nu auzea bine. Nici nu-i trecuse vreo clipă prin minte să 
expună Lâna de Aur și, deodată, apăruse acest tânăr târâie- 
brâu, care îndrăznea să-i ceară cea mai mare comoară a 
regatului. Aietes a râs în hohote și i-a spus cu viclenie lui lason 
că ar putea să primească Lâna de Aur, dacă ar reuși să 
îndeplinească trei încercări. 

În faţa păduricii unde se afla ţintuită Lâna de Aur, a spus 
fățarnic Aietes, erau niște grote în care trăiau tauri care scuipau 
flăcări. lason trebuia să-i înhame pe acești tauri la un plug și să 
are pământul cu ei. Apoi, trebuia să semene dinţi de dragon în 
arătură, din care aveau să crească repede niște fiinţe 
înspăimântătoare, cu care trebuia să se lupte și să le învingă. 
lason mai trebuia să se descurce și cu dragonul care scuipa foc 
și nu dormea niciodată. 

Perfidul rege știa prea bine că nimeni nu putea face aceste 
lucruri. Credea că nu exista nici cel mai mic pericol să-și piardă 
Lâna de Aur. Pe de altă parte, calculase fără să știe nimic 
despre „divina conspirație”. După ospăţul din cursul serii, lason 
și prietenii săi s-au întors cât se poate de posaci la bordul 
corabiei Argo. Și ei credeau că sarcina aceea le depășea 
puterile. lason s-a tânguit amarnic în faţa tovarășilor săi despre 
condiţiile îngrozitoare puse de rege: 

Spune că are doi tauri neîmblânziţi pe câmpul lui Marte. 
Picioarele le sunt din fier, suflă flăcări. Cu ei trebuie să ar patru 
pogoane de pământ. Apoi vrea să-mi dea sămânţa din gura unui 
dragon, din ea, spune el, vor crește soldaţi în armuri, pe care 
trebuie să-i ucid înainte de sfârșitul zilei.“ 

Însă proaspăta iubită a lui lason, Medeea, fiica regelui, știa 

cum să-l ajute. Avea o unsoare ciudată, cu efecte neobișnuite. 
Acest leac miraculos era preparat dintr-o plantă medicinală care 
crescuse din sângele lui Prometeu titanul. Medeea i-a spus lui 
lason să se frece cu ea pe tot corpul și să-și frece și armele. 
Unsoarea trebuia să-l protejeze de căldură și de foc, astfel încât 
taurii care scuipau flăcări să nu-i poată face vreun rău. Trebuia 
de asemenea ca armele sale să devină invincibile și să-i dea 
puteri supraomenești. 

lason a avut o noapte liniștită, pe urmă s-a spălat bine, a adus 
un sacrificiu zeilor, și-a uns corpul și armele cu unsoarea 
miraculoasă și s-a îmbrăcat. Curând după aceasta, a început cea 
mai ciudată luptă descrisă în toată literatura antică: 

Deodată, din grota secretă, din staulul închis, tot aerul s-a 
umplut de un fum înţepător. Cei doi tauri au apărut în goană, 
suflând flăcări pe nări. Eroii au fost înmărmuriţi de frică la 
vederea lor. Însă lason a rămas ferm, cu picioarele înfipte în 
pământ, și le-a așteptat atacul. Și-a ţinut scutul în faţă când ei 
mugeau și îl loveau cu coarnele lor lungi, dar nu au reușit să-l 
miște niciun deget de pe poziţia lui. Ca atunci când foalele din 
vatra fierarului aprind focul în izbucniri de mugete și căldură, la 
fel, taurii aruncau flăcări pe gură și mugeau în același timp. 
Căldura l-a înconjurat pe erou ca un trăsnet, dar unsoarea 
iubitei l-a apărat. Și, imediat, îl apucă pe taurul cel mai apropiat 
de vârful coarnelor și îl trage cu o forţă năprasnică la plugul de 
fier. Pe urmă, îi împiedică picioarele de fier cu propriul său picior 
și pune bestia la pământ.” 

Așa cum poruncise regele Aietes, lason a arat câmpul cu 
aceste animale nesupuse, care scuipau foc, apoi a aruncat dinţii 
dragonului în brazdă. Imediat, pretutindeni pe câmpul de luptă 
au apărut siluete înfricoșătoare, înarmate cu ţepușe din fier și 
coifuri strălucitoare și pământul de sub ei s-a albit de căldură și 
a luminat noaptea. lason a luat o bucată mare de piatră, atât de 
mare încât patru oameni nu ar fi putut s-o ridice, și a aruncat-o 
în mijlocul rândurilor tot mai numeroase ale monștrilor, care au 
fost descumpăniţi și nu au știut de unde venea atacul. Aceasta i- 
a dat lui lason ocazia să facă prăpăd: 

Și-a scos sabia din teacă și a înjunghiat cu ea a tot ce i-a ieșit 
în cale. Mulţi erau încă în pământ până la buric și alţii nu 
ieșiseră decât până la umeri. Erau și alţii, care abia se ridicaseră 

în picioare, și, pe urmă, o întreagă gloată care se repezise prea 
degrabă la luptă. Au luptat și au căzut... Şi astfel lason i-a 
cosit... sângele curgea pe brazde precum pâraiele de 
primăvară... unii s-au prăbușit în faţă și li s-au umplut gurile cu 
pământ, alţii au căzut pe spate, alţii pe câte o parte și pe braţe. 
Erau uriași, monstruoși ca balenele.* 

lason i-a pus pe toţi la pământ. Dar ceea ce era mai rău abia 
urma: dragonul care nu dormea niciodată, păzind Lâna de Aur. 
Impreună cu iubita lui, lason s-a dus în păduricea unde Lâna de 
Aur era bătută în cuie pe un fag: 

Așa că au privit de jur împrejur fagul umbros și Lâna de Aur 
de pe el... lucea ca un nor luminat de razele soarelui la apus. 
Insă dragonul din copac, care nu dormea niciodată, și-a întins 
gâtul lung. A scos un șuierat înfiorător. Dealurile și păduricea 
adâncă au răsunat de vuiet... nori de fum au umplut pădurea în 
flăcări, val după val de fum strălucitor s-au învălătucit din 
pământ în aer, ca bucăţi din coada noduroasă a monstrului, 
acoperită de solzi tari.% 

lason nu-și dădea seama cum să treacă de acest monstru, dar 
l-a ajutat din nou iubita lui. Medeea a uns cu o pomadă specială 
o creangă mai bătrână și a fluturat-o în faţa ochilor strălucitori 
ai dragonului. În același timp, a rostit cuvinte magice și monstrul 
a început să se miște tot mai încet și mai adormit, până când, în 
cele din urmă, a pus capul pe pământ. lason s-a urcat în copac 
și a desprins Lâna de Aur. Ciudatul obiect avea o strălucire 
roșiatică și era prea mare pentru ca lason să-l care pe umeri. 
Pământul de sub Lâna de Aur a strălucit și el cât timp lason a 
fugit cu ea înapoi la Argo. 

Odată ajuns la bordul corabiei, toţi au vrut să atingă Lâna de 
Aur, dar lason le-a interzis acest lucru și a acoperit-o cu o pătură 
mare. Nu era timp de petreceri sau de sărbătorire. lason și fiica 
regelui se temeau că Aietes o să facă tot ce-i stătea în putinţă 
să-și recapete valoroasa comoară. Argonauţii au pornit la drum 
cât de repede au putut în jos pe râu și apoi în largul mării. 

Regele Aietes, care nu intenţionase niciodată să-și respecte 
cuvântul dat, a poruncit adunarea unei mari flote, pe care a 
împărțit-o astfel încât să-i cuprindă pe lason și pe argonauţi din 
două părţi. Corabia lui Aietes a ajuns într-o ţară ai cărei locuitori 

nu mai văzuseră astfel de călători și care, prin urmare, au crezut 
că erau monștri marini. (Există o poveste similară în „Cartea 
regilor” din Etiopia, Kebra Negest, care relatează cum a furat 
Baina-lehkem cea mai mare comoară a vremii de la tatăl său 
Solomon: Arca Făgăduinţei. Solomon și-a trimis războinicii s-o ia 
înapoi. Urmărirea s-a făcut, în parte, cu mașini zburătoare, de la 
lerusalim până în orașul Axum [zilele noastre] din Etiopia.) 

După câteva aventuri minore, care sunt descrise diferit în 
diversele variante ale Argonauticii, corabia Argo a ajuns la 
„insulele de ambră”. Grinda vorbitoare de la prova corabiei a 
avertizat echipajul despre mânia lui Zeus. (Între timp, chila 
corabiei începuse să vorbească cu glas perceptibil.) Părintele 
zeilor era furios, căci lason reușise să-l ucidă pe fratele iubitei 
sale. Aceasta nu se întâmplase din gelozie, ci din cauză că 
Medeea urzise o intrigă. Mai târziu, în cursul povestirii, lason a 
fost absolvit de vină și Zeus a căpătat satisfacţie. Pe diferite 
insule și în multe alte ţări, argonauţii au ridicat sanctuare și 
monumente. La un moment dat, Argo a urcat până departe pe 
râurile din Eridian. Cititorul află, cu uimire: „Acesta este locul în 
care Phaeton a căzut din carul său solar în adâncul mării când a 
fost pe jumătate ars de trăsnetul de foc al lui Jupiter. Această 
mare poartă încă duhoarea sulfului... nicio pasăre nu-și întinde 
aripile și nu zboară deasupra ei”.* 

Aceasta este o referință ciudată. Povestea lui Phaeton și a 
carului său solar este foarte veche și nu a fost datată cu 
exactitate. Poetul roman Ovidiu o redă integral în 
Metamorfozele sale, cu toate că Ovidiu a trăit cu aproximativ 40 
de ani înainte de Hristos, într-o perioadă în care Argonautica 
exista deja de secole întregi. Potrivit acestei povești, Phaeton 
era fiul zeului soarelui, Helios. Într-o bună zi, Phaeton l-a vizitat 
pe tatăl lui în cer și i-a cerut să-i îndeplinească o dorinţă, 
deoarece locuitorii pământului nu credeau că era înrudit într- 
adevăr cu zeul soarelui. Phaeton a solicitat să i se îngăduie să 
mâne carul soarelui. Tatăl său a fost îngrozit și și-a avertizat 
încontinuu vlăstarul să renunţe la idee, spunându-i că, pentru a 
mâna carul soarelui, era nevoie de o cunoaștere deosebită. În 
stilul propriu, Phaeton nu a vrut să ţină seama de aceste 
avertismente. Tatăl îi promisese să-i îndeplinească orice dorinţă, 
așa că nu putea să se eschiveze de această dată. Caii învăpăiaţi 

au fost așadar realimentaţi cu ambrozie de patru stele și 
înhămaţi la car.” 

Carul soarelui a pornit în goană pe cer, dar caii și-au dat 
seama imediat că vizitiul nu putea să-i ţină sub control. S-au 
abătut de la drumul lor obișnuit, s-au ridicat sus de tot în cer și, 
apoi, s-au repezit din nou spre pământ, cu o viteză ameţitoare. 
Acest lucru a durat o vreme - sus, jos și în toate părţile -, până 
când carul soarelui a început să se apropie tot mai mult de 
pământ. Norii s-au evaporat treptat și păduri și întinderi mari de 
uscat au luat foc. Insă aerul din carul solar a devenit și el din ce 
în ce mai fierbinte, astfel încât Phaeton aproape nu mai putea 
să respire. Când focul i-a cuprins părul și pielea, nu i-a mai 
rămas altceva de făcut decât să sară din car, iar trupul său a 
căzut, se spune, în râul Eridanos. Surorile sale, heliadele, s-au 
dus acolo și au plâns atât de mult, încât lacrimile li s-au 
transformat în ambră, care se mai poate găsi pe malurile râului. 
Carul ceresc s-a prăbușit într-un lac, într-o ploaie de scântei. 

In zilele noastre, legenda lui Phaeton este considerată a 
reprezenta o parabolă dublă. Pe de o parte, este soarele, care 
are puterea de a arde întinderi mari de pământ, pe de altă 
parte, un tânăr, care crede că poate să facă tot ce poate tatăl 
său. Mă îndoiesc că această poveste a fost considerată iniţial o 
simplă parabolă de cei care au spus-o. Prea multe dintre 
elementele sale sunt prea logice și dovedesc paralele cu 
tehnologia călătoriilor spaţiale moderne. Dar acest lucru este la 
fel de adevărat și pentru alte părţi din Argonautica. 

La urma urmelor, nu este o problemă, desigur, dacă, într-o 
poveste veche de milenii, apar vehicule amfibii. Apollonius ne 
spune: „Din adâncul mării, a apărut un cal de o mărime 
neobișnuită, care a ieșit pe țărm. Avea coama aurie, capul 
ridicat și și-a scuturat spuma sărată de pe corp. Apoi, a fugit pe 
propriile picioare, iute ca vântul”.%€ 

Se dorește să se spună că acest cal amfibiu a fost unul dintre 
caii lui Poseidon. Poseidon era zeul mării, dar și zeul Atlantidei. 
Vom ajunge și la această poveste ceva mai târziu. Așadar, 
despre ce este vorba aici? Calul lui Poseidon este oare un episod 
izolat, ceva ce au văzut numai argonauţii? Nici pe departe. 

În Biblie, în Cartea profetului lona (Capitolul 2), putem citi 

episodul în care lona a supravieţuit trei zile și trei nopţi în burta 
unei balene. Teologii spun că semnificaţiile sunt profetice, fiind 
legate de cele trei zile dintre moartea și învierea lui lisus 
Hristos. Un ideal absurd. Se pot afla mai multe din volumul al IIl- 
lea al cărţii Die Sagen der Juden ("Poveștile evreilor din 
vechime”). Aici, putem citi că lona a intrat între fălcile peștelui 
la fel cum „intră un om într-o încăpere”. Trebuie să fi fost un 
pește ciudat, deoarece avea ochii asemenea „ferestrelor și, de 
asemenea, străluceau către înăuntru”. Desigur, lona a putut să 
vorbească cu peștele și prin ochii lui - hublouri! — a putut să 
vadă, „scăldat în lumină, ca sub soarele amiezii”, tot ce se 
petrecea în mare și pe fundul oceanului.” 

Există o similitudine cu acest submarin preistoric în povestea 
babiloniană a lui Oannes. În jurul anului 350 î.Hr., un preot 
babilonian a scris trei lucrări. Numele lui este Berossus și îl 
slujea pe zeul Marduk (numit și Bel sau Baal). Primul volum al 
cărţii, Babylonic, se ocupă de crearea lumii și a firmamentului 
înstelat, al doilea volum se referă la regatul Babilonului și al 
treilea a fost o istorie propriu-zisă. Cărţile lui Berossus s-au 
păstrat numai sub formă de fragmente, însă alţi istorici antici 
citează din ele, cum ar fi romanul Seneca sau Flavius Josephus, 
un contemporan al lui lisus. lar, în secolul | după Hristos, 
Alexander Polyhistor din Milet a scris despre babilonieni. Astfel 
au supravieţuit mileniilor fragmente din lucrarea lui Berossus. 

Acest preot din Babilon a descris și o ființă ciudată, Oannes, 
care a ieșit din Marea Eritreei, lângă Babilon. Această ființă, a 
spus el, avea formă de pește, dar cap de om, picioare de om și 
coadă și grăise ca o ființă omenească. În timpul zilei, Oannes 
vorbea cu oamenii, fără să mănânce ceva. El le-a transmis nu 
numai cunoașterea semnelor scrise și a științelor, ci și cum să 
construiască cetăţi și să ridice temple, cum să introducă legi și 
să măsoare pământul și tot ce ar fi trebuit să mai știe. De 
atunci, nimeni nu a inventat nimic care să-i depășească 
învăţăturile. Inainte să plece, Oannes le-a dat oamenilor cărți 
conţinându-i instrucţiunile. 

Deloc rău pentru un învăţător venit din apă. Desigur, 
povestea lui Oannes poate fi respinsă ca reprezentând o 
fantezie, ca orice poveste incredibilă, dar Oannes face parte și 

din poveștile tradiționale ale altor popoare antice. Parţii îl 
numesc pe învățătorul din apă „Yma”5, fenicienii îi zic „Taut” și 
există chiar și un monstru cu corpul de cal și capul de dragon, 
care iese din adâncul oceanului în perioada împăratului chinez 
Fuk-Hi. Probabil că era o ființă într-adevăr ciudată, căci avea 
corpul acoperit cu semne scrise.5! 

Calul amfibiu din Argonautica s-a dovedit a fi și el o fiinţă 
vorbitoare. Eroii noștri și corabia lor ajunseseră la un lac care nu 
avea nicio deschidere la mare. Echipajul și-a continuat drumul 
trăgând corabia pe uscat, cu ajutorul unor role din lemn. În cele 
din urmă, au adus un sacrificiu zeilor pe un tripod pe care se 
părea că lason îl primise la Delphi și imediat a reapărut ființa 
amfibie. S-ar părea că purta numele de Eurypylus, un alt fiu al 
lui Poseidon. Eurypylus s-a arătat prima oară sub înfățișarea 
unui tânăr frumos și prietenos, cu care se puteau purta 
conversații foarte interesante. Le-a urat argonauţilor noroc în 
călătoriile lor viitoare, le-a arătat în ce direcţie era marea și a 
plecat cu tripodul, intrând în apa rece. Apoi, a apucat chila 
corabiei și a împins-o în curent: 

Zeul s-a bucurat de sacrificiul care îi fusese adus, s-a ridicat 
din adâncuri și a apărut în forma sa firească. Așa cum omul 
conduce calul pe drumul cel mai scurt... a apucat chila corabiei 
și a dus-o încet către mare. Însă partea de jos a corpului său era 
împărţită în două cozi de pește. Bătea apa cu capetele cozilor, 
care păreau să aibă formă de seceră, asemenea Lunii, și a 
condus Argo până a ajuns în largul mării. Pe urmă, a dispărut 
deodată în adâncuri. Eroii au scos un strigăt puternic când au 
văzut această minune. 

„Strigătul”  argonauţilor este de înţeles. Când forţele 
pământene nu sunt de niciun ajutor, trebuie să intervină cele 
suprapământene. Prietenii lui lason și-au continuat drumul către 
casă, cu pânzele ridicate și vâslind, trecând pe lângă multe ţări 
în cale. De pe înălțimile din Creta, au dorit să-și refacă rezervele 
de apă, însă au fost împiedicaţi de Talos, care era înzestrat cu 
un corp din metal, invulnerabil. Este descris ca un „uriaș din 

bronz”** sau ca fiinţă al cărei „corp era acoperit în întregime cu 
bronz”. Potrivit lui Apollonius, Talos dădea ocol insulei de trei 
ori într-un an, însă alți autori antici spun „de trei ori pe zi”. Cu 
ochii săi magici, zărea orice corabie care se apropia de Creta, 
apoi o bombarda, de la mare distanţă, cu pietre, s-ar părea, cuo 
mare precizie. Avea, de asemenea, capacitatea de a iradia 
căldură, trăgând corăbiile către el și mistuindu-le în flăcări. Se 
spunea că Talos fusese făurit de zeul Hefaistos, care era un fiu 
al lui Zeus. Romanii l-au venerat ca zeu al focului și i-au dat 
numele Vulcan. Pentru greci, Hefaistos era atât zeul focului, cât 
și protectorul fierarilor. 

Se spunea că Zeus i-ar fi dat-o lui Hefaistos pe fosta lui iubită 
Europa, care trăise cândva împreună cu tatăl ei, din rândul 
zeilor, pe insula Creta. Motivul pentru care ajunseseră acolo 
este învăluit în mister. Grecii presupuneau că Europa era fiica 
regelui Tyrros. Când era fată și se juca cu animalele ei, Zeus 
trecuse pe-acolo și se îndrăgostise de ea. Zeus se preschimbase 
într-un taur tânăr și chipeș, iar Europa îi sărise cu ușurință în 
spate. Acest taur trebuie să fi fost un alt gen de mașinărie 
amfibie, căci, imediat ce Europa s-a așezat, taurul a sărit în 
mare și a înotat cu încântătoarea sa povară până în Creta. 
Acolo, presupun eu, s-a transformat la loc în bărbat și a făcut 
dragoste cu Europa. Dar zeii nu sunt statornici în dragoste; 
ocupațiile divine i-au impus lui Zeus să părăsească Creta și i l-a 
dat iubitei sale pe Talos, care să apere insula de vizitatorii 
nedoriți. 

Cu toate că era invulnerabil, Talos avea un punct slab. Pe 
gleznă, avea un tendon acoperit cu piele bronzată, iar sub el se 
afla un cui din bronz sau un șurub din aur. Dacă se deschidea 
acest cep, i se scurgea sângele incolor - alți autori spun alb sau 
purulent - și Talos rămânea imobil. 

lason și argonauţii au încercat să se apropie de Creta, însă 
Talos era cu ochii pe Argo și a început să arunce foc asupra 
corabiei. Și de această dată tot Medeea, de-acum soția lui lason, 
a fost cea care a sugerat să vâslească ca să iasă din raza 
focului. Medeea le-a spus că ar fi cunoscut un mijloc fermecat 

de a-l scoate din funcţiune pe Talos. Apollonius ne relatează: 

S-ar fi îndreptat bucuroși spre Creta, însă Talos, omul din oţel, 
i-a împiedicat pe acești oameni nobili să tragă la țărm, cu roua 
încă pe catarg. Căci a aruncat pietre spre ei. Talos era din una 
din rasele din fier dintre cele pământene... jumătate zeu, 
jumătate om, Jupiter i-l dăduse Europei să apere insula. De trei 
ori în fiecare an, făcea înconjurul Cretei, cu picioarele de fier. 
Îmbrăcat în fier și invincibil era trupul său, dar avea o vână de 
sânge pe călcâi sub gleznă, acoperită cu un strat subţire de 
piele. Acesta este locul în care moartea îi dădea târcoale vieţii 
sale.5€ 

Argonauţii s-au îndepărtat în grabă de bombardament, 
vâslind, și au ieșit în largul mării. Medeea a început să-și 
intoneze vrăjile și să invoce spiritele abisurilor, care, odată 
chemate, au sfâșiat aerul. Pe urmă, a aruncat o vrajă asupra 
ochilor lui Talos, astfel încât privirile i-au fost umplute de lucruri 
imaginare. Nervos, Talos s-a lovit de o stâncă în locul său 
sensibil și sângele a început să i se prelingă din rană asemenea 
plumbului topit. 

Cu toate că era făcut din fier, a cedat în faţa vrăjilor... așa că 
s-a lovit cu glezna de o stâncă ascuţită și o sevă asemenea 
plumbului topit s-a scurs din el. Nu a mai putut să stea drept și 
s-a rostogolit la pământ, așa cum cade un pin din vârful unui 
munte... Apoi, s-a ridicat iar și s-a înfipt pe picioarele sale 
uriașe, dar nu pentru mult timp, pentru că a căzut din nou la 
pământ cu un trosnet puternic.” 

Talos s-a împleticit neajutorat înainte și înapoi, încercând să 
se îndrepte, dar pe urmă și-a pierdut echilibrul cu totul și a 
plonjat cu zgomot îngrozitor în mare. 

După aceea, Argo a ajuns la țărmurile Cretei și a putut să 
ancoreze în siguranţă. Însă argonauţilor li se făcuse dor de casă 
și, la urma urmelor, aveau un trofeu cu care să se laude, Lâna 
de Aur. După o scurtă ședere pe insula Creta, au ieșit din nou în 
larg și, deodată, în jurul lor s-a făcut întuneric beznă. Nu se mai 
vedea nicio stea și păreau să se afle într-un fel de lume 
subterană. Totul în jur era negru ca smoala - nicio sclipire de 
lumină, nici urmă de lună. lason l-a rugat pe Apollo să nu-l 
părăsească tocmai atunci, atât de aproape de destinaţie; 

argonauţii au promis să facă daruri numeroase templelor din 
patria lor. Apollo a coborât din cer și a luminat totul, de jur 
împrejur, cu săgeți strălucitoare. La lumina lor, argonauţii au 
zărit o mică insulă, în apropierea căreia au ancorat. Au ridicat 
un sanctuar în cinstea lui Apollo și insuliței i-au spus Anaphe. 

Restul poveștii se derulează rapid. 

Argo a trecut pe lângă mai multe insule grecești și a ajuns în 
portul Pagasai, unde începuse călătoria lor, fără nicio altă 
problemă. lason și echipajul său s-au bucurat de o întâmpinare 
demnă de eroi. Urmează o serie de intrigi de familie. Se spune 
că lason și-a îndreptat atenţia către o altă tânără, 
comportament care a făcut-o pe soţia lui, Medeea, să se 
încrunte. Medeea și-a otrăvit copiii, a blestemat-o pe iubita lui și 
bietul lason s-a aruncat, de disperare, în propria-i sabie. Prin 
urmare, eroul nostru divin încheie povestirea, destul de 
nepotrivit, cu o sinucidere. 

Dar ce s-a întâmplat cu Lâna de Aur? Sub care castel sau 
fortăreață zace îngropată pielea berbecului zburător? Cine s-a 
folosit de ea? A mai apărut? In care muzeu poate fi admirată? 
Cea mai mare călătorie a Antichității s-a produs datorită Lânii de 
Aur. Acest obiect trebuie să fi avut o valoare enormă pentru 
noul său proprietar. Insă, în literatura antică, nu se mai poate 
găsi nimic altceva; urma Lânii de Aur dispare în negura vremii. 

Mulţi autori și istorici străluciți au spus povești despre 
argonauţi și istorici și exegeţi din zilele noastre au încercat să 
înţeleagă călătoria corabiei Argo. Incotro a pornit-o corabia? 
Unde s-au petrecut aventurile? Pe care coaste, pe care insule și 
munţi pot fi găsite sanctuarele și monumentele ridicate de 
argonauţi? Apollonius ne dă adeseori localizări geografice foarte 
precise în Argonautica sa, însoţite de multe descrieri. 
Sublinierile mele din următorul exemplu arată cât de detaliată 
este relatarea lui Apollonius și cu câtă seriozitate a tratat el 
aspectele geografice. 

La Pytho, pe câmpiile din Ortigen... au navigat cu vântul din 
spate, pe lângă capul cel mai ieșit în afară, Capes Tisae... în 
spatele lor a dispărut tărâmul întunecat al pelasgilor. 

De acolo, vântul i-a purtat la Meliboa și au văzut valurile 
sălbatice spărgându-se de țărmurile sale stâncoase. Și, odată cu 
zorii unei noi zile, au văzut Homola, care este construită alături 
de mare. Au lăsat-o apoi în urmă și curând au trecut și pe lângă 


vărsarea râului care aduce apele lui Amyrus. Apoi, au zărit 
câmpiile din Eurymenas și cutele adânci ale Olimpului. De 
asemenea, Canastra... În crepusculul înserării, au zărit vârful 
Muntelui Atho, a cărui umbră acoperă insula Lemnos. 

Până au ajuns din nou în dreptul coastelor dolionilor... unde 
au văzut stâncile Macriade, iar în faţa lor ţinutul Traciei. Ca și 
gura larg deschisă a Bosforului, dealul Mysen și, în cealaltă 
direcție, Aesaps și râul Nepeia. 

Până la vărsarea îngăduitoare a râului Calichor. Aici își celebra 
odinioară Bacchus orgiile, când eroul s-a întors la Teba de la 
popoarele Indiei. 

Pe urmă, au ajuns în ţinutul Asiriei... razele de soare ale 
zorilor mângâiau vârfurile înzăpezite ale Caucazului. 

În acele vremuri, deucalizii stăpâneau ţara pelasgilor. Însă 
Egiptul, mama celei mai vechi rase de oameni, creștea deja în 
notorietate și faimă... 

Au mers mai departe și zorii i-au găsit în ţara hyllerilor. Un 
mare număr de insule se întindeau în faţa lor și este periculos 
pentru corăbii să treacă printre ele. 

Iris a coborât din Olimp, tăind aerul cu aripile întinse și 
luminând Marea Egee. 

Aici se ridica Scila din ape... acolo mugea Caribda.58 

Acestea sunt doar câteva exemple, care arată că Apollonius 
cunoștea foarte bine acea parte a lumii în care își trăiau 
aventurile argonauţii. Sunt menţionate nu numai râuri, insule 
sau regiuni anume, ci și mările sau lanţurile muntoase, cum ar fi 
Caucazul. Nu ar fi foarte simplu să se traseze călătoria 
argonauților? 

Desigur, acest lucru a fost făcut cu rezultate foarte diferite. 
Doi profesori francezi, Emile Delage și Francis Vian, au realizat 
hărți clare,5%,% potrivit cărora lason și tovarășii săi ar fi călătorit 
din Caucaz până la capătul răsăritean al Mării Negre pe râul 
Istros (Dunărea) până la Adriatica, navigând și pe alţi afluenţi în 
drumul lor. În valea Fo, erau multe râuri mari și mici, de care 
argonauţii au reușit cumva să se folosească pentru a ocoli Alpii 

și a ajunge la Rin și la Ron. În regiunea Marsiliei din zilele 
noastre, au ajuns iar în Mediterana și au trecut prin strâmtoarea 
Messina - presupusele Scila și Caribda. In cele din urmă, au virat 
spre est în direcţia insulelor ionice (din zilele noastre), apoi au 
virat spre sud și s-au îndreptat direct către Marea Syrta din 
Libia.“ De aici, s-au îndreptat către casă, prin Creta. Dar care 
este locul unde s-a prăbușit pe pământ carul ceresc al lui 
Phaeton? Nu departe de marginea apuseană a Elveţiei, în Marais 
de Phayton (mlaștina lui Phaeton)! 

Reinhold și Stephanie Glei®?,® au realizat hărţi și mai exacte. 
Însă, în cazul lor, am unele probleme; cum poţi să ajungi din 
râul Istros sau Dunăre la Adriatica, iar, de aici, pe cursul râului 
Eridanos, din Valea Padului, în „mările celte” din Franţa zilelor 
noastre? La urma urmelor, Argo nu era o barcă pneumatică din 
cauciuc, ci corabia cea mai mare a vremii, având un echipaj de 
cincizeci de oameni. Nu se poate nega că este posibil ca în 
vremurile acelea să fi existat căi navigabile care nu mai există 
astăzi și care ar pune din nou în discuţie situarea temporală a 
Argonauticii iniţiale. În care epoci geologice au existat căi 
navigabile, iar acum nu mai există decât pământ uscat? 

Un consul general al Franţei, domnul R. Roux, compară 
rătăcirile lui Odiseu, descrise cu detalii minuţioase de poetul 
grec Homer, cu Argonautica: „Nu trebuie să se uite marea 
precizie și diferenţiere a lui Strabon: Odiseea se petrece în 
oceanul apusean, Argosy, în cel apusean”.6% 

Christine Pellech are un punct de vedere cât se poate de 
diferit. Studiul său foarte amănunţit compară și el rătăcirile lui 
Odiseu cu cele ale argonauţilor, concluzionând că „Odiseea se 
suprapune parţial călătoriei argonauţilor”. Autoarea spune că 
Odiseu a realizat practic ocolul lumii pe apă - cu mii de ani 
înaintea lui Columb - și avansează ipoteza că egiptenii s-au 
inspirat din izvoare feniciene și că tocmai această „combinaţie 


61 Syrtis Major (sau Syrta Mare) este denumirea în latină a golfului 
Sidra, oglindă de apă din Marea Mediterană, pe coasta de nord a 
Libiei. (n. trad.). 

62 Reinhold Glei și Natzel-Glei, Stephanie, Apollonius von Rhodos: Das 
Argonautenepos, Vol. I (Darmstaat, 1996). 

63 Ibid, Vol. II, Book 3 și 4. 

64 René Roux, Le Probleme des Argonautes: Recherches sur les 
Aspects Religieux de la Legende (Paris, 1949). 


feniciano-egipteană a fost preluată pe de-a-ntregul de greci”. 
Atât conţinutul Argonauticii, cât și al Odiseei derivă din Egipt, 
potrivit lui Pellech, care își sprijină ipoteza pe faptul că 
Apollonius din Rhodos a crescut în Alexandria, a vizitat 
biblioteca de acolo și a părăsit Egiptul abia după ce s-a certat cu 
profesorul său.55 

Argumentele autoarei Christine Pellech par să rezulte dintr-o 
cercetare bine documentată; ea reușește, de asemenea, să 
identifice multe puncte ale călătoriei în locuri reale de pe glob. 
Însă rămân încă multe întrebări. 

Dacă este adevărat ce spune ea, atunci cea mai mare parte a 
indiciilor geografice date de Apollonius trebuie să fie greșite și 
mulţi cercetători și-au irosit timpul. Care ar putea să fie 
explicaţia? Să presupunem că Apollonius a adus într-adevăr în 
Grecia miezul poveștii argonauţilor din Egipt. In aceste condiţii, 
pentru a reda un tablou mai amplu care să-i aparţină, ar fi putut 
foarte bine să-l decoreze cu detalii geografice din propria 
experienţă. Insă, pentru a face acest lucru, ar fi trebuit să aibă 
cunoștințe extinse despre întinderile foarte mari ale lumii 
grecești din acele vremuri, precum și despre multe râuri, coaste 
și munţi care nu aparţineau Greciei. Insă, chiar și așa, tot ne 
confruntăm cu dificultăţi; de exemplu, cum se pot explica pasaje 
din Appollonius cum ar fi următorul: 

Seara, au ajuns pe ţărmul insulei Atlantides. Orfeu i-a rugat să 
nu dispreţuiască solemnităţile de pe insulă, nici secretele, legile, 
obiceiurile, nici ritualurile și lucrările religioase. Dacă le 
respectau pe acestea, puteau să fie siguri de iubirea cerului în 
călătoria care îi aștepta peste oceanul periculos. Dar nu 
îndrăznesc să vorbesc mai mult despre aceste lucruri.66 

Să nu uităm că Atlantida era insula zeului Poseidon, că se 
spune că doi dintre fiii săi ar fi călătorit la bordul corabiei Argo și 
că vehiculele amfibii care au ieșit din mare erau opera lui 
Poseidon. Dar de unde știe Apollonius despre Atlantida - dacă la 
aceasta se referă cuvântul „Atlantides”? Cel puţin, Apollonius 
menţionează solemnităţile care n-ar fi trebuit să fie luate în 
derâdere, dar și secretele, legile și obiceiurile. Și, cu toate că 
peste tot dă cele mai mici detalii geografice, acum se ferește să 

spună mai multe despre aceste lucruri. Ceva nu se potrivește 
aici și voi reveni ceva mai târziu la povestea Atlantidei. 

Oare călătoria corabiei Argo chiar a avut loc? De vreme ce nu 
există alte surse mai vechi în afara celor citate, pe care să ne 
putem baza, probabil că nu vom ști niciodată. Dar sunt pe 
urmele zeilor de patruzeci de ani, convins că multe elemente 
din Argonautica pur și simplu nu puteau fi inventate. Imaginaţia 
este un lucru bun și, chiar în urmă cu mii de ani, oamenii se 
bucurau de darurile fanteziei. Însă fantezia se bazează 
întotdeauna pe ceva; își are originea în fapte care s-au 
întâmplat cândva, în împrejurări care nu pot fi înţelese, în 
mistere pe care rațiunea noastră nu le poate desluși pe deplin. 
In zilele noastre, încercăm din greu să conferim o înclinaţie 
psihologică „imaginaţiei” anticilor, folosind schema veche, 
erodată, a fenomenelor naturale, cum ar fi fulgerele și tunetele, 
stelele, liniștea și infinitul, erupțiile vulcanice și cutremurele. 
Insă, după cum demonstrează istoria exegezei sau a 
comentariilor, orice erudit gândește în termenii propriei 
experienţe, condiţionată de vremurile în care trăiește. Așa- 
numitul nostru „zeitgeist” ne îngustează perspectiva și dictează 
ce este „rezonabil” sau „știinţific”. Sârguinciosul meu secretar a 
cărat 92 de cărţi despre Argonautica de la Universitatea din 
Berna în biroul meu. Ca de obicei, aproape te îneci în kilometri 
de comentarii scrise, în diferite perioade, de reprezentanţi de 
ranguri înalte ai mediului academic, dar niciunul nu știe de fapt 
care este adevărul. Și toată lumea avansează câte o 
argumentaţie diferită. 

Eu rămân la convingerea de bază, pe marginea căreia am 
elaborat 32 de cărţi, din 1968 încoace. Tot ceea ce încerc să fac 
este să asociez noi argumente la teoria mea iniţială, proces în 
care zonele albe ale mozaicului devin din ce în ce mai mici, iar 
imaginea de ansamblu devine din ce în ce mai convingătoare. 
Pe de altă parte, recunosc că teoria mea își are neajunsurile sale 
și că o parte din ceea ce propun s-ar putea explica altfel. Însă, în 
cele din urmă, care este adevărul? Sunt oare corecte analizele 
comentatorilor din ultimii 100 de ani? Sunt convingătoare 
concluziile lor? Constituie ele, așa cum presupune comunitatea 
științifică, un corp de cunoștințe dovedite? Sau ceea ce ei 
consideră ca fiind corect din punct de vedere științific reprezintă 
doar o interpretare dictată de perspective contemporane? 


Desigur, aici mă las expus total la atacuri. Ce altceva face 
Erich von Dâniken, își vor spune oamenii, decât să interpreteze 
lucrurile din perspectiva contemporană lui? Este adevărat. Dar 
nu ar trebui să fi învăţat până acum că suntem doar fire de praf 
în adâncurile universului? Că lumea și cosmosul sunt cu mult 
mai fantastice decât ne spune învăţătura noastră de la școală? 
N-ar fi timpul ca, dată fiind bogăţia de material, să recunoaștem 
că este ceva în neregulă legat de concepţia noastră privitoare la 
istoria veche a omenirii? Şi că viziunile primite sunt greșite 
deoarece ascund sub preș mii de indicii și sugestii, refuzând 
chiar să le ia în considerare? Am, într-adevăr, un avantaj faţă de 
comentatori: le cunosc argumentele, însă pe ei nu-i interesează 
câtuși de puţin să le cunoască pe ale mele. 

Noii cititori trebuie să-mi cunoască pe scurt vechile teorii. La 
un moment dat, cu multe milenii în urmă, pe pământ a aterizat 
un echipaj extraterestru. Străbunii noștri nu au înţeles absolut 
nimic din ceea ce se petrecea; nu știau nimic despre tehnologie, 
ca să nu mai vorbim de călătoriile spaţiale. În minţile lor simple, 
trebuie să-i fi considerat pe extratereștri „zei” - cu toate că știm 
că nu există niciun zeu. Mai întâi, extratereștrii au studiat 
grupuri mici și triburi de fiinţe umane, așa cum procedează 
etnologii în zilele noastre. Ici și colo, au dat sfaturi pentru 
crearea unei civilizaţii ordonate. Nu exista nicio problemă de 
limbă în comunicarea dintre oameni și „zei”, atât pentru că 
civilizaţia noastră a reușit întotdeauna să înţeleagă limbi cu 
totul străine, cât și pentru că primii Homo sapiens sapiens au 
învăţat de la bun început limba de la „zei”. 

În cele din urmă, în rândul extratereștrilor, a apărut o sciziune 
sau revoltă. Și-au încălcat legile lumii lor de origine și ale 
comandanților lor spațţiali și au întreţinut relaţii sexuale cu 
frumoasele fiice ale oamenilor. Din aceste împreunări au 
rezultat mutanţi: monștri uriași, titanii din vechime. Un alt grup 
de extratereștri a recurs la inginerie genetică și a creat mutanți 
de tot felul. Trebuie să fi fost un adevărat scenariu Frankenstein 
horror. După aceea, nava mamă, cu extratereștrii „buni”, a 
plecat înapoi în depărtările cosmosului, nu fără să fi promis mai 
întâi să se întoarcă la un moment dat în viitor. „Zeii” care au 
rămas în urma ei pe Pământ s-au încăierat între ei. Aveau încă 
obiceiuri și mostre ale tehnologiei lor și, fără îndoială, își 
păstraseră cunoștințele iniţiale. Ei știau, de exemplu, să 


prelucreze fierul, să obţină aliaje, să creeze arme îngrozitoare 
sau roboţi. Dar știau și cum să facă un balon cu aer cald să 
zboare sau să încarce o baterie solară. Acești „zei” au avut copii 
și, în mod normal, le-au transmis progeniturilor o parte din 
cunoștințele lor tehnologice. 

Aceste progenituri s-au răspândit pe tot pământul, populând 
diferite regiuni, care erau stăpânite, în fiecare caz, ori de un 
singur conducător, ori de o dinastie de familie. Au abuzat de 
supușii lor, ființele omenești, folosindu-i drept cai de povară, 
pentru producerea hranei și ca proști utili. Însă i-au și învăţat o 
mulţime de lucruri și i-au făcut pe cei mai buni dintre ei 
administratori, așa-numiții regi. 

In esenţă, „zeii” își păzeau cu îndărătnicie supușii: „Nu veţi 
avea alt zeu în afară de mine” era una dintre legile lor. lar, când 
s-a ajuns la lupte și la răbufniri, „zeii” și-au sprijinit adeseori 
supușii cu arme îngrozitoare. Fiii zeilor și descendenţii lor din 
generaţiile a treia și a patra au luptat adeseori unii împotriva 
celorlalți. 

Așadar, aceasta este teoria mea, pe care o demonstrez cu 
atât de multe surse, încât numai trimiterile la alte referințe s-au 
transformat într-o carte de sine stătătoare“ și toate cărţile mele 
s-au constituit în materialul unei enciclopedii, precum și al unui 
CD-rom.$%,' Ca să nu mai amintesc sutele de cărți pe aceeași 
temă, pe care le-au publicat alţi autori din întreaga lume. Prin 
urmare, este cât se poate de normal că sunt familiarizat cu 
toate contraargumentele imaginabile și că de mult le-am 
rezolvat spre propria-mi satisfacţie. 

Ce legătură ar putea să existe între Argonautica și 
extratereștri? Care dintre elementele constitutive ar fi fost greu 
să apară din imaginaţia unui grup de oameni care a trăit cu X 
milenii în urmă? Şi dă-mi voie să fiu cât se poate de clar în 
privinţa acestui aspect: nu este vorba de imaginaţia vreunui 
Apollonius sau a unui alt poet grec, care și-a scris povestirile în 
urmă cu 2 500 de ani. Nu, esenţa poveștii din Argonautica vine 
dintr-o perioadă despre care nu avem nicio consemnare istorică, 

pur și simplu pentru că toate bibliotecile cu adevărat străvechi 
au fost distruse. Bineînţeles, aceasta dacă nu o să fie deschis 
vreun tezaur neașteptat în Egipt. 

Și atunci, ce anume conţine Argonautica atât de deosebit, ca 
să ne trezească și să ne atragă atenţia? 

1. Destul de mulţi călători sunt vlăstare ale zeilor dintr-a treia 
și a patra generaţie. Au caracteristici supraomenești. 

2. Sunt descrise „fiinţe amestecate”, cum ar fi centaurii, 
giganţii cu șase braţe sau „câinii înaripaţi” ai lui Zeus. 

3. O zeiţă face corabia Argo imposibil de scufundat. 

4. Aceeași zeiță o dotează cu o „grindă vorbitoare”. Această 
bucată de lemn vorbitoare trebuie să fi avut o legătură 
permanentă cu cineva anume, deoarece avertizează în legătură 
cu apropierea unor pericole. 

5. O ființă pe nume Glaucus apare din mare la suprafaţa 
valurilor asemenea unui submarin și aduce un mesaj din partea 
unuia dintre zei. 

6. Pereţii de stâncă se deschid și se închid ca în legenda lui Ali 
Baba și a celor 40 de hoţi („Sesam, deschide-te”). 

7. Regele Phineus este la curent cu toate pericolele care vor fi 
întâlnite în cale. Cum? 

8. Turnul lui Aietes din apropierea orașului Aia. 

9. Un zeu (Apollo) zboară însoţit de zgomot și zarvă pe 
deasupra corabiei. Se îndreaptă către tărâmul „hiperboreenilor” 
și vizitează „un popor de altă rasă”. 

10. Păsări care lansează săgeți mortale, dar sunt deranjate de 
zgomot. 

11. O zeiţă folosește „ceaţța” pentru a-i face pe oameni 
invizibili. 

12. Un soare conferă puteri supranaturale și creează un scut 
termic. 

13. Un dragon care nu doarme niciodată, urmărește totul, nu 
are nevoi fizice, poate să scuipe foc și nu moare niciodată. 

14. Tauri care scuipă foc, cu picioarele din fier. 

15. Un vehicul al zeilor, care necesită multă experienţă pentru 
a fi manevrat și controlat. Când se prăbușește, incendiază 
întinderi mari de pământ și „pilotul” trebuie să se ejecteze din 
cauza căldurii insuportabile din interiorul lui. 

16. Diverse ființe amfibii vorbitoare. 

17. Un zeu care face din noapte zi, trimițând „săgeți de 


lumină”. 

18. Un robot din metal, care patrulează pe insulă. Vede cu 
ochii lui corăbiile care vin și lansează rachete, îi incendiază pe 
asaltatori și are sângele asemenea plumbului topit. 

19. O femeie din rasa zeilor reușește să-l zăpăcească pe acest 
robot cu „imagini de vis”. 

Chiar dacă presupunem că totul este doar o poveste cusută 
cu aţă albă, născocită de mintea unui visător și dezvoltată și 
completată ulterior de poeţii fiecărei epoci care a urmat, 
înseamnă, oare, că toate întrebările trebuie să dispară? Prin 
urmare, nu există niciun mister care ar trebui să fie rezolvat? 

Chiar și o poveste neverosimilă are conţinut. Inventatorul 
iniţial ar fi trebuit să spună cel puţin o jumătate de poveste 
verosimilă, căci lucrurile trebuie să aibă o anumită coeziune și 
un anumit sens. Cadrul esenţial al poveștii este simplu: un om 
sau mai mulţi pornesc în căutarea unui obiect unic și extrem de 
valoros. Acest obiect este păzit de un monstru insondabil și 
toate acestea au legătură cu zeii. 

Nu contează prea mult dacă poetul introduce, de asemenea, o 
poveste de dragoste care are un final fericit. Însă de unde vine 
monstrul din metal, care atacă ambarcaţiuni, doboară lucruri, 
radiază căldură și are plumb drept sânge? Şi de unde a venit 
ideea aceasta cu dragonul care scuipă foc? Niciodată, în 
întreaga evoluţie a acestei planete, nu au existat asemenea 
fiinţe. Nimeni nu ar fi putut să și le imagineze pur și simplu. Prin 
urmare, aici nu este vorba nici de explicaţii „arhetipale” și nici 
de „amintiri” estompate. Și de ce apare această rasă de dragoni 
în mod repetat în poveștile popoarelor străvechi? Cele mai vechi 
povești chineze vorbesc despre un dragon care a coborât din 
cer pe pământ, în zorii timpului. Nu sunt produse ale fanteziei 
sau povești absurde, căci regii-dragoni au fondat prima dinastie 
chineză. Nicio armă omenească nu a putut să le facă vreun rău 
și, cu dragonii lor care scuipau foc, au stăpânit cerul. Mașinile 
zburătoare ale regilor-dragoni făceau un zgomot îngrozitor și 
fondatorul dinastiei purta numele de „Fiu al Dragonului Roșu”.”! 

Nimic din toate acestea nu înseamnă mitologie deoarece, la 
urma urmelor, motivul dragonului care scuipă foc a influenţat 
întreaga artă chineză de mii de ani, până în vremurile noastre. 
Și oricine se lamentează în continuare că nu se poate ca 

asemenea lucruri să fie adevărate și că dragonul trebuie să fie 
înţeles în termeni psihologici ar trebui, poate, să întreprindă o 
călătorie la Beijing și să arunce o privire în marea Piaţă Roșie. 
Ce se poate vedea de-a lungul unei întregi laturi a pieţei? 
Templul împăratului ceresc! 

Nu începe să ți se pară, încetul cu încetul, că e ceva ciudat 
aici? Că toate poveștile din Antichitate nu sunt numai legende, 
mituri sau povești imaginare, ci o realitate anterioară? Pe de 
altă parte, această realitate exotică poate să mai fie dovedită 
într-un mod: urmărind însăși cărarea timpului. 

Capitolul 2 
În numele lui Zeus 


Cele zece porunci sunt atât de clar definite deoarece nu au 
fost decise de o adunare. 
Konrad Adenauer, 1876-1967 


Regiunea pe care o numim Olimpia era deja locuită în mileniul 
trei înainte de Hristos. Primul loc sfânt din această parte a 
peninsulei Peloponez a fost dedicat zeiţei Geea. Mult mai târziu, 
Olimpia s-a transformat în orașul templu al lui Zeus. În anul 776 
î.Hr., la Olimpia s-au ţinut primele întreceri și avem o 
consemnare scrisă cu numele învingătorului, „Coroibos din Elis”. 
La fiecare patru ani, aici s-au ţinut întreceri sportive, pe 
parcursul unei perioade totale de 1 168 de ani, din 776 î.Hr. 
până în 393 d.Hr. Existau reguli stricte atât pentru concurenţi, 
cât și pentru spectatori. Trebuia ca sportivii să se fi antrenat cel 
puţin 10 luni; trebuia, de asemenea, să fie greci liberi, să nu fi 
comis vreo crimă și să nu fi avut un comportament indecent 
într-un loc sfânt. Cu treizeci de zile înaintea debutului jocurilor, 
sportivii se adunau într-o tabără de antrenament, în Elis, la 57 
km de Olimpia, unde trăiau în comun, în adăposturi simple, 
primind toţi aceeași hrană. 

Jocurile Olimpice erau destinate numai bărbaţilor; femeilor și 
sclavilor nu li se permitea să le urmărească și exista chiar o lege 
care spunea că orice femeie prinsă urmărind jocurile trebuia să 
fie aruncată de pe muntele Typaion. De ce erau atât de porniţi 
împotriva femeilor? Toţi participanţii concurau complet goi și, 
mai târziu, organizatorii le-au impus să se și antreneze în pielea 
goală. Pentru numele lui Dumnezeu, de ce? Trebuia ca atât 


juriul competiţiei, cât și spectatorii să fie absolut siguri că 
sportivii care participau erau fiinţe omenești normale, că nu 
trișa nimeni și că toţi aveau șanse egale. Cuvântul „atlet” 
provine din cuvântul grecesc ath/os, care înseamnă premiu sau 
onoare. Dar care este legătura dintre toate acestea și povestea 
Argonauticii? Incă puţină răbdare. 

Până la ediţia a treisprezecea a Jocurilor Olimpice din 728 
î.Hr., se desfășura o singură întrecere: un sprint de un stadiu, o 
distanţă de aproximativ 200 m. Abia în 720 î.Hr. s-a adăugat o 
alergare pe o distanță mai mare, de două stadii, în jur de 400 m. 
Primul câștigător al acestei curse a fost Acanthos din Sparta. De 
la o ediţie a Jocurilor Olimpice la alta, au fost acceptate noi 


Imaginea 3. Pietrele megalitice de la Olimpia. 


Imaginea 5. Pietrele megalitice de la Olimpia. 


sporturi. Istoricul jocurilor a fost cercetat în detaliu de numeroși 
istorici. Herodot (490-426 î.Hr.), „părintele istoriei”, și-a citit 
personal părţi din operă la Olimpia, acesta fiind și modul în care 
le-a devenit cunoscut compatrioţilor. Istoricul grec Diodorus 
(aproximativ 100 î.Hr.), care este autorul unui număr de 


patruzeci de volume de istorie, a luat parte la ediţia a 180-a a 
Jocurilor Olimpice. 

Imi este ușor să folosesc istoria Jocurilor Olimpice pentru a 
demonstra că niciun monstru, niciun gigant, titan, „fiinţă 
amestecată” sau alte ciudăţenii nu au participat vreodată la ele. 
Competitorii erau goi și niciunui metis sau hermafrodit nu i s-ar 
fi permis să le urmărească. Niciun robot de tip Talos nu a fost 
pus să păzească templele olimpiene, care erau destul de 
numeroase, având în ele aur și argint. Niciun dragon care scuipa 
foc nu păzea ofrandele preţioase destinate zeilor cu ochi 
neobosiți și niciun descendent „divin” nu a întinat jocurile. 
Putem fi siguri de aceste lucruri cel puţin începând din 776 î.Hr. 
Și înaintea acestui an s-au ţinut jocuri în Olimpia, însă acestea 
nu au fost incluse în nicio consemnare istorică. 

Cea mai veche referință cunoscută la Argonautica provine 
dintr-un poem din secolul al IV-lea al lui Pindar, care a așternut 
în grabă povestea în jurul anului 500 î.Hr. Nu existau cu 
siguranţă nici uriași, nici titani, nici alţi descendenţi ai zeilor prin 
preajmă-i în zilele sale, căci, altminteri, ar fi fost menţionaţi în 
consemnările istorice ale olimpiadelor. Și nici în urmă cu un 
sfert de mileniu nu existau, în momentul primelor Jocuri 
Olimpice. Cu toate acestea, povestea menţionează zei, roboţi, 
Lâna de Aur și un dragon care nu dormea niciodată. Prin 
urmare, probabil că primii oameni care au spus povestea 
Argonauticii ori au inventat monștrii, ori i-au luat din surse cu 
mult mai vechi. Nu văd niciun alt răspuns. 

Născocirea fantastică a „grinzii vorbitoare” sau a „omului din 
fier” nu prea corespunde nici epocii lui Pindar și nici măcar celei 
a lui Apollonius. Și nici dragonul care nu doarme niciodată, care 
nu are nevoi fizice, scuipă foc și nu moare. Dacă asemenea 
personaje ar fi fost imaginate în poveștile vremii, le-am fi 
cunoscut. La urma urmelor, în Grecia Antică, poeţi și visători 
erau fără număr. Foarte multe dintre poveștile lor au 
supravieţuit mileniilor, însă niciuna nu ia în batjocură minciunile 
inventate în altele. Prin urmare, în mod sigur, aceste povești 
sunt mai vechi decât primele Jocuri Olimpice. 

Cu cât ne adâncim mai mult în negura istoriei omenirii, cu 
atât mai improbabile devin născocirile tehnologice, cum ar fi 
cele menţionate în Argonautica. Modelul nostru evolutiv ne-ar 
determina să tragem concluzia că, pe măsura întoarcerii în timp, 


cu atât mai simplă ar trebui să fie gândirea omenească. Or, o fi 
existând cineva care să vrea să scoată în evidenţă faptul că 
povestitorii au pus mâna pe tăbliţele din lut încă din momentul 
în care se inventa scrierea? 

Vino cu mine într-o călătorie mentală, care ne duce înapoi în 
timp cu aproximativ 4000 de ani. Ne aflăm în orașul Assur, care 
exista cu aproximativ 2000 de ani înainte de Hristos. 
Dezvoltarea scrierii este în plin avânt și oamenii încearcă deja 
să scrijelească pe tăblițe din lut unele dintre legile concepute de 
conducătorul lor deștept. Conducătorul cere ca fiecare supus al 
său să respecte legile imediat, nu să judece lucrurile după 
toanele de moment. Realizarea acestor „tăblițe ale legii” este o 
muncă foarte grea. În primul rând, în rame pătrate din lemn, 
trebuia presată o combinaţie potrivită de lut, frământat în 
prealabil și apoi netezit. Pe urmă, scribul trasa linii fine în lut cu 
o piatră ascuţită. Intregul procedeu a fost verificat deja de 
săptămâni întregi, masa moale fiind inscripționată cu semne 
liniare. Uneori, instrumentul din piatră scrijelea prea adânc și 
urmele erau prea deschise la suprafaţa lutului, iar, alteori, se 
aplica o presiune prea mare. Sau scribului îi tremura mâna. 
Adeseori, lutul moale se prăbușea exact acolo unde nu trebuia, 
ascunzând un semn important, care făcea diferenţa dintre un 
cuvânt și opusul lui - de exemplu, între „injust” și „just”. La 
urmă de tot, ramele erau puse la soare să se usuce. După 
câteva ore, se vedea că scrierea nu mai arăta cum ar fi trebuit, 
deoarece căldura îndoia cadrul. Și multe dintre tăblițe se 
spărgeau la scoaterea din rame. 

Iti dai seama, prin urmare, că scrierea era atât un proces 
epuizant, cât și o mare responsabilitate cu 2000 de ani înainte 
de Hristos. Doar câţiva oameni stăpâneau această nouă artă. 
lar, acum, imaginează-ţi că vine un visător care are în minte un 
singur lucru: cere 5000 de tăblițe din lut pe care să 
inscripționeze o poveste inventată, un vis, din auzite sau, așa 
cum avea să fie calificată după mii de ani, o poveste fantastică! 
Preoţii, tribul, conducătorul ar permite un asemenea lucru 
numai dacă l-ar considera ca fiind extrem de important. Și ce fel 
de poveste ar fi suficient de importantă ca să-ţi petreci ani de 
zile inscripționând-o în lut? 

Una singură, desigur, care ar nara o serie de evenimente 
străvechi, extraordinare și, bineînţeles, reale, care trebuie să se 


păstreze pentru posteritate. Minciunile și invențiile nu se 
inscripționează în lut - și, în mod cert, nici visele. 

Și exact așa s-a întâmplat. După ce, în sfârșit, omenirea a 
inventat scrisul sau, mai curând, după ce l-a moștenit de la zei, 
ceea ce se consemna în scris erau acorduri comerciale și, 
ulterior, decrete regale sau relatări ale războaielor și bătăliilor. 
Cei câțiva experţi, aleși pe sprânceană, care erau capabili să 
scrie, nu și-au folosit această abilitate pentru a consemna 
prostii. Tăbliţele din lut nu erau făcute pentru consemnarea 
fanteziilor oricărui visător. Singurele lucruri așternute în scris 
erau cele de o importanţă într-adevăr deosebită - inclusiv 
relatările despre zei, despre armele lor supraomenești și puterile 
lor supranaturale. Asemenea povești existau deja și nu au fost 
inventate pe loc. În textele sfinte, nu era loc pentru literatura 
neînsemnată sau escapistă. Nu numai conducătorii, ci și preoții 
ar fi refuzat cu strășnicie să sprijine așa ceva. 

Prin urmare, de ce, printre cele mai vechi consemnări scrise, 
se regăsesc descrieri ale unei misterioase tehnologii a zeilor? Ce 
anume făcea aceste lucruri atât de importante, încât să fie 
așternute în scris? Legenda lui Gilgamesh a fost scrisă cu mii de 
ani înainte de Hristos, ca și poveștile primilor împărați chinezi și 
ale dragonilor lor cerești. lar, în versiunea cea mai veche a 
legendei lui Gilgamesh, scrisă pe tăblițe din lut cu 5000 sau 
6000 de ani în urmă, descoperim robotul Chumbaba, „turnul 
Zeilor”, „ușa care vorbește asemenea unui om” și rachetele 
zeilor, înzestrate cu viteza fulgerului. Aflăm, desigur, și despre o 
călătorie spaţială, căci Gilgamesh este luat de pe Pământ și este 
descrisă priveliștea de la o mare înălțime. 

Mai bine să mă opresc aici; am explorat deja aceste legende 
în alte cărţi, pe care le pot consulta cei care doresc să afle mai 
multe.72,73 

Istoricul dr. Ernst Curtius a scris în urmă cu 190 de ani: 
„Istoria nu cunoaște copilăria niciunei rase”.'* Este adevărat, 
căci fiecare popor intră în analele istoriei de-abia după ce și-a 
întemeiat o comunitate despre care să se poată scrie ceva. Cu 
siguranţă, Herodot nu a fost primul istoric de pe planetă, istoria 
a fost consemnată cu secole și milenii înaintea lui. Herodot a 

fost un spirit academic. A făcut o muncă meticuloasă în 
bibliotecile vremurilor sale, pentru că era mereu curios și 
interesat să știe mai multe și voia să afle adevărul adevărat 
despre zeii săi greci. 

Prin strădanii sârguincioase, el a descoperit originea zeilor 
greci în Egipt. A aflat că egiptenii au fost primul popor care a 
păstrat consemnări precise privitoare la zeii și regii lor și că 
aveau cunoștință de festivități foarte vechi care „abia de curând 
au început să se celebreze și în Grecia”. 

Herodot își descoperă zeii greci, împreună cu toate ritualurile 
dedicate lor, în Egiptul antic, și nu are niciun fel de mustrare de 
conștiință să se refere la ele în mod deschis, deși compatrioţii 
săi greci s-ar fi putut simţi foarte ușor ofensaţi. Herodot afirmă 
cât se poate de relaxat că Isis nu este altceva decât numele 
egiptean al lui Demeter. Zeița Atena și zeii Helios, Ares și mulți 
alţii își au originile în Egipt. În cea de-a doua carte a istoriilor 
sale, de la Capitolul 60 înainte, Herodot descrie diverse 
festivități în onoarea acestor zei și modul în care se petreceau 
ele în Egipt. Permanent, păstrează o perspectivă critică, făcând 
distincţie între experienţele personale și lucrurile care i-au fost 
spuse „la mâna a doua”. De asemenea, notează cu 
meticulozitate lucrurile despre care nu vrea să scrie, fie din 
cauză că sunt respingătoare sub aspect sexual, fie pentru că nu 
crede ce i s-a spus. Herodot dă curs chiar și întrebării de ce li se 
spune „zei” acestor fiinţe. Răspunsul pe care îl dă nu lasă loc de 
îndoieli: pentru că au fost primii învăţători ai omenirii și, de 
asemenea, pentru că „au pus totul în ordine și au împărţit totul 
între ei”.76 

De asemenea, Herodot extrage din sursele sale egiptene 
datări extrem de surprinzătoare pentru noi. In Capitolul 43 al 
celei de-a doua cărţi, el scrie că Heracle le era cunoscut 
egiptenilor ca fiind un zeu foarte vechi. Din vremea lui Heracle 
până la domnia lui Amasis, spune el, au trecut 17.000 de ani. 
Apoi, consemnează două numere care le dau amețeli 
cercetătorilor noștri. Călătorului Herodot - și toate acestea s-au 
petrecut, desigur, în jurul anului 450 î.Hr. — preoţii tebani îi 
citesc numele a 341 de generaţii de conducători, care au fost 
consemnate cu grijă. Aceste 341 de generaţii corespund, 

potrivit lui Herodot, unui număr de 11.340 de ani și de atunci 
„nu au mai fost zei cu corp omenesc” în Egipt. Herodot nu 
stătea la șuete cu cioplitori de rând sau cu negustori bârfitori. 
Oamenii cu care discuta erau preoţi cu știință de carte; iar 
atunci când, uimit, i-a întrebat dacă acest lucru era adevărat, 
acești preoţi de elită i-au confirmat că cei 341 de regi fuseseră 
oameni „cât se poate de diferiţi de zei” și că, înaintea lor, în 
Egipt domniseră zeii, care trăiseră în mijlocul fiinţelor omenești. 
(Cine dorește să verifice poate să parcurgă cartea a doua, de la 
Capitolul 142 la 145, din /storia lui Herodot.) Și, iarăși, Herodot 
ne dă asigurări că egiptenii știau „foarte bine, căci permanent 
ţin socoteala anilor și îi consemnează”.”” Aceiași preoţi îi citesc 
lui Herodot, dintr-o carte, și numele tuturor celor 330 de regi, 
împreună cu anii în care au domnit, după faraonul Menes. 

Exegeţii noștri cu minţile ascuțite, filologi, arheologi și istorici 
ai religiilor din zilele noastre, nu pot începe să se pună de acord 
cu aceste perioade de timp enorme. Înaintea începutului istoriei 
scrise, ei cunosc numai marea gaură neagră din Epoca de 
Piatră, în cursul căreia fiinţele omenești care au descins din 
maimuțe și-au lărgit lent și sigur cunoștințele. Au învăţat cum să 
folosească uneltele din piatră și, treptat, și-au creat o limbă. Au 
format triburi închise pentru siguranţă, au inventat vârful de 
săgeată, sulița și, în cele din urmă, arcul, iar, la un moment dat, 
au descoperit cum să smulgă fierul din rocă. In același timp, au 
ridicat construcţii megalitice gigantice. lar când, în cele din 
urmă, au inventat scrierea, imediat au folosit stilusurile din 
piatră pentru a acoperi tăbliţele din lut cu povești fantastice cu 
o anumită înclinaţie tehnologică! 

lar experții noștri, care își căznesc creierele în conferinţe și 
discuţii fără sfârșit și se citează reciproc permanent pentru „a se 
menţine în domeniul științific”, nu au altă explicaţie mai bună în 
afară de aceea psihologică. Scriu afirmaţii cu ar fi: „Plasarea 
cronologiei celor mai vechi dinastii înaintea mijlocului mileniului 
al patrulea este ceva ridicol și, în mod evident, reprezintă o 
mistificare”.'* Sau „Nonsens total”. Sau: „Putem lăsa deoparte 
fără grijă acest pasaj, deoarece conţine numai prostii 
fantastice”. Acest gen de perspectivă are siguranţa absolută că 
„istoria Egiptului antic a debutat cu adevărat aproximativ în 

jurul anului 3000 î.Hr.””* Oricare altă versiune a istoriei omenirii 
este inimaginabilă, deși cronicarii celor mai diverse popoare 
oferă date concrete. Dogma sfântă a evoluţiei nu permite nicio 
altă soluţie. 

Pentru explicarea tuturor inconsecvenţelor, unii oameni 
inventează „anii lunari”, îi acuză pe istorici și cronicari de 
comiterea unor greșeli aritmetice sau de exagerarea naturii 
grandioase a regilor lor ori inventează tot felul de calendare 
care nu au existat niciodată - cum ar fi calendarul Sothis sau 
Sirius pentru regatele faraonilor. Și cum rămâne cu mult-adulata 
noastră „abordare științifică”, dacă ignorăm cu desăvârșire 
toate datele pe care atât de mulţi scribi și cronicari le-au 
consemnat cu atâta grijă? Herodot este departe de a fi singurul 
care include date și perioade în relatările sale. În ultima mea 
carte, am prezentat date comparative de pretutindeni. 
Concluzia care trebuie trasă nu este că anticii ar fi avut o 
problemă cu numărătoarea, ci că noi, pur și simplu, nu vrem să 
admitem realitatea acelor vremuri. 

Filosofii greci Platon (427-347 î.Hr.) și Socrate (470-399 î.Hr.) 
sunt consideraţi în continuare, chiar și de cultura noastră 
deosebit de avansată, ca fiind gânditori remarcabili, cu spiritul 
deosebit de abil. Tratatele și dialogurile lor umplu mii de pagini 
și, întotdeauna, și-au dat toată silinţa să ajungă la adevăr. Cine 
citește Dialogurile lui Platon va descoperi adevărata 
semnificație a filosofiei și dialecticii. În dialogul său intitulat 
Legile, Platon intră în discuție cu un oaspete de la Atena, cu 
Cleinas din Creta și cu lacedernonianul Megillos. Acești oameni 
discută și despre vremurile trecute, iar atenianul spune: 

Dacă ne uităm cu atenţie, vom vedea că picturile și 
sculpturile realizate în urmă cu 10.000 de ani - și mă refer exact 
la acest interval de timp - nu sunt nici mai frumoase și nici mai 
urâte.’ 

De ce subliniază grecul tocmai faptul că se referă la o 
perioadă exactă de „10.000 de ani”? Deoarece grecii considerau 
toate numerele mai mari de 10.000 ca reprezentând ceva de la 

„mare” la „infinit”. În Cartea 3 a aceluiași Dialog, se discută 
deschis despre prăbușirea culturilor anterioare. Este clar că, în 
vremurile acelea, cunoștințele legate de aceste civilizaţii 
dispărute erau considerate ca de la sine înţelese - și nu este 
vorba doar despre micile ţări, decimate la un moment dat de 
război sau de vreun dezastru natural. Nu, era cunoscută o 
catastrofă globală provocată de inundaţii masive. În Platon, se 
poate citi detaliat că au fost șterse de pe faţa pământului ţări și 
orașe întregi și că numai grupuri mici au supravieţuit în regiuni 
montane. Acești supraviețuitori, spune el, păstraseră arta 
olăritului, trăiseră din vânătoare și puteau să facă pături și arme 
simple, căci aceste lucruri puteau fi realizate fără fier. Pe de altă 
parte, spune el, zeii i-au învăţat cum să folosească metalele, 
„astfel încât rasa omenească, în mijlocul grelei încercări în care 
s-a trezit, să-și poată recăpăta avântul și forţa de a se 
dezvolta”2?. 

Se poate citi cum au fost distruse orașe de pe câmpii și de la 
malul mării și toate minele de metale au rămas sub nivelul 
apelor, astfel încât nu a mai fost posibil să se extragă minereu. 
Şi toate uneltele au fost pierdute, și mare parte din cunoștințe, 
inclusiv „arta politicii”. Generaţiile ulterioare, spune Platon, au 
uitat curând câte milenii au trecut. Multă lume interpretează 
acest Dialog ca fiind un gen de ipoteză, ca și cum Platon ar 
spune: „Să presupunem că s-ar fi întâmplat așa, că lumea s-a 
scufundat și că oamenii au fost nevoiţi să ia totul de la început, 
cum ar fi fost”. Însă această perspectivă nu are bătaie prea 
lungă pentru că, la Platon, menţionarea culturilor dispărute nu 
se limitează la Legi. lar atenianul spune explicit că vorbește 
despre un număr precis de „10.000 de ani”. 

Dar de ce s-ar fi produs o asemenea catastrofă? În Politica lui 
Platon se poate citi cu surprindere despre: „Miracolul inversării 
răsăritului și apusului soarelui și ale celorlalte corpuri cerești. 
Unde răsar acum, acolo apuneau odinioară și răsăreau în partea 
opusă”. Pare cât se poate de absurd, dar, în vremurile noastre, 
afirmaţia capătă o altă dimensiune. Imaginează-ţi numai un glob 
și dă-i o mișcare de rotaţie în jurul axei pentru a obţine zilele și 
nopţile noastre. Acum, înclină axa și lasă globul să urmeze 
aceeași mișcare de rotaţie ca înainte - cu alte cuvinte, fără să-i 

oprești rotirea și s-o inversezi. Ce se întâmplă? Pentru locuitorii 
Pământului, a părut că soarele și-a schimbat calea. Desigur, nu 
este deloc așa, dar înclinarea axei Pământului într-o altă direcție 
face să pară așa. lar o schimbare a înclinării axei Pământului ar 
conduce în mod inevitabil la inundaţii îngrozitoare. De când se 
cunoaște faptul că planeta are un câmp magnetic variabil, o 
schimbare a unghiului de înclinare a axei Pământului a rămas de 
domeniul posibilului. Cu secole înaintea lui Platon, în Grecia, a 
trăit poetul Hesiod. Mai multe legende, poeme și fragmente care 
îi aparțin au supravieţuit mileniilor. Cea mai cunoscută lucrare 
este Teogonia, scrisă între 650 și 750 î.Hr. În această lucrare, 
Hesiod menţionează fiinţele înspăimântătoare care au populat 
odinioară Pământul. Zeii înșiși le creaseră: ființe înfricoșătoare 
„cu 50 de capete și cu braţe enorme care le creșteau din 
umeri”.8* Dragonul care scuipă foc face de asemenea parte din 
menajeria lui Hesiod. Prin urmare, nu este cu putinţă ca 
Apollonius, care a trăit 300 de ani mai târziu, să fi fost 
inventatorul dragonului din Argonautica. 

Din umerii înspăimântătorului dragon asemenea unui șarpe, 
creșteau o sută de capete, limbile lor negre repezindu-se și 
lingând totul în jur. Din fiecare pereche de ochi a sutei de 
capete, scânteiază lumina și arde... când se uită la ceva, 
privirea lui arde ca focul. Și fiecare din capetele sale 
îngrozitoare are propriul glas răsunător, o multitudine 
nemaipomenită de sunete.85 

În Teogonia lui Hesiod se poate citi și cum zeița Himera, de la 
care am păstrat și cuvântul „himeră” sau „fiinţă combinată”, a 
dat naștere unui monstru care sufla foc. Monstrul acesta avea 
trei capete, de leu, de capră și de dragon. Capul de dragon 
„sufla dogoarea arzătoare a unui foc cu străluciri sălbatice”8. 

Din nou, nu este clar de unde avea Hesiod aceste informaţii. 
Se presupune că și el a folosit surse egiptene originale. 
Relatările sale sunt prea pline de culoare, prea precise și au o 
tentă tehnologică prea accentuată pentru a fi apărut în perioada 
în care a trăit. În cartea sa Munci și zile, scrie că zeii au zămislit 

patru rase înainte să creeze rasa umană: „Mai întâi, zeii, cei 
care trăiesc pe înălțimile Olimpului, au creat o rasă aurită de 
oameni foarte guralivi”.% 

Citatul anterior este tradus dintr-o versiune germană din 
1817. Profesorul Voss a tradus formularea din limba greacă în 
sensul de „cei care trăiesc pe înălțimile Olimpului”. În versiunile 
mai noi ale aceluiași pasaj, găsim o ușoară schimbare: „[zeii] 
locuind în casele cerești” 38, 

Dă-mi voie să alătur aceste două traduceri, separate de 
numai 150 de ani, astfel încât să le poţi compara și să poţi trage 
propriile concluzii: 


1817 1970 
„Mai întâi, zeii, cei care „Zeii nemuritori, care 
trăiesc pe înălțimile trăiesc în casele lor cerești, au 


Olimpului, au creat o rasă creat mai întâio rasă aurită de 
aurită de oameni foarte oameni slabi. Aceasta s-a 
guralivi. Aceştia au fost întâmplat în vremea lui 
conduși de Cronos, care Cronos, când el era încă 
domnea în cer în acele stăpân în ceruri. Şi au trăit ca 
vremuri. Și au trăit asemenea zeii, fără niciun fel de griji...” 
Zeilor, sufletele lor fiind 

îngrijite etern...” 


Greaca veche, cu care este posibil ca mulți dintre noi să ne fi 
chinuit la şcoală, nu este suficientă pentru a hotărî care variantă 
este mai exactă. Deşi sensul general al ambelor traduceri este 
asemănător în mare, există o deosebire fundamentală între 
„înălțimile Olimpului” și „casele cerești” și între „conduși de 
Cronos” și „în vremea lui Cronos”. Cum va arăta această 
traducere în anul 2100? Și care au fost sensul și semnificaţia 
originale din vremea lui Hesiod? După „rasa de aur”, zeii au 
creat o a doua rasă, inferioară, o „rasă de argint”. Această rasă 
a fost creată de aceiași zei, aceia care „sălășluiesc pe înălțimile 
Olimpului” sau, poate, „sălășluiesc în casele cerești”. Această 
„rasă de argint” era de un ordin inferior celei de aur atât din 
punctul de vedere al formei, cât și al aspectului și era formată 

din „molatici”, pe care mamele îi răsfăţau. 

După aceasta, a urmat „a treia rasă a oamenilor gălăgioși”. 
Aceștia aveau „o mare forţă și tărie” și „din umeri le creșteau 
braţe uriașe”. Se presupune că această rasă ar fi fost aspră și 
încăpăţânată, iar uneltele sale agricole erau din metal. Însă și 
această rasă a reprezentat, după câte s-ar părea, o dezamăgire, 
astfel încât Cronos a creat-o și pe a patra: cea a eroilor sau a 
semizeilor. 

Potrivit lui Hesiod, noi, oamenii moderni, aparţinem celei de-a 
cincea rase, rasa de fier. Suntem un amestec de „bine și rău” și 
cunoaștem bucuria și durerea. Însă, când lucrurile degenerează 
într-o asemenea măsură încât copiii nu mai seamănă cu taţii lor, 
gazdele nu-și mai primesc oaspeţii cu braţele deschise și fraţii 
nu se mai iubesc între ei, atunci și rasa noastră va fi distrusă în 
numele lui Zeus. 

Hesiod face o descriere vie, minuțioasă, a bătăliei dintre zei și 
titani, incluzând toate aspectele detaliate ale armelor care au 
fost implicate. Cu toate că aceștia din urmă au fost creaţi de zeii 
înșiși, a trebuit ca ei să dispară de pe faţa pământului. A 
izbucnit o luptă îngrozitoare, în care însuși Zeus tatăl a fost 
implicat, trimițând din ceruri fulgere explozive, rachete care au 
făcut mările să clocotească, au ars regiuni întregi și au pus 
pământul la genunchii care îi tremurau. Hesiod folosește multe 
pagini pentru descrierea măcelului, dar voi reda un scurt citat 
din traducerea din 1817: 

Și deasupra, titanii și-au întărit legiunile... pământul s-a 
cutremurat cu vuiet și cupola cerului a bubuit... și, drept din cer 
și din Olimp, s-a repezit Tunătorul cu o sclipire de fulger. 
Loviturile au venit una după alta, însoţite de mugete și de 
lumina focului... flăcări sfinte împletite... pământul încolţind 
fertil s-a aprins și păduri întinse au căzut victime furiei focului... 
apoi sfintele vânturi s-au aprins și ele, astfel încât până și ochii 
celor mai tari au fost orbiţi... ca și cum cupola cerului s-ar fi 
coborât lângă pământ, s-a făcut auzit zgomotul cel mai 
tunător... zeii s-au repezit în luptă, vânturile au izbucnit cu 
sălbăticie și au adus praf și distrugere... pe urmă Zeus și-a 
trimis racheta sublimă... și s-a ridicat un vaier îngrozitor...% 

O asemenea luptă nu s-a purtat cu mijloace pământești. Ceva 

asemănător, dar cu arme mult mai îngrozitoare, se descrie în 
poemul indian Mahabharata. Şi aici, rase diferite de zei se luptă 
între ele: 

Arma necunoscută este fulgerul strălucitor, un mesager 
înfricoșat al morţii, care i-a transformat în cenușă pe toți cei 
care ţineau de Vrishni și Andhaka. Trupurile mistuite de flăcări 
erau de nerecunoscut. Cei care au scăpat cu viaţă și-au pierdut 
părul și unghiile. Vasele din lut s-au spart din senin, păsările au 
albit. In scurtă vreme, hrana a devenit otrăvitoare. Fulgerul a 
căzut pe pământ și s-a transformat în pulbere fină." 

Şi ce a spus Gilgamesh când prietenul său Enkidu a murit în 
dureri îngrozitoare, după ce s-a întâlnit cu monstrul divin 
Chumbaba? „E oare din cauză că te-a lovit răsuflarea 
otrăvitoare a bestiei cerești?"inn 

James B. Pritchard, Ancient Near Eastern Texts Relating to the 
Old Testament (Princeton, 1955). 

Versiunile poemului Mahabharata disponibile în traduceri în 
limba germană sunt toate redactate și scurtate. Pentru că nu 
cunosc sanscrita, trebuie să mă refer în principal la numeroasele 
versiuni din limba engleză. Similitudinile cu Hesiod sunt prea 
convingătoare pentru a fi pur și simplu trecute cu vederea. 

A fost ca și cum s-ar fi dezlănţuit forțele naturii. Soarele s-a 
rotit în cerc și, arzând din cauza căldurii armelor, lumea s-a 
clătinat cuprinsă de flăcări. Elefanții erau arşi de flăcări și 
fugeau de acolo înnebuniţi... apa a dat în clocot, animalele au 
murit... turbarea flăcărilor a făcut copacii să se prăbușească 
unul după altul ca într-un incendiu de pădure... Caii și carele s- 
au aprins... mii de care au fost distruse, apoi s-a lăsat o liniște 
adâncă... vederii i s-a deschis o priveliște îngrozitoare. 
Cadavrele celor căzuți erau  desfigurate de căldura 
îngrozitoare... nicicând nu am mai văzut o armă atât de 
îngrozitoare, niciodată nu am mai auzit de o asemenea armă.%? 

Este locul aici să menţionez și o altă referinţă la Legenda lui 
Gilgamesh: „Cerurile au urlat, pământul a zbierat răspunzându- 
le. Fulgerele s-au aprins, focul și-a ridicat flăcările în sus, 
moartea a căzut pe pământ. Lumina a dispărut, focul s-a stins. 

Tot ce a fost lovit de fulger s-a preschimbat în cenușă”. 

Toate aceste arme de distrugere în masă - cele descrise de 
Hesiod, din Mahabharata ori din Legenda lui Gilgamesh - au fost 
folosite în vremuri dinaintea începutului istoriei scrise. Dacă 
aceste bătălii dintre zei au avut loc într-o „epocă istorică”, am fi 
avut relatări precise, cu date. De vreme ce, în mod evident, nu 
este cazul de așa ceva, trebuie să fi avut loc în vremuri 
preistorice - sau în imaginaţie. Înţeleg perspectiva unor 
cercetători care au comentat aceste scrieri străvechi înainte de 
1945. Dar, de la sfârșitul celui de-al Doilea Război Mondial, după 
Hiroshima și Nagasaki, ar trebui să fim ceva mai înţelepţi. Acum 
știm de ce sunt capabili „zeii”. 

Cele 24.000 de distihuri ale Ramayanei reprezintă de 
asemenea o comoară de informaţii privind activităţile și 
posibilităţile tehnologice preistorice ale zeilor. Deși versiunea 
scrisă a Ramayanei datează din secolul al IV-lea sau al II-lea 
î.Hr., conţinutul provine din mai multe surse necunoscute. Eroul 
epopeii este fiul regelui, Rama, a cărui soţie, Sita, este răpită de 
uriașul demon Ravana și dusă pe insula Lanka - amintind de 
motivul războiului troian. Cu ajutorul regelui maimuţelor (și mult 
sprijin tehnologic), Rama reușește să-și ia soţia înapoi. 

Este descris cu detalii minuţioase un vehicul fermecat, care 
se ridică în aer. Se asemăna cu o piramidă zburătoare și decola 
vertical. Avea înălțimea unei clădiri cu trei etaje și zbura din 
Lanka (Sri Lanka sau Ceylon) până în India. Prin urmare, mașina 
zburătoare străbătea peste 3200 km. În interiorul acestei 
piramide zburătoare, se afla o încăpere pentru mai mulți 
pasageri și existau, de asemenea, unele încăperi secrete. Când 
s-a ridicat de la sol cu Rama și Sita, a produs un zgomot 
infernal. Apare o descriere a felului în care mașina aceasta 
făcea munţii să tremure și să se clatine, depărtându-se într-un 
zgomot de tunet, însă putea și să dea foc clădirilor, câmpurilor 
și pădurilor. Cu decenii întregi înainte de Hiroshima, în anul 
1893, profesorul Hermann Jacobi comenta: „Nu există niciun fel 
de îndoială că [această descriere] se referă pur și simplu la o 
furtună tropicală”%. 


93 Georg Burckard, Gi/gamesch, eine Erzählung aus der alten Welt 
(Wiesbaden, 1958). 

94 Nath Manmatha Dutt, The Ramayana (Calcutta, 1891). 

95 Hermann Jacobi, Das Ramayana (Bonn, 1893). 


Așa cum am mai spus, după Hiroshima, ar trebui să fim puţin 
mai înţelepţi. Însă comentariile pe care încă le prezintă experţii 
pe marginea acestor texte antice mă fac să mă simt captiv într- 
un secol nepotrivit. Mie unul îmi este clar că mare parte din 
ceea ce au consemnat cronicarii antici nu provine din imaginaţia 
lor macabră, ci a reprezentat cândva realitatea - chiar dacă 
evenimente într-atât de înspăimântătoare nu s-au petrecut în 
vremea poeţilor și istoricilor care au scris despre ele. Dacă ar fi 
fost martori nemijlociţi ai acestor evenimente, oricum nu ar fi 
putut să scrie despre ele, pentru că ar fi fost morţi cu toţii. 
Cronicarii nu au fost martori oculari; au descris lucruri văzute 
sau auzite de alţii, de la mare distanţă, pe care apoi le-au 
povestit urmașilor lor, poate după vizitarea întinderilor arse și a 
orașelor căzute pradă  devastării. Sau, poate, după ce 
supraviețuitorii de la marginile cele mai depărtate afectate de 
bătălie și-au povestit experienţele înfricoșătoare altora, care nu 
fuseseră implicaţi. 

Informaţiile de acest gen, transmise din gură în gură, nu pot fi 
exacte. Și cu atât mai mult cu cât nici martorii oculari și nici 
cronicarii ulteriori nu au avut nici cea mai mică idee despre 
sistemele moderne de armament. Ce altceva ar fi putut să facă, 
dacă nu să pună ceea ce nu înțelegeau pe seama unor zeități 
supranaturale? În ochii lor, aceștia erau, la urma urmelor, „zei” - 
căci ce altceva ar fi putut să fie? În întreaga literatură antică 
există, de asemenea, o distincţie clară între fenomenele 
naturale și armele zeilor. În Teogonia sa, Hesiod își îndreaptă 
atenţia și asupra ciclopilor. Aceștia ar fi avut staturi uriașe, 
asemenea zeilor, și un singur ochi în mijlocul frunţii, de la care 
le-a venit și numele de „ochi rotund”: „Singurul lor ochi era 
rotund ca un cerc și așezat în mijlocul feţei”%. 

S-ar putea crede că ciclopii sunt neapărat produsele 
imaginaţiei, de vreme ce nu au existat niciodată fiinţe cu un 
singur ochi, dar eu nu sunt chiar atât de sigur. Începând din 
secolul al XVII-lea, au existat cazuri documentate de produși de 
concepţie avortaţi, care aveau un singur ochi. lar genetica 
modernă a stabilit cu precizie că o singură genă este 
responsabilă de cei doi ochi ai noștri. În stadiile fetale cele mai 
timpurii de dezvoltare a vertebratelor, din care facem parte și 
noi, se formează mai întâi o fâșie de celule sensibile la lumină. 

Dacă nu ar interveni funcţia genei „Pax-6”, acest conglomerat 
de celule sensibile la lumină nu s-ar divide în două părţi diferite 
și am fi cu toţii ciclopi. Dumnezeu știe ce experimente genetice 
au născocit zeii și de unde le-a venit cronicarilor ideea ciclopilor. 

Grecul Hesiod menţionează de asemenea care zburătoare în 
mai multe pasaje, cum ar fi Fragmentul 30, în care Zeus 
coboară cu tunete și fulgere de pe firmament. lar despre fostul 
conducător al Lydiei se spune că ar fi avut acces la o tehnologie 
năucitoare. Numele său era Gyges și fusese cioban. Herodot 
scrie că Gyges se dusese, tânăr fiind, la palatul lui Candaules și 
se împrietenise cu acest conducător. Într-o zi, Candaules l-a 
îndemnat pe Gyges să se ascundă în dormitorul lui ca să admire 
frumuseţea soţiei sale, când se dezbrăca. Așa s-a întâmplat, dar 
soţia conducătorului l-a observat pe voyeur și, a doua zi, i-a 
cerut să-l ucidă pe soţul ei, căci altminteri ar fi spus tuturor, fără 
excepție, ce se întâmplase și Gyges avea să-și piardă viaţa. 
Dacă îl ucidea pe Candaules, ea îl făcea regele Lydiei - ceea ce 
s-a și întâmplat. Se spune că Gyges ar fi avut o mașină care îl 
făcea invizibil. Platon scrie despre aceasta în dialogul său 
intitulat Statul. Când Gyges era încă cioban, într-o bună zi, a 
izbucnit o furtună puternică și a fost un cutremur, iar pământul 
s-a crăpat. Uimit, tânărul Gyges s-a uitat într-o groapă adâncă 
ce i-a apărut în față. A coborât în ea și: 

A văzut, pe lângă alte lucruri minunate, un cal gol pe 
dinăuntru, din fier, cu ferestre. Gyges s-a uitat și a văzut 
înăuntru un cadavru, care părea mai mare decât al unui om. Nu 
avea decât un inel din aur la o mână, pe care Gyges l-a luat și 
apoi a ieșit.” 

Inelul se mișca și Gyges l-a răsucit. Când s-a întâlnit din nou 
cu ceilalți ciobani, și-a dat seama deodată că ei nu-l vedeau. 
După cum răsucea inelul, devenea ori vizibil, ori invizibil, dar, 
chiar și când era invizibil, putea să audă și să vadă tot ce se 
petrecea în jurul său. Din cauza acestui inel uimitor, probabil că 
a fost foarte tentant pentru el să se ducă și să cerceteze camera 
de dormit a reginei sale. Însă trebuie să fi făcut o greșeală, 
pentru că, altminteri, ea nu ar fi putut să-l observe. lar cuiva 
care putea deveni invizibil după bunul plac nu avea cum să-i fie 
prea greu să ajungă conducătorul Lydiei. 

Povestea lui Gyges este cea mai veche naraţiune cunoscută 
despre un voyeur. Poate să fie vorba de o pură fantezie, căci cui 
nu i-ar plăcea uneori să poată deveni invizibil? Dar care este 
rostul încăperii subterane, unde se găseau scheletul unui uriaș 
și un cal din metal cu ferestre? Pe undeva, această poveste 
amintește de cea a lui Aladin, care n-avea decât să frece lampa 
fermecată pentru a-și îndeplini orice dorinţă. 

Poveștile cu zâne sunt basme deoarece în ele se petrec 
lucruri fantastice. Relatările privind folosirea unor arme 
înfricoșătoare în vremuri preistorice nu se aseamănă câtuși de 
puţin cu ele, în primul rând pentru că descriu o tehnologie pe 
care abia acum reușim s-o recunoaștem; în al doilea rând, 
deoarece poveștile cu zâne n-ar fi fost gravate pe tăblițe de lut 
cu mii de ani în urmă, din motive pe care le-am prezentat deja; 
și, în al treilea rând, pentru că armele acestor zei nu apar în 
poveștile unei singure populaţii sau ale unui singur popor. 

Mai există un motiv pentru care esența poveștii din 
Argonautica nu a apărut pentru prima oară în Grecia: 
constelaţiile. La răsărit de constelația Câinelui Mare - ușor de 
identificat pe cerul nopţii, deoarece strălucitoarea stea Sirius 
face parte din ea -, găsim și grupul Argo. Argo sau „corabia 
cerească” este relativ greu de identificat, deoarece este situată 
foarte jos pe cer și, primăvara, dispare din nou seara. Se spune 
că acest grup de stele, Argo, a fost lipit pe cer de zeiţa Atena, 
care a făcut și corabia argonauţilor imposibil de scufundat și a 
echipat-o cu grinda vorbitoare. Insă această constelație era 
cunoscută deja drept „corabia cerească” de către babilonienii 
antici.* Aceeași observaţie este valabilă și pentru Berbec. Grecii 
au derivat constelația Berbecului din Lâna de Aur. Ei credeau că 
Prixus, împreună cu sora lui, Helle, zburase cândva pe Lâna de 
Aur din Europa în Asia. Helle a căzut de pe Lâna de Aur în mare, 
aceasta fiind originea numelui Hellespont dată canalului de 
acolo. Insă berbecul s-a eliberat din pielea lui din aur și a zburat 
sus pe firmament, unde s-a transformat într-o constelație. Cu 
toate acestea, Berbecul era cunoscut de asemenea de mult 
timp de babilonieni. 

Potrivit legendei, Pegas, calul zburător al grecilor, o purta în 
spate pe demonica Himera, care avea capete de leu, capră și 

dragon. Însă și această constelație exista cu mii de ani înaintea 
lui Apollonius. Aceeaşi observaţie este valabilă pentru 
constelația Taurului și pentru Pleiade. Este ușor de dovedit că 
poeţii greci și-au luat constelaţiile de la alte popoare antice și, 
abia mai târziu, le-au personificat cu propriii eroi. Putem fi siguri 
de acest lucru pur și simplu pentru că unele lucruri adoptate de 
greci nu mai erau aplicabile nici măcar în vremurile lor. De 
exemplu, în cartea sa Munci și zile, Hesiod avertizează cu privire 
la cele patruzeci de zile în care Pleiadele nu sunt vizibile, ca 
reprezentând o perioadă în care trebuiau să se evite călătoriile 
cu corabia. El spune că perioada dispariţiei lor este însoţită 
întotdeauna, în regiunea mediteraneeană, de furtuni aprige pe 
mare (așa-numitele furtuni ale echinocţiului). Insă, din punct de 
vedere astronomic, acest lucru nu mai era valabil în vremea lui 
Hesiod. 

În realitate, s-a aplicat între anii „4000 și 2000 î.Hr., într-o 
vreme în care poziționarea heliacală a Pleiadelor cădea 
aproximativ în perioada de după echinocțiul de primăvară”.%* 
Prin urmare, înseamnă că Hesiod s-a inspirat din surse mai 
vechi. 

Eroii din Argonautica coboară cu corabia lor în aval pe râul 
Eridanos, pe care cercetătorii moderni încearcă să-l plaseze în 
nordul Italiei. Însă textele grecești leagă în permanenţă acest 
Eridanos de constelațiile Vărsătorul și Orion. Astronomii din 
Babilonul antic vedeau lucrurile la fel, fapt dovedit de un tabel 
astronomic descoperit pe o tăbliță de lut din biblioteca lui 
Assurbanibal. Și de unde vine dragonul, care era de asemenea 
admirat pe firmament, cu mult înainte de intrarea în scenă a 
poeţilor greci? Apare pe tăbliţele de lut sumeriene. Se spune 
despre un zeu sau altul că i-ar fi arătat unui preot constelaţiile și 
chiar i le-ar fi desenat pe o tăbliță. Printre acestea, se număra și 
dragonul ceresc cu numeroasele sale capete. Aceasta îmi 
amintește imediat de așa-numitele „călătorii cerești” pe care le- 
a întreprins profetul antediluvian Enoch. Și acolo era vorba 
despre un „înger” care i-a desenat harta firmamentului: „Am 
văzut stelele din cer și am văzut cum le numea pe fiecare în 
parte. Am văzut cum erau cântărite cu o măsură dreaptă, după 
tăria luminii lor, după cum li se arăta mărimea și după ziua 

apariţiei lor.”1% 

Lumea legendelor grecești a fost întotdeauna asociată cu 
stelele fixe, însă constelaţiile, împreună cu enigmaticele povești 
și idei asociate cu ele, existau deja de milenii întregi. Se spune 
că Prometeu i-ar fi învăţat pe oameni să observe răsăritul și 
apusul stelelor. Tot el i-a învăţat scrisul și diversele ramuri ale 
cunoașterii și științelor. Am descris deja ființa marină Oannes, 
care a făcut exact același lucru. Diodor din Sicilia relatează ceva 
foarte asemănător în prima sa carte, și anume că primele fiinţe 
omenești au luat limba, scrisul și cunoștințele de la zei.!%1 Se 
poate găsi exact același lucru la egiptenii antici,:%? la japonezi,1% 
tibetani,!% mayași, incași... 

Numai cultura noastră nu este interesată de aceste tradiţii și 
relatări străvechi. Sigur, știm noi mai bine adevărul! 

Nu există nici cea mai mică umbră de îndoială că poeţii și 
istoricii greci au luat povești străvechi pentru ei și le-au 
prezentat în versiuni ale propriei ţări pentru a le face „ale lor”, 
populându-le cu zei și peisaje grecești. Insă substanţa acestor 
povești, fie Argonautica, fie relatările lui Hesiod privitoare la 
bătălia dintre zei și titani, nu se referă nici pe departe la Grecia. 
Cu toate acestea, cred că descendenţii zeilor și-au lăsat într- 
adevăr amprenta în regiunea geografică a Greciei Antice. Să 
vedem acum care ar fi aceste urme. 


Capitolul 3 
Reţeaua zeilor 


Nu există adevăr indiscutabil, iar, dacă ar exista, ar fi 
plictisitor. 
Theodor Fontane, 1819-1898 


Egiptologia ne spune că egiptenii au fost primii oameni care 

au construit piramide. Se spune că tipul cel mai vechi este cel al 
piramidei în trepte de la Sakkara, construită pentru faraonul 
Djoser (2609-2590 î.Hr.). Dar chiar așa să fie? 

Pausanius a fost un scriitor grec de călătorii, care a trăit în 
urmă cu aproximativ 1800 de ani. El a călătorit în jurul patriei 
sale și a lăsat descrieri vii, adeseori înflorate, ale Greciei 
vremurilor sale. Într-o zi, era în drum către Epidaurus venind din 
Argos, o cetate aflată nu departe de golful Nauplia, când a văzut 
o mică piramidă în stânga drumului (vechiul drum de la Argos la 
Tegea). Puțin mai departe, nu la mai mult de 400 m de actualul 
sat Ligurio, drept la poalele munţilor Arachneus, se afla o a doua 
piramidă. Pausanius a examinat exteriorul acestor piramide. 
Erau construite din blocuri masive de piatră, de aproximativ 1,5 
m lungime. Câteva blocuri mai mari zac în jur, pe pământ, iar 
Pausanius și-a spus că acestea trebuie să fi fost piramide 
mortuare.1%5 

Abia în 1936 și 1937, arheologii au urmat calea lui Pausanius 
și au găsit piramidele, cărora în zilele noastre li se spune 
„piramidele din Argolis”. Nu departe de ele, a fost descoperită și 
o structură megalitică, la care se face referire cu o atitudine mai 
curând condescendentă, folosindu-se denumirea „blocul”. Este 
vorba despre o structură pătrată, construită din grinzi de piatră 
finisată. Parte din această construcţie amintește de zidurile 
imense care pot fi văzute în îndepărtatul Peru. In ambele situri, 
zidăria nu este realizată din monoliţi tăiaţi în colţuri drepte, ci 
din blocuri intercalate într-un mod foarte complicat, cu 
numeroase colțuri, cu rezistenţă la cutremure. 

Dimensiunile exterioare ale piramidei de la Ligurio sunt 
următoarele: latura nordică 14 m, latura vestică 12,5 m, latura 
sudică 12 m și latura estică 12,75 m. lnălţimea este de 
aproximativ 10 m, însă lipsește apexul. In interiorul ei, nu au 
fost descoperite nici morminte și nici urme de morminte, ci mai 
curând un labirint de ziduri cu încăperi mai mici, care au fost, în 
mod evident, rezervoare de apă. Nu s-a putut demonstra că 
aceste bazine au slujit drept băi și că a existat vreodată apă în 
ele. Arheologii din anii 1940 au datat ambele piramide 
aproximativ în jurul anului 400 î.Hr. și au ajuns la concluzia că 
nu se putea ca ele să fi fost morminte sau turnuri de 

semnalizare. Poate că au fost un fel de punct de pază, din care 
câţiva soldaţi puteau supraveghea drumul. Dar de ce a fost 
nevoie să aibă formă de piramidă? N-ar fi avut niciun sens, de 
vreme ce soldaţii ar fi preferat, fără îndoială, o platformă de pe 
care să ţină sub observaţie regiunea. 

În anul 1997, o echipă greco-britanică a abordat încă o dată 
piramida de la Argolis. Cu această ocazie, a fost datată prin 
intermediul termoluminiscenţei. (Cuarțul, calcitul sau feldspatul 
emit lumină când sunt încălzite, ceea ce permite înregistrarea 
impurităților din cristale și datarea lor.) Rezultatul i-a uluit pe 
experţi. Piramidele au o vârstă de cel puţin 4700 de ani - și este 
posibil să fie și mai vechi.!% Chiar și limita cea mai apropiată, 
2700 î.Hr., le-ar face mai vechi decât piramida de la Sakkara. 

Între timp, arheologii greci au mai descoperit o piramidă, mult 
mai mare, nu departe de Micene. Aceasta este considerată a fi 
mai veche cu câteva mii de ani decât piramida de la Sakkara. 
Din păcate, Ministerul Culturii de la Atena nu permite 
examinarea mai atentă a acestei piramide, ca să nu mai vorbim 
de efectuarea de excavații. Prin urmare, tot ceea ce există sunt 
informaţii confidenţiale, dintr-o sursă extrem de credibilă, care 
nu poate fi dezvăluită. 

Pausanius se afla în drum către Epidaurus, care a fost cândva 
un extraordinar sanctuar dedicat lui Asclepios. Cu toate că 
Epidaurus se află la numai câţiva kilometri de Marea Egee, de 
pe țărm nu se vede nimic, deoarece este situat în mijlocul unor 
dealuri împădurite. Regiunea Epidaurusului a fost consacrată ca 
loc sfânt în urmă cu 4000 de ani. Arheologii au descoperit ruine 
de temple dedicate zeului Maleatas, despre care se spune că i- 
ar fi vindecat pe oameni de boli. Tot aici au fost descoperite și 
ruinele unor structuri megalitice. Deoarece diferitele sanctuare 
grecești și locuri sfinte străvechi dedicate venerării, despre care 
vreau să discut aici, au legătură unele cu altele, precum și 
pentru că munca mea detectivistică începe cu structura 
blocurilor de construcţie, aș vrea să-i rog pe cititorii mei să-și 
amintească următoarele: regiunea în care s-a dezvoltat 
Epidaurus, în cinstea zeului Asclepios, era loc sfânt încă din 
vremea Epocii de Piatră. 

Aproximativ în jurul secolului al VIl-lea î.Hr., după ce tot mai 
mulţi oameni au început să facă pelerinaje la Epidaurus, acesta 


106 În New Scientist, nr. 2101 / 1997. 


i-a fost dedicat lui Asclepios. Acesta a fost fiul lui Apollo, acea 
odraslă a zeilor, a cărui navă zburătoare a survolat corabia Argo, 
în drum către ţinuturile hiperboreenilor. Se spunea că Asclepios 
ar fi fost ucis, în numele lui Zeus, de un fulger. Dar ce faptă 
îngrozitoare comisese? Cu toate acestea, era fiu al lui Apollo, la 
rândul său fiu al lui Zeus, ceea ce înseamnă că Zeus îi era bunic. 
Legenda spune că, după ce Asclepios a vindecat multe mii de 
oameni, a devenit excesiv de încrezător în sine și a început să-i 
învie pe oameni. Aceasta l-a înfuriat atât de rău pe Zeus, încât a 
poruncit ca Asclepios să fie ucis. Sunt și alte versiuni ale morţii 
lui Asclepios, însă toți autorii greci sunt de acord într-o anumită 
privinţă: Asclepios a fost crescut de centaurul Chiron. Este vorba 
despre același „om-cal” cu care și-a petrecut tinereţea lason al 
argonauţilor. Simbolul lui Asclepios era un șarpe încolăcit în jurul 
unui toiag, rămânând și astăzi simbolul medicilor și al 
farmaciștilor (și este cunoscut îndeobște drept toiagul lui 
Mercur). 

Localitatea Epidaurus din zilele noastre merită de asemenea 
să fie vizitată. Este adevărat că majoritatea ruinelor datează din 
secolul al IV-lea î.Hr., însă călătorul poate să găsească și resturi 
ale unor construcţii megalitice. Lespezi mari zac pe pământ 
discret, în zona învecinată, ori s-au confundat cu terenul. În 
centrul sitului, se ridică ruinele unei clădiri rotunde, al cărei scop 
iniţial este necunoscut. In vremurile antice, gaura circulară și 
dalele de piatră lustruită care o înconjoară erau numite 
„mormântul lui Asclepios”. In continuare, se spune că aici erau 
îngrijiţi „șerpii sfinţi” ai lui Asclepios; iar, în zilele noastre, ghizi 
întrucâtva disperaţi vorbesc despre un labirint, singurul lucru 
care, în mod sigur, nu este. Pentru moment, Epidaurus este 
restaurat și renovat și, întotdeauna după ce se încheie 
asemenea lucrări, este greu să-ţi mai dai seama ce a fost acolo 
la început. 

Așadar, ce se presupune că s-ar fi petrecut la Epidaurus cu 
mii de ani în urmă? O procesiune de oameni bolnavi ori de 
victime ale accidentelor sau războiului făcea săptămână de 
săptămână pelerinaje la acest loc sfânt de vindecare. Când 
ajungeau aici, găseau un han cu 1 150 de camere, precum și 
mai multe temple, băi publice, un teren de sport și, ulterior, și 
un teatru cu 20.000 de locuri. Astăzi, acest teatru este 
restaurat, iar acustica sa este în continuare perfectă, astfel încât 


cei care stau pe ultimul rând de sus pot să audă fiecare cuvânt 
rostit de un ghid (cu o voce normală), care se află jos, pe 
„scenă”. Locul central, unde erau realizate vindecările, se 
numea Abaton („locul în care nu se poate intra”).1% Pacienţii, 
după ce le dădeau preoţilor ofrandele și luau parte la o 
ceremonie, primeau poruncă să intre în „somnul vindecător”. 
Aceasta avea loc la Abaton, o sală cu lungimea de 80 m, unde 
se petreceau în mod regulat vindecări miraculoase. De unde 
știm acest lucru acum, 2500 de ani mai târziu? Oamenii care au 
fost vindecaţi au angajat scribi, care să imortalizeze pe tăblițe 
din piatră și marmură evenimentul și mulţumirile lor pentru zei. 
Și astăzi, multe dintre ele sunt atârnate în poziţiile lor iniţiale, în 
timp ce altele pot fi văzute în micul muzeu din Epidaurus. Mai 
multe au fost găsite, pe pardoseala sălii Abaton, în cursul 
excavaţiilor din anii 1882 și 1928. Ce fel de vindecări sau 
miracole se presupune că s-ar fi petrecut aici? lată câteva 
extrase din inscripţii. 

Ambrosia din Atena, cu un singur ochi. A venit să implore 
ajutorul zeului. Plimbându-se în jurul sanctuarului, a râs și a 
crezut că este imposibil ca oamenii betegi și orbii să se vindece. 
După ce a dormit în sala de vindecări, a ieșit având doi ochi 
teferi. 

Imaginea 6. Sanctuarul din Epidaurus datează din timpuri 
mitice. 


Imaginea 7. Așa se presupune că ar fi arătat cândva templul 
lui Asclepios din Epidaurus. 


Imaginea 8. Părţi din templul din Epidaurus dezvăluie lucrări 
megalitice. 


Imaginea 9. Amfiteatrul renovat din Epidaurus are o acustică 
perfectă. 


Euhippos umbla de șase ani cu un vârf de suliță înfipt în 
genunchi... când i-a venit sorocul, s-a vindecat. 

Hermodicos din Lampsacos, beteag la trup. Asclepios l-a 
vindecat în timp ce dormea în sala vindecărilor. Când a ieșit, i-a 
poruncit să aducă la sanctuar cea mai mare piatră pe care o 
putea găsi. El a adus-o pe cea care se află acum în faţa 
sanctuarului. 

Alcetas din Halieis. Era orb și a dormit în sanctuar. La sosirea 
zilei, era vindecat. 

Arates din Laconia, hidropizie. Venită în locul său, mama ei a 
dormit în sala Abaton, în timp ce fiica se afla în Lacedemon, și a 
avut un vis... Când s-a întors la Lacedemon, fiica era vindecată. 
Și ea avusese același vis. 

Euphanes, un copil din Epidaurus, suferea din cauza pietrelor. 
În timp ce dormea, zeul l-a întrebat în vis: „Ce îmi vei da dacă te 
vindec?” Copilul i-a răspuns: „Zece bile”. Zeul a râs și a promis 
să-l vindece. A doua zi, Euphanes era vindecat. 

Aishines s-a urcat într-un copac ca să arunce o privire pe 
fereastră în Abaton. A căzut într-un ciot ascuţit și și-a pierdut 
ambii ochi. Orb, a dat fuga la Abaton și l-a rugat pe zeu să-l 
ajute. A fost vindecat. 

Aristocritos din Halieis. Fiul său înotase în mare și nu mai 


fusese în stare să se întoarcă. Tatăl, care nu putea să-l găsească 
pe băiat, a dormit în sala lui Asclepios. Când a ieșit, l-a găsit pe 
băiat nevătămat.1% 

În jur de șaptezeci de vindecări supranaturale sunt 
consemnate pe aceste tăblițe la Epidaurus. Unii ar putea să 
spună că nu este nimic deosebit în aceasta, căci asemenea 
vindecări se petrec și astăzi - de exemplu, în locuri de pelerinaj 
catolice, cum ar fi Lourdes din Franţa sau Fatima din Portugalia. 
Oamenii vindecați prin asemenea miracole nu se comportă cu 
nimic diferit în zilele noastre comparativ cu milenii în urmă. 
Gratitudinea lor îmbracă aceeași formă și are aceeași calitate, 
după cum o dovedesc miile de tăblițe votive care pot fi găsite în 
orice loc de pelerinaj din lume. 

Însă există o diferenţă între vindecările miraculoase dinainte 
de Hristos și cele din zilele noastre. Oricine se vindecă miraculos 
astăzi este convins că lisus, Fecioara Maria sau cel puţin un 
sfânt creştin are o legătură cu acest lucru. În Epidaurus, nu 
existau personaje creștine la care să se recurgă pentru ajutor. 
Prin urmare, ce anume și cine anume a produs vindecarea? Este 
clar, credința creștină nu este necesară ca să se producă o 
vindecare spontană și miraculoasă. In Epidaurus, oamenii 
credeau în Apollo și Asclepios și totuși se vindecau. 

Așadar, ceea ce rămâne este credinţa, convingerea profundă, 
care facilitează vindecarea. În toate locurile de vindecare, în 
orice epocă, autosugestia este esenţială, dar și hipnoza în masă. 
În zilele noastre, oamenii se roagă împreună, iau parte la o 
procesiune, participă împreună la un serviciu religios. Inainte, 
îndeplineau împreună ritualuri de sacrificiu, inhalau parfumuri 
(în zilele noastre, tămâie), se cânta la nai (în zilele noastre, la 
orga din biserică) sau participau la o slujbă comună oarecare. 
Important este ca gândurile să se concentreze asupra unui 
singur aspect, astfel încât conștiința să nu mai perceapă mediul 
grijilor și preocupărilor cotidiene. In prezent, aceasta se 
numește antrenament autogen sau meditaţie, însă regularizarea 
gândurilor este foarte veche și răspândită și se practică în 
numeroase religii. 

În toate locurile în care se practică o asemenea activitate, în 
zilele noastre, mulțimile de credincioși se concentrează asupra 
unui punct unic - sanctuarul sau statuia Fecioarei. Nivelul 

general de conștienţă este redus și oamenii intră într-un gen de 
„absenţă hipnotică”. Această experienţă de grup poate fi 
resimţită de oricine. Dorinţa unui miracol îi face pe oameni care, 
altminteri, sunt absolut diferiţi să relaţioneze, chiar și pe cei fără 
predispoziţie către plâns și tânguire în public; dispare orice 
inhibiţie. Am observat adeseori acest lucru: participanţii la 
procesiunea cotidiană de la Lourdes sunt deschiși unui profund 
sentiment de încredere. Aici, la finalul călătoriei, în locul pe care 
au vrut din răsputeri să-l vadă, își doresc să scape de orice 
suferință. În toate religiile, aceste emoţii aproape extatice 
asigură substratul în care inimaginabilul poate să prindă 
rădăcini și să devină posibil. 

În Epidaurus, devenea posibil - acest fapt este dovedit de 
tăbliţele votive. Preoţii tămăduitori erau familiarizați cu puterea 
de sugestie a subconștientului. Insă nu preoţii au fost cei care 
au efectuat primul pelerinaj la Epidaurus, ci fiinţele omenești. 
Numărul lor din ce în ce mai mare a făcut ca Epidaurus să 
devină loc de pelerinaj și preoţii au apărut abia după ce acest 
aflux a crescut și a atins proporţii mari. Așa văd eu lucrurile: la 
un moment dat, în regiunea Epidaurus, s-a petrecut ceva 
incredibil. Un „zeu” a coborât din ceruri. Doar câţiva oameni au 
observat acest eveniment și au fost înfricoșaţi. Insă „zeul” i-a 
văzut și, fără să-i sperie și mai mult, a lăsat daruri la marginea 
luminișului. După ce, iniţial, au ezitat, oamenii au luat darurile și 
au întors favorul cu daruri pentru „zeu”. Mai târziu, aceste 
daruri au fost cunoscute ca „ofrande”. 

Unii dintre oameni erau bolnavi și „zeul” a observat acest 
lucru. Între timp, oamenii au căpătat încredere și „zeul” a 
început să-i vindece pe aceia dintre ei care erau bolnavi. Vestea 
aceasta s-a răspândit repede, transmisă din gură în gură, astfel 
încât, chiar și după ce „zeul” a plecat din nou, bolnavii au 
continuat să se adune în acest loc extraordinar. S-au construit 
temple și autosugestia și-a îndeplinit rolul. Nu este imposibil ca 
„Zeul” să fi lăsat în urma sa vreo instalaţie tehnică sau s-o fi 
îngropat în pământ, astfel încât să poată urmări de la distanţă 
ce se petrecea acolo și, eventual, chiar să influenţeze ce se 
întâmpla. S-ar părea, de asemenea, că acest „zeu” știa cum 
funcţionează creierul omului și de ce anume este capabilă 
conștienţa. Epidaurus este în continuare, și în zilele noastre, un 
loc ciudat. Aici, telefoanele mobile ori nu funcţionează, ori 


funcţionează defectuos și compania naţională de televiziune a 
trebuit să instaleze un număr mare de amplificatoare în zonă 
pentru garantarea unei recepții clare. In afara zonei arheologice, 
au fost construite noi hoteluri pentru cei dornici să se vindece și 
chiar regretatul președinte francez Francois Mitterrand a făcut 
un pelerinaj secret la Epidaurus ca să se roage pentru sănătatea 
sa. Nu știm către care zeu și-a îndreptat rugăciunile. 

Următorul loc de manifestare a progeniturilor zeilor pe care aș 
vrea să-l analizez pe scurt este Creta. Istoria acestei insule 
mediteraneene are o anumită legătură cu tehnologia și a fost 
scena mai multor invenţii. Am povestit deja că fiica regelui, 
Europa, s-a îndrăgostit de un taur, care în realitate era Zeus și 
care a înotat cu prinţesa până în Creta. Acolo, Zeus a avut trei fii 
cu iubita lui, unul dintre ei fiind Minos. El a devenit regele Cretei 
și, din nouă în nouă ani, primea noi legi de la tatăl lui, Zeus - un 
mijloc cât se poate de bun pentru a ţine pasul cu vremurile și a 
fi un model pentru celelalte ţări. Minos a poruncit să se 
construiască un palat extraordinar, mai mare decât se văzuse 
vreodată pe lume. Și, desigur, fiind fiul zeilor, și-a luat o soţie 
din rasa zeilor, fiica zeului soarelui, Helios. 

Într-o bună zi, Minos a hotărât să aducă o ofrandă și zeul 
mării, Poseidon, i-a trimis un taur tânăr și frumos, destinat să fie 
sacrificat. Însă Minos a păstrat taurul și a sacrificat altul. Acest 
lucru l-a înfuriat pe Poseidon, care a vrut să se răzbune - căci 
progeniturile zeilor nu erau cu toţii fraţi de lapte. Cum-necum, 
Poseidon a făcut-o pe soţia lui Minos să se îndrăgostească de 
taur - un gând înfiorător.!% Fapt de înţeles, soţia lui Minos a 
trebuit să păstreze tăcerea în privinţa iubirii sale perverse și de 
aceea l-a însărcinat pe un strălucit inginer, care trăia în Creta, 
să construiască o vacă artificială. Numele inginerului era 
Daedalus și el a construit o vacă atât de perfectă, încât regina 
putea să intre în ea și taurul nici nu bănuia că se afla acolo. 
Taurul s-a împerecheat cu vaca și, la scurt timp, regina a simţit 
mari dureri. A dat naștere unei corcituri, o fiinţă cu corp de om 
și cap de taur. Și, pentru că femeia era soţia regelui Minos, 
acestei fiinţe i s-a spus Minotaur (literal, „taurul Minos”). 

Probabil că Minos a fost extrem de nemulţumit, pentru că i-a 
cerut lui Daedalus să construiască o închisoare uriașă pentru 
Minotaur, un labirint într-atât de complex, încât nimeni să nu 

poată ieși din el. Însă acest monstru om-taur avea nevoi 
îngrozitoare. În fiecare an, erau trimiși în labirint șapte flăcăi și 
șapte fecioare, pe care Minotaurul îi mânca. În cele din urmă, 
Tezeu, fiul regelui Atenei, a hotărât să omoare monstrul și să 
pună capăt sacrificiilor de vieţi omenești. S-a oferit voluntar să 
fie unul dintre cei șapte flăcăi și s-a dus în Creta, unde s-a 
îndrăgostit de Ariadna, o fiică a lui Minos. Și aceasta i-a cerut 
ajutorul lui Daedalus, astfel încât iubitul ei să găsească ieșirea 
din labirint după ce-l ucidea pe Minotaur. Daedalus, care avea o 
soluție pentru orice problemă, i-a arătat fiicei regelui ieșirea din 
labirint și i-a dat un ghem, celebrul „fir al Ariadnei”. lubitul ei 
trebuia să lege un capăt al firului la intrare și să-l deruleze în 
mers, astfel încât să poată apoi să găsească drumul către ieșire. 

Restul poveștii se derulează rapid. Tezeu l-a ucis pe Minotaur. 
Regele Minos a prins de veste despre rolul jucat de Daedalus în 
întâmplare și i-a aruncat pe Daedalus și pe fiul lui Icar în 
închisoare. Daedalus și-a construit două aripi din lemn, pene, 
rășină și alte materiale. Daedalus și fiul său Icar și-au luat zborul 
și s-au înălţat fericiți deasupra Cretei, dar, din nefericire, fiul a 
uitat sfatul tatălui să nu se apropie prea mult de soare, căci 
rășina se putea topi, iar penele puteau arde. Exact asta s-a 
întâmplat - tânărul s-a prăbușit, iar, de atunci încoace, marea în 
care a căzut se numește Marea lui Icar. Insula pe ţărmul căreia 
a fost dus leșul lui se numește Icaria. 

Daedalus a zburat mai departe în Sicilia, unde regele l-a 
primit cu bucurie pe acest geniu al ingineriei. La urma urmelor, 
orice conducător vrea să aibă un avantaj tehnologic față de alte 
ţări. Însă Minos era furios că Daedalus fugise. S-a dus împreună 
cu flota să răscolească toată Mediterana și, în cele din urmă, l-a 
găsit pe Daedalus în Sicilia; însă regele Siciliei nu a vrut să i-l 
predea. În schimb, fiicele sale l-au fiert de viu pe Minos în cada 
de baie. Există legende grecești care spun că leșul regelui Minos 
a fost dus înapoi în Creta și a fost îngropat acolo. 

Desigur, lucrurile nu s-au petrecut exact așa cum spun 
miturile. Arheologul grec Anna Michailidou crede că a eliminat 
orice idee de acest gen: „Mitul nu are absolut nicio bază în 
realitatea istorică”.!! Toţi poeţii și istoricii celebri ai Greciei 
Antice au scris despre miturile cretane: Homer, Hesiod, 
Tucidide, Pindar, Plutarh, Diodor din Sicilia și, desigur, Herodot. 

Fiecare dintre ei are variante și perspective diferite, astfel încât 
numai esenţa poveștii rămâne neschimbată. 

Nu a fost descoperit niciun labirint în Creta, cu excepţia 
cazului în care ar fi fost vorba chiar despre palatul regelui Minos, 
căci „Casa lui Minos” din Cnossos era mai mare decât palatul 
Buckingham și număra în jur de 1400 de încăperi, pe mai multe 
etaje. Cu siguranţă că te-ai fi pierdut prin el. 

La mijlocul secolului al XIX-lea, acest complex uriaș era doar 
un deal anost. Abia în anul 1878, un grec, Minos Kalokairinis, a 
început o serie de excavații modeste la Cnossos. Pe urmă, în 
anul 1894, a sosit în Creta arheologul britanic Arthur Evans 
(1851-1941). Exact ca Heinrich Schliemann, el credea în 
realitatea scrierilor lui Homer. Homer făcuse referiri foarte 
detaliate la legendele cretane și realizase descrieri clare ale 
palatului din Cnossos. 

Arthur Evans s-a întors mai întâi în Anglia și a fost promovat 
director al Muzeului Ashmolean din Oxford. Aici, a adunat 
fonduri și investitori pentru a reuși să efectueze excavații în 
Creta. In cele din urmă, a început săpături cu o echipă de 
treizeci de oameni la 23 martie 1900 și excavațţiile au dezvăluit 
treptat, strat cu strat, legendarul palat al regelui Minos. 


Imaginea 10. Sute de vase de lut din Cnossos, îngropate în 
pământ. Oare au conţinut cândva combustibil pentru „căzile 
zburătoare” ale progeniturilor zeilor? 


Imaginea 11. Vase de lut de la Cnossos. 


Imaginea 12. Vase de lut de la Cnossos. 


Imaginea 13. Fundaţiile palatului regelui Minos din Creta 
datează din perioada megalitică. 


Imaginea 14. Ruinele palatului din Cnossos, de pe insula 
Creta. 


Imaginea 15. Holul restaurat al palatului din Cnossos, de pe 
insula Creta. 


Un lucru a devenit limpede imediat: aici, a existat un cult al 
taurului. Imagini de tauri au fost descoperite în picturi murale și 
pe fragmente de lut, pretutindeni fiind reprezentate coarne de 
taur. Nu s-a găsit nimic de natură tehnică - atelierul strălucitului 
Daedalus, oase ale Minotaurului și, din nefericire, nici măcar un 
singur fragment metalic din robotul Talos din Argonautica. 
Probabil că ruginește pe undeva prin apele miilor de golfuri ale 
insulei Creta. 

Intreaga insulă este complet lipsită de mijloace de apărare - 
nu există cetăţi sau castele cu ziduri împrejmuitoare, ziduri de 
apărare împotriva invadatorilor sosiți pe mare. Prin urmare, se 
bazau pe robotul Talos? In ciuda acestui fapt, Arthur Evans a 
reușit să demonstreze că descrierile lui Homer au fost foarte 
precise. Ce i-a surprins cel mai mult pe cei care au realizat 
excavațţiile a fost vârsta foarte mare a descoperirilor lor. Palatul 
din Cnossos a fost distrus și reconstruit de mai multe ori, însă 
chiar și cel mai vechi a avut aproximativ aceleași dimensiuni ca 
și cel mai recent. Cel mai vechi palat este datat în continuare în 
jurul anului 3000 î.Hr., fiecare nou strat care a fost scos la 
lumină avansând din ce în ce mai mult în Epoca de Piatră. În 
cele din urmă a devenit limpede că au trăit aici oameni chiar și 
în urmă cu 8000 de ani, înainte să fi fost construit palatul din 


Cnossos. Ce anume a fost atât de special legat de acest loc? Au 
fost descoperite și resturi megalitice - nu numai în Cnossos, ci și 
împrăștiate în diversele complexuri de temple. Construcţiile 
alcătuind palatul din Cnossos s-au dovedit a fi un complex 
interconectat de curți interioare, încăperi, camere mici și uși 
scunde. Au fost găsite de asemenea vase în formă de căzi de 
baie, cu orificii de scurgere - însă fără ţevi care să plece de la 
ele. În sfârșit, există un număr uimitor de mare de trepte și de 
scări: trei rânduri diferite sunt dispuse la numai 10 m distanţă 
între ele, în aceeași aripă, ducând la un mare acoperiș terasat. 
Au existat motive pentru ca locuitorii să fie nevoiţi să ajungă toți 
pe acoperiș în același timp? Arthur Evans a descoperit 
numeroase încăperi destinate depozitării pline de vase de lut 
cât două staturi de om. Profesorul dr. H.G. Wunderlich a scris 
următoarele: 

Chiar și în cazul unor vase de „dimensiuni normale”, nu poţi 
să nu te întrebi cum erau golite și curățate din când în când, de 
vreme ce ar fi fost greu de ajuns pe fundul lor, chiar și cu scări 
foarte lungi și chiar de pe un scaun sau stativ. Uriașele Pithoi 
[vase din piatră] ne pun în faţa unei probleme insolvabile din 
acest punct de vedere: nu pot fi nici măcar înclinate pe o 
parte... Probabil că aceste vase de stocare, de asemenea 
dimensiuni, au fost aduse și ridicate în picioare înaintea 
construirii zidurilor din jurul lor, nemaiputând fi înlocuite ulterior 
cu altele. Umplerea și golirea trebuie să se fi realizat prin 
intermediul unor ţevi lungi, pe baza principiului „tuburilor 
comunicante”. Și, totuși, cât de nepractic poate să fie să închizi 
asemenea vase într-un loc atât de greu accesibil! Pleci de aici 
cu o anumită frustrare...11! 

Cineva a calculat că unul singur din aceste vase monstruoase 
din lut are un volum de 586 |: „Doar în aripa de vesta palatului 
din Cnossos, numărul de containere ajunge la 420, ceea ce 
înseamnă o capacitate de stocare de 246.120 [."112 

În afara acestor vase din lut din aripa de vest, în întregul 
complex există și „rezervoare de ulei”, adeseori denumite de 
arheologi „cisterne”. Acestea totalizează o capacitate de stocare 

enormă. Dar în ce scop? O teorie spune că locuitorii își făceau 
provizii pentru vremurile de criză, dar este neconvingătoare. 
Cnossos nu pare să fi avut a se teme de vreun pericol, căci 
întreaga insulă este lipsită de mijloace de apărare. Conducătorul 
era fiul unui zeu și putea să facă față oricărei împrejurări; pe 
urmă, exista și robotul Talos, care păzea insula. Prin urmare, de 
ce să se dorească stocarea unor cantităţi absurde de ulei 
comestibil, care s-ar fi depreciat repede în căldura 
mediteraneeană? 

Nu putem decât să speculăm și să încercăm să găsim o 
posibilă soluţie. Cu câţiva ani în urmă, mi-am îndreptat atenţia 
asupra regelui Solomon și a reginei din Saba.!!* S-a dovedit că 
Solomon folosea o mașină zburătoare „pe care o construise 
după înţelepciunea cu care îl înzestrase Dumnezeu”.!!* Și i-a dat 
un asemenea „car care zbura prin aer” și reginei sale. Nu este 
vorba de un vehicul extraterestru oarecare, ci de o construcţie 
simplă, de forma unui balon cu aer cald. Să nu uităm că, în 
mitologie, fiii zeilor primeau tot felul de instrucţiuni tehnologice 
de la taţii lor, care le asigurau un avantaj față de fiinţele 
omenești de rând. Din relatările vechi de câteva mii de ani 
referitoare la carul zburător al lui Solomon, aflăm de asemenea 
că astfel de vehicule aveau nevoie de „foc și apă”. Şi, într- 
adevăr, structuri ciudate, dedicate lui Solomon, au fost 
descoperite pe vârfurile mai multor munţi. Aceste vârfuri 
montane sunt numite „Takht-l-Suleiman” sau „Tronul lui 
Solomon” și pot fi întâlnite în zilele noastre în Kaşmir, Iran și Irak 
și în peninsula arabă, până în Yemen. Toate aceste structuri și 
temple de pe vârfurile munţilor erau dedicate venerării apei și 
focului și în toate au fost găsite locuri de stocare a uleiului. Dacă 
mașina zburătoare a lui Solomon ar fi fost propulsată de un gen 
primitiv de motor cu abur, ar fi avut nevoie de apă și de foc. Dar 
cum ar fi putut Solomon să fiarbă apa în cada lui zburătoare? Cu 
ajutorul uleiului inflamabil, la fel cum arde fitilul lămpii cu ulei. 

Prin urmare, am temeiuri să formulez această întrebare cât se 
poate de provocatoare: rezervele de ulei din palatul din Cnossos 
erau rezerve de ulei-combustibil? Oare toată lumea se repezea 

în același timp pe acoperiș deoarece sosea un vehicul zburător? 
Există dovezi în sprijinul acestei idei; în cartea a șasea a /storiei 
naturale, istoricul roman Plinius cel Bătrân, care și-a pierdut 
viaţa în erupția Vezuviului din anul 79 d.Hr., relatează 
următoarele despre popoarele care trăiau în Arabia: „Însă 
reședința cea mai regală dintre toate este Mariaba'%5... În 
interiorul ţării, minaenii se învecinează cu atramiţii. Se crede că 
primii sunt descendenţii regelui cretan Minos”.116 

lar, în cartea a douăsprezecea, Plinius se referă la varietățile 
de arbori din Arabia și în special la „arborele de tămâie”: 

Este învecinată cu o altă regiune în care trăiesc minaenii, prin 
care oamenii trec pe un drum îngust, cărând tămâie. Acești 
oameni au început acest negoţ și îl continuă încă foarte intens, 
de aceea a și primit numele de „minaee”. În afara minaenilor, 
niciun alt arab nu vede arborele de tămâie și nici aceștia nu-l 
văd toți. Numărul lor se spune că nu este mai mare de 3000 de 
familii, care se asigură că acest drept este transmis peste 
generaţii.!! 

Treptat, lucrurile devin mai limpezi. Palatul din Cnossos a fost 
încontinuu distrus și reconstruit, o perioadă îndelungată; însă, în 
jurul anului 1500 î.Hr., „minoanii” au dispărut fără urmă și 
construcţiile lor din Creta au fost înghiţite de o catastrofă. Până 
în acest moment, în palat au existat rezerve uriașe de ulei. În 
același timp, o ramură a poporului minoan apare în îndepărtatul 
Yemen și începe negoţul cu tămâie. Tămâia era preţuită ca 
aurul în acele vremuri - de care odraslele zeilor nu se mai 
săturau. Chiar și la începuturile trocului, trebuia ca artiștii și 
muncitorii să fie plătiţi, căci nimeni nu putea să trăiască de azi 
pe mâine. Regina din Saba a poruncit să se construiască cel mai 
mare și mai strălucit dig al Antichității din punct de vedere 
tehnologic, la Marib, în Yemen, iar rudele sale din Creta erau 
obligate să întreţină un palat gigantic, care se prăbușea 
adeseori din cauza cutremurelor. În lipsa stimulentelor 
financiare, nimic din toate acestea nu ar fi fost posibil. Potrivit 
lui Plinius, „minaenii” au început să facă negoţ cu tămâie, 
acesta fiind și motivul pentru care tămâia este denumită 

„Minaee”. Plinius nu-i consideră pe acești minaeni ca fiind 
negustori din Creta, ci ca arabi, pentru că spune: „În afara 
minaenilor, niciun alt arab nu vede arborele de tămâie”. 

Regina din Saba, în ceea ce o privește, a fost succesoarea 
regelui Minos al Cretei. Acesta, la rândul său, era vlăstar al 
zeilor, având cunoștințe tehnice care îi fuseseră transmise de 
părinţi. Solomon aparţinea aceluiași cerc superior al înţelepţilor, 
acesta fiind motivul pentru care - și este destul de limpede din 
literatura arabă - acest conducător biblic a avut la dispoziţie un 
gen complet diferit de tehnologie faţă de ceea ce se descrie în 
alte părţi ale Vechiului Testament.'*5,!' La urma urmelor, 
amanta lui era regina din Saba, pe care o vizita adeseori cu 
mașina lui zburătoare. lar, în ultimă instanţă, aceasta înseamnă 
că miticul rege Minos era, după cum spune legenda, fiul unui 
„Zeu”, căsătorit cu fiica zeului soare Helios - același care, fără 
voie, i-a dat hățurile carului soarelui (sau ar trebui să spunem 
manșa?) fiului său, Phaeton. 


Imaginea 16. Digul de la Marib (Yemen) a fost construit de 
regina din Saba. 

Imaginea 17. Digul de la Marib. 


Trebuie să se considere că această familie deţinea cunoștințe 
tehnice. In insula Creta, membrii ei și-au consolidat puterea și 
și-au permis să fie răsfăţaţi de oameni. Au construit robotul 
Talos, care păzea insula, și i-au învăţat pe locuitori să producă 
ulei în cantităţi foarte mari, necesare pentru mașinile zburătoare 
regale. Un descendent al lui Minos a domnit în Arabia și a 
început să facă negoţ cu tămâie. Și pe domeniile reginei din 
Saba se producea ulei în cantităţi mai mari decât cele obișnuite. 
Astfel, este cât se poate de posibil ca, pe parcursul mai multor 
generaţii, mari sume să fi fost manevrate de la unii la alţii de 
aceste rude minoice. Și-au oferit un stil de viaţă regesc, până 
când, în cele din urmă, ramura cretană a familiei s-a destrămat. 
La fel s-a întâmplat și în regatul Saba. Până și „sângele regesc” 
al „zeilor” a degenerat în cele din urmă și, odată cu el, au fost 
pierdute şi cunoștințele secrete privitoare la tehnologiile 
anterioare. 

Când anume au debutat toate aceste lucruri nu se poate ști 
cu mai multă certitudine decât punctul în care poporul a început 
primele pelerinaje la zeul vindecării din Epidaurus. După cum 
înţeleg eu lucrurile, faptul important este că „zeii” erau într- 


adevăr veneraţi, în urmă cu 6000 de ani, în același areal 
geografic în care a fost construit ulterior palatul din Cnossos, la 
5 km sud-est de actualul oraș Iraklion de pe insula Creta. Acest 
fapt este legat de enigmele pe care încerc să le rezolv. 

La nord de insula Creta, se află canalul Anticythera, care și-a 
primit numele de la insulele Cythera și Antichythera. În 
vechime, când marinarii preferau, pentru siguranţa lor, să 
urmeze linia coastelor în loc să se aventureze în largul mărilor, 
naufragiile erau frecvente. Uneori, corăbiile se ciocneau unele 
de altele pe întuneric, alteori, izbucneau incendii la bord, piraţii 
sau corăbiile de război jefuiau tot ce puteau ori corăbiile se 
scufundau în adâncuri, dispărând fără urme. Una dintre aceste 
epave a fost descoperită întâmplător de un echipaj de marinari 
greci, care se adăpostiseră de furtună într-un golf din 
extremitatea răsăriteană a Anticytherei. De fapt, făceau 
scufundări în căutare de bureţi, crustacee și perle și, pentru că 
au poposit peste noapte pe plaja din Anticythera, s-au gândit că 
a doua zi ar fi putut să facă vreo câteva scufundări în locul 
acela. La punctul maxim al refluxului, la o adâncime de 30 m, 
Elias Stadiatis a zărit un catarg din lemn și, apoi, carena unei 
corăbii. Entuziasmat, le-a spus colegilor săi și toată lumea a 
sărit în apă să vadă. Aceasta s-a întâmplat cu două zile înaintea 
Paștelui din anul 1900. În cursul zilelor următoare, marinarii au 
adus din ce în ce mai multe obiecte la suprafaţă și, în cele de 
urmă, au anunţat autorităţile despre descoperirea lor. 

Erau condiţii grele pentru scufundări, dată fiind adâncimea 
apei, ceea ce înseamnă că niciunul dintre ei nu putea să 
coboare de mai mult de două ori pe zi. Scufundătorii nu aveau 
tuburi de oxigen, așa că era necesar un efort deosebit ca să 
ajungă la epavă, să înghesuie câteva obiecte într-un coș legat 
de o sfoară și, apoi, să fie trași repede înapoi la suprafaţă. Nu 
este de mirare, prin urmare, că doi și-au pierdut viaţa în cursul 
scufundărilor, alți doi îmbolnăvindu-se grav. 

Pe parcursul mai multor luni, au ieșit la lumină statuete, 
monede, două arme din bronz, vaze albastre și chiar mici 
statuete din marmură (datate ulterior în jurul anului 80 î.Hr.). În 
cele din urmă, unul dintre marinari a observat în apa întunecată 
ceva ce părea să fie un obiect pătrat, acoperit de scoici, calcar 
și rugină. Scufundătorul habar n-avea ce descoperise. În 
următoarele câteva zile, au fost aduse la suprafaţă alte 


fragmente, dar nici arheologii de la bord nu au recunoscut la 
început importanţa acestei descoperiri unice. 

În cadrul Muzeului Naţional al Greciei de la Atena, structura 
amorfă a fost tratată chimic, pentru a dezvălui ce se ascundea 
sub straturile de sedimente. Curatorii au fost uluiţi să vadă trei 
roţi dinţate, angrenate de două benzi metalice dispuse în formă 
de cruce. Apoi, o roată dințată mică, de numai 2 mm, s-a 
sfărâmat sub pensula unuia dintre curatori. In acel moment, şi- 
au dat seama că era vorba despre un aparat tehnic și că aveau 
nevoie de ajutor de specialitate. 


Imaginea 18. Mașina din Anticythera poate fi văzută acum la 
Muzeul Naţional al Greciei din Atena. 


Valerio Stais a fost unul dintre studenții care au manevrat 
roţile dințate individuale cu penseta, le-au așezat să se usuce și 
le-au tratat cu compuși chimici de curăţire. Ulterior, el a devenit 
arheolog și a fost primul care a început să înţeleagă ce se afla în 
faţa lui, în încăperea semiobscură de la Muzeul Naţional al 
Greciei. Până în acel moment, fuseseră scoase la lumină peste 
treizeci de roţi dinţate de diverse dimensiuni, precum și litere 


din scrierea greacă veche. Acest aparat avea în mod clar 
legătură cu astronomia. Doar atât i-a spus Valerio Stais unui 
jurnalist și a fost mustrat sever de specialiști pentru declaraţia 
sa. 


Imaginea 19. Mașina din Anticythera. 


Imaginea 20. Mașina din Anticythera. 


În următorii câţiva ani, mai mulţi „specialiști” - fie veritabili, 
fie autodeclaraţi - și-au îndreptat atenţia asupra „Mecanismului 
de la Anticythera”, cum a devenit cunoscut. Ca de obicei, au 
venit apoi cu rezultate diferite. In vara anului 1958, la 58 de ani 
de la realizarea descoperirii, tânărul matematician englez dr. 
Derek J. Solla Price a primit permisiunea de a examina 
disputatul artefact. In sfârșit, un matematician care studiase 
astronomia a avut posibilitatea să-l analizeze. Ulterior, doctorul 
Solla Price a devenit profesor de istoria științei la Universitatea 
Yale. El a publicat singurele studii aprofundate pe tema acestei 
mașini și nu și-a ascuns uimirea.12 

Componentele metalice sunt din aliaje pure de bronz sau 
cupru-staniu în diverse proporţii. Mai apar diverse cantităţi mici 
de aur, nichel, arsenic, sodiu, fier și antimoniu. Literele grecești 
gravate, doar parţial descifrabile, au fost dovada absolut sigură 
că această descoperire ciudată avea scop astronomic. Apar 
fragmente cum ar fi „seara Taurul”; „Vega apune seara”; 
„Pleiadele apar dimineaţa”. Erau și nume de stele și constelații, 
cum ar fi „Gemenii, Altair, Arcturus”. Textul era presărat cu cifre 
gravate. In sfârșit, se pot identifica trei rigle circulare de 

măsură, în milimetri, similare unei rigle de calcul. Peste treizeci 
de roţi dinţate de diferite dimensiuni sunt angrenate unele cu 
altele, fixate pe o placă din cupru, prin intermediul unor axe 
foarte subţiri. Mecanismul avea și roţi diferenţiale, care în mod 
evident permiteau citirea pe o scală a relaţiilor dintre poziţiile 
unor stele diferite. Pare complicat, însă nu este neapărat așa - 
de exemplu, când răsar Pleiadele, unde se află steaua Altair? 
Mecanismul identifica de asemenea poziţia Lunii în raport cu 
Soarele și Pământul ori răsăritul și apusul stelei Sirius în 
comparaţie cu Vega. 

În mod evident, mecanismul din Anticythera a fost construit 
cu câteva sute de ani înainte de Hristos. Insă probabil că a fost 
realizat într-un laborator secret, deoarece cunoștințele înglobate 
în realizarea lui practică nu existau pe scară publică în acele 
vremuri. Aceeași observaţie se aplică și în cazul nivelului 
tehnologiei și al mecanicii fine investite în realizarea mașinii. 
Profesorul Solla Price s-a ocupat ani de zile de studierea acestei 
mașini și a spus, la un moment dat, în cadrul unei prelegeri 
ținute la Washington, că mecanismul i s-a părut la fel de ciudat 
ca un desfăcător de conserve descoperit printre comorile lui 
Tutankamon. Dar bineînţeles că Solla Price era la curent cu 
toate realizările marilor matematicieni și filosofi ai Greciei 
Antice, cum ar fi Aristotel (născut în 384 î.Hr.) ori Arhimede 
(născut în 285 î.Hr.). Este bine cunoscut și faptul că arabii au 
avut astronomi remarcabili și că au construit calendare 
mecanice funcţionale, așa-numitele astrolaburi, aproximativ în 
jurul anului 1000 d.Hr. Însă nimic din toate acestea nu poate să 
explice cunoștințele înglobate în crearea mecanismului din 
Anticythera. Dă-mi voie să-l citez pe Solla Price: 

Ori mecanismul din Anticythera reprezintă un instantaneu de 
vârf al dezvoltării științifice despre care nu s-a scris niciodată 
nimic, ori este produsul minţii unui extraordinar geniu rămas 
necunoscut. Chiar dacă se aplică o toleranţă enormă în privinţa 
datei realizării acestei mașini, trebuie să fie clar că ne 
confruntăm aici cu ceva mult mai complicat decât tot ce s-a 
menţionat vreodată în literatura antică.1?! 

Profesorul Solla Price a fost singurul care și-a dedicat ani 
întregi studierii acestei mașini extraordinare, în acest timp 
cercetând toate scrierile antice pe teme de mecanică, 

matematică și astronomie. La capătul acestor investigaţii, a 
scris: „Mecanismul din Anticythera ne pune în faţa unui 
fenomen de un ordin cu totul diferit: Tehnologia Superioară, 
termen pe care îl folosim pentru a descrie progresele speciale 
din domeniul științific”. 

Mecanismul din Anticythera a fost ţinut la distanță de ochii 
publicului timp de aproape 90 de ani. Recent, mai multe 
componente ale sale au fost expuse, într-o cutie de sticlă, la 
Muzeul Naţional al Greciei. Acest aparat, pus acum în lumina 
spoturilor, ne arată cât de puţine lucruri știm despre 
înţelepciunea pe care au șoptit-o zeii la urechea favoriţilor lor. 
Demonstrează de asemenea înclinația obtuză, leneșă a 
mentalității de turmă a societăţii noastre. Avem în fața noastră 
un dispozitiv înalt tehnologic cu roţi dinţate, cu până la 240 de 
dinţi, care poate să facă măsurători cu o precizie de o sutime de 
milimetru. Dacă diferenţialele ar fi fost cu puţin mai mari, scara 
de măsură ar fi devenit imprecisă sau greșită. Acest miracol 
tehnic nu este menţionat niciunde în literatura antică, deși 
trebuie să fi reprezentat subiectul predilect la apariţia sa. Unde 
sunt precursorii săi? Trebuie să fi existat unii, pentru că nici cel 
mai mare geniu al mecanicii fine nu ar fi putut să construiască 
așa ceva „din senin”. lar, dacă au existat modele anterioare, de 
ce nu au fost menţionate de niciunul dintre poeţii sau istoricii 
perioadei, care se străduiau din răsputeri să consemneze totul? 
(Au existat versiuni ulterioare ale acestui gen de mașină, însă cu 
o construcţie mecanică mult mai simplă - dar asta este o altă 
poveste.) Și de unde proveneau cunoștințele astronomice pe 
care se bazează acest miracol? Lumea se uită lung la cutia din 
sticlă de la Muzeul Naţional al Greciei din Atena și își spune: „În 
sfârșit, anticii ăia s-au descurcat ei cumva s-o facă. Geniile nu 
cad din cer”. 

Mecanismul din Anticythera a fost construit la dimensiuni 
portabile, cam cât o mașină de scris. Putea fi transportat cu 
ușurință dintr-un palat al „zeilor” în altul. De asemenea, putea 
să slujească unor scopuri practice la bordul mașinilor zburătoare 
ale preistoriei. Pilotul Solomon, ca și familiile regale indiene, 
care de asemenea stăpâneau călătoriile aeriene!7?, aveau fără 
îndoială nevoie de instrumente de navigaţie. Prin urmare, nu 

este deloc surprinzător să găsim istorici arabi care ne spun că, 
în „carul cu care zbura prin aer”, Solomon folosea „o oglindă 
magică ce-i dezvăluia locuri de pe pământ”.!? Acest obiect 
miraculos era „compus din diverse substanţe” și îi permitea 
regelui, pe covorul său zburător, să „vadă în toate cele șapte 
zări”. lar Abdul Al-Mas'udi (895-956 d.Hr.), cel mai important 
geograf și istoric al lumii arabe, a scris în /stori;le!?* sale că, pe 
vârfurile munţilor, unde în mod evident Solomon realimenta, 
erau ziduri minunate care îi arătau lui Solomon „corpurile 
cerești, stelele, pământul cu continentele și mările sale, 
regiunile locuite, plantele și animalele și multe lucruri 
uimitoare”.1?5 Fără îndoială că erau cel puţin la fel de uimitoare 
ca mecanismul de la Anticythera. 

La nord de insulele Anticythera și Cythera, se află peninsula 
Peloponez, care, cu cei 21.410 km? ai săi, este cea mai mare 
insulă grecească. Aici, se găsesc orașele Argos, Epidaurus și 
Nemeea, iar printre ele, însuși anticul Micene. Ca peste tot 
altundeva în Grecia, Micene este inseparabil de mitologie. Se 
spune că locul a fost fondat de Perseu, a cărui mamă susținea 
că era fiul lui Zeus - ce pare să fi fost răspunzător pentru toţi 
copiii neobișnuiţi. Celebritatea colosală a lui Perseu se bazează 
pe înfrângerea gorgonelor, îngrozitorii monștri cu mai multe 
capete. Acești monștri ar fi avut braţele din aramă și aripile din 
aur și oricine le-ar fi privit în față s-ar fi transformat pe loc în 
stană de piatră. Una dintre aceste gorgone a fost și Meduza, 
care întruchipează în continuare aspectul cel mai îngrozitor al 
femininului, în cazul ei Perseu folosind câteva trucuri divine 
pentru a o ucide. Din partea nimfelor, a primit o pungă specială, 
pe care și-a aruncat-o pe umăr, o pereche de sandale 
zburătoare și un coif, care îl făcea invizibil. Apoi, și-a făcut 
apariţia zeul Hermes, care i-a dat lui Perseu arma supremă: o 
seceră de diamant. Astfel înarmat, Perseu a zburat la fortăreaţa 
gorgonelor, având grijă să se uite numai în scutul lustruit, care 
lucea ca oglinda. Procedând astfel, a evitat contactul vizual 
direct și nu a putut să fie transformat în stană de piatră. Pentru 

că era invizibil, îngrozitorii monștri nu l-au observat și curajosul 
erou a putut să-i reteze capul Meduzei. 

Luând cu el capul acestei orori, Perseu a zburat mai întâi în 
Egipt, unde trăiau doi dintre strămoșii lui, și apoi mai departe, în 
Etiopia. Un rege de aici fusese obligat să-și sacrifice minunata 
fiică, pe Andromeda, dând-o pe mâinile unui monstru marin. 
Evident, Perseu s-a ocupat imediat de acest monstru submarin 
și, cu câteva vicleșuguri, a cucerit-o în cele din urmă pe 
Andromeda. Între timp, prietenii săi din Etiopia se confruntau cu 
un atac din partea unei mari puteri. „Voi lămuri lucrurile cât de 
curând”, și-a zis Perseu și, spunându-le prietenilor săi să-și 
acopere ochii, a scos capul Meduzei din rucsacul său special și |- 
a arătat dușmanilor, care s-au transformat pe loc în stane de 
piatră. Perseu a mai folosit această armă secretă în altă ocazie. 
(Ar fi interesant de comparat această poveste cu Kebra Negest, 
povestea familiei regale etiopiene, în care mii de soldaţi mor 
într-un mod misterios, din cauză că privesc Arca Făgăduinţei, pe 
care fiul lui Solomon o furase din lerusalim și o dusese în 
Etiopia.) Apoi, Perseu s-a întors împreună cu Andromeda acasă, 
în ţinutul Argolis, și a fondat în cele din urmă orașul Micene. 

Insă, desigur, există și alte povești despre Perseu. Nimeni nu 
știe cu precizie când a fost ridicat Micene, dar de un lucru 
suntem siguri: s-a întâmplat în cursul Epocii de Piatră. Peisajul 
înconjurător este montan și, curând, s-a început exploatarea 
minereului de cupru din munţii Argolis. Nu vom ști niciodată 
dacă oamenii au ridicat aici o așezare datorită cuprului sau 
dintr-un alt motiv, unul „sfânt”. Ceea ce s-a dovedit arheologic 
este că structurile megalitice de aici erau deja ridicate în urmă 
cu 2500 de ani și că, 1000 de ani mai târziu, Micene dispunea 
de ziduri de apărare redutabile, de 6 m grosime. 

Micene joacă un rol important și în Legenda Troiei, 
aparținându-i lui Homer, deși încă nu știm sursa din care și-a 
obţinut poetul informaţiile. Potrivit lui Homer, eroii războiului 
troian, Agamemnon și tovarășii săi, se presupune că ar fi fost 
înmormântați la Micene. Acesta este motivul pentru care 
Heinrich Schliemann a efectuat săpături la Micene. În cinci 
camere mortuare, el a descoperit scheletele unui număr de 
doisprezece bărbaţi, trei femei și doi copii. Pentru că mormintele 
erau foarte bogate în aur, Schliemann i-a trimis imediat o 
telegramă regelui Greciei, la Atena, susținând că aceste comori 


ar fi fost suficiente pentru a umple un muzeu de mari 
dimensiuni. Aprecierea sa a fost exagerată: descoperirile lui pot 
fi admirate astăzi într-o încăpere a Muzeului Naţional al Greciei. 


Imaginea 22. Zidurile megalitice ale orașului Micene. 


Imaginile 23 și 24. S-ar părea că blocurile de piatră de la 
Micene au fost cioplite din diverse materiale. 


Imaginea 25. Intrarea și domul Tezaurului lui Atreus din 
Micene. Nimeni nu mai știe ce se depozita cândva aici. 


Și Micene merită să fie vizitat de turist. Se poate vedea Zidul 
Ciclopilor, numit astfel deoarece, potrivit legendei, a fost 
construit de monștrii cu un singur ochi. La mijlocul zidului, 
mărginită de trei monoliţi, se află Poarta Leului. lar orice 
vizitator, care se așază să mănânce un sendviș la umbra 
zidurilor, ar trebui să observe ceva ciudat: multe dintre blocurile 
din care este ridicat Zidul Ciclopilor nu pot să fie din piatră 
naturală obișnuită, deoarece constau dintr-o mulțime de 
materiale. Arată de parcă aici ar fi fost amestecat, demult, un 
beton brut. Zidul Ciclopilor are o lungime de aproximativ 900 m 
și, deasupra sau dedesubtul lui, se află ziduri mai mici, datând 
dintr-o perioadă ulterioară. 

La câteva sute de metri mai jos, se află așa-numitul Tezaur al 
lui Atreus, o construcție într-adevăr impresionantă, care se 
presupune că ar fi slujit cândva ca monument, deși am îndoieli 
că aceasta a fost destinaţia sa iniţială. Structura masivă în 
formă de dom, așezată pe un deal, are diametrul de 15 m și 
înălţimea de 13,3 m. Arcul domului a fost construit din treizeci și 
trei de straturi suprapuse, fiecare dintre ele depășindu-l pe cel 
de dedesubt, până când, în vârful domului, un bloc uriaș de 
piatră îl închide. Monolitul de la intrare cântărește 120.000 kg, 


iar statisticienii au calculat că această cupolă poate să susţină 
cu ușurință o greutate de 140 t. Din nefericire, nimeni nu știe ce 
anume ar fi putut să adăpostească la origini această sală 
imensă. Hoţii și-au terminat opera cu mult înaintea sosirii 
arheologilor. 

Într-un stadiu foarte timpuriu, Micene a avut legături strânse 
cu Creta. Acest fapt este dovedit de picturile și bijuteriile 
minoice descoperite la Micene. Descendenții zeilor din Creta au 
avut un amestec în Micene; nu mă refer la influenţele minoice 
ulterioare, datorate schimburilor culturale, ci la așezarea iniţială 
de la Micene. Acest amestec are un rol special în reţeaua ale 
cărei fire le adun încetul cu încetul. 

Locurile de cult grecești fac parte dintr-un cadru unic și 
remarcabil. Pentru a face acest lucru cât se poate de clar, ar 
trebui să descriu detaliat multe asemenea locuri și să le asociez 
zeilor lor, însă aș depăși scopurile acestei cărți. Până acum, ne- 
am ocupat de patru locuri majore: Cnossos, Epidaurus, Micene și 
Olimpia. Aceasta din urmă nu a fost dedicată unui zeu. Şi 
rămâne să amintesc cel puţin încă două pentru completarea 
imaginii: Atena și Delphi. 

Am menţionat în treacăt că, în Olimpia, aveau loc întreceri 
sportive cu mult înainte să se fi ţinut primele Jocuri Olimpice. 
Asemenea tuturor celorlalte locuri, regiunea Olimpiei era deja 
locuită în Epoca de Piatră. Ruinele templelor și arenelor sportive, 
care pot fi văzute astăzi, au fost restaurate în cea mai mare 
parte, însă tot mai pot fi găsite aici relicvele unui stil megalitic 
de construire. Este un aspect pe care nu aș putea niciodată să-l 
scot suficient de mult în relief: cu cât ne întoarcem mai mult în 
timp, cu atât mai mari sunt pietrele de construcţie folosite de 
oameni - megalithis înseamnă „piatră mare” -, ca și cum nu ar 
fi fost mai ușor să se construiască folosindu-se pietre mai mici. 
Această observaţie este valabilă pentru tot restul lumii. În mod 
evident, oamenii din Epoca de Piatră se distrau foarte mult 
vânturând blocuri imense de piatră de colo-colo, cu toate că nu 
s-ar părea să fi posedat tehnologia necesară pentru aceasta. In 
epocile ulterioare, oamenii au avut aspirații mai modeste și nu 
au mai resimţit nevoia de a se extenua într-o asemenea 
măsură. 

În Olimpia, Zeus însuși era zeul tutelar. l-au fost consacrate 
volume întregi, astfel încât trebuie să mă limitez la o evaluare 


scurtă. Cuvântul Zeus - Jupiter la romani, Thor la triburile 
germanice - conţine rădăcina indo-europeană „dei” sau 
„strălucitor”.1? Grecii nu îl considerau nici pe Zeus ca apărând 
din neant, el fiind fiul lui Cronos. Hesiod ne spune că, iniţial, a 
domnit Haosul, o stare indescriptibilă, din care s-a format 
Pământul sau Gaia. Pământul i-a dat naștere lui Uranus, cerul, 
și, din unirea Gaiei cu Uranus, au apărut atât titanii, cât și 
Cronos. Acesta din urmă și-a lăsat sora însărcinată și una dintre 
progeniturile acestei perechi neobișnuite a fost Zeus. 

Pe măsură ce îmbătrânea, Zeus îl ura tot mai mult pe tatăl lui, 
Cronos, în cele din urmă luptându-se atât cu el, cât și cu titanii. 
Această bătălie a zeilor l-a coborât pe Zeus din Olimp - cu alte 
cuvinte, de pe înălţimi. Zeus a câștigat lupta, i-a ucis pe titani, 
dar i-a lăsat viaţa tatălui său, care era nemuritor. Au rămas trei 
din fiii lui Cronos: Zeus, Poseidon și Hades. Ei și-au împărţit 
sferele: Zeus a luat cerurile, Poseidon a luat mările și Hades, 
lumea de dincolo. 

Acestea sunt aspectele esenţiale ale originii lui Zeus, deși nu 
ne spun prea multe. Simbolul lui Zeus din regnul animal este 
vulturul. Oamenii i-au dat nume cum ar fi „Tunătorul”, „Stăpânul 
fulgerelor” și „Departevăzătorul” sau „Schimbătorul”. Acest din 
urmă nume se referă la darul său de a împrumuta înfățișarea 
diverselor fiinţe, har pe care și l-a exersat îndelung, astfel încât 
a reușit să-și facă mendrele cu o mulţime de doamne 
încântătoare. Ledei i s-a înfățișat ca lebădă, Europei, ca taur, lui 
Callisto, ca Apollo tânăr sau - și mai exotic - lui Danae, cao 
ploaie de aur. Pe de altă parte însă, era foarte puternic atras și 
de bărbaţi tineri și s-a îndrăgostit de Ganimede, pe care l-a răpit 
imediat și l-a dus în palatul său ceresc din Olimp. Nu este 
tocmai exemplul celui mai delicat comportament divin! 

Aceste atribute reprezintă caracteristicile unei supraființe 
mistice care putea să facă orice, căreia îi era permis să facă 
orice și pe care nimeni nu o înţelegea. Deosebit de 
descumpănitoare și de neînțeles este nașterea Atenei, fiica lui 
Zeus. Ea nu s-a născut pe calea naturală a corpului unei mame, 
ci a ieșit înarmată până în dinţi direct din fruntea lui Zeus. (Sunt 
și alte versiuni ale naşterii ei.) În mitologie, mai poartă numele 
de Parhenos, fecioara. Așadar, ni se spune, cu mult înaintea 

nașterii virgine creștine, că Atena s-a născut într-un mod similar. 
Atena, după cum indică și numele, este zeiţa protectoare a 
orașului Atena. 

Este aceeași zeiță care a ajutat la construirea corabiei Argo și 
a echipat-o cu o grindă vorbitoare. Tot ea l-a ajutat pe Perseu în 
strădaniile lui de a-i tăia Meduzei îngrozitorul cap. Legenda 
grecească ne vorbește despre celebrul cal zburător Pegas care, 
asemenea carului soarelui al lui Phaeton, trebuia să fie mânat 
sau pilotat, după cum s-ar putea spune. Atena a rezolvat și 
această problemă, dându-i călăreţului „frâie fermecate”. A fost 
o zeiţă deosebit de înclinată spre ajutorare și a fost curând 
promovată protectoare a artelor, înțelepciunii, retoricii, păcii și, 
de asemenea, a poeziei! Poate că ar trebui s-o invoc și eu! Tot 
Atena este cea care le-a dat ţăranilor plugul, să le ușureze 
munca, războiul de ţesut, femeilor și alfabetul, învăţaţilor. 

La un moment dat, Hefaistos, zeul focului, s-a delectat din 
plin cu virgina Atena și a încercat tot ce i-a stat în puteri ca să 
pună stăpânire pe ea. In cele din urmă, cei doi s-au încleștat în 
luptă și lui Hefaistos, excitat, i-a scăpat sămânţa, care a picurat 
pe pământ, pe un deal din Atena. Pentru oameni, acesta a fost 
un eveniment suficient de important pentru a considera sfânt 
acest loc și a construi un ansamblu imens de temple: Acropole. 

Actualele ruine ale Acropolei datează din secolele al VI-lea și 
al IV-lea î.Hr., însă și din Epoca de Piatră - indiferent când ar fi 
ea datată - oamenii își venerau deja zeii în acest loc, lucru 
dovedit de arheologie, deoarece pe înălțimile care străjuiesc 
Atena au existat structuri monolitice cu mult înaintea ridicării 
templelor. Au fost identificate ruine ale unor construcţii datate 
în perioada neolitică și pe panta nordică, și pe cea sudică. Două 
din aceste locuri de cult au fost integrate în templele construite 
ulterior. Cel mai impunător monument de pe Acropole este 
Partenonul, construit pe fundaţiile unei construcţii anterioare. 
Chiar și în zilele noastre, turiștilor li se taie respiraţia înainte să 
ajungă la acest templu, cu coloanele sale din marmură albă, 
înalte de 12 m, după epuizarea provocată de urcarea treptelor 
care par să nu se mai sfârșească. Partenon înseamnă „încăpere 
virgină”, pentru că templul i-a fost dedicat Atenei cea virgine. 

Clădirea are lungimea de 67 m, lăţimea de 23,5 m și 
înălțimea de 12 m. Pe frontonul restaurat, se poate vedea 
reprezentarea nașterii Atenei, precum și cearta ei cu Poseidon, 


care a vrut cândva să ia înălțimile Acropolei pentru el. În sfârșit, 
apar basoreliefuri cu scene din bătăliile zeilor cu titanii, din 
bătăliile cu centaurii, din războiul troian și - absolut uluitor - din 
bătălia atenienilor cu amazoanele. 

In zilele noastre, întreaga lume se plânge că smogul din Atena 
distruge magnificul templu de pe Acropole. Ceea ce este cât se 
poate de corect. Dar cine știe de ce a fost distrus Partenonul în 
secolul al XVII-lea? După domnia împăratului lustinian (527-565 
d.Hr.), creștinismul s-a răspândit în întreaga Grecie, iar vechile 
temple de pe Acropole au fost transformate în biserici. Mai 
târziu, turcii au început războiul împotriva creștinilor și și-au 
păstrat praful de pușcă în Partenon. In data de 26 septembrie 
1687, un locotenent din Utineburg, care făcea parte din trupele 
venețiene, a aruncat în aer acest depozit de praf de pușcă. 
Explozia a distrus frizele și coloanele. Cu siguranţă, ultimii zei 
care rămăseseră au fugit îngroziţi în urma unui tratament într- 
atât de barbar. 

Cnossos, Epidaurus, Micene, Olimpia, Acropole, toate au fost 
considerate locuri sfinte 

Imaginea 26. Acropole, Atena. 


i aii 
o m horon oain y o oile iar, e a 
T i Si a de 


Imaginea 28. Acropole, Atena. 


Imaginea 29. Acropole, Atena. 


înainte să existe o „Grecie clasică” și cu mii de ani înainte ca 
istoria greacă să fie consemnată în scris. Ne lipsește în 
continuare „gara centrală” a acestei reţele, care este mai strâns 
legată de zei și de istoria Greciei decât oricare alt loc de cult. Și, 
în mod firesc, acest punct nodal al reţelei nu a apărut 
întâmplător, căci în mituri totul are o cauză și un motiv. 

Într-o bună zi, Zeus a trimis doi vulturi să dea ocol pământului 
pentru a-l măsura. Punctul în care aveau să se întâlnească 
vulturii după ocolul pământului urma să fie centrul acestuia. 
Fiinţele care îl simbolizează pe Zeus s-au întâlnit pe pantele 
abrupte ale unui munte - care era „omphalos”, buricul lumii. Și, 
în apropiere de pantele muntelui care a primit ulterior numele 
de Parnas, s-a ridicat misteriosul centru al lumii grecești, Delphi. 
Etimologia cuvântului „Delphi” se află în continuare în dispută. 
Este posibil să derive din de/phinos, deoarece se spune că zeul 
Apollo ar fi venit acolo sub înfățișarea unui delfin; sau din 
delphys, care înseamnă „pântec”. 

Delphi este bine-cunoscut pentru celebrele sale „oracole”, 
profeţii formulate de o preoteasă pe nume Pythia. Nici acest 
cuvânt scurt, Pythia, nu este întâmplător. Se spune că, în 
timpuri preistorice, în grotele din Delphi trăia un șarpe-dragon - 
da, încă unul! — care a fost ucis de Apollo, ce venea la Delphi 


tot într-o „corabie cerească”. Îngrozitorul dragon se numea 
„Python”, nume derivat din verbul pythein, care înseamnă a 
descompune și a dizolva. Apollo a ucis acest monstru și l-a 
împins într-o grotă din peretele stâncos. Acolo, a putrezit și se 
spune că în acest loc Pythia și-ar fi compus inspiratele ziceri 
profetice. 

Este doar o legendă populară și are nenumărate variante. Toţi 
poeţii și istoricii greci au scris despre Delphi. Acest loc a fost, 
timp îndelungat, centrul religios al întregii Grecii și regii și prinții 
veneau aici să caute un sfat. 


Imaginea 30. Soclul unei foste coloane de la Delphi 
demonstrează proporţiile construcţiei. 


Imaginea 31. Şi mai masiv este așa-numitul Zid Poligonal din 
Delphi, datând într-o epocă necunoscută. 


Imaginea 32. Pietrele cu aspect conic din Delphi dovedesc 
măsurători exacte. 


Imaginea 34. Și în Delphi se practicau sporturile. Acest 
stadion putea să găzduiască odinioară 4000 de oameni. 


Imaginea 35. Fundaţia Templului lui Apollo din Delphi este 
dovada semnificației sale monumentale. 


În prima carte a /storiilor sale, Herodot povestește că un 
anume „Glaucos din Chios, cunoscut ca fiind singurul artist de 
pe pământ care a descoperit o metodă de lipire a fierului” 17, a 
dat primul suport din fier de la Delphi. Mai târziu, lucrurile s-au 
încins la Delphi. Regele lydienilor, Croisos (acum cunoscut sub 
numele Cresus), nu voia să se încreadă în oracol și, de aceea, a 
trimis mai multe delegaţii la diversele oracole din Grecia. La 
fiecare oracol, s-a pus aceeași întrebare: „Ce fac în acest 
moment?” Regele încheiase dinainte o înţelegere cu mesagerii 
săi cu privire la momentul în care aceștia să pună întrebările. 
Când s-au întors de la consultarea diferitelor oracole, singurul 
răspuns corect a fost cel de la Delphi. In momentul în care 
fusese adresată întrebarea, Cresus tăiase o broască ţestoasă, 
ucisese un miel și fiersese animalele la un loc într-o oală de fier, 
cu capacul tot de fier. Răspunsul din Delphi a fost: „La simţurile 
mele ajunge un miros de broască ţestoasă, ca și cum ar fi fiartă 
cu carne de miel într-o oală de fier. Metalul le ţine jos și tot 
metalul le închide deasupra”.12% 

Regele Cresus a fost atât de impresionat, încât a potopit 
Delphi cu daruri. Se spune că a sacrificat acolo nu mai puţin de 
3000 de vite și că „a topit cantităţi nesfârșite de aur și din ela 
pus să se facă olane”. Toate aveau lăţimea de un lat de palmă și 
lungimea de șase laturi de palmă, fiind în total 117 astfel de 
olane. Insă, pentru Cresus nu a fost suficient, căci a dus la 
Delphi și statuia unui leu, din aur curat, precum și două urcioare 
uriașe din argint și din aur și bijuterii, precum și foarte multe 
veșminte. Herodot, care a vizitat Delphi de mai multe ori, ne 
spune că urciorul din aur se afla în dreapta intrării în templu și 
cel din argint, în stânga. Mai târziu, spune el, două bazine mari 
cu apă sfinţită, tot din partea lui Cresus, au fost gravate cu 
inscripţii false. Istoricul călător a fost deranjat de acest lucru în 
urmă cu 2500 de ani: „Nu este drept”, scria el, „căci, într- 
adevăr, Cresus a donat acestea [bazinele]. Inscripția a fost 
gravată de un bărbat din Delphi, dar nu îi voi spune numele”.129 

Am redat această relatare pentru a-ţi reaminti de ce se spune 
despre câte cineva că este „bogat precum Cresus” și a dovedi 
cât de bogat devenise Delphi. Cu toate că regele Cresus a 
cumpărat Delphi cu totul și și-a asigurat pentru totdeauna 
dreptul de a apela la Pythia, oracolul nu i-a fost de niciun ajutor 
în momentul decisiv. Cresus nu era hotărât dacă să pornească 
sau nu războiul împotriva perșilor. Oracolul din Delphi i-a spus 
că, dacă ar traversa râul Halys, ar distruge un mare regat. O 
asemenea afirmaţie, deschisă unei interpretări duale, ar fi putut 
să vină foarte bine din partea unui horoscop modern. In anul 
546 î.Hr., regele Cresus a traversat râul Halys sigur de victorie și 
a fost șters de pe faţa pământului de perși. „Marele regat” pe 
care l-a distrus a fost al său. 

În centrul cetăţii Delphi, se înălța templul lui Apollo, care este 
chiar și în zilele noastre o clădire impozantă. Apollo, fiul lui 
Zeus, avea o mulţime de haruri. Era zeu al luminii și zeu al 
medicinei. Nu degeaba Asclepios din Epidaurus era fiul său. 
Apollo era răspunzător și de profeţii, fiind în același timp și zeul 
tinereții, al muzicii și al măiestriei tragerii cu arcul. Fratele mai 
mic al lui Apollo se numea Hermes. În textele egiptene 
străvechi, se spune că Hermes este unul și același personaj cu 
cel pe care egiptenii îl numeau Idris ori Saurid, dar și cu cel pe 

care evreii îl numeau „Enoch, fiul lui Jared”1%. (Chiar dacă 
valoarea de adevăr a acestei afirmaţii este discutabilă, ea ne 
duce înapoi în timp înaintea Marelui Potop. Se spune că Saurid 
ar fi ridicat Marea Piramidă înaintea catastrofei și Enoch este un 
patriarh biblic antediluvian.) Fapt cât se poate de remarcabil, se 
zice că Apollo ar fi construit și zidurile invincibile ale Troiei. 
Apollo era venerat ca „protectorul potecilor și drumurilor” și, cu 
corabia sa cerească, călătorea adeseori la alte popoare și mai 
ales la hiperboreeni, care trăiau undeva „dincolo de vânturile de 
nord”. Nici în vremea lui Herodot, grecii nu știau cine erau acești 
hiperboreeni cu nume ameninţător. Hesiod și Homer îi 
menţionează și Herodot renunţă să mai caute să le dea de urmă 
(IV, 36): „Dacă hiperboreenii există, înseamnă că trebuie să 
existe și oameni care să trăiască la capătul sudului. Îmi vine să 
și râd când văd cât de mulţi oameni au desenat hărți ale lumii”. 

lar mie îmi vine să râd când mă gândesc câte milenii a 
continuat omenirea să rătăcească prin negura mitologiei. Aceste 
povești pot fi o extraordinară sursă de poezie - și toţi „zeii” au 
oferit omenirii o sursă bogată de inspiraţie pe marginea căreia 
fantezia ei să brodeze, dar, din nefericire, nu sunt adevărate. 
Ceea ce rămâne din mituri nu constituie o istorie care să se 
poată data, prea puţin ca să se poată construi adevăruri exacte. 
Cu toate acestea, ele conţin un miez de adevăr decisiv și 
fundamental, care a supravieţuit tuturor războaielor și 
catastrofelor sub forma memoriei nebuloase a oamenilor și care, 
în cele din urmă, se transformă în piatră și poate fi identificat în 
toate locurile „mistice”. Situaţia nu este cu nimic diferită în 
zilele noastre. Locurile de pelerinaj apar fără excepţie în urma 
unor evenimente minore despre care unul sau altul spune că i s- 
ar fi întâmplat; un miracol al Fecioarei Maria, poate; o vindecare 
uimitoare și bruscă; apariţia unui izvor sau producerea unui 
fenomen natural de neînțeles. Alţi oameni, uimiţi să afle 
asemenea lucruri, încep să viziteze locul respectiv din 
curiozitate. Apoi apare prima cârciumă, prima capelă, prima 
biserică, întotdeauna în locul în care s-a întâmplat ceva aparent 
inexplicabil. Construcţiile se ivesc acolo unde lucrează memoria 
oamenilor. 

Toată lumea ar trebui să se ducă să vadă Delphi. Complexul 

se întinde la poalele muntelui Parnas, înconjurat de pantele 
blânde ale munţilor, unde seara învăluie peisajul în cascade de 
culori, în lumini și umbre. Pausanius, un călător din urmă cu 
1800 de ani, își prezintă impresiile în cuvinte pline de respect și 
nu uită să menţioneze numeroasele și disputatele legende 
legate de Delphi. Aproape 3000 de statui, spunea el, se zice că 
ar fi străjuit calea sfântă.!*! În vremea sa, „maximele celor 
Șapte Înţelepţi” erau în continuare gravate în piatră în zidul 
anticamerei templului principal. Erau cuvinte pline de 
înţelepciune, provenite de la numeroșii vizitatori ai cetăţii 
Delphi, având relevanţă, în continuare, chiar și în zilele noastre: 


e  Cunoaște-te pe tine însuți. 

e Cei mai mulţi oameni sunt răi. 

e Repetiţia este mama perfecțiunii. 
e Trăiește clipa. 

e Nu găsești nimic în excese. 

e Grăbește-te încet. 

e Nimeni nu-și poate înșela destinul. 


Templele din Delphi au fost distruse în mai multe rânduri de 
cutremure și alunecări de teren și au fost reconstruite de fiecare 
dată peste ruine. „Afacerea Delphi” era o proprietate dorită de 
toată lumea. Pythia își murmura oracolele, așezată pe un scaun 
cu trei picioare, deasupra unei fisuri din stâncă prin care ieșea 
abur. S-a speculat foarte mult pe această temă și, recent, 
geologii au anunţat chiar descoperirea, în zona templului, a unor 
falii geologice sub care s-ar afla straturi conținând hidrocarburi: 
„Asemenea formaţiuni emană adeseori gaze, cum ar fi etilenă, 
metan și hidrogen”.!*? Se spune că aceste gaze ar fi putut să-i 
inducă Pythiei un gen de stare de „drogare stimulându-i 
viziunile”. Eu nu cred nicio iotă. Nimeni nu știe sigur ce se 
întâmpla în templul lui Apollo, cu toate că toţi autorii greci și-au 
îndreptat atenţia asupra lui. Istoricul grec Plutarh descrie 
procesul de realizare a profeţiilor, „dar Plutarh a aderat la 
procedeul obișnuit pentru toţi preoţii lui Apollo: să nu sufle nicio 

vorbă despre ceea ce se petrecea în casa Zeului” 1, Orice turist 
care se caţără pe versant pe cărarea întortocheată ar trebui să 
privească mai de aproape fundaţiile templului lui Apollo 
(adeseori renovat). Vechimea megaliţilor răzbate din fiecare 
crăpătură. lar lespezile impresionante de piatră, care acoperă 
acum pământul și pe care au stat înainte coloanele, te fac să te 
gândești imediat la o platformă de aterizare pentru elicoptere. 
Această platformă datează din secolul al VI-lea î.Hr. Fundaţia, 
așa-numitul „Zid Poligonal”, este mai veche. Îndemn pe toată 
lumea să se oprească o clipă în acest loc, să se așeze pe o 
treaptă a teatrului din Delphi și să lase trecutul să reînvie în 
ochii minţii. 

Privind drept înainte din amfiteatrul semicircular, Delphi ţi se 
așterne la picioare. (Mai sus, pe pantă, se mai află o arenă 
sportivă, care datează din perioada romană.) Mai jos, Delphi 
constă din ruinele clădirilor în care se înghesuiau odinioară 
oamenii, printre ei numărându-se petenţi și oameni disperaţi, 
politicieni și delegaţi, preoţi și negustori în căutarea unui câștig 
ușor. Un singur lucru îi unea: credinţa în Apollo și în puterea lui. 
Am îndoieli că credeau în oracol, căci acesta pare să fi fost mai 
curând un fel de ghid sau ajutor, asemeni horoscoapelor noastre 
din ziare. Fiecare putea să ia din ele ce îi convenea. 

Mai jos, se ridicau odinioară treisprezece statui de zei și eroi, 
precum și tezaurele lui Sicyon, ale siphnienilor, tebanilor și 
atenienilor. Erau statui, coloane din marmură și statuia din 
bronz a conducătorului carului (aflată acum în muzeul din 
Delphi). Şi, desigur, nu trebuie să uităm să menţionăm statuia 
înaltă de 16 m a zeului Apollo, în picioare în faţa templului său 
uriaș. Pausanius scrie că templul lui Apollo era construit iniţial, 
probabil, din metal. 

lar, în mijlocul tuturor acestora, între tezaure, temple, rotonde 
și coloane din marmură, se observă o piatră foarte ciudată, 
alungită, de forma unui stup de albine. Pe ea, este gravată o 
reţea încurcată de linii, cea mai mare parte dintre ele 
intersectându-se cu alte linii la intervale egale. Acesta este 
omphalos, simbolizând buricul lumii. O imitație din perioada 
romană se află în muzeul din Delphi. Omphal/os-ul original avea 
pietre preţioase în punctele de intersecţie ale liniilor și, 
deasupra acestei pietre în formă de ou, erau doi vulturi. Cu 


133 Manfred Barthel, An den Gestaden der Götter (Dusseldorf, 1989). 


această sculptură în piatră, Apollo, sau preoţii, sau o mitologie 
pietrificată, dacă vrei, pun punctul pe j în mod intenţionat sau 
accidental. 

Trebuie să reamintesc un lucru pe care l-am sugerat prima 
oară în anul 1979, în cartea mea Prophet der Vergangenheit 
(„Profetul trecutului”).1% În anul 1974, am susţinut o prelegere 
la Atena, în cursul căreia mi-a atras atenţia un bărbat pleșuv, 
pentru că lua notițe cu asiduitate. După ce s-a golit sala, a venit 
la mine și s-a interesat politicos dacă știam că cele mai multe 
sanctuare și locuri sacre din Grecia erau amplasate în relaţii 
geometrice precise unele faţă de celelalte. 

Am zâmbit și i-am răspuns că nu aș fi putut să cred așa ceva 
deoarece „grecii antici” nu aveau la dispoziţie tehnici geodezice. 
În plus, i-am spus eu, templele erau adeseori situate la distanţe 
foarte mari unele de altele, iar munții Greciei ar fi făcut 
imposibilă o vedere directă dintr-un loc sacru în altul. In sfârșit, 
convins că știam care era adevărul, i-am spus că locurile sacre 
erau situate uneori pe insule, adeseori la distanţe de peste 90 
km de uscat, și, prin urmare, nu puteau să fie văzute cu ochiul 
liber. Mă gândeam la distanţele faţă de Creta, sau Izmir, sau 
Smirna, din Turcia. Așadar, ce voia să spună de fapt acest domn 
prietenos? 

Două zile mai târziu, ne-am întâlnit din nou, de această dată 
nu într-un context public, ci la o prelegere ţinută pentru membrii 
Clubului Rotary din Atena. După discuţii, m-a invitat într-o 
încăpere alăturată, unde, pe o masă mare, erau întinse hărţi 
terestre și aeriene. Domnul respectiv s-a prezentat ca fiind dr. 
Theophanias Manias, general de brigadă în Forţele Aeriene 
grecești. Ce legătură putea să aibă un ofiţer de rang atât de 
înalt cu arheologia? Am băut ceaiul împreună și mi-a explicat. 
Era ceva obișnuit ca piloții militari să întreprindă zboruri de 
recunoaștere și exerciţii deasupra regiunilor montane sau 
exerciţii de tragere deasupra mării. Apoi, trebuie să redacteze 
un raport, care să cuprindă, printre altele, și cantitatea de 
combustibil consumată. De-a lungul anilor, un locotenent care 
introducea aceste date într-un catalog și-a dat seama că 
aceleași distanţe și consumuri de combustibil apăreau în mod 
regulat, cu toate că piloţii zburau pe rute și în regiuni diferite. 
Locotenentul s-a gândit că depistase o fraudă sau ceva de acest 

gen ori că piloţii erau prea leneși, probabil, ca să treacă în 
jurnale datele exacte și copiau pur și simplu unul de la altul. 

S-a efectuat o investigaţie și, în cele din urmă, dosarul a 
aterizat pe biroul colonelului Manias - devenise general de 
brigadă ulterior. A luat un compas, l-a așezat cu vârful în Delphi 
și a trasat un cerc trecând prin Acropole. Ciudat, dar pe 
circumferința cercului au apărut Argos și Olimpia. Distanţele 
dintre aceste locuri erau egale. Colonelul Manias și-a spus că 
era o coincidenţă ciudată și, apoi, a pus vârful compasului în 
Cnossos, pe insula Creta. Pe circumferința cercului, au apărut 
Sparta și Epidaurus - ciudat! Colonelul Manias a continuat. Când 
a ales centrul în Delos, Teba și Izmir au apărut pe circumferință; 
când a ales centrul în Paros, au apărut Cnossos și Chalcis; când 
a ales centrul în Sparta, pe circumferință au apărut Micene și 
oracolul din Trofonion. 

Doctorul Manias mi-a demonstrat aceste lucruri pe hărţile 
întinse pe masă și am fost descumpănit. Cum era posibil? Cu 
toate că doctorul Manias avea la dispoziție hărți cu mult mai 
precise decât cele care se găsesc de regulă în magazine, am 
decis să încerc și eu, acasă. Generalul de brigadă a observat 
descumpănirea mea și m-a întrebat dacă auzisem de „raportul 
de aur”. Am scuturat din cap destul de abătut: cu toate că îmi 
aminteam vag că auzisem de „raportul de aur” la o lecţie de 
geometrie dintr-un trecut de mult apus, nu-mi venea în minte ce 
înseamnă. Răbdător, mi-a explicat: „În cazul raportului de aur, o 
distanță este împărţită în două segmente, astfel încât raportul 
dintre segmentul mai mic și cel mai mare să fie egal cu raportul 
dintre segmentul mai mare și distanţa totală”. Pentru că nu am 
înţeles nicio vorbă din toate acestea, cum am ajuns acasă, am 
pus mâna pe manualul de geometrie al fiicei mele și am citit: 

Dacă se împarte distanţa A-B cu un punct E, astfel încât 
raportul dintre distanţa totală și segmentul mai mare să fie egal 
cu raportul dintre segmentul mai mare și segmentul mai mic, se 
spune că distanța A-B se află în „raportul de aur”. Dacă se 
înmulțește distanţa aflată în raportul de aur cu lungimea 
secţiunii mai mari, noua distanţă este din nou împărţită în 
raportul de aur de capătul distanţei iniţiale. Acest proces poate 
să continue la infinit.155 

Mi-a fost milă de fiica mea. Mi s-a părut ceva la fel de clar ca 
limba chineză! Am început să verific pe birou, folosindu-mă de 
bucățele de hârtie. Secretarul meu, Kilian, mă urmărea cu un 
aer oarecum preocupat, ca și cum s-ar fi temut că începeam să- 
mi pierd minţile. După ce m-am jucat destul timp cu segmente 
mai mici și mai mari, am înţeles care este esenţa raportului de 
aur. Le recomand cititorilor mei să încerce aceeași metodă 
„directă”. Doctorul Manias mi-a arătat tabele și mi-a făcut 
demonstraţii pe hărţile sale și oricine face verificările acestea va 
fi absolut siderat: 


e distanța dintre locurile de cult din Epidaurus și Delphi 
corespunde porțiunii mai mari, respectiv 62 la sută, din raportul 
de aur pentru distanţa dintre Epidaurus și Delos; 

e distanța dintre Olimpia și Chalcis corespunde porțiunii mai 
mari (62 la sută) a raportului de aur pentru distanţa dintre 
Olimpia și Delos; 

e distanța dintre Delphi și Teba corespunde porțiunii mai 
mari (62 la sută) a raportului de aur pentru distanţa dintre 
Delphi și Acropole; 

e distanța dintre Olimpia și Delphi corespunde porțiunii mai 
mari (62 la sută) a raportului de aur pentru distanţa dintre 
Olimpia și Chalcis; 

e distanța dintre Epidaurus și Sparta corespunde porțiunii 
mai mari (62 la sută) a raportului de aur pentru distanţa dintre 
Epidaurus și Olimpia; 

e distanța dintre Delos și Eleusis corespunde porțiunii mai 
mari (62 la sută) a raportului de aur pentru distanţa dintre Delos 
și Delphi; 

e distanța dintre Cnossos și Delos corespunde porțiunii mai 
mari (62 la sută) a raportului de aur pentru distanţa dintre 
Cnossos și Chalcis; 

e distanța dintre Delphi și Dodoni corespunde porțiunii mai 
mari (62 la sută) a raportului de aur pentru distanţa dintre 
Delphi și Acropole; 

e distanța dintre Sparta și Olimpia corespunde porțiunii mai 
mari (62 la sută) a raportului de aur pentru distanţa dintre 
Sparta și Acropole. 


Am fost absolut uluit! Doctorul Manias mi-a spus că, în Grecia, 


exista o Asociaţie pentru Cercetări Operaţionale, ai cărei 
membri, cu pregătire superioară, ţinuseră prelegeri referitoare 
la aceste curiozităţi geometrice, de exemplu la 18 iulie 1968, la 
sediul Asociaţiei Tehnice din Grecia, precum și la Statul-Major al 
Forțelor Aeriene ale Greciei. Publicul fusese la fel de derutat ca 
și mine. Ulterior, am reușit să găsesc un document bilingv 
publicat de Asociaţia pentru Cercetări Operaţionale, care fusese 
redactat cu sprijinul activ al Departamentului Geografic al 
Armatei.!5%,:3 Doctorul Manias mi-a dat și o broșură elegantă, 
care documentează toate aceste imposibilități matematice într- 
un mod în care până și un novice, cum sunt, poate să-l 
înţeleagă.!*% Doctorul Manias m-a rugat în mod expres să atrag 
atenţia asupra acestor aspecte geometrice deoarece, după cum 
a spus el, arheologii se comportau de parcă ele nici nu ar fi 
existat. 

Însă există şi încă în ce stil! Concluziile ce pot fi trase din 
aceste aspecte geometrice, care nu pot fi ignorate și pe care 
fiecare om poate să le măsoare personal, sunt fantastice. Dar, 
înainte, câteva aperitive: 


e Cât de mare este probabilitatea ca trei temple din regiuni 
montane să fie situate, pur întâmplător, în linie dreaptă? S-ar 
putea întâmpla, probabil, în două sau trei cazuri. Însă numai în 
Attica-Boetia (Grecia centrală), există 35 de asemenea „linii de 
trei temple”. Aceasta elimină pura întâmplare. 

e Care este probabilitatea ca distanţa de la un loc sfânt la 
altul să fie aceeași în mai multe cazuri (măsurată în zborul 
păsării)? In Grecia centrală, acest lucru se întâmplă de 22 de 
ori! 

e lar Delphi, „buricul lumii”, ocupă în această reţea o poziţie 
echivalentă cu aceea a unui aeroport central. Fie pornind din 
Delphi, fie având legătură cu el, apar cele mai incredibile 
măsurători geodezice. De exemplu, Delphi se află la distanţe 
egale de Acropole și de Olimpia. Se poate trasa un triunghi 

isoscel perfect. La mijlocul bazei (una din cele două laturi mai 
scurte ale triunghiului dreptunghic) se află locul sacru Nemeea. 
Triunghiurile dreptunghice Acropole-Delphi-Nemeea și Nemeea- 
Delphi-Olimpia au ipotenuzele de lungimi egale și relaţia lor cu 
dreapta comună Delphi-Nemeea corespunde raportului de aur. 
Ai putea crede că este suficient de debusolant, dar lucrurile se 
complică și mai mult! 


Dreapta trasată prin Delphi, verticală față de orizontala 
Delphi-Olimpia, intersectează locul profetic de la Dodoni. In 
acest fel, rezultă triunghiul dreptunghic Delphi-Olimpia-Dodoni, 
dreapta dintre Dodoni și Olimpia reprezentând ipotenuza. 
Laturile perpendiculare ale acestui triunghi sunt tot în raportul 
de aur. 

Dumnezeule, ce se petrece aici? Ai putea crede că este o 
născocire artificială, însă în toată nebunia aceasta există o 
metodă. Distanţa de la Delphi la Aphea este egală cu cea de la 
Aphea la Sparta. Distanţa dintre Delphi și Sparta este aceeași cu 
distanţa dintre Sparta și Teba, întâmplător fiind și jumătatea 
distanței  Dodoni-Sparta și Dodoni-Acropole. O situaţie de 
egalitate apare și în cazul liniilor care unesc Delphi și Micene, 
Micene și Atena, Delphi și Gortys (o ruină megalitică din insula 
Creta!) și Delphi și Milet, în Asia Mică. Ca să rezumăm, se 
observă că Delphi are relaţii geodezice / geometrice cu Olimpia, 
Dodoni, Eleusis, Epidaurus, Aphea, Acropole, Sparta, Micene, 
Teba, Chalcis, Nemeea, Gortys și Milet. Vreau să le mulțumesc 
doctorului Manias și Asociaţiei pentru Cercetări Operaţionale 
pentru indicarea acestor relaţii extraordinare. Insă tot nu am 
ajuns la capătul poveștii noastre. 

Oricine își poate imagina un triunghi isoscel și asemenea 
triunghiuri, care unesc locuri sacre de cult, nu pot să apară 
absolut întâmplător. Probabil că cineva a avut o imagine de 
ansamblu. Pentru Grecia Antică, se pot trasa numeroase 
asemenea triunghiuri și întotdeauna cu două proporții în ceea ce 
privește lungimea laturilor sale. 


e Triunghiul Dodoni-Delphi-Sparta: distanţele dintre aceste 
locuri au aceleași raporturi între ele ca și distanţele dintre 
Dodoni-Sparta și Dodoni-Delphi, Dodoni-Sparta și Sparta-Delphi, 
precum și Dodoni-Delphi și Delphi-Sparta. 


e Triunghiul Cnossos-Delos-Chalcis: distanţele dintre aceste 
locuri prezintă aceleași raporturi între ele ca și distanţele dintre 
Cnossos-Chalcis și Cnossos-Delos, Cnossos-Chalcis și Chalcis- 
Delos și Cnossos-Delos și Delos-Chalcis. 

° Triunghiul Nicosia (Cipru)-Cnossos (Creta)-Dodoni: 
distanțele dintre aceste locuri prezintă aceleaşi raporturi între 
ele ca și distanțele dintre Nicosia-Dodon și Nicosia-Cnossos, 
Nicosia-Dodoni și Dodoni-Cnossos și Nicosia-Cnossos și Cnossos- 
Dodoni. 


Toate aceste triunghiuri sunt asemenea. Există exemple și 
mai deconcertante, dar aș prefera să nu-mi copleșesc cititorii cu 
geometria. 

Folosind hărți la scara  1:10.000 și cu ajutorul 
Departamentului de Geografie al Armatei, Asociaţia pentru 
Cercetări Operaţionale a descoperit peste 200 de raporturi 
geometrice egale, rezultând din același număr de triunghiuri 
isoscele. In plus, au fost descoperite 148 de proporții 
corespunzătoare raportului de aur. Cel ce mai vorbește despre 
coincidenţe ar trebui să-și facă un control la cap. Desigur, 
oricine poate să unească două puncte cu un segment aleatoriu 
de dreaptă și să descopere că și alte locuri cad „întâmplător” pe 
această dreaptă. Însă nu vorbim aici despre nume vechi de peo 
hartă, ci exclusiv despre situri de cult străvechi sau, ca să fiu 
mai precis, preistorice. Planificarea care stă la baza acestui 
fenomen este incomprehensibilă. Cu excepţia cazului în care, 
desigur, reţeaua nu a fost proiectată ca atare, ci a rezultat din 
raţiuni diferite, care au impus constrângeri. Însă, înainte de a 
ajunge la aceasta, trebuie să ne tragem sufletul o clipă. 

Profesorul Fritz Rogowski, de la Colegiul Tehnic Braunschweig, 
și-a spus că era destul de simplu să traseze triunghiuri 
dreptunghice pe hartă și s-a pus pe muncă pentru a dovedi 
acest lucru. Pe terenul montan al Greciei, a descoperit mici 
cercuri de piatră din loc în loc, apoi, a căutat în jur și alte 
marcaje suplimentare; și, ce să vezi, în multe cazuri, a 
descoperit încă un cerc din piatră în raza vizuală.!** Profesorul 
Rogowski a extins apoi segmentul de dreaptă dintre două 

asemenea marcaje și, la capătul fiecărei asemenea succesiuni, 
a descoperit ocazional un sit de cult. Prin urmare, a fost 
dezlegată ghicitoarea? 

Deloc. Prea multe dintre aceste segmente care leagă situri de 
cult antice trec peste mare. O latură a triunghiului Delphi- 
Olimpia-Acropole străbate aproape 20 km peste mare. Această 
observaţie este valabilă și în cazul laturii Dodoni-Sparta. Totul 
devine și mai absurd în cazul unor triunghiuri cum ar fi Cnossos- 
Delos-Argos, căci Cnossos, aflat pe insula Crel4lta, și Argos 
sunt despărțite de aproximativ 304 km de mare.!“ Această 
metodă de ridicare topografică pe scară mică ar fi fost aproape 
la fel de imposibilă și în cazul aplicării pentru întinderea de mare 
dintre Grecia și Smirna. De asemenea, am îndoieli serioase că 
această tehnică de ridicare topografică ar da rezultate chiar și 
pe uscat. Nu ar fi nicio problemă dacă am avea de-a face cu un 
teren neted și plat, însă, în mod cert, devine o problemă în cazul 
unui teren montan și al unui teren marcat de nenumărate golfuri 
și intrânduri ale țărmului, cum prezintă Grecia. Și, atunci, care 
este scopul pe care îl slujeau micile inele din piatră descoperite 
de profesorul Rogowski? Aș putea să-mi imaginez că sunt repere 
care să-i ajute pe călători să-și găsească drumul. La urma 
urmelor, în vremurile preistorice, nu existau niciun fel de 
drumuri, iar potecile puteau fi lesne șterse de furtuni și de 
inundaţii. 

Cercetătorii inteligenţi din zilele noastre aderă repede la 
principiul „celei mai simple posibilităţi”, la soluţia care este „cea 
mai la îndemână”. Însă aceasta îi orbește și nu-i mai lasă să 
observe nicio altă posibilitate. Sunt ostaticii propriilor obiceiuri 
de gândire, deoarece consideră răspunsul cel mai la îndemână 
ca fiind singura și unica soluție. 

Și, atunci, de ce să continui cercetările? Această metodă, 
chiar dacă a primit sfânta parafă a aprobării științifice, aduce 
doar jumătăţi de soluţii la întrebările mai adânci. Una dintre 
aceste nonsoluţii, care adoarme vigilenţa științei, rezultă din 
cunoștințele deţinute de matematicienii Greciei Antice - Euclid, 
de exemplu, care a trăit în secolele al IV-lea și al Ill-lea î.Hr. și a 
ţinut dizertaţii în Grecia și Egipt. Euclid a scris mai multe 
manuale, care se ocupau nu doar de întregul spectru al 

matematicii, ci și de toată geometria, cuprinzând proporțiile sau 
subiecte obscure, cum ar fi „pătratele iraționale” și 
„stereometria”. Euclid a fost contemporan cu filosoful Platon, 
care, la rândul său, s-a implicat ocazional în politică. Se spune 
că Platon ar fi stat la picioarele lui Euclid și i-ar fi ascultat 
dizertaţiile de geometrie. Prin urmare, ar fi tentant să credem că 
Platon era atât de entuziasmat de geniul matematic al lui Euclid, 
încât a hotărât să găsească și el o aplicare practică pentru 
cunoștințele sale, realizând proiecte pe care, în calitate de 
politician, ar fi avut posibilitatea să le organizeze. Prin urmare, 
ce știa Platon? 

În dialogul Republica, Platon le spune partenerilor de discuţie 
că suprafaţa aparţine geometriei. Intr-un alt dialog (Menon sau 
„Despre virtute”) intră chiar în discuţie cu un sclav și folosește 
lipsa de cunoștințe a acestuia pentru a face demonstraţii de 
geometrie superioară. Însă, abia în Timeus, lucrurile încep să 
capete consistenţă, se menţionează problema proporţiilor, a 
produsului și a numerelor ridicate la pătrat, precum și ceea ce 
numim acum „raportul de aur”. Următorul citat poate părea 
incomprehensibil pentru cei care, asemenea mie, nu au reușit 
să ţină pasul cu matematicile superioare. Insă dovedește nivelul 
matematic ridicat al discuţiei care a avut loc cu mai mult de 
2500 de ani în urmă. 

Căci, atunci când, din trei numere, fie ele produse sau 
pătrate, cel din mijloc este într-o relaţie cu ultimul și primul, cu 
cel din mijloc și, în egală măsură, ultimul cu cel din mijloc și cel 
din mijloc cu primul, rezultă atunci că, dacă este mutat cel din 
mijloc în prima și în ultima poziţie și sunt puși primul și ultimul în 
mijloc, relaţiile rămân întotdeauna neschimbate. Dar, dacă 
numerele își păstrează aceleași relaţii între ele, înseamnă că 
formează împreună o unitate. Astfel, dacă pământul ar fi să 
devină o simplă suprafaţă, fără adâncime, ar fi suficient ca un 
tărâm de mijloc să se unească cu celelalte două tărâmuri. 14 

Și continuă tot așa până îţi plesnește capul. După ce m-am 
chinuit cu următoarea propoziţie îngrozitoare, am renunţat să 
mai urmăresc explicaţiile matematice ale lui Platon: 

Însă, de vreme ce au apărut noi goluri date de 3/2, 4/3 şi 9/8 

în golurile inițiale, prin această unificare, toate golurile de 4/3 au 
fost acoperite de golul dat de 9/8 și astfel a rămas în fiecare o 
mică parte ca gol pe mai departe, ale cărei limite sunt legate 
unele de altele într-un raport de 256 la 243.1? 

Care este subiectul acestui complicat dialog platonic? Crearea 
Pământului. După ce am petrecut câteva săptămâni în 
compania lui Platon, am ajuns să nu mai înţeleg de ce a produs 
Galileo Galilei o nemaipomenită agitaţie cu „noua” sa doctrină și 
de ce Inchiziția creștină a vrut să-l omoare în secolul al XVII-lea. 
Tot ce propovăduia Galilei exista deja la Platon - cum ar fi faptul 
că Pământul este un glob sau că planeta noastră orbitează în 
jurul soarelui. Mai mult de atât, la toate acestea, inclusiv la 
legea gravitaţiei, se făcea referire în texte indiene antice, mai 
vechi decât Platon. S-ar părea că anticii știau cu mult mai multe 
lucruri decât li se spune elevilor noștri din ciclul gimnazial. Gaius 
Plinius Caecilius Secundus (61-113 d.Hr.), care trebuie să-i fi 
studiat pe Platon și pe Euclid, ne face această demonstraţie 
impresionantă a cunoștințelor pe care le-a primit de la ei: 

Există o mare dispută între învăţaţi și oamenii de rând dacă 
pământul este locuit de oameni ale căror picioare [pe feţele 
opuse ale globului] sunt îndreptate unele spre ale celorlalţi. Cei 
din urmă întreabă de ce „aceia cu picioarele în partea opusă” nu 
cad. Ca și cum „aceia cu picioarele în partea opusă” n-ar putea 
să pună exact aceeași întrebare despre noi... Pe de altă parte, 
pare un miracol că pământul este un glob, cu toate întinderile 
nesfârșite ale oceanelor... De aceea, niciodată nu este zi sau 
noapte, în același timp, peste tot pe pământ, căci noaptea vine 
pe partea opusă celei în care strălucește soarele.15 

Nimic nou sub soare! Prin urmare, reţeaua geometrică ce 
leagă templele grecești vine oare de la Platon sau de la 
predecesorul său, Euclid? Numai locurilor sfinte li s-a îngăduit să 
fie construite în puncte determinate geometric? În acest caz, de 
unde au venit aceste puncte? De unde a provenit însăși această 
geometrie? Care este motivul existenţei acestor raporturi de 
proporţionalitate? De ce raportul de aur? Platon, Callicles, 
Chairephon, Gorgias și Socrate, toţi au participat la dialogul lui 
Gorgias - o adunare într-adevăr intelectuală. Înainte de toate, 

Socrate subliniază că ceea ce are de spus reprezintă propria sa 
convingere, pentru a cărei valoare de adevăr este dispus să 
garanteze. Pe urmă, declară că înţelepciunea geometrică nu 
este importantă doar între oameni, ci a jucat un rol de seamă și 
pentru zei. Dar cum au fost transmise asemenea cunoștințe de 
la zei la oameni? Acest lucru este explicat în a treia carte a 
Legilor lui Platon. Participanţii discută, din nou, despre 
civilizațiile trecutului. Un atenian îl întreabă pe Platon dacă 
crede că știe cât de mult timp a trecut de când au apărut 
primele naţii și primii oameni pe Pământ. 

Apoi, este lansată întrebarea dacă poate să existe un miez de 
adevăr în legendele vechi. Deja! Se discuta în mod special 
despre acele legende „ale fostelor numeroase catastrofe care 
au înfrânt omenirea, prin potop și alte dezastre, cărora doar o 
parte foarte mică din oameni le-au supravieţuit”.!"* Vorbeau 
despre cum au supravieţuit numai locuitorii regiunilor montane, 
care, după numai câteva generaţii, au uitat tot ceea ce era legat 
de civilizațiile anterioare. Oamenii considerau „ce se spunea 
despre zei ca fiind pur și simplu adevărat și își trăiau vieţile ca 
atare”. Pentru reglementarea vieţii lor după potop, a spus 
Platon, a fost nevoie să se creeze noi reguli și legi, deoarece nu 
supravieţuise niciunul dintre legiuitorii din timpurile apuse. lată 
un citat din Legile lui Platon (sublinierile îmi aparţin): „Dar, de 
vreme ce nu facem legi pentru fiii zeilor și eroi, așa cum 
legiuitorii din timpurile trecute, care ei înșiși erau descendenți ai 
Zeilor, au dat legi... nimeni nu va putea să ne găsească vreo 
vină”. 

Zeii admirați de greci erau descendenți ai altor zei, care 
dăduseră legile de la începuturi. Și, atunci, odraslele zeilor au 
dat ordine și pentru amplasarea geometrică a templelor? Prostii! 
De ce ar fi făcut-o? Şi nici Platon, Socrate și Euclid nu au vreo 
legătură cu toate acestea. 

Profesorul Neugebauer compară geometria platoniciană cu 
cea euclidiană și cu geometria din Assur și Egipt. Și găsește 

prea puţine lucruri la Platon, care să nu apară în alte părţi." Şi 
profesorul Jean Richter descoperă în alinierea templelor din 
Grecia Antică o geometrie care exista cu mult timp înaintea lui 
Euclid. Numai întrebarea privind motivul necesităţii unor 
asemenea dispuneri geometrice rămâne fără răspuns. Aceste 
descoperiri academice fac realmente redundante orice alte 
întrebări. De această dată cel puţin, răspunsul „cel mai la 
îndemână” face alte posibile răspunsuri o pierdere de vreme. 
Dă-mi voie să formulez cât se poate de clar: matematicienii 
greci antici nu au putut să aibă vreo legătură cu dispunerea 
geometrică a siturilor sacre, deoarece aceste locuri erau 
considerate sacre cu mii de ani înainte să se nască acești 
matematicieni. Nici Euclid, nici Platon, nici Socrate nu au avut 
vreo legătură.  Cunoștinţele matematice ale grecilor cu 
învăţătură de carte au fost uimitoare, dar ei nu au dat ordine, 
nici politice și nici de vreun alt gen, pentru a spune unde să fie 
construit un templu, căci aceste temple existau deja acolo unde 
se aflau de foarte mult timp. Și - ca să ajungem la întrebarea 
centrală - cum a luat naștere reţeaua geometrică clară de pe 
întregul cuprins al Greciei? 

Poveștile încep cu „a fost odată ca niciodată...” Eu aș vrea să 
încep puţin diferit: „să presupunem...” că, într-un moment 
îndepărtat din trecut, extratereștrii ne-au vizitat pământul. 
Aceștia au fost zeii. Ei au reușit să aibă copii: titanii și uriașii 
care au străbătut pământul. Aceștia au fost masacrați și au fost 
creaţi noi zei - personaje mitologice cum ar fi Apollo, Perseu, 
Poseidon și Atena. Ei și-au împărțit pământul și au reînceput să 
dea naștere unor progenituri. 

Cine știe a câta generaţie îndepărtată a acestor zei a fost în 
continuare capabilă să-i impresioneze pe oamenii grei de minte 
cu realizările ei tehnice. Avea arme superioare și, mai ales, 
putea să zboare! Este adevărat că mașinile ei nu mai erau decât 
niște monștri zburători zgomotoși, rău mirositori, dar zburau și 
acest fapt era suficient pentru a-i impresiona pe supușii plini de 
admiraţie. Cine se ridică în aer trebuie să fie divin! Pe de altă 
parte însă, aceste căzi zburătoare aveau nevoie de combustibil, 
chiar dacă nu era vorba decât despre puţin ulei, cărbune sau 

apă pentru un motor cu abur. Piloții știau exact cât de departe 
puteau să ajungă înainte să fie obligaţi să realimenteze. Este 
posibil să fi existat tipuri diferite de vase zburătoare pentru 
călătorii mai lungi sau mai scurte (cel puţin asta se spune 
despre vehiculele zburătoare din India antică). 

Pentru zei a fost foarte convenabil că oamenii au făcut locuri 
sacre în onoarea lor, căci acolo puteau să adune „ofrandele”; iar 
„mMuritorii” erau și suficient de supuși pentru a-i sluji pe 
„nemuritori” cu tot ce le stătea în putinţă. Și astfel, întreaga 
lume a devenit Shangri-La pentru ei. Era absolut logic ca locurile 
sacre să apară la aceleași intervale, căci, după un anumit număr 
de mile, născocirile zburătoare aveau nevoie de realimentare. 
lar, din momentul în care au fost amenajate, locurile grandioase 
unde se aduceau jertfe zeilor - sau poate ar trebui să spunem 
stațiile de auto-service - au și rămas acolo unde se aflau. 

Familiile zeilor și câţiva prieteni apropiaţi cunoșteau de 
asemenea poziţiile acestor staţii de auto-service: dacă zbori de 
la Delphi într-un unghi de X, pe o distanţă de 64 km, ajungi la Y. 
Zbori mai departe 64 km în linie dreaptă și ajungi la Z. Nimic 
mai simplu. Astfel, reţeaua geometrică rezultă cât se poate de 
natural din „punctele de realimentare” sau din „staţiile de 
service”. Și, în mod firesc, distanţele sunt aceleași, de vreme ce 
rezervele trebuie refăcute după un anumit număr de kilometri 
parcurși. La urma urmelor, niciun zeu nu putea să se 
rătăcească, niciun membru de familie nu putea să aibă de 
suferit în timpul călătoriei din cauză că o distanţă era prea mare 
și mașina zburătoare rămânea deodată fără combustibil. 

Am început această secţiune a cărții doar de la o ipoteză. Nu 
cunosc nicio altă ipoteză care poate să rezolve mai simplu și 
mai elegant enigma reţelei geometrice din Grecia. Singura 
condiţie este să se accepte ideea că, odinioară, „descendenții 
zeilor” au călcat într-adevăr pe pământ. lar, dacă știi să cauţi, 
poţi să găsești oricât de multe povești străvechi, care să sprijine 
această ipoteză. 

Chiar și la multă vreme după ce familiile zeilor degeneraseră, 
unii dintre acești paraziți au mai reușit să exploateze lipsa de 
cunoștințe a oamenilor. În prima sa carte, Herodot descrie 
orașul Babilon, dând detalii precise cu privire la dimensiunile 
sale și la alte asemenea aspecte. In centru, spune el, se ridica 
odinioară un templu dedicat lui Zeus (Belos), „cu porţi de fier 


care existau și în vremea mea”. Acest templu avea opt turnuri, 
construite unul peste altul. Intrarea în acest turn înalt era o 
scară care înconjura exteriorul tuturor acestor turnuri. 

Pe turnul cel mai înalt, se afla „un mare templu și, înăuntru, 
un pat mare cu un baldachin încântător, iar, alături, o masă de 
aur”. Nimeni nu avea voie să intre acolo, cu excepţia unei femei 
foarte frumoase, care era aleasă. Aceasta era rânduiala, i-au 
spus preoţii lui Herodot, deoarece zeul în persoană intră în 
templu și doarme în pat „și ceva asemănător se petrece, potrivit 
învățăturilor egiptene, în Teba egipteană. Și acolo, o femeie 
frumoasă doarme în templul lui Zeus din Teba. Se spune că 
aceste femei nu aveau niciodată raporturi sexuale cu muritori. 
Același lucru este valabil și pentru preotesele zeului din Patara, 
Lycia, la apariţia acestuia. Când zeul își face apariţia, o femeie 
este închisă împreună cu el în templu peste noapte”. 

Exact același lucru s-a petrecut și în turnurile înalte ale 
templelor indiene. Şi cu același scop, popoarele din America 
Centrală au construit piramidele în trepte, cu o încăpere în vârf. 
Este cât se poate de clar de ce era nevoie de turnuri și de 
piramide: personajele soseau pe calea aerului! 

În vremea lui Herodot, nu mai existau familiile zeilor, căci, 
altminteri, ar fi scris despre vasele lor zburătoare. Insă, în 
timpurile anterioare, lucrurile se petrecuseră exact cum i-au 
povestit preoţii babilonieni. Zeii se delectau cu femei și bărbaţi, 
ici, acolo și cam peste tot. Când zeii au început să-și facă 
apariţia din ce în ce mai rar și, în cele din urmă, au încetat cu 
totul să mai vină, viclenii preoţii au întors întreaga Shangri-La în 
propriul lor avantaj. De-acum, lor trebuia să li se aducă ofrande, 
lor trebuia să li se aducă fecioare și băieţi tineri și lor trebuia să 
li se ofere aur și diamante. După câteva generații, preoţii nici nu 
au mai știut cum începuse totul - dar de ce ar fi renunţat la o 
activitate atât de lucrativă? 

Însă chiar și înaltul preot era marcat de nesiguranța cotidiană. 
Cunoștea din tradiţii puterea zeilor, chiar dacă nu înţelegea 
nimic din ea. Și nu știa când s-ar fi putut întoarce un zeu. 
Atunci, nu era, oare, mai bine să exploateze poporul doar cât 
să-și păstreze propria putere? Şi să adune comori pe care să le 
închine zeilor la întoarcerea lor? Aceste lucruri în mod sigur le-ar 
fi îmbunat pe acele fiinţe cerești și incomprehensibile, nu? 

Dar, la bun început, aceste ipoteze se bazează pe faptul că, în 


Antichitate, existau care zburătoare. În mod sigur, se poate 
demonstra că așa au stat lucrurile din literatura antică. 

Regele indian Rumanvat, care a domnit cu mii de ani în urmă, 
a pus să i se construiască o „corabie celestă”, cu care să poată 
fi transportate mai multe grupuri de oameni în același timp.1* În 
epopeile indiene Ramayana și Mahabharata există cel puţin 
cincizeci de pasaje care se referă explicit la mașini 
zburătoare,!” iar Cartea Regilor din Etiopia descrie carul 
zburător al regelui Solomon, indicând chiar și viteza cu care 
putea să zboare.!% M-am ocupat deja, pe scurt, de zborurile 
regelui Solomon cu câteva pagini în urmă. Știm despre zborurile 
sale la regina din Saba, în Yemenul zilelor noastre. Însă viaţa 
amoroasă a lui Solomon este cu mult mai complexă. Dă-mi voie 
să explic pe scurt: titlul oficial al cărţii etiopiene a regilor este 
Kebra Negest. Originile sale nu sunt cunoscute, dar această 
mare lucrare a fost tradusă din etiopiană în arabă în anul 409 
d.Hr. Chiar de la început, aici se vorbește despre relaţia de 
dragoste dintre „Makeda”, regina Etiopiei, și regele Solomon al 
Israelului. Potrivit acestor relatări, Solomon, care și-a arogat 
monopolul înțelepciunii, era un playboy insaţiabil, care nu se 
limita la femeile din ţara lui pentru a-și oferi plăceri. Și-a adus și 
femei de la distanță mare de frontierele sale. Regina Etiopiei, la 
rândul ei, auzise de Solomon, inclusiv că era bogat și chipeș. 
Așa că a pregătit o expediţie către lerusalim. A înșeuat 797 de 
cămile și a încărcat o mulţime de măgari. Şi-a întins tabăra în 
faţa zidurilor lerusalimului și Solomon a fost într-atât de înrobit 
de graţia și de frumuseţea ei, încât a pus să i se trimită cele mai 
bogate daruri: 

A onorat-o și i-a oferit adăpost într-un palat regal aflat foarte 
aproape. l-a trimis mâncare pentru mesele de seară și de 
dimineaţă și în fiecare zi cincisprezece or (o unitate de măsură 
evreiască antică) de făină de grâu fină, din care se făcea pâinea 
pentru 350 de oameni. De asemenea, veselă din porțelan, 10 

boi îngrășaţi și 50 de oi. Apoi, vin și, în fiecare zi, unsprezece 
veșminte orbitoare.!! 

Darurile și-au atins scopul și Solomon a sedus-o complet pe 
frumoasa regină. Și la plecarea ei a făcut risipă: „l-a făcut daruri 
din toate splendorile și bogăţiile pe care și le-ar putea dori 
cineva, veșminte orbitor de frumoase și toate splendorile dorite 
de ţara Etiopiei. Cu tot cu o căruţă care zbura prin aer..."152 

Cronicarul care a consemnat Kebra Negest face diferenţa clar 
între vehiculele cu roţi care se deplasează pe pământ și o căruță 
care zboară prin aer. Solomon voia ca iubita să-l viziteze des, 
fără să fie nevoită să organizeze expediţii complexe de fiecare 
dată. La nouă luni și cinci zile de la prima lor întâlnire, regina a 
dat naștere unui băiat, căruia i-a dat numele Baina-lehkem. 
Când acest prinţ a ajuns la vârsta de 22 de ani, și-a vizitat 
pentru prima oară tatăl, la lerusalim. Însă fiul nu voia doar să-l 
cunoască mai bine pe Solomon, dorea mai mult: Chivotul 
Făgăduinţei al evreilor. A fost o dorinţă a fiului său pe care 
Solomon nu a putut s-o îndeplinească. Era de neconceput ca 
acest Chivot al Făgăduinţei, pe care Moise îl primise de la 
Dumnezeul lui, să fie dăruit etiopienilor. Însă vlăstarul regal era 
inteligent. Poruncise să se facă o copie perfectă a arcei. Intr-o 
noapte, i-a îmbătat pe preoţii de la Tabernacolul Templului și a 
furat adevăratul Chivot al Făgăduinţei. A pus în locul lui copia și 
evreii nu și-au dat seama de sacrilegiu decât când a fost prea 
târziu. Pentru că Baina-lehkem a zburat cu trofeul câștigat în 
Etiopia: 

Căruţa a zburat prin aer și toţi oamenii și animalele care se 
aflau în ea au fost ridicaţi... și toţi s-au depărtat cu căruţa 
zburătoare, asemenea unei corăbii pe mare, asemenea 
vulturului care zboară fără efort în vânt...155 

Solomon și războinicii săi au urmărit căruța zburătoare, dar 
nu au avut nicio șansă: 

lar locuitorii ţării Egiptului le-au spus: oamenii din Etiopia au 
trecut pe aici, cu o căruţă ca a îngerilor, și erau mai iuți decât 
vulturii de pe cer. Locuitorii orașelor au stat martori... că 
etiopienii zburau și că statuile zeilor s-au prăbușit și s-au 

sfărâmat și că obeliscurile au fost și ele distruse...15% 

O mașină zburătoare extraordinară, care făcea chiar și 
statuile zeilor și obeliscurile să se prăbușească? Şi de ce 
călăreţii iuți ai lui Solomon nu au fost în stare să-l prindă din 
urmă pe Baina-lehkem? Kebra Negest ne dă răspunsul: au 
zburat cu căruţa fără să le fie rău sau să sufere, fără să le fie 
foame sau sete, fără să nădușească sau să ostenească, 
străbătând o distanţă de trei luni într-o singură zi.'%5 

Nu este puţin lucru. Dacă presupunem că într-o zi se poate 
străbate o distanţă de 40 km, aceasta înseamnă 3600 km în trei 
luni. Această distanţă a fost străbătută de căruţa zburătoare 
într-o singură zi. Ilnexplicabil. După cum am spus deja, Kebra 
Negest mai menţionează vizite ale lui Solomon la regina din 
Saba, în Yemenul din zilele noastre, prin urmare, limitele dintre 
regina Etiopiei și regina din Saba sunt fluide. Poate se face 
referire la una și aceeași amantă. 

Aceasta este o dovadă literară a călătoriilor aeriene 
preistorice, însă nu au fost descoperite niciodată resturi ale 
acestor aparate de zbor. Și nu este surprinzător. Prin 
comparaţie, ultimul război mondial este doar la 65 de ani 
distanţă în timp de noi și toate ţările implicate probabil că au 
folosit, în total, mii de avioane. Unde sunt rămășițele lor azi? În 
afara celor din muzee, nu a mai rămas nimic. Natura nu 
preschimbă doar templele în ruine, preschimbă în ţărână și 
tehnologia Antichității. 

Am demonstrat caroiajul geometric care acoperea complet 
Grecia Antică. Am sugerat că aparate zburătoare sunt 
răspunzătoare pentru repetarea distanțelor egale, deoarece 
tehnologia lor limitată nu permitea pur și simplu zboruri mai 
îndelungate. Zeii și descendenţii lor erau obligaţi să facă opriri 
„la standuri”, pentru realimentare. Dar mai este posibilă o 
soluţie pentru caroiajul geometric care acoperă Grecia. 

Voi presupune că ipoteza mea generală este legată de 
familie: cu multe mii de ani în urmă, extratereștrii au vizitat 
pământul. Însă nu au plecat înainte să lase dovezi ale existenţei 
lor. Să presupunem că dovezile au constat dintr-un fel de 
„capsulă a timpului”, indestructibilă pe mii de ani. Înăuntru, ar fi 
trebuit să se precizeze: „Am fost aici... din galaxia... folosind 


154 Ibid. 
155 /bid. 


tehnologia... am găsit forme inteligente de viaţă... le-am 
instruit... ne-am continuat călătoriile... ne vom reîntoarce în... 
mii de ani”. Oriunde ar fi ascuns această capsulă a timpului, 
călătorii spaţiali din urmă cu mii de ani ar fi trebuit să se asigure 
suplimentar că fiinţelor umane din viitorul îndepărtat avea să le 
treacă prin minte s-o caute. Cum îi determini pe oameni care 
vor trăi peste mii de ani în viitor să facă un lucru despre care 
nici măcar n-au habar? 

Lași indicii atât de evidente încât ființele omenești din viitor 
să nu poată să le treacă cu vederea. Oamenii din Epoca de 
Piatră din Grecia Antică i-au crezut pe extratereștri zei. Noi știm 
azi că nu există zei, însă străbunii noștri îndepărtați nu au avut 
această capacitate de înţelegere. Oamenii aceia voiau să-i 
venereze pe zei, le-au închinat construcţii, astfel încât 
descendenţii lor să-și amintească întotdeauna zeii. In regulă, au 
zis „zeii”, dar veţi construi aceste locuri sfinte exact acolo unde 
vă vom spune noi să le faceţi. În acest fel, a fost realizat 
modelul geometric de pe întinderea Greciei, cu aceleași distanţe 
identice între un loc și altul și cu aceleași unghiuri. Ce rost avea 
acest lucru pentru „zei”? Știau că și ființele omenești ale 
viitorului vor ajunge să zboare într-o bună zi, că vor topografia și 
cataloga planeta. Mai devreme sau mai târziu, trebuie să 
trezească atenţia oamenilor viitorului că e ceva ciudat legat de 
locurile sacre din Grecia. În mod invariabil, trebuia ca omul 
viitorului să se împiedice de modelul geometric și să observe că 
oamenii din Epoca de Piatră nu ar fi putut să proiecteze așa 
ceva. Le lipseau instrumentele topografice pentru aceste lucruri. 
La urma urmelor, Grecia este o ţară montană, având coaste 
foarte neregulate. Multe distanţe, cum ar fi cea de la Delphi la 
Creta, de exemplu, nu erau vizibile cu ochiul liber. Trebuie să fi 
existat un plan. Dar al cui? 

În consecinţă, era obligatoriu să se pună tot felul de întrebări. 
Inclusiv: oare străbunii noștri au avut vizitatori din spaţiu? 
Extratereștrii au fost învățătorii străbunilor grecilor? Trebuiau să 
apară și obișnuitele contraargumente care, la un moment dat, 
să culmineze cu întrebarea: dacă au existat extratereștri, unde 
sunt dovezile? La urma urmelor, extratereștrii nu au plecat pur 
și simplu fără să lase dovezi obiective. 

Acesta este punctul în care caroiajul geometric din Grecia 
trebuia să-și împlinească scopul. Și exact acesta este punctul în 


care se află omenirea astăzi. Acum, trebuie analizată cu o 
judecată științifică rece întrebarea: potrivit cărui model trebuie 
să începem să căutăm capsula timpului veche de mii de ani, 
aparţinându-le acestor „zei”? 

Trăim în mileniul trei. Zeii au dispărut de mult. Însă 
moștenirea lor dăinuie încă. A sosit vremea să căutăm aceste 
mesaje preţioase. 


__ Capitolul 4 
Incurcătura troiană 


Dacă soarele răsare în vest, verifică-ţi busola! 
Zicătoare populară 


La finele secolului al VIll-lea î.Hr., în Grecia, trăia un poet al 
cărui nume este cunoscut acum în întreaga lume, dar în privinţa 
căruia nimeni nu știe nimic sigur: Homer (Homeros în greacă), 
autorul epopeilor fantastice //jada și Odiseea. Cercetările au 
demonstrat că Homer era originar din Asia Mică și că era 
probabil cântăreţ sau menestrel rătăcitor. Se spune, de 
asemenea, că era orb. Ceea ce rămâne în continuare un mister 
este de unde a obţinut acest menestrel orb cadrul pentru 
poveștile sale, „informaţiile din interior” pentru ambiţioasele 
sale legende? //iada și Odiseea constau din 28.000 de versuri - 
deloc rău pentru un poet orb. Se consideră că poezia greacă a 
început cu Homer; el se află „la originile literaturii grecești și cu 
el începe istoria cugetării europene”.156 

Însă nici Homer nu și-a născocit legendele pornind de la zero. 
Experții cred că versiunile scrise ale legendelor sale urmează o 
veche tradiţie orală și că, la originile sale, este ascunsă „o 
tradiţie folclorică foarte veche”.!” 

Şi care este subiectul acestei „tradiţii folclorice foarte vechi”? 

În /liada, sunt descrise bătălii, arme ciudate și faptele unor 
eroi, personajele fiind atât zei, cât și oameni. In cântul al 
optulea, citim despre „cai zburători” care zboară de colo-colo 
„între pământ și cerurile presărate cu stele”. Aceste animale 
divine rămân invizibile mulţumită unei neguri sau ceţi. Stăpânul 

mărilor, Poseidon, se deplasează pe deasupra apelor graţie unui 
atelaj de cai zburători, astfel încât nici măcar osiile carului său 
nu ating valurile. Am o mare slăbiciune faţă de poveștile de 
acest gen. Bineînţeles, totul se reduce la iubire, onoare rănită și 
- într-o măsură mai redusă - la războiul troian. 

Lucrurile stau diferit în cazul Odiseei. Aici, citim aventurile 
înfricoșătoare ale lui Odiseu. Împreună cu tovarășii săi 
războinici, cucerește în cele din urmă Troia și, după douăzeci de 
ani, se întoarce, într-un târziu, în patria sa, Itaca. Povestea 
evoluează în jurul lui Odiseu: el povestește, la persoana întâi, 
loviturile sorții pe care zeii au găsit de cuviință să i-o 
hărăzească, dar și faptele sale eroice și vicleșugurile care i-au 
permis să trăiască. Filologii îl consideră pe Odiseu un „personaj 
străvechi de legendă”.'** Și întreaga povestire are, desigur, 
„natura unei fabule”.:5% Mult timp, nimeni nu s-a gândit că ar fi 
fost posibil să se fi bazat pe întâmplări reale, până când 
Heinrich Schliemann (1822-1890), cu Homer în mână, a 
descoperit orașul Troia. Dar vom reveni mai târziu la aceasta. 

Nu vreau să analizez Odiseea așa cum am făcut cu 
Argonautica. S-a scris, deja, suficient despre ea. Insă, trebuie să 
dau câteva puncte de referință pentru înţelegerea acestei 
povești cutremurătoare. g 

Odiseu (în latină, Ulise sau Ulixe) este regele Itacăi. Impreună 
cu tovarășii săi, pleacă să cucerească Troia, deoarece frumoasa 
Elena din Sparta a fost „răpită” și dusă acolo. Pe drumul de 
întoarcere, flota lui Odiseu, care la început numără 
douăsprezece corăbii, nimerește dintr-o aventură în alta. Mai 
întâi, eroii sunt aruncaţi pe Capul Malea, apoi sunt obligaţi să 
debarce pe insula ciclopilor. Unul dintre aceștia, Polifem, îi ţine 
prizonieri pe Odiseu și pe tovarășii săi în peștera lui, mâncând 
doi din ei în fiecare zi. În cele din urmă, Odiseu reușește să-l 
orbească pe ciclop cu un vătrai înroșit în foc și evadează 
împreună cu restul echipajului său. (Trebuie menţionat în 
treacăt că acel ciclop îl întreabă pe Odiseu care îi este numele, 
dar el minte și îi spune că îl cheamă „Nimeni”. După ce este 
orbit, Polifem îi cheamă la el pe ceilalţi ciclopi și le strigă: 
„Nimeni mi-a făcut asta!”) 

Apoi, Odiseu și tovarășii săi trebuie să facă faţă ademenirilor 
sirenelor și vrăjitoarei Circe, care îi transformă pe toţi membrii 
echipajului în porci. După aceea, Odiseu vizitează Hadesul - 
lumea cealaltă, a morţilor -, unde are ocazia să vorbească nu 
numai cu mama sa moartă, ci și cu alte personaje celebre, de 
mult despărțite de viaţă. In cele din urmă, corabia trebuie să 
treacă printre două terori feminine, Scila și Caribda. Despre 
Caribda se spune că ar fi fost aruncată în mare de un fulger al 
lui Zeus și, de atunci încoace, de trei ori pe zi, înghite cantităţi 
imense de apă, pe care le scuipă după aceea. Sora ei, Scila, nu 
este nici ea mai prejos. Este descrisă ca fiind un monstru cu 
înfățișare de câine, care înhaţă marinarii aflaţi în trecere și îi 
devorează încet. Ea răpește imediat șase din oamenii lui Odiseu. 

Restul echipajului ajunge pe insula Trinacria și, din cauză că 
oamenii sunt înfometați, omoară câteva vaci. Din nefericire, 
însă, vacile îi aparţin lui Hiperion, titanului soare, care i se 
tânguiește furios lui Odiseu și, apoi, spulberă amândouă 
corăbiile și echipajul cu un singur fulger. Numai Odiseu 
supraviețuiește. Se ţine de niște scânduri și, după câteva zile, 
este aruncat de valuri pe insula Ogygia, aparţinându-i lui 
Calypso, care, în ciuda frumuseţii sale, locuiește într-o peșteră. 
Calypso îl răsfață de Odiseu și îl imploră să rămână cu ea, 
oferindu-i în schimb nemurirea. Timp de șapte ani, Odiseu se 
bucură de o viaţă frumoasă, dar, în cele din urmă, se plictisește 
să fie sărutat și venerat la nesfârșit. Trist, se așază pe plajă și 
visează la ţara lui. Atunci, trece în zbor pe acolo Hermes, care îi 
poruncește lui Calypso să-l elibereze pe Odiseu. Acesta primește 
uneltele necesare să-și construiască o plută și pleacă pe mare 
din cuibul de dragoste al lui Calypso. Insă zeul mării, Poseidon, 
al cărui fiu, ciclopul, fusese păcălit de Odiseu, vine cu carul său 
înaripat și-l aruncă pe Odiseu în apă. Dacă n-ar fi reușit să se 
dezbrace de hainele grele sub apă, s-ar fi înecat. Două zile mai 
târziu, este aruncat de valuri, epuizat, pe plaja insulei Drepane. 
După ce rămâne scurt timp cu un porcar, cu ajutor divin, ajunge, 
în cele din urmă, în ltaca, după o absenţă de 20 de ani. 

Aceasta este povestea în linii mari. Pentru că în //iada și 
Odiseea există numeroase detalii geografice, ca și în 
Argonautica, cercetătorii s-au întrebat pe unde a călătorit 
Odiseu. In care mare s-au petrecut aventurile sale? Unde se află 
insulele menţionate? Unde sunt situate îngrozitoarele pericole 


Scila și Caribda? Au fost exprimate peste 100 de opinii diferite și 
au fost realizate în jur de 70 de hărţi, iar fiecare cercetător a 
fost sigur că trasase corect călătoria lui Odiseu. In funcţie de 
versiunea aleasă, Odiseu a ocolit pe mare Asia Mică, a ocolit 
apoi insulele britanice sau a ajuns tocmai până în America de 
Sud. S-a sugerat și că Odiseea și Argonautica sunt una și 
aceeași călătorie sau că rătăcirile lui Odiseu au avut loc în altă 
parte, nu pe pământ. 

Cea mai logică sugestie vine din partea fraţilor germani Hans- 
Helmut și Armin Wolf. Ei au reușit să reconstituie o rută pentru 
care timpul necesar călătoriei corespunde locurilor de pe traseu. 
Pe de altă parte, autorii nu pretind că „Odiseu din legendă a 
vizitat un loc sau altul”, ci doar că acea călătorie pe mare, pe 
care o descrie Homer, poate fi clar asociată cu un traseu în 
Marea Mediterană. Cu toate că rezultatul anilor îndelungaţi de 
cercetări este cu siguranţă consistent și convingător, mă întreb 
cum a putut Homer cel orb să cunoască traseul cu o asemenea 
precizie. 

În Odiseea, insula Creta este menţionată și ea cu numele, 
deși fără vreo referire la robotul Talos. Homer știa de Talos din 
Argonautica sau nu? Sau robotul i s-a părut ceva prea exagerat? 
Nu-mi vine să cred așa ceva, date fiind celelalte „fantezii” care 
apar în Odiseea. Homer le atribuie zeilor toate genurile 
imaginabile de arte magice, inclusiv carul zburător al lui 
Poseidon, însă nu apare nicio referire la Lâna de Aur. In ciuda 
tuturor combinațiilor la care se dedau zeii, Odiseea nu conţine 
nimic din genul știinţifico-fantastic al Argonauticii. 

Troia se află în centrul războiului descris în Iliada, fiind 
singurul loc care nu face parte din reţeaua geometrică a Greciei 
Antice. Nu a fost inclusă în rutele antice ale zeilor? In orice caz, 
soarta Troiei este descrisă de toţi istoricii greci antici și asediul 
trebuie să fi avut loc cândva între 1194 și 1184 î.Hr. Troia 
trebuie să fi fost foarte veche, căci numele orașului este derivat 
din cel al miticului erou „Tros” (tatăl lui Ilos, bunicul lui 
Laomedon, străbunicul lui Priam din Troia). La origini, orașul a 
purtat alte nume: Ilium, Ilion și Troas. Se spune de asemenea că 
și Apollo a ajutat la construirea zidurilor sale de apărare de 
proporţii ciclopice. Prin urmare, Troia are o origine la fel de 
„mitică” precum și alte centre sacre ale Greciei, pe care le-am 
menţionat deja. Și atunci, de ce poziţia geografică a sitului 


excavat, considerat astăzi ca fiind Troia, nu corespunde reţelei 
geometrice a zeilor? Oare Troia descoperită de Heinrich 
Schliemann nu este una și aceeași cu Troia din mitologie? 

Agamemnon apare și el în Odiseea și se spune că ar fi fost 
înmormântat, împreună cu mai mulţi dintre tovarășii săi, în 
Micene care, spre deosebire de „Troia”, face parte din reţeaua 
geometrică. Aceasta îmi oferă o pauză de gândire. 

Potrivit legendei, regiunea din jurul Troiei fusese stăpânită 
cândva de un rege cretan, pe nume Teucros. Poporul său se 
numea teucrian. Însă, mai apoi, a sosit fiul regelui singuratic, 
Dardanos, care a întemeiat o mică așezare. 

Regiunea a fost numită în curând Dardania (Dardanele) după 
numele lui și, pentru că pe fiul său îl chema Tros, așezarea a 
fost numită și Troas sau Troia. Deoarece fiul cel mare al lui Tros 
avea numele Ilos, citadela de pe deal a fost numită și Ilion sau 
llios, de unde și numele poemului lui Homer, //iada. 

Legenda modernă spune că Heinrich Schliemann a venit cu 
Iliada în mână să redescopere acest oraș străvechi. Desigur, îmi 
plac foarte mult poveștile de acest gen: cineva susţine, 
împotriva opiniilor tuturor experţilor, că bătălia Troiei a lui 
Homer a avut loc cu adevărat și că eroii săi au fost reali. Și, pe 
urmă, chiar găsește Troia! Extraordinar! Din nefericire, această 
poveste nu este tocmai exactă. 

Heinrich Schliemann s-a născut la 6 ianuarie 1822, în Neu- 
Bukov (Mecklenburg), ca fiu al unui preot sărac. Se spune că, 
înaintea împlinirii vârstei de zece ani, scrisese un eseu în limba 
latină despre războiul troian. În anul 1836, a început să deprindă 
negoțul ca ucenic și, cinci ani mai târziu, a plecat către America 
de Sud ca servitor pe un mic bric, Dorothma. Corabia a 
naufragiat și supraviețuitorii au fost duși cu o barcă pe coastele 
Olandei. La Amsterdam, Heinrich Schliemann a devenit 
funcţionar, cu un salariu anual de 15 dolari. Era considerat ca 
fiind foarte chivernisit cu banii, extrem de muncitor și posesor al 
unei memorii remarcabile. De cum a început să stăpânească 
limba olandeză, și-a îndreptat atenţia către engleză și franceză. 
Ulterior, a învăţat și alte limbi, inclusiv rusa și greaca. La vârsta 
de douăzeci și cinci de ani, Schliemann a devenit agent 
comercial independent din punct de vedere financiar și, în anul 
1847, și-a fondat propria firmă la Sankt Petersburg. In Rusia, a 
cunoscut un mare succes vânzând indigo, sulf, plumb și 


salpetru, asigurându-și un venit garantat în numai câţiva ani. 
Întâmplător, la data de 4 iulie 1850, se afla într-o călătorie de 
afaceri către California și, astfel, a devenit „automat” cetăţean 
american (deoarece, în ziua fondării sale, tânărul stat a acordat 
cetăţenia oricui se întâmpla să se afle pe teritoriul său). 

Începând din 1858, Schliemann a efectuat călătorii regulate în 
jurul globului. îndrăgostit de Homer și absolut convins că trebuia 
ca Troia descrisă în //iada și Odiseea să fi existat cândva, și-a 
stabilit căminul la Atena, în anul 1868. 

Pentru că nu voia să-și aducă soția rusoaică în Grecia, a 
divorțat, a dat un anunţ într-un ziar în căutarea unei partenere 
locale și a găsit o fată adorabilă în vârstă de nouăsprezece ani. 
Credincios lui Homer, și-a botezat primul copil Agamemnon. 
Schliemann, care de-acum avea un capital de peste zece 
milioane de mărci, și-a continuat călătoriile până când... ei bine, 
până când a descoperit Troia. Insă descoperirea sa nu a fost 
realizată chiar atât de ușor pe cât ne lasă să credem biografiile 
populare. 

La numai 4 km de Dardanele, pe un teritoriu care aparţine 
astăzi Turciei, se înalță dealul Hissarlik, la doar 7 km de coastele 
Mării Egee. Dealul are importanţă strategică, căci orice navă 
care vrea să intre în regiunea Dardanele trebuie să treacă întâi 
pe aici. Grecii antici numeau acest loc „Hellespont”, deoarece 
este locul în care Helle, fiica regelui Athamas, a căzut de pe 
Lâna de Aur în mare. Atât grecii, cât și romanii, mai târziu, au 
presupus că Troia lui Homer trebuia să se afle pe undeva prin 
apropiere și poate chiar sub dealul Hissarlik. La numai 4 km sud 
de acest deal, se află satul Bunarbaschi, acesta fiind locul în 
care experții secolului trecut au căutat Troia. Pe de altă parte 
însă, localnicii au afirmat încă dinaintea venirii lui Schliemann că 
acești experţi erau pe o pistă greșită, că Troia se afla sub dealul 
Hissarlik. Tocmai această controversă l-a determinat pe anglo- 
americanul Frank Calvet, care lucra în calitate de agent consular 
atât la Atena, cât și la Istanbul, să cumpere drepturile pentru 
Hissarlik. Frank Calvet a fost acolo înaintea lui Schliemann și a și 
început să excaveze înaintea acestuia, într-o manieră diletantă. 
El a sperat să-i convingă pe directorii de la British Museum din 
Londra să sprijine excavații de mai mare amploare, dar aceștia 
au refuzat. 

Aflat la Atena, Schliemann a auzit de intenţiile lui Calvet și s-a 


hotărât să cumpere dealul Hissarlik. Milionarul Schliemann s-a 
întâlnit cu cosmopolitul Calvet și acesta din urmă a renunţat cât 
se poate de bucuros la Hissarlik, cu tot cu bătaia de cap pe care 
i-o pricinuise. Când s-a aflat vestea descoperirii tezaurului de 
aur din Troia, fără îndoială că Calvet și-a tras palme. Schliemann 
era în mod cert un om foarte abil și acest fapt s-a dovedit în 
cursul anilor care au urmat. A fost cel mai bun în relaţii publice. 

După ce a încheiat înţelegerea cu Frank Calvet, au trecut mai 
multe luni până când Schliemann a primit acordul guvernului 
turc pentru începerea săpăturilor la Hissarlik. În cele din urmă, 
la data de 11 octombrie 1871, cu o echipă de 80 de muncitori, 
au început săpăturile. Schliemann a muncit incredibil de îndârjit 
și nici măcar vremea din ce în ce mai rece nu a putut să-l 
împiedice. A locuit într-o baracă împreună cu soţia sa, care a 
rezistat bine în ciuda disconfortului, cu toate că vântul înghețat i 
se părea foarte greu de suportat. 

Abia la 5 iunie, hârleţul unui săpător s-a lovit de un vas din 
cupru, plin cu obiecte din aur și argint. Schliemann i-a lăsat pe 
muncitori să ia o pauză neobișnuită și a ascuns comoara de aur 
în eșarfa soţiei sale. În baracă, a pus descoperirea în ordine, a 
așezat o diademă de aur pe capul soţiei sale și a transmis o 
telegramă pentru a anunţa întreaga lume că descoperise 
„Tezaurul lui Priam”. Firește, unii s-au simţit deranjaţi; guvernul 
otoman l-a acuzat de furtul unor obiecte de valoare din solul 
turc și adversarii invidioși au afirmat că ascunsese el însuși 
aurul în locul respectiv. 

Schliemann a depășit toate obstacolele cu forţa sa financiară 
și capacitatea de convingere. A continuat să sape prin straturile 
succesive și, în curând, întrebarea care se punea era nu dacă 
descoperise Troia, ci care era Troia pe care o descoperise. Era 
oare Troia lui Homer? 

A scos pe ascuns din ţară presupusul „Tezaur al lui Priam” și l- 
a donat muzeului de „istorie pre și timpurie” din Berlin. Rușii l- 
au dus de acolo în URSS în 1945 ca pradă de război și, decenii 
întregi, au pretins că habar n-aveau de el. Din 1993, rușii și 
germanii au purtat tratative cu privire la tezaur, ca și guvernul 
turc, care ar dori să deschidă un muzeu conţinând descoperirile 
în actualul amplasament turistic de la Troia. 

Oare Schliemann chiar a descoperit miticul oraș Troia, acel 
oraș despre care vorbea Homer în //iada și Odiseea? Nimeni nu 


este absolut sigur. Troia lui Homer trebuie să fi fost un oraș 
măreț, un loc plin de oameni educați care știau să scrie și să 
citească și unde erau temple dedicate mai multor zei. 

Arheologii au săpat prin 48 de straturi și au găsit nouă „Troie” 
diferite - însă în niciuna nu au dat de nici măcar cea mai mică 
tăbliță care să poarte numele orașului. Singurul text descoperit 
acolo este gravat cu câteva hieroglife hitite. Prin urmare, se 
presupune că Troia nu a fost „un oraș grecesc timpuriu, ci a 
aparţinut unui mediu cultural diferit”,:5 respectiv unuia hitit. 
Aceasta ar explica și de ce Troia nu a făcut parte din reţeaua 
geometrică a zeilor greci. 

Pe de altă parte însă, Schliemann a găsit confirmarea deplină 
a credinţei sale. Când a fost eliberată din ruine o poartă, el a 
spus imediat că aceea era poarta menţionată de Homer când îl 
descrie pe Ahile (cel cu celebrul „călcâi”) urmărindu-l pe 
dușmanul lui, Hector, de trei ori în jurul zidurilor orașului. 
Fundaţiile unei clădiri mai mari au reprezentat pentru 
Schliemann „palatul lui Priam”. lar, în anul 1872, a crezut că 
descoperise „turnul înalt” pe care Homer îl menţionează în 
treacăt în al patrulea cânt al //iadei. Ulterior s-a dovedit că acest 
„turn” era de fapt o pereche de ziduri paralele fără importanţă 
și că „palatul lui Priam” nu era mai mare decât o cocină de 
porci. (Potrivit lui Homer, acest palat avea 50 de dormitoare, 
holuri și curţi.) Şi nici poarta nu ar putea să fie cea menţionată 
de Homer. Cu alte cuvinte, la o analiză rece, textul lui Homer nu 
poate fi forţat să corespundă interpretărilor pe care le-a impus 
Schliemann multora dintre descoperirile sale. 

Cu puţin timp înainte de moarte, Schliemann însuși a ajuns să 
se îndoiască că descoperise într-adevăr Troia lui Homer. Nici noi 
nu suntem deocamdată absolut siguri de acest lucru. Prietenul 
și succesorul său la excavații, remarcabilul arheolog Wilhelm 
Dorpfeld, i-a indicat diverse discrepanțe. În legătură cu Micene, 
unde Schliemann a săpat ulterior, se spune că și-ar fi acceptat 
cu graţie greșelile: „Poftim”, a spus el odată, „de fapt, nu este 
scheletul lui Agamemnon și nici tezaurul său? Bine! Atunci să 
zicem că este primarul!”161 

Începând din anul 1988, o echipă internaţională, condusă de 
profesorul Manfred Korfmann de la Tübingen, a fost 
răspunzătoare pentru excavațţiile din Troia. Nu trece nicio vară 
fără să intervină vreo nouă senzaţie. Cei aproape 90 de 
profesori de la diferite facultăţi și din diferite ţări au certificat 
curând că dealul Hissarlik a fost locuit fără întrerupere de la 
începutul mileniului al Ill-lea î.Hr. până în perioada romană. 
Chiar și în stratul cel mai de jos, denumit Troia |, avea un zid 
gros de apărare de 2,5 m, cu trei porţi. Următoarele straturi - 
Troia II și III - conţineau ruinele unor încăperi de locuit și terase, 
precum și artefacte din bronz și aur. Din straturile IV și V, datate 
între anii 2100 și 1800 î.Hr., s-ar părea că troienii nu au trăit 
vremuri prea roze - cel puţin dacă resturile de alimente pot să 
constituie un indiciu. Există de asemenea indicii ale mai multor 
incendii. 

Troia VI a fost cea mai mare și datarea sa între anii 1800 și 
1250 î.Hr. ar trebui să o califice drept Troia despre care a scris 
Homer. Cei care 


Imaginea 36. Acest cal troian din lemn a fost construit pentru 
turiști. 


_ Imaginea 37. Presupusul amplasament al orașului antic Troia. 
In orice caz, aceste construcţii au fost realizate la o scară mult 
mai modestă; lipsesc construcţiile monumentale, masive. 


Imaginea 38. Presupusul amplasament al orașului antic Troia. 


Imaginea 39. Şi acest amfiteatru, care datează din secolul al 
IV-lea î.hr., nu este mai mare decât o scenă de sat. 


Imaginea 40. În comparaţie cu zidurile Troiei, iată o parte din 
Zidul Ciclopilor de la Delos. 


au efectuat săpături cred însă că orașul a fost distrus de un 
cutremur. Pe de altă parte, Troia VI a avut câteva palate și un 
zid de apărare mai lung și mai gros decât cele ale 
predecesoarelor sale. Însă nu apare niciun indiciu al unui război 
crud, cum este cel descris de Homer. Ar trebui să existe 


cantități mari de vârfuri de săgeți și de sulițe în Troia IV, dacă 
acesta este locul în care a avut loc celebrul război. De 
asemenea, ar fi fost de așteptat să se găsească tablete gravate, 
căci scrierea era deja încetăţenită în acel moment. 

Abia când ajungem la Troia VII, datată între 1 200 și 1000 
î.Hr., găsim o tabletă mică din bronz, semnificativă, de 2,5 cm 
lungime, gravată cu hieroglife greu descifrabile „luvice” - o 
limbă înrudită cu hitita. Ar părea să fi fost sigiliul unui negustor. 
Aceasta face să fie din ce în ce mai probabil ca „Troia să fie de 
fapt unul și același lucru cu Vilusa”,!* după cum scrie Birgit 
Brandau în excelenta sa carte despre situaţia actuală a 
excavaţiilor. 

Însă ce este Vilusa? A fost un loc din imperiul hitit, menţionat 
și în tradiţiile hitite. Prin urmare, nu este vorba despre Troia? 
Sau Vilusa a fost numele hitit al Troiei? 

Stratul Troia VIII a conţinut numai rămășițe nesemnificative 
ale perioadei grecești (aproximativ 950-85 î.Hr.), cu toate că 
aceasta este perioada în care restul Greciei - Acropole, Delphi și 
așa mai departe - a cunoscut cea mai intensă înflorire. Pe urmă, 
în sfârșit, a fost stratul Troia IX, care a mers până în jurul anului 
500 d.Hr. Acest loc s-a dovedit a fi unul și același cu locul sacru 
roman llium. 

A exagerat Homer fără rușine sau Troia lui Schliemann nu 
este aceeași cu Troia poetului? Dar nu doar regiunea dealului 
Hissarlik trebuia să fie luată în calcul: este și regiunea 
înconjurătoare. Eberhard Zangger este geo-arheolog - prin 
urmare, un specialist care abordează arheologia din perspectiva 
unui geolog. El și-a abătut atenţia de la dealul Hissarlik la 
peisajul de-a lungul coastei și a început să judece. Pe urmă, a 
citit de mai multe ori povestea Atlantidei aparținându-i lui 
Platon. In cele din urmă, Zangger a început să măsoare, să 
compare și să pună lucrurile cap la cap în minte. Rezultatul a 
fost o carte la care numeroși experţi au răspuns cu un interes 
extraordinar.!® Eberhard urmărește să dovedească faptul că 
Troia a fost, de fapt, Atlantida. Cam exagerat, ai putea să-ţi 
spui, să presupună că a rezolvat misterul Atlantidei. Dacă Troia 

și Atlantida au fost unul și același loc, de ce Homer scrie 
permanent despre Troia și războiul troian și nu folosește nici 
măcar o singură dată cuvântul Atlantida? Arheologul american 
Curtiss Runnels a spus despre cartea lui Zangger că „va avea 
asupra lumii academice același efect pe care l-au avut 
descoperirile lui Schliemann în urmă cu o sută de ani”.1% lar 
arheologul britanic Anthony Snodgrass este convins că această 
comparaţie, pe care o face Zangger între Atlantida și Troia, este 
suficient de fondată pentru a merita atenţia mai multor domenii 
specializate. 

Dacă Zangger are dreptate, Atlantida / Troia nu a fost distrusă 
cu 9000 de ani înainte de Platon, ci abia în anul 1184 î.Hr. De 
asemenea, Atlantida nu a dispărut într-o singură noapte de 
cataclism, ci a fost distrusă de războiul troian. Aceste constatări 
sunt infirmate de dovezile din Troia VI și Troia VII, care nu au 
fost distruse de război sau de potop, ci de un cutremur. De 
asemenea, Troia se află pe dealul Hissarlik și, ca urmare, nu 
avea cum să fie scufundată. Așadar, cum poate Eberhard 
Zangger să pună semnul de egalitate între Atlantida lui Platon și 
Troia lui Homer? 

Zangger are raţiunile sale. Rămâne să se hotărască dacă sunt 
sau nu cu adevărat convingătoare. 

Numele  „Atlantida” este bine cunoscut și, pentru unii, 
reprezintă fascinația, visul, paradisul, care nu a existat 
niciodată. Atlantida este asemenea tărâmului miraculos al 
copilăriei, o insulă de pace, o legendă cu zâne despre o vreme 
în care lumea era fericită și populată de oameni lipsiţi de griji. 

Să fie posibil ca Atlantida să însemne mai mult decât o simplă 
năzuință? Au fost într-adevăr Atlantida și Troia, așa cum 
încearcă să demonstreze Zangger, unul și același lucru? Ce 
anume îi sprijină ideile, ce anume i le subminează? Dacă 
Zangger greșește, înseamnă că Atlantida este în sfârșit moartă 
și îngropată? Lumea a speculat secole de-a rândul în legătură cu 
locul în care s-ar putea afla - și întotdeauna în zadar. Cine a 
lansat, de la bun început, acest mit al Atlantidei? Ce formă a 
îmbrăcat? De unde provine povestea inițială? 


Capitolul 5 
Atlantida, o enigmă veche de mii de ani 

Unii oameni vorbesc datorită experienţei, alții nu vorbesc din 
cauza experienţei. 
Christopher Morley, 1890-1957 


să fi fost poate anul 401 î.Hr. În Atena, era în plină 
desfășurare un festival în cinstea zeiţei tutelare. Jongleri și 
dansatori străbăteau străzile și, la poalele Acropolei, tineri actori 
desfătau mulţimea cu o piesă de teatru. Deasupra, în templul 
Atenei, flacăra sfântă ardea. Aerul era încărcat de miros de 
tămâie și animale de sacrificiu îngrășate sufocau străzile 
înguste. În marginea nordică a orașului, unde se ridica micul 
sanctuar al eroului local Academos, cinci bărbați s-au întâlnit în 
curtea interioară răcoroasă a unei case spaţioase din piatră. Se 
cunoșteau bine între ei și petrecuseră deja multe nopţi cu 
discuţii filosofice. Gazda, probabil însuși Platon, i-a invitat pe 
oaspeţi să se așeze pe pernele moi. Slujitori tineri le-au servit 
băuturi reci. 

Oare generaţia sa chiar l-a luat în serios pe Platon? Sau a fost 
considerat un profan? Cine erau oaspeţii săi? Oameni importanți 
și onorabili, al căror cuvânt conta, sau doar niște mori stricate? 
lată un scurt ghid privitor la participanţi. 


e Platon, fiul lui Ariston, dintr-o familie înstărită. În tinereţe, 
a scris tragedii, până a descoperit calea către filosofie prin 
intermediul lui Socrate. Timp de opt ani încheiaţi, a luat parte la 
discuţiile lui Socrate. După moartea acestuia, Platon l-a vizitat 
pe Euclid din Megara și a studiat matematica și geometria cu el. 
După ce a rămas scurt timp în locuinţa din orașul său natal, 
Atena, a călătorit în Creta, Egipt și Sicilia și a fost prezentat la 
curtea lui Dionisius din Siracuza. Dionisius, un tiran, nu avea 
probabil prea mult timp pentru filosofie, pentru că a poruncit ca 
Platon să fie arestat după un dezacord și l-a dat pe mâinile 
ambasadorului spartan, care l-a vândut ca sclav. După diverse 
aventuri, cineva i-a răscumpărat libertatea lui Platon, care s-a 
întors la Atena, orașul lui natal, unde a fondat Academia. Platon 
și-a petrecut ultimii ani de viaţă în cercuri academice superioare 
și unii dintre elevii săi au devenit celebri. Se spune că ar fi murit 
în timpul unei petreceri de nuntă. 

° Socrate, fiul sculptorului Sophroniscos din Atena. Este 


considerat fondatorul filosofiei grecești. Elevii săi proveneau din 
cele mai nobile cercuri ale Atenei. A fost condamnat să moară 
bând „o cupă cu otravă”, din cauza presupusului său ateism. Ar 
fi putut să se salveze, dar a refuzat, deoarece credea că decizia 
statului trebuie să o anuleze pe cea a individului. 

e Timeus, astronom și cercetător al fenomenelor naturale 
din Locroi, sudul Italiei. Potrivit lui Socrate, și-a „arătat valoarea 
în funcţiile cele mai înalte și poziţiile cele mai onorante din 
oraș”. Timeus a fost un susţinător al învățăturilor și matematicii 
lui Pitagora. 

e Critias, un bărbat mai în vârstă, politician deosebit de 
respectat în Atena și unul dintre cele „30 de căpetenii” ale 
Atenei. Critias susține de câteva ori că a auzit povestea 
Atlantidei de la bunicul său - pe care îl chema tot Critias - și că 
ar fi avut documente scrise în această privință. Critias este 
înrudit cu Platon dinspre partea mamei. i 

e  Hermocrate, un bine-cunoscut comandant din Siracuza. In 
cursul războiului peloponesian, a luptat de partea Spartei. 
Ulterior, a fost alungat. (Experții în Platon nu s-au pus de acord 
dacă este vorba despre acest Hermocrate sau despre un altul.) 


Prin urmare, băuturile au fost servite, participanții și câțiva 
ascultători, probabil, şi-au ocupat locurile. Socrate deschide 
discuția pe o notă jovială: 

Socrate: Unu, doi, trei - dar al patrulea, dragul meu Timeus, 
dintre cei care ieri au fost oaspeţi și astăzi sunt gazde, ce se 
întâmplă cu el? 

Timeus: Nu se simte bine, Socrate, căci, dacă ar fi fost după 
el, nu s-ar fi ținut niciodată la distanță de adunarea noastră. 

Socrate: Atunci, nu încape nicio îndoială că este de datoria ta 
și a prietenilor tăi să-i ţineţi locul. 

Timeus: Desigur. Noi, ceilalţi, vom face tot ce ne stă în 
putinţă; căci ar fi pe bună dreptate o întâlnire nereușită dacă nu 
v-am întoarce bucuroși ospitalitatea de ieri, așa cum se cuvine 
și cum merită. 

Socrate: Așadar, îți mai amintești toate subiectele despre care 
v-am sugerat să vorbiţi? 

Timeus: Ne amintim mare parte din ele și, dacă nu ne 
amintim, oricum te afli aici ca să ne aduci aminte. Totuși, cel 
mai bine ar fi, dacă nu îţi este cu prea multă supărare, să le mai 


pomenești în treacăt pe toate, ca să ni le însușim așa cum se 
cade.1® 

Apoi, aceşti bărbați discută despre regulile care ar trebui să 
fie respectate într-o ţară. Hermocrate își amintește că, doar în 
urmă cu o zi, Critias spusese o legendă, dar Socrate nu mai era 
prezent. li roagă pe Critias să o repete, astfel încât s-o poată 
analiza mai îndeaproape. Atunci, Critias începe un lung 
monolog, introducerea la povestea Atlantidei. Este important să- 
i urmărim relatarea destul de amplă, deoarece dezvăluie o serie 
de elemente de bază privitoare la originile legendei Atlantidei. 
Vom folosi o traducere germană a profesorului Otto Apelt, din 
anul 1922. 

Critias: Socrate, vei auzi o poveste foarte ciudată, care se 
vrea a fi complet adevărată. Solon, cel mai mare dintre cei 
șapte înţelepţi, ne-a asigurat de aceasta la vremea lui. A fost 
rudă de sânge cu străbunicul meu, Dropides, și foarte bun 
prieten, după cum mărturisește în mai multe rânduri în poemele 
sale. Odată, i-a spus bunicului meu Critias - care, foarte bătrân 
fiind, mi-a transmis mie - că statul nostru atenian a cunoscut 
multe realizări măreţe și de toată minunea în vremurile trecute, 
pe care trecerea timpului și succesiunea generațiilor au îngăduit 
să fie date uitării. Insă, cea mai mare dintre toate este una pe 
care acum ar fi momentul potrivit să ţi-o spunem, nu doar în 
chip de mulțumire, ci în același timp și în cinstea zeiței în 
această zi a sărbătoririi sale, cu vrednicie și onestitate, fie și în 
forma unui cânt de preamărire. 

Socrate: Bine ai vorbit. Dar ce fel de realizare a fost aceasta, 
de care Critias a aflat de la Solon ca aparţinându-i statului 
atenian, de nu este menţionată niciunde altundeva în istorie? 

Critias: Iți voi spune deci această poveste veche, pe care am 
auzit-o de la un om foarte bătrân. Acesta a fost [bunicul meu] 
Critias, care avea deja aproape 90 de ani când eu împlinisem cel 
mult zece ani. Mi-a spus-o de „Ziua Tinerilor”, sărbătoarea 
apaturiană. Pentru tineri, această sărbătoare se petrecea ca 
întotdeauna. Taţii hotărau premii pentru recitarea de poezii. O 
mulţime de poeme de tot felul de poeţi au fost recitate. 
Poemele lui Solon erau noi la vremea aceea, de aceea mulți 
dintre noi, băieţii, am ales versurile lui să le cântăm. Atunci, 

unul dintre bătrâni i-a împărtășit lui Critias această opinie - nu 
știu sigur dacă chiar credea asta sau dacă îi făcea doar un 
compliment - că Solon nu era doar cel mai înţelept, ci și cel mai 
rafinat dintre toţi poeţii. Bătrânul - îmi amintesc acest lucru ca 
și cum s-ar fi petrecut ieri - a fost cu adevărat foarte fericit să 
audă asta și a răspuns zâmbindu-i: „Da, Amynandros, și dacă nu 
s-ar fi delectat cu poezia doar din când în când, ci i-ar fi închinat 
eforturi și seriozitate, la fel ca toţi ceilalţi poeţi, și dacă ar fi 
putut să încheie ceea ce a adus cu el din Egipt, în loc să fie 
obligat să renunţe din cauza tulburării și dezordinii găsite aici la 
întoarcere, cred că i-ar fi depășit pe Hesiod, pe Homer și pe 
oricare alt poet pe care ai putea să-l amintești”. „Dar ce fel de 
poveste a fost aceasta pe care a adus-o cu el?”, a întrebat 
celălalt. „O descriere”, a răspuns bunicul meu, „a unei împliniri 
grandioase, care merită s-o depășească pe oricare alta - una 
care a fost împlinită de Atena, dar care a fost dată uitării odată 
cu trecerea timpului și cu căderea celor care au realizat-o, ai 
căror urmași nu au trăit până îi zilele noastre”. „Spune de la 
început”, i-a replicat celălalt, „ce ţi-a spus Solon și cum și de 
unde a aflat-o și el ca fiind o poveste adevărată”.156 
x 


„În Egipt”, a început Critias, „în delta la capătul căreia se 
desparte fluviul Nil, este o regiune care se numește Saitic, cel 
mai mare oraș al ei fiind Sais, orașul unde s-a născut regele 
Amasis. Locuitorii spun că întemeietorul orașului ar fi fost un 
zeu, al cărui nume egiptean este Neith, dar care se spune că ar 
fi Atena în greacă. Ei mai susţin că sunt binevoitori față de 
atenieni și, într-o oarecare măsură, sunt chiar înrudiţi. Acesta 
este orașul în care a călătorit Solon, după cum mi-a spus, și a 
fost primit cu onoruri. Când l-a întrebat pe cel mai învăţat dintre 
preoţi care este originea și istoria ţării, este cât se poate de 
evident că, asemenea altor greci, nu știa aproape nimic despre 
aceste locuri. Pentru a-i încuraja să împărtășească informaţii 
despre trecut, el a început să vorbească despre cele mai vechi 
vremuri ale Greciei, despre poveștile lui Phoroneus, presupus 
cel mai vechi om, și ale lui Niobe și despre cum, după Marele 

Potop, au rămas numai Deucalion și Pyrrha; pe urmă, le-a 
enumerat descendenţii și a încercat să respecte întocmai 
numărul anilor, legând aceasta de istoria despre care vorbea. 
Apoi, unul dintre preoţi, un om foarte bătrân, a exclamat: «<O, 
Solon, Solon, voi, elenii, sunteţi încă niște copii și nu există grec 
antic!» Când Solon a auzit aceasta, a întrebat: «Ce vrei să spui 
cu aceasta?» 

«Cât privește sufletele voastre, toți sunteţi tineri; căci nu 
cărați cu voi niciunul din gândurile primitive bazate pe învățături 
care trezesc respectul și nici vreo cunoaștere cu părul albit de 
vârstă. Motivul este următorul. Numeroase și de multe feluri 
sunt distrugerile și catastrofele care s-au abătut asupra rasei 
omenești și care vor mai veni încă: cele mai violente prin foc și 
apă și alte catastrofe mai mici din mii de alte cauze. Căci, ceea 
ce se spune în ţara ta, că Phaeton, fiul lui Helios, a luat frâiele 
carului tatălui său, dar nu a putut să ţină calea tatălui său, 
distrugând cu foc mari întinderi de pământ și el însuși murind 
lovit de un fulger, pare o poveste, dar de fapt este legat de o 
deviere de la cursul obișnuit al corpului ceresc care înconjoară 
pământul și de distrugerea feței pământului pe perioade 
îndelungate, prin mari incendii. Consecința este că toţi locuitorii 
munţilor și locurilor înalte și toți locuitorii regiunilor aride vor fi 
mai afectaţi de această anihilare decât cei care trăiesc lângă 
râuri și mări. Insă pe noi, Nilul, care este mântuitorul nostru în 
toate felurile, ne păzește încă o dată de o asemenea soartă, 
îndepărtând-o din calea noastră. Când, pe de altă parte, zeii 
potopesc pământul cu apă ca să-l curețe, locuitorii regiunilor de 
munte, păstorii și văcarii, sunt cruţaţi, în vreme ce locuitorii 
orașelor din ţările voastre sunt duși în mare de torente. În ţara 
noastră, în schimb, nici în acest caz și nici în vreun alt fel nu se 
revarsă apă din cer pe câmpuri, ci totul se ridică, potrivit firii, de 
dedesubt. De aceea și pentru aceste motive totul rămâne cum a 
fost și păstrăm astfel amintirea vremurilor celor mai vechi. Însă, 
potrivit adevărului, lucrurile stau așa: în toate regiunile în care 
frigul și căldura extreme nu fac acest lucru imposibil, există 
întotdeauna o populaţie, uneori mai mare, alteori mai mică. Și 
atunci, oriunde se întâmplă - fie în ţara ta, fie aici sau altundeva 
- oriunde s-a petrecut ceva magnific sau măreț sau orice 
trezește un interes anume se consemnează aici, în temple, în 
documente scrise, păzite împotriva distrugerii încă din zorii 


timpului. La voi și la alte popoare este altfel. Abia de v-aţi creat 
scrierea și toate celelalte lucruri pe care le cere civilizația, că 
cerul își deschide din nou zăgazurile și revarsă torente ca o 
boală, lăsându-i să scape cu viaţă numai pe aceia care nu 
înțeleg nimic din scris și nu au niciun fel de învăţătură. Acesta 
este motivul pentru care întotdeauna, cum s-a și întâmplat, 
întineriți fără a ști ce s-a petrecut în timpurile din vechime ori în 
ţara voastră, ori în ţara noastră. Șirul generaţiilor voastre, de 
exemplu așa cum apare în descrierea ta, Solon, aproape că nu 
se deosebește de o poveste pentru copii. Pentru că, mai întăi, 
amintești un singur potop abătut asupra pământului, cu toate că 
au fost mult mai multe înaintea aceluia; în al doilea rând, nu știi 
că rasa cea mai bună și mai nobilă de oameni a trăit chiar în 
ţara ta. Dintr-un mic vestigiu al acestei rase ești tu însuţi 
descendent și întreaga ta ţară. Dar nu știi acest lucru, căci 
supraviețuitorii și descendenţii ei au trecut prin multe generaţii 
fără să consemneze ceva în scris. Căci au fost vremuri, Solon, 
înaintea celui mai mare, celui mai distructiv potop, când 
comunitatea cunoscută acum drept Atena a fost cea mai bună și 
cea mai splendidă dintre toate nu numai în privinţa purtării 
războaielor, ci și a felului în care era condusă de legi, care erau 
fără seamăn în lume. Acestui stat al tău i-au fost atribuite cele 
mai mari fapte și cele mai bune statute politice de care am auzit 
vreodată.» 

Când Solon a auzit acestea, și-a arătat uimirea și l-a rugat pe 
preot să-i spună totul despre acești foști cetăţeni ai Atenei, de la 
început până la sfârșit. Insă preotul i-a răspuns: «Nu-ţi voi 
ascunde nimic, Solon, îți voi spune totul, ca un favor pentru tine 
și orașul tău, dar, mai presus de toate, din respect pentru zeiţa 
care și-a adus contribuţia atât în ţara ta, cât și în a noastră și a 
adus progresul pentru amândouă și le-a oferit o cultură înaltă: 
mai întâi, a voastră, cu o mie de ani înainte, din sămânţa pe 
care a primit-o în acest scop de la Pământul Mamă și de la 
Hefaistos, și apoi, mai târziu, a noastră. Întemeierea statului 
nostru s-a petrecut cu 8000 de ani în urmă, potrivit 
consemnărilor documentelor din templul nostru. Oamenii despre 
ale căror legi și fapte ieșite din comun îţi voi povesti pe scurt au 
fost, așadar, cetăţeni care au trăit în urmă cu 9000 de ani. După 
aceea, putem să o luăm pe îndelete și să cântărim toate 


detaliile caracteristice, frunzărind chiar documentele.»1% 

Până în acest punct al monologului, Critias a menţionat 
numele lui Solon de mai multe ori. Cine a fost acest om? Solon a 
fost un străbun al lui Platon, deosebit de respectat (adeseori 
fiind numit chiar preot). El le-a dat atenienilor o nouă 
Constituţie, iar, în anul 571 î.Hr., a făcut o călătorie în Egipt, la 
Naucratis, port de pe porţiunea canopică a Nilului. La numai 16 
km distanţă, se afla orașul templu Sais, unde exista o școală de 
traducători. Solon a spus că a auzit povestea Atlantidei de la un 
bătrân scrib dintr-un templu, pe nume Sonchis, și că în același 
timp a văzut-o scrisă cu hieroglife. După aproximativ 650 de ani 
de la moartea lui Solon, Plutarh a scris o carte despre el: Viaţa 
lui Solon. În ea, Plutarh spune că Solon însuși voise să 
consemneze în scris povestea Atlantidei, însă fusese împiedicat 
de la aceasta de vârsta sa înaintată. 

În introducerea lui, Critias menţionează o conversaţie pe care 
Solon a avut-o în Sais. Ar fi foarte ciudat să-l acuzăm pe Critias 
de invenţii: el povestește o experiență prin care a trecut 
străbunul său, iar Critias însuși este unul din cele „30 de 
căpetenii ale Atenei”, politicieni deosebit de respectaţi. De ce să 
fi vrut el să toarne gogoși acestui cerc de persoane? Cu toţii 
erau bătrâni și destul de înţelepţi încât să răzbată dincolo de 
minciuni. În jurul acestor oameni, stăteau învăţăceii și tot ce 
spunea el se nota. Nu discutăm aici despre introducerea 
sforăitoare premergătoare unei ipoteze, nici nu vorbim despre o 
republică ideală, după cum se presupune adeseori. La urma 
urmelor, Platon a descris un asemenea stat în cărţile sale Legile, 
Republica și Politica. Spusese deja totul, așa că de ce ar fi avut 
nevoie de o altă înșiruire de minciuni legate de o oarecare 
Atlantidă? 

În plus, Critias pare să ştie foarte bine ce spune. El enumeră 
detalii geografice, cum ar fi locul în care se ramifică Nilul, 
marele oraș Sais, nașterea regelui Amasis și așa mai departe. Și 
confirmă că, la Sais, puteau fi găsite documente și texte 
referitoare la Atlantida. Mai târziu, vom afla că Solon a notat și 
textul Atlantidei dintr-o inscripţie de pe o statuie sau coloană. 
Poveștile de pe coloane probabil că erau deosebit de 
importante, altminteri, oamenilor nu le-ar fi trecut niciodată prin 
minte să le imortalizeze în acest fel. 

Apoi, Critias le transmite celorlalți cuvintele bătrânului preot 
așa cum le știa de la Solon. Acest preot îl asigură că egiptenii 
consemnaseră totul în scris. În unul din aceste texte, se relata 
că odată, înaintea marelui potop, Atena purtase război 
împotriva unei puteri care își avea centrul în „Marea Atlantică”, 
căci, în acele timpuri, marea aceasta era navigabilă, dar atunci, 
în vremea lui Solon, nu mai era. De ce nu? Deoarece, în spatele 
„Coloanelor lui Hercule”, se afla o insulă, de unde se putea trece 
către alte insule situate dincolo de ea și, de asemenea, până la 
„uscatul de pe cealaltă parte”. Pe urmă, a venit o vreme de 
„cutremure și potopuri puternice” și „o zi și o noapte pline de 
întâmplări îngrozitoare”. Insula Atlantida dispăruse și marea de 
acolo nu mai era navigabilă din cauza „întinderilor enorme de 
noroi care se adunaseră în jurul insulei care se scufunda”. 
Critias încheie această primă povestire despre Atlantida cu 
cuvintele: „Așadar, Socrate, acum ai auzit o variantă foarte 
scurtă a poveștii pe care mi-a spus-o bunicul meu Critias și pe 
care a auzit-o de la Solon”. 

Ca și cum și-ar fi cerut scuze, Critias adaugă că își petrecuse 
noaptea dinainte amintindu-și totul, căci, spune el, ceea ce 
înveţi la tinereţe îţi rămâne în memorie. După aceea, bărbaţii 
discută subiecte de astronomie, geometrie și despre facerea 
lumii. În zilele noastre, astrofizicienii discută despre „crearea 
timpului” și, în dialogul Timeus al lui Platon, este exprimat un 
punct de vedere similar: „Timpul a apărut odată cu universul, 
astfel încât amândouă, făcute simultan, vor fi desfăcute în 
același timp...” 

Știința noastră nu este nici măcar cu o iotă mai isteaţă. 

Doar atât ne spune Antichitatea despre Atlantida? Nu, acesta 
este doar începutul! A doua zi, același cerc de bărbaţi se 
reunește din nou. Între timp, Critias pare să-și fi pus hârtiile în 
ordine. Timeus deschide discuţia și îl îndeamnă pe Critias să 
continue povestea Atlantidei. Critias așa face, dar, mai întâi, le 
cere partenerilor săi de conversaţie înţelegere pentru 
dificultățile pe care le implică readucerea din memorie a unei 
vechi povești. Își compară încercarea cu aceea a unui pictor 
care face să apară o pictură minunată pe o pânză. Imaginea, 
spune el, ar trebui să fie o reproducere fidelă a originalului și 
același lucru se aplică și descrierii orale. Critias speră să fie la 
înălțimea acestei sarcini dificile. 


Menţionez această introducere numai pentru a arăta cât de 
serios abordau acești oameni povestea Atlantidei. Fiecare dintre 
ei era conștient că Critias trebuia să povestească din memorie 
(și cu ajutorul câtorva notițe) o poveste pe care o învățase pe de 
rost când era mic. La rândul său, Critias se străduia să recreeze 
imaginea în mod fidel din amintirile sale legate de ea: 

Critias: Mai presus de toate, să ne amintim că au trecut 9000 
de ani de când se spune că a izbucnit războiul, pe care vi-l voi 
descrie, dintre cei care trăiau dincolo de Coloanele lui Hercule și 
cei care trăiau dincoace de ele. S-a menţionat deja că orașul 
nostru, Atena, a fost cel mai mare dintre orașele din urmă și a 
dus războiul până la sfârșit, pe când cel dintâi, poporul de pe 
insula Atlantida, era condus de regii săi. Această insulă era, 
după cum am văzut, mai mare decât Libia și Asia, dar s-a 
scufundat în mare din cauza cutremurelor și a ridicat în calea 
celor care voiau să iasă cu corăbiile în larg un obstacol 
insurmontabil, sub forma unei mări de noroi...158 

Această conversaţie s-a purtat în jurul anului 400 î.Hr. 
Calculând din momentul actual, evenimentul despre care 
vorbește Critias trebuie să se fi produs cu aproximativ 11.500 
de ani în urmă. Am scris deja despre „datele imposibile” în fața 
cărora ne pun tradiţiile și legendele popoarelor antice. In 
prezent, nu putem decât să le lăsăm așa cum sunt. Ecuația care 
pune semnul de egalitate între Troia și Atlantida se confruntă în 
acest punct cu primul recul. Potrivit //iadei și Odiseei lui Homer, 
asediul Troiei a durat zece ani. Descoperirile arheologice 
vorbesc despre o distrugere care s-ar fi produs în jurul anului 
1200 î.Hr. Prin urmare, în acest caz, trebuie făcută o alegere. 

1. Troia lui Homer și Schliemann s-a numit cândva Atlantida și 
a fost distrusă în jurul anului 1200 î.Hr. In acest caz, ar exista un 
interval de numai câteva sute de ani între distrugerea Troiei (ori 
a Atlantidei) și relatarea lui Homer. Și, atunci, de ce nu se 
menționează numele Atlantida? (Același lucru este valabil și 
pentru alţi istorici greci.) Numele anterioare ale Troiei sunt 
cunoscute până în vremurile mitologice, în timp ce cuvântul 
Atlantida nu apare nicăieri. 

2. Troia lui Homer și Schliemann a purtat numele de Atlantida 
cândva, într-un trecut pierdut în negura timpului. Această 
Atlantidă nu a fost, totuși, una și aceeași cu „Troia” arheologică, 

deoarece ar fi fost cu mult mai veche decât Troia în momentul 
distrugerii acesteia. O asemenea ipoteză ar face inutile 
descoperirile arheologice de la Troia lui Schliemann, ca parte a 
unui „model Atlantida”. In plus față de acestea, mitul este o 
amintire folclorică. Un oraș puternic precum Atlantida nu ar fi 
dispărut din memoria folclorului, schimbându-și brusc numele în 
Troia, Tros sau llion. 

Și cum rămâne cu cei 9000 de ani despre care vorbește 
Critias? Eberhart Zangger crede că egiptenii folosiseră un 
calendar naţional al soarelui și două calendare selenare de 
inspiraţie religioasă începând din anul 2500 î.Hr. Este posibil ca 
datele de pe coloanele templelor din Sais, de unde și-a notat 
Solon povestea Atlantidei, să fi fost notate în cicluri selenare. Un 
calcul bazat pe această ipoteză ar duce la data de 1207 î.Hr. și, 
la acea dată, grecii erau într-adevăr angrenaţi în războaie mari, 
în urma cărora Troia a fost distrusă. Aceasta ar însemna că Troia 
/ Atlantida ar fi trebuit să existe până în 1297 î.Hr. De ce 
subliniază Critias (citându-l pe Solon) că Atlantida era situată în 
Oceanul Atlantic? Și nu mă refer aici la menţionarea „Coloanelor 
lui Hercule”. Troia nici nu se află în Oceanul Atlantic și nici nu 
este o insulă. Şi, dacă plasez distrugerea Troiei / Atlantidei în 
anul 1207 î.Hr., intervin aceleași probleme ca la punctul 1. Și 
lucrurile se complică și mai grav: dacă Atlantida / Troia a existat 
în jurul anului 1200 î.Hr. și deținuse anterior controlul unei mari 
întinderi, de ce egiptenii și babilonienii, care ar fi fost vecinii 
apropiaţi ai acestei mari puteri, nu știu nimic despre ea? 

In dialogul lui Platon, cei prezenţi continuă să-l asculte pe 
Critias. Acesta menţionează, precum ceva colateral - și este 
posibil să fie vorba aproximativ de un aspect pe care l-am notat 
-, că zeii împărţiseră cândva pământul între ei în diferite regiuni. 
Fiecare zeu stăpânise o regiune și ne considerase pe noi, 
oamenii, ca fiind proprietatea lor, pe care o puteau îngriji și 
educa. Pe urmă, Critias vorbește despre Grecia de dinainte de 
potop, respectiv de dinaintea distrugerii Atlantidei. Insă, nu se 
gândește să menţioneze că Atlantida făcea parte din regiunea 
geografică a Greciei și că era mai mult sau mai puţin învecinată. 
Troia se află la numai 300 km de Atena, pe o rută maritimă care 
era frecventată în anul 1200 î.Hr. De asemenea, este la nord-est 
de Atena. Oceanul Atlantic, desigur, se află în direcţia opusă. 

Inţeleptul Solon, care a notat povestea Atlantidei la Sais, a 


trăit între anii 640 și 560 î.Hr. Distrugerea Atlantidei / Troiei s-ar 
fi petrecut cu numai 600 de ani înaintea nașterii sale. În Egipt, 
Solon a aflat că marea din regiunea fostei Atlantide nu mai era 
de-acum navigabilă, din cauza marilor mase de noroi de acolo, 
formate în urma scufundării Atlantidei. Actualmente, marea din 
jurul Troiei, precum și strâmtoarea Dardanele sunt cu siguranță 
navigabile. Practic, datorită situării sale în apropierea mării, se 
spune că ar fi prosperat și înflorit Troia / Atlantida. Strâmtoarea 
Dardanele a fost în continuare navigabilă după distrugerea 
Troiei. Și, dacă cineva presupune că, după distrugerea Troiei / 
Atlantidei, grecii ar fi dragat cumva regiunea nenavigabilă și ar 
fi făcut-o din nou navigabilă, atunci grecii ar fi știut cu siguranţă 
despre aceasta - căci s-ar fi întâmplat cu numai 600 de ani 
înaintea vieţii lui Solon! 

Critias (sau Solon) nu spune nimic în acest sens. Dimpotrivă, 
susţine destul de răspicat că aceia cu nume „elene” (respectiv 
grecești) sunt de asemenea dintr-o „rasă străină”. Și, pe urmă, 
dă o bogăţie atât de incredibilă de detalii precise, încât cu greu 
ar putea cineva să considere că sunt produsul fanteziei: 

Critias: Şi totuși, trebuie să-mi prefaţez povestirea cu o scurtă 
observaţie, astfel încât să nu fiți surprinși când veţi auzi în 
cursul povestirii nume grecești, aparținând unor oameni de rasă 
străină. Veţi auzi motivul pentru aceasta. Solon, care a avut 
intenţia de a folosi aceste nume în poemele sale, le-a căutat 
semnificaţiile originale și a descoperit că egiptenii - vreau să 
spun cei mai vechi care au făcut aceste consemnări - le-au 
tradus în propria lor limbă. Pe urmă, Solon a cântărit fiecare 
nume și le-a notat, traducându-le din nou în limba noastră. lar 
această relatare scrisă s-a aflat în posesia bunicului meu și 
acum este a mea, și am studiat-o cu atenţie în zilele tinereţii 
mele. Prin urmare, când veţi auzi nume care sunt la fel ca 
acelea pe care le folosim în ţara noastră, nu trebuie să fiți 
surprinși, căci știți acum care este raţiunea. Inceputul acestei 
lungi relatări este următorul...169 

Urmează o confirmare a adevărului versiunii scrise a legendei 
Atlantidei, la care Critias mai adaugă o dată că i-a aparţinut 
bunicului său, iar acum îi aparţine lui. 

Critias: Așa cum am menţionat deja, când tot pământul a fost 
împărţit între zei, unii au primit o parte mai mare și alţii, una 

mai mică, unde să-și facă sanctuarele și locurile de sacrificii în 
propria onoare. Poseidon a primit insula Atlantida, unde le-a 
oferit adăpost tuturor celor care au rezultat din unirea lui cu 
femei muritoare și într-un loc care era de următoarea natură. De 
la mare până în centrul insulei, se întindea o câmpie, care nu 
putea să fie depășită în frumuseţe și fertilitatea solului. În afara 
acestei câmpii, tot către mijlocul insulei, la circa 50 de stadii de 
mare, se afla un munte puţin înalt pe toate părţile. Era locuit de 
unul dintre oamenii născuţi pe pământ, pe nume Evenor, și de 
soţia lui, Leucippe. Fructul unirii lor a fost o fiică unică, Cleito. 
Când fata a ajuns la vârsta maturității, tatăl și mama ei au 
murit. Insă Poseidon, care se îndrăgostise de tânără, s-a unit cu 
ea și, netezind laturile dealului unde locuia aceasta, l-a 
înconjurat cu mijloace redutabile de apărare. A pus alternativ 
inele mai mari și mai mici de pământ și apă de mare în jurul 
fiecăruia: două de pământ și trei de apă de mare, începând din 
mijlocul insulei, ca și cum ar fi fost trasate cu compasul, de 
fiecare dată la aceeași distanţă unul de altul, astfel încât dealul 
a devenit inaccesibil pentru fiinţele omenești - căci încă nu 
existau acolo corăbii sau marinari. În schimb, lui, care era zeu, îi 
era cât se poate de ușor să-i asigure insulei tot ce era necesar; 
a făcut să ţâșnească din pământ două izvoare, unul cald și unul 
rece, și să se cultive multe și îmbelșugate fructe ale pământului. 
Ei au avut cinci rânduri de fii gemeni și i-au crescut, împărțind 
insula atlantică în zece părţi. Primului născut din perechea cea 
dintâi i-a dat adăpostul mamei sale, cu regiunea înconjurătoare, 
cea mai mare și mai bună, și l-a făcut rege peste ceilalţi. Dar și 
pe ceilalţi i-a făcut conducători, oferindu-i fiecăruia stăpânirea 
peste mulţi oameni și mult pământ. Le-a dat și nume. Celui mai 
vârstnic, regelui, i-a pus numele de la care provine numele 
întregii insule, dar și cel al mării atlantice: Atlas. Celui de-al 
doilea născut din perechea cea dintâi de gemeni, care a primit 
partea exterioară a insulei, de la Coloanele lui Hercule până la 
întinderea Gades, cum se mai știe încă în acele părți, i-a dat 
numele care în greacă este Eumelus, iar, în limba băștinașă a 
țării numită după el, Gadeiros. Din a doua pereche de gemeni, 
unuia i-a dat numele Ampheres și celuilalt, Evaimon; din a treia 
pereche, i-a dat celui mai mare numele Mneseus și celui mai 
mic, Autocthon. Celui mai mare din perechea a patra i-a dat 
numele Elasippos, iar celui mai mic, Estor; în sfârșit, celui mai 


mare din perechea a cincea i-a dat numele Azaes, iar celui mai 
tânăr, Diaprepes. Aceștia și descendenţii lor au trăit acolo multe 
generaţii nu doar ca stăpânitori ai mai multor altor insule din 
ocean, ci și, cum am menţionat deja, ca stăpâni ai celor care 
trăiau între Coloanele lui Hercule, până în Egipt și Tyrrhenia. Pe 
urmă, Atlas a creat o rasă numeroasă și cu foarte mare trecere. 
Coroana a fost trecută întotdeauna de la cel mai mare la cel mai 
mare și s-a perpetuat de-a lungul mai multor generaţii. In 
același timp, au adunat mare avere și bogății, cum probabil că 
nu se mai văzuseră și nici nu se vor mai vedea în viitor, și 
asigurau tot ce era nevoie pentru oraș și pentru restul insulei. 
Mare parte din aceste lucruri se aduceau din alte ţări, care le 
erau supuse, însă insula își satisfăcea partea cea mai 
importantă a nevoilor. În primul rând, tot ce se producea din 
exploatarea pământului, ca minerale și metale de prelucrat, 
inclusiv un fel de metal pe care acum îl cunoaștem numai după 
nume, dar care atunci era mai mult decât un simplu nume, 
orichalcum sau minereul de aur-cupru. Acesta se obținea din 
pământ în multe locuri și, după aur, era cel mai prețuit de 
această rasă străveche.!70 

Deși Critias spune clar că numele din această poveste au fost 
traduse în limba greacă, nu există nici măcar unul care să ne fie 
familiar din legenda Troiei. Apoi, Critias arată că în acest 
pământ al Atlantidei toți pomii și toate fructele, precum și toate 
legumele cresc minunat de bine. De ce? „Pentru că, în acele 
vremuri, climatul unea căldura soarelui cu umezeala.” Ceea ce 
nu corespunde climei din Troia, unde este neplăcut de frig iarna; 
fructele și pomii tropicali nu ar supravieţui acolo. Insă 
supravieţuiau în Atlantida și încă pe toată durata anului. In 
sfârșit, Critias începe să vorbească despre arhitectura și clădirile 
din Atlantida. 

Relatarea lui este atât de exactă, încât arhitecţii din zilele 
noastre ar putea să facă desene precise, la scară, după ele.” 

Critias: În primul rând, au construit poduri peste inelele de 
apă care înconjurau orașul antic inițial, pentru a face un drum la 
și de la palatul regelui. Şi chiar palatul regelui a fost construit pe 
locul adăpostului zeului și al străbunilor lor [ai regilor]. Fiecare 
rege care s-a succedat l-a primit de la predecesorul lui și l-a 

completat și l-a decorat mai bogat decât înainte - până când, 
prin măreţia și frumuseţea lucrărilor lor, au făcut din locuinţa lor 
o minune pentru ochi. Pe urmă, începând de la mare, au săpat 
un canal, lat de 3 p/ethra, adânc de 100 de picioare și lung de 
50 de stadii, până la inelul exterior, astfel încât corăbiile să 
poată intra ca într-un port și au făcut intrarea destul de largă ca 
să pătrundă cele mai mari vase. Astfel, au trecut și prin inelele 
de pământ, care separau inelele de apă unele de altele, în așa 
fel încât se putea ajunge pe apă, de la unul la altul, cu o triremă. 
Însă au construit poduri peste aceste deschideri, astfel încât 
vasele treceau pe sub poduri, căci malurile de pământ erau 
destul de înalte - inelele erau înălțate suficient de mult 
deasupra nivelului apei pentru a permite acest lucru. Cel mai 
mare dintre inele, în care pătrundea marea, avea lățimea de 3 
stadii și următorul inel de pământ avea aceleași dimensiuni. 
Inelul de apă al celei de a doua perechi avea lăţimea de 2 stadii, 
ca și inelul de uscat. Inelul de apă cel mai apropiat de centrul 
insulei avea lățimea de 1 stadiu. Insă insula pe care se ridica 
palatul regelui avea diametrul de 5 stadii. Au înconjurat-o cu un 
zid din piatră și inelele de pământ la fel, dintr-o parte a podului 
lat de 1 p/ethron până în cealaltă, punând turnuri și poduri pe 
trecerile către mare. Piatra pe care au folosit-o, o parte albă, o 
parte neagră și o parte roșie, au extras-o de sub marginile 
insulei din mijloc și din interiorul și exteriorul marginilor inelelor. 
Odată cu extragerea, au făcut și locașuri și docuri pentru 
corăbii, pe ambele părţi ale inelelor, care erau acoperite de 
stâncile suspendate rămase. Unele dintre construcţiile pe care 
le-au ridicat erau dintr-o singură culoare; altele erau 
multicolore, pentru a plăcea ochiului, în compoziţii de un farmec 
natural. Apoi, au căptușit întregul zid exterior cu bronz, 
întinzându-l ca și cum l-ar fi uns cu ulei. Următorul zid l-au 
îmbrăcat în cositor și zidul interior, care înconjura palatul, l-au 
placat cu minereu de aur-cupru sau orichalcum, care dădea un 
aspect de lustruit și o strălucire învăpăiată.!”2 

Lucrurile devin și mai complicate. Ce ar trebui să înțelegem 
din „3 plethra” ori „1 stadiu”? 

Unităţile grecești de măsură pentru lungimi 
1 picior = 30 cm 
100 picioare = 1 p/ethron (30 m) 
3 plethra = 98 yarzi (90 m) 
6 plethra = 197 yarzi (180 m ori 1 stadiu) 
1 stadiu = 197 yarzi (180 m) 
5 stadii = 985 yarzi (900 m) 
50 stadii = 5,5 mile (9 km) 
2000 stadii = 223 mile (360 km) 
10.000 stadii = 1 116 mile (1800 km) 
Unităţile grecești de măsură pentru suprafeţe 
1 los = 2 153 yarzi pătraţi (1800 m?) 
1 Kleros = în jur de 815 acri (3,24 km? ori aproximativ 330 
ha) 


Presupunând că Critias nu repetă doar o fantezie a bunicului 
său, Atlantida trebuie să fi avut proporţii uluitoare. Trebuie să 
reținem mai multe aspecte frapante. 


e Zeii își împart lumea. Poseidon primește Atlantida. 

e La aproximativ 50 stadii (9 km) de țărm, se află un munte 
jos, accesibil din toate direcţiile. 

° Primii locuitori sunt Evenor și Leucippe, care sunt 
pământeni. Unica lor fiică, Cleito, rămâne orfană. 

e Poseidon o lasă însărcinată pe Cleito. 

e Poseidon înconjoară muntele „jos” cu mijloace de apărare 
alcătuite din inele alternante de apă şi pământ, care sunt 
„inaccesibile pentru ființele omenești”. 

e Poseidon și Cleito au cinci perechi de băieți gemeni. Fiului 
cel mai mare i se dă numele Atlas. De la el și-a primit Oceanul 
Atlantic numele. 

e Insula este bogată în metale. 

e Clima este subtropicală („căldura soarelui și umezeală”) 

e Atlas și descendenţii lui construiesc un palat regal sau un 
castel în centrul insulei. 

e De la mare este construit un canal, cu lungimea de 50 de 
stadii (9 km) și lat de 3 p/ethra (90 m), până la primul inel. 


e Cel mai mare inel are lăţimea de 3 stadii (5 401 m). 

e Diametrul centrului insulei este de 5 stadii (900 de m). 

e Acest centru este înconjurat de un zid din piatră, îmbrăcat 
în metal. 

e Se construiesc turnuri, porţi și case de diverse culori (albe, 
negre și roșii). 

° Se construiesc docuri pentru adăpostirea corăbiilor, cu 
acoperișuri suspendate, de stâncă. 

e Zidul din jurul palatului central este îmbrăcat în „minereu 
de aur-cupru”. 


Există deja câteva probleme în privinţa împăcării Atlantidei cu 
Troia, dar nu este încă imposibil. În cele din urmă, totul depinde 
de Critias, dacă spune o poveste interesantă din vremea 
bunicului său ori o poveste adevărată, și voi reveni la acest 
aspect. Dacă Atlantida și Troia ar însemna unul și același lucru, 
ar trebui să existe un zid de apărare în jurul Troiei, format din 
„inele de apă și pământ”, care erau „inaccesibile pentru fiinţele 
omenești”. Excavaţiile arheologice au scos într-adevăr la lumină 
un zid de apărare în jurul Troiei I, dar nu este unul care să fie 
demn de zeul Poseidon. Nu s-a găsit niciun inel de apă în 
apropiere de centru și, oricum, un asemenea inel nu ar 
corespunde tipului de deal. 

Din nou, Atlantida ar trebui să se afle în Oceanul Atlantic, 
căruia i-a și dat numele. După cum știm, Troia se află într-un loc 
cu totul diferit. Clima din Troia nu este subtropicală și, 
deocamdată, nu a fost descoperit niciun canal cu lungimea de 9 
km, care să ducă la centrul inelului interior. Pe de altă parte, 
însă, nu au fost întreprinse excavații și măsurători intensive în 
jurul Troiei. 

Centrul Atlantidei ar trebui să aibă 900 m în diametru - 
această parte ar putea să corespundă Troiei, cu toate că nu și 
partea referitoare la zidurile îmbrăcate complet în metal 
(minereu). Pe de altă parte, însă, este posibil ca, pe parcursul 
anilor, metalele să fi fost furate sau topite ori s-ar putea să fi 
fost distruse de incendiu. Ar trebui să apară urme în sol, care 
poate fi testat prelevându-se mostre. Schliemann susţine că, la 
o adâncime de aproximativ 9 m, a dat de un strat de cenușă de 
minereu de plumb sau cupru topit, dar acest aspect nu a fost 
confirmat niciodată de excavaţiile actuale. 


În sfârșit, ar trebui să existe clădiri în trei culori diferite - care 
nu au fost descoperite deocamdată -, iar palatul central ar 
trebui să fie îmbrăcat în aliajul de aur-cupru - oricha/cum. Nici o 
urmă de așa ceva. Sigur este că Homer nu menţionează nimic 
de acest gen în legenda lui. Insă Critias nu și-a terminat 
povestea: 

Critias: Spaţiul regal de locuit din citadelă era aranjat după 
cum urmează. In mijloc, se afla un templu dedicat lui Cleito și 
Poseidon, ascuns vederii publicului, înconjurat cu un zid aurit. 
Acesta este locul în care, odinioară, a fost concepută și născută 
rasa celor zece prinți. Acolo, în fiecare an, din toate cele zece 
zone ale insulei, erau aduși primii născuţi ca ofrande ale 
fiecăreia din cele zece familii de descendenţi. Templul lui 
Poseidon avea lungimea de 1 stadiu, lățimea de 3 p/ethre și o 
înălțime plăcută ochiului, însă forma sa de ansamblu nu putea 
să ascundă o anumită afinitate pentru barbarism. Intregul 
exterior al templului a fost acoperit cu argint, cu excepţia 
părţilor de sus, care erau din aur. In ceea ce privește interiorul, 
tavanul din fildeș era ornamentat peste tot cu aur, argint și 
orichalcum, iar restul - zidurile, coloanele și pardoseala - era de 
asemenea îmbrăcat în orichalcum. Au ridicat și statui aurite ale 
zeului într-un car, mânând un atelaj de șase cai înaripaţi, și cu 
astfel de dimensiuni încât capul îi atingea tavanul; iar, în jurul 
său, o sută de nereide călare pe delfini, căci atâtea nereide 
credeau oamenii acelor timpuri că ar fi existat. Existau, de 
asemenea, numeroase statui, care fuseseră date ca ofrandă de 
persoane private. In jurul templului, se ridicau numeroase alte 
imagini aurite - ale femeilor și ale tuturor celorlalți descendenţi 
ai celor zece regi și multe alte ofrande, atât din partea regilor, 
cât și a indivizilor particulari, unele din partea orașului, unele 
din partea celor care trăiau în afara limitelor Atlantidei și se 
aflau sub dominaţia acesteia. Sanctuarul corespundea ca 
dimensiuni și gen cu restul acestei magnificenţe, iar încăperile 
regelui reflectau și ele grandoarea regatului. Izvoarele, unul cu 
apă caldă și altul cu apă rece, asigurau o sursă inepuizabilă de 
apă și fiecare în felul său era cel mai gustos și mai bun. Aceste 
ape erau folosite în modul cel mai eficient. În imediata lor 
apropiere, au fost ridicate clădiri și au fost plantați pomii 
potriviţi. De asemenea, au fost construite containere de apă sau 
cisterne, unele în aer liber, altele în spaţii închise pentru a se 


putea face băi calde iarna. Camerele de baie pentru rege și 
pentru supușii săi erau separate între ele, ca și încăperile pentru 
femei și cele pentru cai și cele pentru vite, fiecare încăpere fiind 
decorată așa cum se potrivea cel mai bine scopului său. Apa 
care ieșea din pământ era direcţionată către dumbrava lui 
Poseidon, al cărei sol era plin de bunătate și ai cărei arbori, de 
cele mai diverse soiuri, creșteau nemaipomenit de înalţi. Restul 
apei era deviată prin apeducte, pe poduri, la inelele exterioare 
de pământ. In zona acestor canale de apă, se aflau numeroase 
altare pentru mulţi zei, precum și grădini și arene de lupte atât 
pentru exerciții de gimnastică pentru bărbaţi, cât și pentru 
exerciții cu atelaje de cai, separate, pe cele două inele de 
pământ. In mijlocul insulei mai mari se afla, de asemenea, o 
excelentă pistă de curse, lată de 1 stadium și lungă cât întreaga 
insulă pentru a se lăsa libertate deplină curselor de cai. În jur, 
pe ambele părţi, se aflau locuinţele celor mai mulţi supuși. Cei 
demni de încredere primeau sarcina pazei pe inelul mai mic de 
pământ, mai aproape de citadelă. lar cei care erau loiali mai 
presus decât ceilalţi își aveau locuinţele chiar în citadelă, în 
imediata apropiere a regelui. Docurile erau pline de trireme și 
de tot ce este necesar pentru echiparea lor. Lăsând acum în 
urmă palatul regelui și citadela și trecând de cele trei porturi 
exterioare, se ajungea la un zid, care începea de la mare și 
înconjura totul, aflându-se peste tot la distanță de 50 de stadii 
de inelul și de portul cel mai mare și închizându-se unde 
începuse, la gura canalului care ducea la mare. Întreaga zonă 
era plină de adăposturi și cel mai mare port era asaltat de 
corăbii și negustori, care soseau acolo din multe locuri și ale 
căror strigăte, zarvă și flecăreală se făceau auzite zi și noapte. 
Am descris orașul și citadela străveche mai mult sau mai puţin 
așa cum mi s-a spus și mie și, acum, trebuie să mă întorc la 
restul ţării, la caracterul său și la felul în care era guvernată. 
Intreaga regiune mi-a fost descrisă ca fiind înaltă și cu stânci 
abrupte care coborau în mare, numai regiunea din jurul orașului 
fiind o câmpie netedă. Această câmpie care înconjura orașul era 
împrejmuită de munţi, care coborau în mare. Ea constituia o 
zonă netedă și uniformă, cu o formă alungită, dreptunghiulară, 
de 3000 de stadii lungime și 2000 de stadii lățime la mijloc. 
Această parte a insulei era orientată spre sud, apărată de 
vânturile de nord. Insă munţii care o înconjurau, dacă este să 


dăm crezare imnurilor de recunoștință ale locuitorilor, erau mai 
mari ca număr, mărime și frumuseţe decât tot ceea ce se știe 
acum. Aceste regiuni montane cuprindeau multe locuri în care 
locuiau oameni în număr mare, precum și râuri, lacuri și lunci, 
care asigurau hrana animalelor sălbatice și domestice de toate 
felurile, și zone împădurite, a căror bogată varietate de arbori 
reprezenta o sursă inepuizabilă de materii prime pentru toţi 
meșteșugarii. Alcătuirea naturală a câmpiei, pe care mulţi regi 
au îmbunătăţit-o în decursul unor perioade îndelungate, era 
după cum urmează. Forma ei era de patrulater regulat, alungit 
și ceea ce îi lipsise natural fusese completat de mâna omului, 
sub forma unui șanț săpat de jur împrejurul ei. Adâncimea, 
lățimea și lungimea acestuia par incredibile și imposibil de 
realizat prin muncă omenească, dar trebuie să vă spun că era 
adânc de 1 plethron și pretutindeni avea 1 stadiu lățime. 
Lungimea șanțului înconjurând câmpia era de 10.000 de stadii. 
Acesta aduna apele ce șiroiau din munţi, care, încercuind 
câmpia și atingând orașul pe două laturi, ajungeau la mare în 
următorul mod. Au fost săpate canale drepte, majoritatea dintre 
ele late de 100 de picioare, care se uneau cu șanțul principal și 
duceau apele la mare. Fiecare dintre aceste canale se afla la 
100 de stadii de următorul. Ele erau folosite pentru transportul 
lemnului din munţi în oraș, precum și pentru aducerea altor 
produse ale ţării la corăbii, prin canale de legătură pe care le-au 
săpat pe diagonală între principalele canale, și în oraș. Aveau 
recolte de două ori pe an, fapt posibil iarna graţie ploii pe care o 
dădea Zeus și vara mulţumită apei pentru irigaţii, scoasă din 
canale... De la bun început, au fost făcute următoarele 
aranjamente pentru guvernare. Fiecare din cei zece regi 
domnea, în propria regiune și din propriul oraș, peste locuitorii 
de acolo și făcea partea cea mai mare din legile acelei regiuni, 
astfel încât putea să pedepsească și să execute pe cine voia. 
Regii și-au stabilit conducerea comună în felul poruncit de 
Poseidon, așa cum le fusese transmis prin lege și prin inscripţiile 
pe care părinţii de la început le gravaseră pe o coloană turnată 
din orichalcum. Această coloană se afla în centrul insulei, în 
sanctuarul lui Poseidon. Aici se adunau cei zece, alternând între 
al cincilea și al șaselea an, ca să nu favorizeze un număr par în 
detrimentul unuia impar, discutau și se sfătuiau în legătură cu 
treburile fiecărei regiuni. Cântăreau de asemenea dacă vreunul 


dintre ei greșise în vreun fel și judecau, dacă se întâmpla astfel. 
Dacă hotărau să judece, își făceau unii altora un jurământ 
solemn în felul următor. În locul sfânt al lui Poseidon, erau tauri 
care umblau liberi. Cei zece, după ce se rugau zeului să le 
îngăduie să prindă o ofrandă pentru sacrificiu, luau parte la o 
vânătoare, dar în care nu se folosea niciun fier, ci doar bețe și 
funii. Duceau taurul pe care îl prindeau la coloană și îl sacrificau 
deasupra ei, deasupra inscripţiei. Pe coloană, se afla, în afara 
inscripţiei, un jurământ, care invoca blesteme îngrozitoare 
împotriva celui care nu s-ar fi supus legilor. După sacrificarea 
tuturor părţilor taurului pentru zeu, turnau în vin, într-un bol de 
amestec pregătit special în acest scop, o picătură de sânge 
pentru fiecare și aruncau restul în foc, după ce spălau și curăţau 
coloana și locul dimprejurul ei. Pe urmă, înmuiau linguri de aur 
în bol și, făcând o libaţie în foc, jurau să judece potrivit legilor 
inscripționate pe coloană și să dea sentinţă dacă vreunul dintre 
ei era vinovat de abateri. Mai jurau să nu greșească în mod 
intenţionat pe viitor, să conducă doar după lege și să nu se 
supună altui conducător care nu respecta legile tatălui lor, 
Poseidon. După ce fiecare jura, la rândul lui, pentru el și pentru 
descendenţii lui, bea și închina lingura sanctuarului zeului. După 
aceea, mâncau și se spălau. Insă, în momentul în care se făcea 
întuneric și focul de sacrificiu se făcea mic, fiecare dintre ei se 
îmbrăca într-o robă albastru-închis, de o frumuseţe nespusă, 
apoi, stând în picioare lângă cenușa sacrificiului și stingând focul 
din jurul sanctuarului, primeau și făceau judecata dacă vreunul 
dintre ei era acuzat de delicte. Judecata făcută era 
inscripționată în zori pe o tăbliță din aur, pe care o ridicau drept 
aducere aminte acolo, împreună cu robele lor. Existau diverse 
alte legi privind drepturile și datoriile regilor separați, însă cele 
mai importante erau că nu trebuia să ducă vreodată război unul 
împotriva altuia și că erau obligaţi să se ajute unii pe ceilalţi 
dacă cineva încerca să distrugă rasa regilor. Trebuia de 
asemenea să se sfătuiască, cum făceau străbunii lor, în privinţa 
războaielor și a altor întreprinderi și să lase decizia finală pe 
seama descendenților lui Atlas. Insă, regele nu trebuia să aibă 
dreptul de a-și condamna una dintre rude la moarte, decât dacă 
cel puţin șase din cei zece conducători își dădeau 
consimțământul. Această magnifică și uriașă putere care 
stăpânea în acele regiuni la vremea respectivă a fost mai târziu 


îndreptată împotriva regiunilor noastre cu război și, ni s-a spus, 
din următorul motiv. Timp de multe generaţii, câtă vreme 
natura divină încă s-a mai făcut simțită în ei, au rămas supuși 
legilor și nu și-au negat originea divină. Căci spiritul lor era 
nobil, onest și generos. Au primit loviturile destinului cu calm și 
s-au purtat între ei cu bunătate și grijă. Considerau virtutea ca 
fiind cu adevărat valoroasă și, prin urmare, nu-și supraestimau 
bunurile și posesiunile, nu puneau un preţ prea mare pe 
grămezile de aur și pe alte comori, care li se păreau mai curând 
o povară decât altceva. Prin urmare, erau departe de a fi 
înnebuniţi după putere sau necontrolaţi. Aveau o înţelegere 
clară, sobră a faptului că întreagă această bogăţie nu putea să 
fie susținută decât având la temelie prietenia și virtutea și ar fi 
dispărut dacă întreaga atenţie și preţuire s-ar fi îndreptat doar 
asupra bogățiilor. Datorită acestei atitudini și a influenţei 
continue a naturii lor divine, totul a prosperat în modul pe care |- 
am arătat deja. Însă, pe măsură ce partea divină a naturii lor s-a 
risipit treptat, diluată de frecventele uniri cu muritorii, astfel 
încât a prevalat un stil uman de gândire, au început să se simtă 
în nesiguranţă printre ai lor. Au degenerat și s-au pervertit în 
ochii tuturor celor care erau capabili de o judecată adevărată. 
Pe de altă parte, însă, acelora care nu aveau o putere de 
pătrundere clară, într-o viaţă bazată pe fericirea adevărată, le- 
au apărut din ce în ce mai magnifici și mai vrednici de laude, de 
vreme ce au început să se dedice avariţiei și setei de putere. 
Însă zeul zeilor, Zeus, care domnește potrivit legilor și are 
privirea foarte ageră la asemenea lucruri, a decis să le înfrâneze 
excesele și să-i pedepsească, căci suferea văzând o rasă atât de 
valoroasă decăzând în asemenea grad și spera că mai puteau 
încă să fie readuși la luciditate și să-și schimbe purtările. Așa că 
i-a chemat pe toţi zeii laolaltă în sfânta sfintelor, care este 
situată în centrul întregii lumi și le permitea zeilor să vadă tot 
ceea ce se petrecea pretutindeni, și le-a adresat celor adunaţi 
acolo următoarele cuvinte.!”3 

Ce mai moment de încheiere! Ce cuvinte le-a adresat Zeus? 
Am vrea cu toţii să știm, desigur, nu numai noi, ci și filosofii, 
filologii și cercetătorii Atlantidei din ultimii 2400 de ani. Insă 
dialogul At/antida al lui Platon se încheie brusc în acest punct; 
realmente greu de înţeles, căci Platon a scris și alte texte după 

acest dialog. De ce lipsește sfârșitul poveștii Atlantidei? Nu 
există nicio versiune alternativă din Antichitate? Nu au vorbit și 
alţi autori despre Atlantida? 

Prima referire la Atlantida pe care am găsit-o, în afară de 
Platon, a fost, culmea, tocmai în Argonautica de Apollonius din 
Rhodos: 

Seara, au ajuns pe țărm la insula Atlantides. Orfeu i-a 
implorat să nu dispreţuiască solemnităţile de pe insulă, nici 
secretele, legile, obiceiurile, ritualurile și lucrările religioase. 
Dacă respectau acestea, puteau să-și asigure iubirea cerurilor 
pentru restul călătoriei lor pe oceanul cel periculos. Dar să spun 
mai multe despre aceste lucruri nu îndrăznesc.!'* 

Informaţii neîndoielnice despre o insulă cu numele de 
„Atlantides”, unde există obiceiuri deosebite, precum și secrete. 
În vreme ce Apollonius se bucură de obicei de ocazia de a 
descrie caracteristici geografice și topografice, aici, rămâne în 
mod ciudat tăcut, „neîndrăznind” să spună mai multe. Ciudat. 
Poate ar trebui să ne reamintim că Atlantida a fost insula zeului 
Poseidon și că doi dintre fiii săi se aflau la bordul corăbiei Argo. 

Herodot (490-425 î.Hr.) nu are nimic de spus despre Atlantida, 
însă, în Cartea IV a /storiilor sale (capitolele 184 și 185), scrie 
despre o zonă sărată, care se învecinează cu o regiune montană 
cu numele de „Atlas”. 

Îngustă și circulară, se spune că este atât de înaltă, încât nu i 
se vede vârful. Este învăluită în nori atât vara, cât și iarna. 
Localnicii spun că acești munţi sunt stâlpii cerului. Oamenii care 
trăiesc aici se numesc „atlanteeni”, după numele acestor 
munţi...175 

La scurtă vreme după moartea lui Platon, Aristotel (384-322 
î.Hr.), care a fost unul dintre elevii săi, a scris o carte, în care 
punea la îndoială adevărul din povestea Atlantidei.” Incă de 
atunci! În schimb, același Aristotel menţiona și el o insulă 
necunoscută din Atlantic, pe care o numea „Antilia”. Un alt elev 
al lui Platon s-a numit Crantor din Soloi (330-275 î.Hr.). Se 
presupune că el ar fi călătorit în Egipt, la Sais, și ar fi văzut de 
asemenea versiunile scrise ale poveștii Atlantidei. Crantor a fost 
primul care a făcut publice Dialogurile lui Platon. 

Toţi poeții și istoricii precreștini notabili menţionează 
Atlantida la un moment dat, inclusiv Proclos, Plutarh, 
Poseidonius, Longinus, Strabon, Tucidide, Timagen, Plinius și 
chiar Diodorus Siculus. Insă niciunul dintre ei nu are ceva nou de 
adăugat, ei nu fac decât să se refere la Platon. Prin urmare, 
înainte să mergem mai departe, trebuie să ne întrebăm dacă nu 
cumva Platon a lansat pur și simplu în lume o poveste 
fantastică. 

Școala de filosofie care îl înconjura pe Platon era dedicată 
adevărului. Toate dialogurile sale au același scop: să ajungă la 
adevăr. Oricine citește lucrările lui Platon se lovește la fiecare 
pas de încercările lui de căutare a adevărului. Participanţii la 
discuţii analizează, compară, contrazic, emit ipoteze, definesc și 
întorc subiectele pe toate feţele, până le epuizează. lar, 
ocazional, când conversațiile capătă o turnură mai imaginară, 
vorbindu-se, de exemplu, despre lucruri care „ar putea” să fie 
posibile sau pe care „și le-ar putea” imagina cineva, se folosește 
conjunctivul. De ce s-ar abate Platon de la acest cadru clar în 
cazul poveștii Atlantidei? Probabil că el și ceilalți participanți 
aveau știință că povestea era doar o plăsmuire, ceva inventat 
de egipteni, și cu siguranţă că ar fi menţionat acest lucru. Însă 
lucrurile stau exact pe dos. Critias începe dialogul afirmând în 
mod expres că, deși povestea este ciudată, se „susţine că este 
purul adevăr”. lar Socrate întreabă apoi: „Ce fel de realizare a 
fost aceasta, despre care Critias a auzit de la Solon ca fiind una 
într-adevăr împlinită de statul nostru atenian, de nu este 
menţionată nicăieri în istorie?” Ceva mai târziu, pentru mai 
multă siguranţă, se întreabă de la cine a auzit Solon că această 
poveste este „absolut adevărată”. 

Bătrânul preot egiptean, care i-a spus lui Solon povestea, a 
subliniat că aceasta fusese așternută în scris cândva într-un 
trecut foarte îndepărtat. Și a insistat că, ulterior, trebuia ca toţi 
s-o examineze în detaliu cu ajutorul documentelor originale. Ar 
fi inventat oare Platon toate aceste minciuni pentru a crea o 
poveste mai credibilă? 

La dialoguri, participau și tineri și poate și alte persoane din 
public. A doua zi, acest demn gentilom Critias susţine că 
petrecuse noaptea precedentă readucându-și în memorie totul 
cât de clar se putea. Dacă și aceasta este o minciună, atunci e o 
obrăznicie. lar, pe urmă, insistă că relatarea scrisă a poveștii 


Atlantidei fusese în posesia bunicului său și că în momentul 
acela se afla în posesia lui. Dacă toate aceste cuvinte nu i-au 
aparţinut lui Critias, atunci probabil că Platon le-a inventat. Ceva 
de neconceput din partea unui om ca Platon, care și-a dedicat 
viaţa căutării adevărului. 

Același Platon ar fi trebuit, apoi, să atribuie în mod fals 
povestea Atlantidei lui Solon, una dintre cele mai remarcabile 
personalități ale Atenei, care era cunoscut și ca făuritorul de 
legi! lar Critias ar fi stat deoparte tăcut și l-ar fi lăsat pe Platon 
să ia numele bunicului său în deșert susţinând o mulţime de 
minciuni? Și, dacă Critias însuși i-ar fi atribuit o poveste falsă 
bunicului său, ceilalţi participanţi la dialog cu siguranţă l-ar fi 
contrazis. Singura posibilitate este că Platon a inventat întregul 
dialog, împreună cu participanţii la el. Însă acest lucru aproape 
că nu putea să fie realizat, deoarece persoanele menţionate în 
el erau în viaţă și fiecare dintre ele avea suficientă personalitate 
și curaj să împiedice folosirea numelui său într-o asemenea 
țesătură de minciuni. 

Nimic din toate acestea nu corespunde căutării platoniciene a 
adevărului. Același lucru este valabil și pentru povestea în sine. 
Aceasta menţionează un gen de metal, oricha/lcum, care nu a 
mai existat. De ce să inventeze așa ceva? Se spune că în 
Atlantida ar fi existat o regiune „apărată de vânturile din nord”. 
Asemenea detalii sunt superflue într-o poveste falsă despre un 
presupus „stat ideal”. Cui i-ar fi păsat din care direcţie bătea 
vântul? Se spune că în centrul Atlantidei se ridica o coloană sau 
o statuie pe care erau gravate legile lui Poseidon. Incă o 
minciună perfidă? Pe această coloană se presupune că ar fi fost 
inscripţionat de asemenea un jurământ însoţit de blesteme 
îngrozitoare. De ce ar fi figurat așa ceva într-un imaginar „stat 
ideal”? Se spune că regii Atlantidei s-ar fi reunit pentru a se 
judeca între ei și că ar fi inscripţionat verdictul pe o tăbliță de 
aur. lar, în caz de război, „rasa lui Atlas” ar fi avut ultimul 
cuvânt. Ce utilitate, ce funcţie morală ar fi avut pentru atenieni 
să afle asemenea lucruri? 

Întreaga poveste este redată la timpul trecut, ca și cum s-ar fi 
întâmplat aievea. Dacă nu este adevărat, aceasta nu se 
coroborează cu abordarea școlii platoniciene. De ce ar fi 
încercat această școală (sau Platon, de unul singur) să-i vândă o 
țesătură de minciuni elitei intelectuale a Atenei? De ce i-ar fi pus 


cuvinte în gură lui Critias, unul dintre cei mai respectaţi oameni 
din vremea sa? Și aș putea continua - ceea ce voi face încă 
puţin! Critias are și tupeul să pretindă că elementul „divin” al 
descendenților lui Poseidon s-ar fi disipat din ce în ce mai mult, 
deoarece s-a diluat prin unirea cu muritori, astfel încât, în cele 
din urmă, ar fi avut câștig de cauză modul „uman” de gândire. 
Cui îi folosește să știe acest lucru? Dacă a fost o invenţie, 
oamenii acelor vremuri ar fi putut foarte bine să-l considere o 
insultă la adresa zeilor. Povestea Atlantidei nu poate fi 
considerată pur și simplu o prostie inventată de Platon, chiar 
dacă vrem să presupunem că a folosit numele unor oameni în 
viaţă în scopuri prefăcute. 

lar, acum, vine la rând Eberhard Zangger și identifică 
Atlantida cu Troia. Cerinţa minimă necesară este, desigur, că 
Zangger îl ia pe Platon în serios - cu alte cuvinte, crede în 
povestea Atlantidei. Mmm... nu chiar întru totul. Platon spune că 
Atlantida este o insulă; însă Troia, desigur, nu este o insulă. 
Zangger are o bună explicaţie la îndemână.!”” El crede că 
egiptenii considerau că toţi străinii veniseră de pe „insule”. 
Cuvântul „insulă”, sugerează el, avea o semnificaţie diferită în 
Epoca Bronzului față de zilele noastre. Pentru că, în Egipt, nu 
exista nicio insulă, nu exista nicio hieroglifă care să reprezinte 
cuvântul; hieroglifa folosită pentru „insulă” însemna numai 
străin, coaste sau ţărmuri nonegiptene. 

Este posibil să fie adevărat. Dar egiptenii știau că Grecia, cu 
care întreţineau schimburi comerciale intense, avea multe 
insule, pe lângă partea continentală. Şi lucrul care într-adevăr 
mi se pune de-a curmezișul în privinţa ecuaţiei Atlantida / Troia 
sunt forţa, măreţia și proporţiile Atlantidei lui Platon. Ea este 
descrisă ca fiind un stat minuţios organizat, o regiune enormă 
cu forţe uriașe, depășind de departe și cu mult tot ce ar fi putut 
să reprezinte micuța Troie de pe coasta opusă Egiptului, chiar și 
în zilele sale de glorie. 

Herodot, de exemplu, află enorm de multe lucruri în cursul 
călătoriilor sale egiptene. El notează numele regilor și 
dinastiilor, notează perioade, zei și legende. Însă niciun istoric 
sau preot egiptean nu-l informează pe oaspetele din Grecia 
despre Atlantida, care se presupune că s-ar fi aflat exact peste 

mare față de ei. Herodot era însetat de cunoaștere; niciodată 
nu-l mulțumea cât afla, niciodată nu erau suficiente întrebările 
pe care le punea. Insă niciun moment nu s-a simţit tentat să 
întrebe despre Atlantida, deoarece nu existase niciodată vreo 
Atlantidă în regiunea geografică a Greciei, chiar dacă ulterior își 
schimbase numele în Troia, Tros sau llion. Cuvântul „Atlantida” 
se presupune că ar veni de la „Atlas” și că ar fi dat numele 
Oceanului Atlantic. Cum ar fi putut face acest lucru dacă s-ar fi 
numit Troia, Tros sau llion? Şi dacă, așa cum ne spune Homer, s- 
ar fi purtat în jurul Troiei un mare război, în care grecii s-au 
aruncat cu eroism, în care au fost implicate peste 1000 de 
corăbii, atunci ar fi știut cu siguranţă că distrugeau Atlantida și îi 
omorau pe descendenţii lui Poseidon, nu niște barbari fără 
importanţă. 

Eberhard Zangger a găsit numeroase mlaștini, porturi și chiar 
canale pe câmpia din faţa Troiei și arată pe o schiţă că Atlantida 
lui Platon ar putea fi transpusă cu ușurință pe ea. Însă, s-ar 
putea spune același lucru despre numeroase alte locuri. Chiar 
dacă excavaţiile din jurul Troiei ar scoate la lumină canale de 
formă circulară, tot nu am avea vreo dovadă că este vorba de 
Atlantida lui Platon. Au existat multe orașe cu astfel de canale 
circulare și ziduri de apărare. Herodot descrie modul în care 
Deioces, regele medeanilor, a poruncit să se construiască un 
amplasament similar (Cartea l, Capitolul 98): 

A construit o citadelă mare, rezistentă, care astăzi este 
numită Agbatana, în care ziduri sunt puse unele în altele. 
Această citadelă este dispusă într-un asemenea fel, încât fiecare 
inel succesiv este întotdeauna mai înalt decât cel anterior... 
orașul are în total șapte ziduri circulare. În cel interior, se înalță 
palatul regelui, iar clădirile tezaurelor și coamele zidurilor sunt 
albe, coama celui de-al doilea zid este neagră, a celui de-al 
treilea este roșie-purpurie, a celui de-al patrulea este albastră, 
al celui de-al cincilea este roșie-aprinsă...!78 

Este Atlantida? Sau Troia? Nu, este Agbatana! 

Templul lor are următorul aspect: se întinde pe o insulă din NII 
două canale duc acolo... curtea din faţa templului are înălţimea 
de 10 stânjeni [1,82 m] și este ornamentată cu imagini 
remarcabile... în jurul templului se întinde un zid decorat cu 

basoreliefuri.1”* 

Este Atlantida? Troia? Nu. Herodot descria aici templul din 
Bubastis, din Egipt. Și aș putea continua. Multe temple erau 
ridicate pe insule și erau înconjurate de canale. Aceasta ne 
spune, cel puţin, că egiptenii știau ce era o insulă! 

Același Herodot discută cu preoţii egipteni despre răpirea 
Elenei din Troia / llion (Cartea a Il-a, Capitolul 13 și 
următoarele). Chiar și numele Homer și Iliada sunt menţionate 
expres. Insă, niciunde, nici lui Herodot și nici preoţilor cu care 
discută nu le trece prin minte să menţioneze Atlantida și Troia 
deodată ori să spună că Troia se numește Atlantida cu milenii în 
urmă. 

Așadar, ori povestea Atlantidei a fost o pură invenţie a lui 

Platon, ceea ce este foarte greu de crezut, ori Atlantida lui 
Platon nu s-ar fi putut numi vreodată Troia. Ceea ce a susţinut 
Eberhard Zangger pentru Troia a fost susținut și de alții pentru 
insulele Creta şi Santorini.  Seismologul grec Angelos 
Galanopoulos și colegul său Edward Bacon au prezentat 
argumente solide care sugerează că insula vulcanică Santorini 
ar putea corespunde descrierii Atlantidei lui Platon!% și că a fost 
distrusă pur și simplu de o erupție vulcanică. Din nefericire, 
măsurătorile lui Platon nu se potrivesc la Santorini. Autorii 
ocolesc această problemă, spunând că Solon a greșit datele 
numerice și a considerat sutele mii. Pe de altă parte, după cum 
comentează Jorg Dendl într-o excelentă critică la Atlantida, 
această ipoteză nu poate să fie corectă: 
_ Platon descrie împărțirea „marii câmpii” foarte precis. 
Intreaga ţară [Atlantida] era împărţită în părţi sau parcele. 
Dimensiunile fiecăreia erau de 10 stadii pătrate și erau 60.000 
în total. Aceste 60.000 de parcele, fiecare de 10 x 10 stadii, nu 
pot să corespundă decât unei suprafeţe de 2000 x 3000 stadii. 
Dacă Solon ar fi înţeles aceste numere greșit, suma n-ar mai fi 
fost corectă.18! 

Și profesorul irlandez John Luce, care este expert în literatura 
greacă, a plasat Atlantida, foarte plauzibil, pe insula Creta, în 

perioada  minoică.1%,:%5 imboldul pentru aceasta a fost 
reprezentat de descrierea vânătorii de tauri din Atlantida „doar 
cu bețe și frânghii” și de sacrificiul dedicat zeului Poseidon. 
Unde exista un cult al taurului în Antichitate? În Creta, desigur! 
Îţi amintești, cititorule, fără îndoială, că Zeus a înotat până în 
Creta sub formă de taur, cu Europa în spate, și că Daedalus a 
construit un labirint pentru a-l închide în el pe taurul cu cap de 
om, Minotaurul. Prin urmare, Atlantida trebuie să fie Creta. În 
ambele locuri, au fost „regi mistici” și, în ambele locuri, a înflorit 
o cultură care a înrâurit epoci întregi restul lumii. De asemenea, 
au existat în ambele locuri palate minunate și, desigur, canale 
construite de mâna omului. 

Troia / Atlantida, Santorini / Atlantida, Creta / Atlantida. De ce 
să nu adăugăm aici şi Malta? Însă, toate insulele 
mediteraneene, care se consideră că au fost Atlantida, prezintă 
un dezavantaj: nu se află în Oceanul Atlantic. Și, firește, nici 
datele lui Platon - vechimea de 9000 de ani - nu corespund 
niciuneia dintre aceste iluzii ale Atlantidei. Palatele minoice de 
pe insula Creta au fost distruse în jurul anului 1450 î.Hr. Fie îl 
acceptăm pe Platon ca atare, fie începem să filtrăm din 
relatarea sa tot ceea ce nu se potrivește cu teoria noastră 
preferată. Același profesor John Luce, expertul în Grecia Antică 
ce plasează Atlantida în Creta, atrage atenţia că Platon nu s-a 
referit niciodată la poveste folosind „mithos” sau „legendă”, ci 
întotdeauna „logos” sau „cuvânt adevărat”.15 Întâmplător, 
povestea vânătorii de tauri de pe insula Atlantida și a 
sacrificiului taurului pe o coloană gigantică este foarte dificil de 
reconciliat cu ideea că Platon a inventat totul ca să invoce un 
„stat ideal”. 

Cei mai mulţi dintre aceia pe care îi numim „istorici ai 
Antichității” au călătorit în Egipt; nu numai Herodot a fost acolo, 
ci și colegii săi Diodor, Plinius și Strabon, printre alţii. De ce nu 
au auzit ei nimic despre Atlantida? Toţi au făcut descrieri întinse 
ale istoriei egiptene și fiecare dintre ei a fost surprins de „datele 
imposibile” ale dinastiilor egiptene. Oare acest lucru nu este 
împotriva Atlantidei? Nu ar fi trebuit ca măcar unul dintre acești 

istorici să fi adus cu el acasă o poveste despre Atlantida? 

Această obiecție poate să fie folosită atât în favoarea, cât și 
împotriva Atlantidei. Dacă povestea Atlantidei reprezenta ceva 
obișnuit în Egipt, atunci și alţii, în afară de Solon, ar fi aflat 
despre ea. Poate că au aflat chiar și nu au crezut-o. Sau acei 
9000 de ani au reprezentat motivul pentru care aproape nimeni 
din Egipt nu și-a mai amintit povestea. Aceasta ar face o 
excepție din bătrânul preot din Sais, cel care i-a spus lui Solon 
povestea și și-a sprijinit-o cu documente și cu o inscripţie. 
Probabil că este vorba despre documente care erau ușor 
accesibile numai la Sais - ceea ce nu înseamnă că nu ar fi 
existat și în alte locuri la un moment dat. Nu mai vreau să revin 
la această temă, dar biblioteci antice întregi au fost distruse sau 
n-au fost localizate niciodată. Sper în continuare la un miracol 
care îi va permite uneia dintre ele să iasă la lumină într-o bună 
zi. 

Cu câțiva ani în urmă, într-un program de televiziune a fost 
prezentată o dovadă incitantă că Atlantida a existat cu adevărat 
(aştept în continuare publicarea cărții). Geologii William Ryan și 
Walter Pittmann spun că au examinat fundul marin în largul 
coastelor nordice ale Mării Negre și linia coastei propriu-zise prin 
foraje și analiză de mostre. Uluiţi, au ajuns la concluzia că 
nivelul mării s-a ridicat cu 150 m atât pe coastele din nordul 
peninsulei Crimeea, cât și pe coastele occidentale ale Ucrainei. 
Se spune că această creștere a nivelului mării s-a produs în mod 
brusc, apocaliptic, acum circa 7500 de ani, și a fost provocată 
probabil de un meteorit care a lovit pământul, provocând 
topirea a milioane de tone de gheaţă și propulsând mase 
imense de apă în întreaga lume. Acest potop apocaliptic a trecut 
mai întâi prin Bosfor și apoi a format Marea Neagră, care fusese 
anterior un lac interior. 

Nu pot să apreciez dacă acești doi experţi au dreptate și nu 
este de căderea mea să stabilesc dacă datele lor sunt corecte. 
Ceea ce știu, însă, este că alţi geologi și cercetători ai ghețarilor 
sunt convinși că adevărul este exact pe dos. Profesorul Herbert 
E. Wright de la Universitatea Minnesota spune: „Va trebui ca 
atlanteenii să-și caute în altă parte catastrofele”1%5, căci, susţine 

el, se poate dovedi clar că nu s-a produs niciun asemenea 
dezastru în ultimii 12.000 de ani. Aceasta nu înseamnă că se 
pune la îndoială că nivelul mării a crescut cu adevărat - dar 
acest lucru s-a produs treptat pe parcursul istoriei omenirii. Ar fi 
util ca specialiștii în ghețari și oceanografii să-și pună toate 
datele pe masă. Atlantida în adâncurile Mării Negre? Dar Marea 
Neagră nu se află „dincolo de Coloanele lui Hercule”, unde 
susține Platon că s-ar afla Atlantida și nici nu are o climă 
subtropicală. 

Şi, pentru că tot sunt la subiectul dezgheţului, dă-mi voie să 
menţionez și opusul: îngheţul. Autorii Fritz Nestke și Thomas 
Riemer plasează Atlantida drept în mijlocul continentului 
Antarctica.1%8 Firește, au motive întemeiate cu care să-și sprijine 
ideile. Dar cine nu le are? Aproape totul este posibil când e 
vorba de Atlantida. 

Numai ipoteza lui Eberhard că Atlantida nu a fost decât Troia 
este greu de susţinut. Fie Atlantida, fie Troia, ambele locuri 
trebuie să fi fost întemeiate de cineva la un moment dat. 
Intemeietorul Atlantidei s-a numit Poseidon și era fiu al lui Zeus. 
De ce a fondat Atlantida? Chiar la începutul poveștii Atlantidei, 
se spune că Poseidon s-ar fi îndrăgostit de o pământeancă, 
Cleito, care locuia pe un deal, pe care Poseidon l-a înconjurat 
apoi cu „mijloace de apărare redutabile” ce erau „inaccesibile 
fiinţelor omenești” (Critias). Dacă întemeierea Atlantidei a fost 
similară cu cea a Troiei, atunci Troia |, ridicată în jurul anului 
3000 î.Hr., trebuie să fi avut un zid de apărare redutabil. Dar nu- 
| are. Cu siguranţă nu este ceva de genul precizat de povestea 
Atlantidei, cu inelele de apă de mare și de pământ care se 
înconjurau unele pe altele, la intervale egale, ca și cum ar fi fost 
trasate cu compasul. Asemenea construcţii trebuie să fi fost 
absolut imposibile în regiunea care înconjoară Troia zilelor 
noastre. Dealul Hissarlik, pe care (se presupune) că se află 
Troia, coboară cu pante line către mare pe o parte și pe 
celelalte părți se pierde în câmpia plană, care este cu 
aproximativ 15 m deasupra nivelului mării. Cercurile lui 
Poseidon ar fi trebuit să existe pe partea dinspre mare, însă 
acolo nu apare nimic de acest gen. Decât dacă, desigur, 
ingeniosul fiu al zeilor a construit un sistem care să pompeze 

apa de mare la un nivel mai ridicat. În acest caz, dovezile 
privitoare la inelele de apă ar trebui să fie vizibile clar pe teren. 

De ce a construit Poseidon „mijloacele defensive redutabile 
inaccesibile ființelor omenești” și canalele circulare? Pentru a 
fonda pentru soţia și descendenţii lui de sânge divin un regat în 
care să poată trăi bine și în siguranţă în viitor. În acest caz, la 
Troia ar trebui să existe urme ale acestui puternic regat al 
Atlantidei, însă nu există. A vrut Poseidon, de la bun început, să 
controleze traficul  corăbiilor prin Dardanele? Nu, căci 
deocamdată nu existau „nici corăbii și nici marinari” (Critias). 

Cei care văd numai ruinele Troiei pe dealul Hissarlik caută 
motivele și pentru întemeierea ei în acest loc. De ce aici? 
Aparent, pentru că acest loc are importanţă strategică, 
permiţând paza intrării în Dardanele. Însă mă tem că este o 
prostie. In jurul anului 3000 î.Hr., Troia | nu era decât o mică 
așezare nesemnificativă, care nu ar fi putut să controleze 
traficul prin Dardanele. Dealul Hissarlik nu se află de fapt în 
punctul strategic, ci la câţiva kilometri distanţă de el. În mileniul 
al II-lea î.Hr., nu existau nici tunuri și nici alte asemenea arme 
care să împiedice corăbiile să pătrundă în Dardanele. 

La urma urmelor, există un motiv pentru care fortificațiile 
moderne destinate controlului Dardanelelor au fost plasate 
exact lângă intrarea în canal sau atât de aproape, încât nici nu 
mai contează. Pentru comunitatea orașului Troia |, ar fi fost o 
glumă să încerce să-i oprească pe potenţialii spărgători ai unei 
blocade cu ambarcaţiuni mici, trimise de pe dealul Hissarlik sau 
de pe coastă. Motivul amplasării Troiei | nu poate în niciun caz 
să fie controlul Dardanelelor, căci ar fi trebuit să se afle într-un 
cu totul alt loc! 

lar Atlantida nu se potrivește în mod sigur cu Troia |, după 
cum am văzut. Conform excavaţiilor arheologice, Troia ar fi 
trebuit să fie fondată aproximativ în jurul anului 3000 î.Hr. În 
secolele și mileniile care au urmat, așezarea a devenit un oraș 
din ce în ce mai puternic fortificat. În același timp, pe celălalt 
mal al Mediteranei, începea să capete formă o civilizaţie 
egipteană fenomenală. Egiptenii și-au construit marea piramidă 
la aproximativ 500 de ani de la întemeierea Troiei. Și nu mult 
după aceea, fenicienii dominau călătoriile pe mare în 
Mediterana. Dacă Eberhard Zangger are dreptate în legătură cu 
Troia și Atlantida, iar această Atlantidă a fost distrusă în cursul 


războiului troian din jurul anului 1207 î.Hr., înseamnă că toate 
corăbiile de pe Mediterana ar fi trebuit să treacă pe lângă ea în 
tot acest timp. Sau, și mai absurd, dacă Atlantida ar fi fost o 
insulă în Mediterana, aceste popoare de navigatori ar fi ocolit în 
permanenţă unele sau altele dintre coastele acestei misterioase 
Atlantide. Întreaga Mediterană și zonele continentale adiacente 
ar fi fost implicate în comerțul cu această insulă. Ciudat, nu-i 
așa, că nimeni nu a auzit de ea? 

Critias descrie terenul Atlantidei ca fiind în general înalt și 
plonjând brusc în mare. Numai regiunea din jurul orașului era 
plată. „Această câmpie, care înconjura orașul, era ea însăși 
înconjurată de munţi, care coborau în mare.” Nu există un 
asemenea peisaj în vecinătatea Troiei. Se spune că templul din 
centrul Atlantidei avea lungimea de 1 stadiu și lățimea de 3 
plethre, ceea ce înseamnă o suprafaţă de 180 x 90 m. Nu există 
în toată Troia o structură care să semene cu așa ceva. Troia 
excavată este o aglomerare de încăperi fără dimensiuni 
deosebite, nu sunt cu siguranţă de dimensiuni monumentale și 
este lipsită de orice fel de ziduri care ar putea să fie denumite 
„Cciclopice” ca proporţii. Zidurile Troiei - indiferent de strat - nu 
suportă nicio comparaţie cu zidul ciclopic cu grosimea de 6 m 
de la Micene sau cu masivul Tezaur „al lui Ateus”, cu domul său. 
Nu se aseamănă nici pe departe cu dalele din piatră de sub 
templul lui Apollo din Delphi sau cu zidul megalitic din Delos. 

Zidurile Troiei | sunt absolut nedemne de un zeu cum este 
Poseidon. Legenda spune că Apollo a dat și el o mână de ajutor 
la construirea zidului Troiei. Compară numai fotografiile zidului 
megalitic de la Delos cu umila tentativă nereușită de zid a Troiei 
și vei vedea diferenţa. Delos a fost de asemenea dedicat Troiei 
și face parte din reţeaua geometrică ce acoperă întreaga 
Grecie, în vreme ce Troia, nu. Oriunde au fost activi acești fii ai 
zeilor - Poseidon în Atlantida sau fratele lui, Apollo, în Troia -, 
locul care a fost denumit Troia începând din vremea lui Heinrich 
Schliemann nu prezintă niciun indiciu al activităţii lor. 

După cum am menţionat de mai multe ori, Troia se află la 
câţiva kilometri distanță de intrarea în Dardanele. In Dardanele 
începe trecerea strâmtă din Mediterana (partea egee a sa) și 
Marea Marmara, pe ale cărei coaste se află Istanbulul. De acolo, 
Bosforul face legătura cu Marea Neagră. Este cu siguranţă o 
cale maritimă importantă. Dacă Atlantida lui Poseidon ar fi fost 


întemeiată în acest loc, atunci Critias și Solon ar fi știut de ea. În 
povestea Atlantidei, sunt înregistrate toate celelalte importante 
detalii geografice și topografice. Este de neconceput că un loc 
atât de important ca acesta să nu fi însemnat nimic pentru 
Atlantida și, prin urmare, să fi fost omisă cu totul din poveste. 
Cu toate acestea, Critias sau Solon nu știu că ea s-ar fi aflat 
acolo. Atlantida nu a fost fondată nici în apropierea unei căi 
maritime înguste și acest oraș, puternic odinioară, nici nu a 
controlat un asemenea canal ulterior. 

Desigur, partea continentală a Atlantidei trebuie să fi profitat 
de pe urma bogăției acestei țări legendare. În raport cu Troia, 
această porţiune continentală ar fi constat din Ezine în sud, 
Cumcale în nord (imediat alături de canalul Dardanelelor) sau 
Bayramic în răsărit. Ar trebui să reușim să găsim oricât de multe 
relicve antice în cercul întins din jurul Troiei / Atlantidei. Trebuie 
să-ţi amintești că Troia a fost distrusă în anul 1207 î.Hr., astfel 
încât civilizațiile continentale ale Troiei ar fi trebuit să existe la 
vremea respectivă. Potrivit numai lui Homer, Troia a fost 
distrusă în urma războiului troian. Prin urmare, unde sunt acele 
locuri splendide, care prosperau de pe urma bogăției Atlantidei? 
În zilele noastre, în partea continentală a „Troiei”, nu este nimic 
de găsit. Și oricine susţine că Atlantida a fost așezată în locul 
ocupat de Troia mult mai târziu nu poate să asocieze apoi 
războiul troian al lui Homer cu prăbușirea Atlantidei. Cu cât ne 
întoarcem mai mult în trecut, cu atât mai redusă este 
posibilitatea ca Troia să fi fost Atlantida. Straturile excavate de 
pe dealul Hissarlik dovedesc cu claritate acest lucru. 

Și încă ceva: dacă Troia a fost Atlantida, argonauţii n-ar fi 
trecut pe lângă ea? In Argonautica apar nenumărate detalii 
geografice: ţara lui Colchis, cu vărsarea râului Phasis, alături de 
orașul Aia, unde se afla Lâna de Aur, ar fi trebuit să fie situată la 
capătul depărtat al Mării Negre. Prin urmare, argonauţii ar fi fost 
obligaţi să treacă prin Dardanele, căci nu există nicio altă cale 
pentru a ajunge acolo și ar fi intrat astfel în contact cu măreaţa 
Atlantidă! Insă în singurul pasaj din Argonautica unde se face o 
menţiune referitoare la „Atlantides” este în mod evident vorba 
de o insulă, și nu de coasta din apropierea Troiei. („Seara, au 
ajuns pe țărmurile insulei Atlantides. Orfeu i-a implorat să nu 
dispreţuiască festivitățile de pe insulă, nici secretele, legile, 
obiceiurile, ritualurile și lucrările religioase...”) 


Aceste contradicții dintre povestea Atlantidei și cea a Troiei 
nu pot fi pur și simplu reconciliate. Oricât de mult aș preţui alte 
lucrări ale lui Eberhard Zangger, în acest caz, s-a angrenat într-o 
vânătoare de fantome. În At/antida lui Platon, se face referire și 
la un tip foarte special de metal, care se găsea numai în 
Atlantida: „minereul de aur-cupru” sau orichalcum, care era „al 
doilea doar după aur” (Critias). Și atunci, de ce nu apare nicio 
menţiune referitoare la acest aliaj unic la Homer? Sau la Plinius? 
Sau la Strabon? La Herodot și la alţi istorici? Deoarece nu exista 
în Grecia Antică, nici în Troia și nici în altă parte. Troia nu a fost 
Atlantida. Cunosc o singură ţară unde s-a găsit un asemenea 
aliaj: în Peru, cu mult înaintea incașilor. Culturile indienilor din 
Peru și Ecuador au stăpânit metode rafinate de realizare a 
aliajelor și compușilor metalelor, care au fost date uitării mai 
târziu. Tehnicile lor de stratificare erau de o asemenea 
perfecţiune, încât îi lasă pradă uimirii pe experţii din zilele 
noastre. Au fost descoperite straturi extrem de fine de cupru, 
argint și aur care, în funcţie de compoziţia lor, se aseamănă cu 
aurul mai deschis sau mai închis la culoare. Nici analizele cu 
acizi, la care au fost supuse suprafeţele lor, nu au putut să 
dezvăluie compoziția amestecurilor. Probabil că aurarii acestor 
popoare indiene au cunoscut o tehnologie extrem de veche, prin 
intermediul căreia puteau „să înzestreze metale nepreţioase cu 
aspectul celor preţioase”.1* Cum se spune în povestea 
Atlantidei? „Se numea orichalcum sau «minereu de aur-cupru» 
și după aur era cel mai prețuit de această rasă străveche.” 

În povestea Atlantida a lui Platon, există un pasaj aproape 
incredibil, care a fost fie omis, fie menţionat lapidar de 
nenumărați cercetători. Presupunând că Platon avea dreptate și 
această ciudată insulă Atlantida era situată în Oceanul Atlantic, 
atunci, dincolo de această Atlantidă (privind dinspre Europa), s- 
ar fi întins o altă ţară: America. Ce spune Platon? 

Călătorii acelor vremuri puteau să treacă de pe această insulă 
pe alte insule și de acolo puteau să ajungă pe continentul care 
se întinde de cealaltă parte a acestei mări... acest tărâm 
[Atlantida] avea influență asupra tuturor insulelor și a multor 
altele și a unei părţi din continentul de dincolo. 

Dacă Platon a inventat întregul dialog, de unde ar fi putut să 
aibă știință despre o altă întindere de uscat și un alt continent 

aflate la vest de Atlantida? În plus, el face o distincţie clară între 
„insule” și „uscat”. Prin urmare, să nu ne mai irosim timpul cu 
întrebarea dacă egiptenii credeau că toţi străinii veneau din 
„insule” și cu teoria că dialogul se bazează exclusiv pe năzuinţa 
lui Platon la un „stat ideal”. Ceea ce avem în fața ochilor noștri 
aici, cum ar spune un avocat, sunt dovezi solide. Insă, dacă 
Platon nu a inventat totul și povestea a venit din Egipt, de unde 
știau egiptenii de existenţa continentului american? Ei înșiși 
spun de unde: timp de mai bine de 10.000 de ani, au păstrat 
consemnări realizate cu grijă și, în comparaţie cu ele, grecii, 
care nu-și puteau aminti decât cele mai recente catastrofe, erau 
precum copiii. De la Columb, avem și noi știință de continentul 
de dincolo de Atlantida. Insă Platon nu ar fi putut să aibă știință 
de existenţa lui. 

In cele din urmă, sunt mai puţin preocupat de asamblarea 
speculațiilor literare cu privire la localizarea Atlantidei și sunt 
interesat mai mult când a existat și cum a fost posibil ca un 
regat insular cu o asemenea putere și măreție să dispară de pe 
faţa pământului. (Îi invit pe cititorii care sunt interesaţi de alte 
teorii legate de Atlantida și de posibilele ei localizări să citească 
secțiunea de la finalul cărții.) 


Capitolul 6 
Ajutor pentru Platon 


Oamenii destepti se pot preface că sunt proști. Invers este 
mult mai dificil. 
Kurt Tucholsky, 1890-1935 


Oamenii au memoria scurtă. Cei mai mulţi sunt interesați 
doar de știrile zilei, de sport și de inevitabilele probleme 
cotidiene și, în rest, totul li se pare lipsit de sens. Era 
computerelor și a televiziunii în care trăim a adus informaţia mai 
aproape de oameni, însă nu i-a schimbat propriu-zis. Oamenii ţin 
cu multă grijă la opiniile lor fixe, așa cum au făcut-o 
întotdeauna, se aliniază în spatele unei ideologii, a unei religii 
sau a alteia și nu se gândesc aproape deloc la trecut, pentru că, 
la urma urmelor, nu se mai poate schimba nimic. 

Trecutul este în mod cert trecut. Cu toate acestea, suntem 
produsul trecutului nostru, la fel cum omenirea este produsul 


istoriei sale. Cine cunoaște istoria poate să tragă concluzii din 
ea, poate eventual să evite greșelile comise de alţii în trecut și 
poate să aprecieze viitorul mai clar. Acest lucru este adevărat 
atât pentru individ, cât și pentru societate în ansamblul ei. Poate 
că avem capetele rotunde pentru ca gândirea să-și mai poată 
schimba din când în când direcţia. Desigur, acest lucru nu este 
de prea mare ajutor când capul este gol, pentru că acela care 
nu știe nimic tinde să creadă orice. 

Când un lucru din trecut nu ne convine, îl desconsiderăm 
spunând: „lucrurile erau altfel atunci”. Tinerii nu le acordă prea 
multă atenţie celor bătrâni, pentru că „au trăit în alte vremuri”. 
Considerăm prezentul ca fiind punctul culminant al trecutului, ca 
fiind zenitul cunoașterii și informaţiei. Din nefericire, acest lucru 
nu este chiar adevărat, cel puţin dacă ignorăm ceea ce putem 
învăţa din trecut. Suprimarea în masă a evenimentelor 
trecutului ne lasă neajutoraţi când intervin din nou evenimente 
similare. 

In Dialogurile lui Platon, se susţine în mod repetat că rasa 
umană trecuse prin mai multe anihilări. Se presupune că 
Atlantida este numai una dintre acestea. Cei mai mulţi oameni 
nu sunt de acord cu această teorie, mai ales în cercurile 
intelectuale. Atlantida? Devastare? Prostii! Am o opinie diferită, 
căci relatările lui Platon pot fi demonstrate. Absolut sigur. Într-o 
dimineață de septembrie a anului 1985, domnul Henri Cosquer, 
care lucra la o școală de scufundări din Cassis (la răsărit de 
Marsilia), s-a scufundat în apele adânci de la capul Morgiou. Nu 
căuta nimic deosebit, în afara unei șanse de a se bucura de 
frumuseţea peisajului subacvatic. Alături de o alunecare de 
stânci la 35 m adâncime, Henri Cosquer a observat deschiderea 
unei grote și a înotat cu grijă înăuntru. Și-a dat curând seama că 
grota ducea la un tunel subacvatic ascendent. Dar nu a vrut să 
meargă mai departe. Avea timpul limitat, oxigen doar pentru 
încă o jumătate de oră și nu avea nici lumini, nici camere 
subacvatice la el. 

Câteva săptămâni mai târziu, s-a scufundat din nou, în același 
loc. De această dată, îi avea alături pe prietenii săi, Marc și 
Bernard, și era mai bine echipat decât cu prima ocazie. Cei trei 
au înotat prudent de-a lungul unui coridor cu lungimea de 40 m 
și au ajuns în cele din urmă la suprafaţa unui lac subteran. 
Proiectoarele lor au luminat un peisaj incredibil: pe peretele de 


vest al acestei săli submarine, au recunoscut doi cai. Bernard și- 
a îndreptat proiectorul către tavan și a găsit acolo o capră 
desenată în cărbune, sub un strat de calcit transparent. Cei trei 
au ieșit din apă, și-au scos labele și au verificat aerul din 
cavernele subterane. Era aromat și cu o tentă de rășină, dar bun 
de respirat. In sala alăturată, care era și mai mare decât prima, 
proiectoarele lor au trecut în grabă peste o întreagă galerie de 
picturi: bizoni, pinguini, pisici, antilope, o focă și chiar unele 
simboluri geometrice. Henri Cosquer le-a arătat fotografii mai 
multor arheologi. Aceștia nu au fost interesaţi, au rămas sceptici 
sau chiar au considerat picturile ca fiind contrafaceri. Abia șase 
ani mai târziu, la 19 septembrie 1991, un vas de cercetări al 
marinei franceze, Archdonaute, a ancorat în largul capului 
Morgiou și unsprezece scafandri l-au urmat pe Henri Cosquer în 
sistemul de grote. Opt experţi au așteptat la bordul lui 
Archdonaute, printre ei numărându-se și doi arheologi. Au fost 
coborâte în adâncuri echipamente speciale pentru 
cartografierea galeriei subterane și chiar pentru a aduce la 
suprafaţă mici mostre din picturi. Acestea au fost analizate 
ulterior prin metoda de datare cu carbon 14 și s-au dovedit a 
avea o vechime de cel puţin 18 440 de ani. 

Ce legătură au toate acestea cu tradiţia Atlantidei? Este cât 
se poate de simplu: cu 18 440 de ani în urmă, suprafața Mării 
Mediterane era cu 35 m mai jos decât astăzi. În acele vremuri, 
intrarea în grotele subterane se făcea pe uscat. Nivelul apei a 
crescut. 


Imaginea 41. Pe insula Malta, aceste urme ca de roți sunt 
prezente pretutindeni. Unele dintre ele dispar în adâncurile 
Mediteranei. 


Imaginile 42 și 43. Urme ca de roţi în Malta. 


Tot în Marea Mediterană, se află Malta, cu templele sale 
preistorice și cu „urmele de căruţe”, respectiv cu făgașele 
asemănătoare urmelor unor roţi de căruţă în roca de calcar. In 
două locuri, aceste „făgașe” duc direct în adâncul Mediteranei. 
De vreme ce realizatorii acestor făgașe preistorice nu au fost 
nici pești inteligenţi și nici nu au avut costume de scafandri din 
bronz, cu pompe de aer din lemn, singura concluzie posibilă 
este aceeași: nivelul mării a crescut. 

Oare acest lucru se aplică numai în cazul Mediteranei? Nu, 
poate fi demonstrat pretutindeni în lume. Pe coastele 
Atlanticului, în apropierea satului breton Carnac, se ridică mii de 
menhire (din celticul men, care înseamnă mare, și hir, 
însemnând piatră), dispuse în  colonade, așa-numitele 
„aliniamente”. La origini, trebuie să fi fost peste 15.000 de 
asemenea menhire. Arheologii încă își mai bat capul în legătură 
cu semnificaţiile lor. Una dintre aceste colonade se pierde în 
adâncurile golfului Morbihan. lar, în largul micuţei insule 
Er'Lanic, se găsește un mare cerc de piatră subacvatic, care 
poate să fie văzut numai la reflux, cu ajutorul unei măști de 
scufundare. Ce concluzie putem trage? Și nivelul Atlanticului a 


crescut. Există numeroase alte exemple care pot fi citate.188 


Imaginea 44. La Carnac, în Bretania franceză, un cerc de 
piatră se scufundă în Oceanul Atlantic. 


Prin urmare, creșterea nivelului apelor Mării Mediterane și ale 
Oceanului Atlantic nu poate fi pusă la îndoială. Dar cum rămâne 
cu Oceanul Pacific? 

Coastele sudice ale insulei japoneze Okinawa constituie un 
paradis pentru scufundători, deoarece aici, în apele limpezi ale 
Oceanului Pacific, zac multe epave din al Doilea Război Mondial. 
In luna martie 1995, scufundătorii au descoperit ciudate 
structuri rectangulare din piatră la ceva mai mult de 32 m 
adâncime, toate acoperite de corali. La început, scufundătorii nu 
au fost siguri dacă erau roci naturale sau bucăţi de piatră tăiate 
de mâna omului. După ce mai multe ziare japoneze au relatat 
despre descoperirea subacvatică, a început o vânătoare de 
comori pe scară largă. Imediat, au apărut o mulţime de 
descoperiri. In largul coastelor insulei Yonaguni (la sud-vest de 
Okinawa), dar și în apele din jurul insulelor învecinate Kerama și 
Aguni, au fost descoperite scări largi, care duceau într-o serie de 

pieţe. Au fost localizate străzi pavate, structuri în formă de 
sanctuare, monoliţi ciopliţi și chiar un mic turn. 

Arheologul japonez Masaaki Kimura, de la Universitatea 
Insulelor Ryukyu din Okinawa, a scris o carte foarte apreciată 
(din nefericire, disponibilă numai în limba japoneză) despre 
aceste fenomenale descoperiri subacvatice. Concluzia noastră 
trebuie să fie din nou aceeași: și nivelul apelor Oceanului Pacific 
a crescut. 

Construcţii pe care le-au înghiţit apele pot fi găsite și lângă 
Bimini (în Caraibe) sau în apropiere de Ponape (în grupul 
insulelor Caroline din Pacific). Însă, chiar și la suprafaţă, ceva nu 
este tocmai în regulă cu modelele noastre simpliste de manual. 
La extremitatea estică a Mexico City, se înalță piramida de la 
Cuicuilco, care este deja de multă vreme înconjurată de 
suburbii. Ea are o formă conică și constă din trei nivele. Vârful 
este plat și întreaga structură este realizată din pietre cât capul. 
Trei laturi ale piramidei au fost cândva înecate în lava și cenușa 
unei erupții vulcanice. Stratul de material vulcanic are o 
adâncime de 1 până la 3 m. Este logic că piramida trebuie să fi 
existat cu mult înainte să fie acoperită de lavă. Geologii cred că 
vulcanul din apropiere a erupt ultima oară în urmă cu 2000 
până la 8000 de ani. 

Este imposibil, obiectează arheologii. Piramida conică de la 
Cuicuilco trebuie să fi fost construită între anii 500 și 800. O 
datare anterioară ar fi un nonsens, deoarece, în urmă cu 7000 
de ani, în Mexic, nu exista nicio civilizaţie capabilă să 
construiască o asemenea piramidă. Pentru rezolvarea disputei 
dintre geologi și arheologi, au fost forate mici găuri în stratul de 
lavă de 300 m de-a lungul piramidei și au fost prelevate mostre. 
Toate mostrele conţineau cărbune și, prin urmare, au putut să 
fie datate cu ușurință cu carbon 14. Datarea a fost realizată, în 
anii 1957 și 1962, la Radio-Carbon Laboratory of California 
University (UCLA) din Los Angeles.!% Cele 19 mostre au dat 
rezultate uimitor de variate, cuprinse între anii 414 d.Hr. și 4765 
î.Hr. Prin urmare, fiecare a fost liber să subscrie la data care se 
potrivea cel mai bine propriei teorii. 

Dar s-au comis greșeli la prelevarea mostrelor. Angajat de 
Dirección de Antropología din Mexic, arheologul american dr. 

Byron Cummings a excavat, în anul 1920, până la o adâncime 
mai mare părţi din piramidă. Făcând acest lucru, el a deschis 
trei straturi de material vulcanic și, pe fiecare interfață dintre 
acestea, au fost scoase în evidenţă în mod clar relicve ale unor 
civilizaţii diferite. Cele trei straturi de lavă și cenușă vulcanică s- 
au dovedit a fi sterile, însă între ele - ca într-un sendviș - au 
apărut oase, relicve și cioburi de vase ceramice. Au apărut 
dovezi că peretele piramidei cobora până la nivelul cel mai 
profund. Dr. Cummings s-a gândit că piramida a fost ridicată și 
apoi a fost înglobată de erupția vulcanică; după aceea, o altă 
civilizaţie și-a lăsat urmele în jurul piramidei până când vulcanul 
a devenit din nou activ. Această dramă s-a repetat de trei ori și, 
de fiecare dată, piramida a fost afectată.1% 

Cuicuilco este doar unul dintre numeroasele exemple care au 
apărut în ultimii ani și care au fost desfiinţate de arheologia 
clasică.1%1,:% Mulţi dintre bărbaţii și femeile de valoare care 
aparţin branșei arheologiei nici nu ajung să afle despre noile 
descoperiri și falsele datări. Cu toate acestea, în ultimii 50 de 
ani cel puţin, a fost disponibil spre documentarea publică un 
document care face, fără umbră de îndoială, dovada existenţei 
unei civilizaţii avansate în urmă cu mai mult de 12.000 de ani. A 
fost o civilizaţie care a desenat hărţi, și încă unele foarte 
precise, ale coastelor Antarcticii și ale insulelor din largul ei - ale 
Antarcticii fără stratul de gheaţă! Desigur, continentul antarctic 
a fost ascuns sub o platoșă groasă de gheaţă de când se știe 
lumea. lată o poveste incredibilă. 

În anul 1929, palatul Topkapi din Istanbul a fost transformat 
în muzeu de artefacte străvechi. În cursul muncii de alegere a 
materialelor, în mâinile lui Halil Eldem, directorul Muzeului 
Naţional al Turciei, a ajuns un fragment al unei hărţi vechi. 
Harta fusese realizată de Piri Reis, amiral al flotei otomane. Piri 
Reis a început-o în anul 1513, dar i-a dat sultanului Selim harta 
finalizată abia patru ani mai târziu. Harta, cunoscută 
actualmente drept Harta Piri Reis, a fost pictată pe piele de 
căprioară, în culori delicate. 

Piri Reis a adăugat remarci scrise în stânga hărţii. În afara 
faptului că era comandantul flotei, Piri Reis era profund 
interesat și de științele maritime ale vremii. Este de asemenea 
autorul unei broșuri intitulate Bahriye, în care se referă la 
diferite aspecte ale acestei hărţi și explică modul în care a 
realizat-o. Orașele și castelele sunt notate cu linii roșii, regiunile 
nelocuite, cu linii negre, regiunile stâncoase și promontoriile, cu 
puncte negre, bancurile de nisip, cu puncte roșii și recifele de 
corali, cu cruci roșii. Piri Reis explică de asemenea că și-a 
realizat harta din 20 de alte hărți mai vechi și a folosit chiar și o 
hartă a lui Cristofor Columb. Acest lucru ar fi fost posibil, 
deoarece descoperitorul Americii se întorsese în Europa în anul 
1500, înainte de cel de-al treilea voiaj al său. În Mediterana 
acelor timpuri, existau frecvent atacuri piraterești și conflicte 
între ţări vecine. Este foarte posibil ca o corabie portugheză sau 
spaniolă să fi ajuns în mâinile turcilor. Piri Reis spune că a folosit 
și hărţi care proveneau din vremea lui Alexandru cel Mare (mort 
în 323 î.Hr.), precum și altele, care s-au bazat pe tabele 
geometrice. A fost clar că amiralul turc era foarte conștient de 
unicitatea hărții sale, căci a mai scris: „Nimeni nu are o hartă 
asemănătoare în acest moment!” 

Oamenii au constatat foarte curând că harta lui Piri Reis 
acoperea numai jumătate din lume; pielea de căprioară era 
ruptă, astfel încât partea dreaptă a hărţii lipsea. Curând după 
descoperirea ei, orientalistul german Kahle și-a îndreptat atenţia 
asupra ei și, în luna septembrie 1931, în cadrul celui de al 18-lea 
Congres al Orientaliștilor din orașul olandez Leyda, a anunţat că 
Piri Reis trebuie să fi folosit o hartă pierdută a lui Columb.1% În 
toamna anului 1931, profesorul Oberhammer, în acel moment 
de asemenea membru al Academiei de Științe din Viena, a 
examinat acest obiect neobișnuit și a ajuns la aceeași concluzie 
ca și colegul său Kahle. 

Mai multe ziare au avut relatări cu privire la harta lui Piri Reis, 
după care „societatea pentru cercetări de istoria Turciei” a 
însărcinat tipografia de stat din Istanbul să facă această hartă 
accesibilă unui cerc mai larg de erudiți. Ca urmare, în anul 
1933, harta a fost transpusă pe o placă metalică de tipografie și 
reprodusă în facsimil în 1000 de exemplare. Prima ediţie s-a 

epuizat în decurs de câteva luni, astfel încât comandamentul 
suprem al marinei turce (Institutul Hidrografic) a comandat o 
nouă ediţie. De această dată, au fost realizate 12.500 de 
exemplare în format natural și 10.000 de copii la dimensiuni 
reduse. 

În anii 1940, copiile hărţii lui Piri Reis au fost cumpărate de 
multe muzee și biblioteci. În 1954, un exemplar a ajuns pe 
biroul cartografului american Arlington H. Mallery, care se 
specializase de zeci de ani în hărţi maritime vechi. Harta lui Piri 
Reis l-a șocat pe Mallery, deoarece, pe marginea ei inferioară, 
se afla un continent cu insule în apropierea țărmului, despre 
care Piri Reis nu ar fi avut cum să aibă știință în anul 1513. 
Aceasta era Antarctica. Chiar dacă turcul folosise o hartă 
desenată de Cristofor Columb, acest aspect nu rezolvă enigma, 
căci nici el nu ar fi avut cum să știe de Antarctica. 

Arlington Mallery i-a cerut opinia cu privire la această hartă 
colegului său Walters, de la Institutul Hidrografic al Marinei 
Statelor Unite. Walters a fost bulversat. El a fost uluit mai ales 
de exactitatea distanțelor dintre Lumea Veche și Lumea Nouă. 
În anul 1513, când Piri Reis a desenat harta, America nu figura 
încă pe nicio hartă și nici măcar una desenată de însuși Columb 
nu ar fi putut să conţină atât de multe detalii precise. Chiar și 
zonele îndepărtate, cum ar fi terenul montan înalt din vestul 
Americii de Sud, erau reproduse - cu alte cuvinte, regiuni care, 
după câte știm noi, au fost explorate pentru prima oară de 
Francisco Pizarro (1478-1541). La fel de uluitoare este poziţia 
precisă a insulelor Canare sau a Azorelor. Cei doi cartografi au 
observat, de asemenea, curând, că Piri Reis respinsese 
coordonatele obișnuite la vremea lui ori considerase pământul 
ca fiind un disc plat. Pentru a obţine o imagine clară, Mallery și 
Walters au pus o grilă de coordonate peste hartă, pentru 
transferul poziţiilor individuale pe un glob. 

De această dată, uimirea lor a fost completă. Nu numai 
contururile Americii de Nord și de Sud, ci și ale coastelor 
Antarcticii erau poziţionate exact unde ne-am aștepta, în zilele 
noastre, să le găsim. Însă, acolo unde se întinde acum o mare 
tulburată de furtuni, la sud de Ţara de Foc, exista o punte 
îngustă de teren până în Antarctica. Centimetru cu centimetru, 
cei doi au comparat harta lui Piri Reis cu profilurile terestre pe 
care le obţinuseră prin intermediul celei mai moderne 


tehnologii, atât din aer, cât și cu ajutorul sonarului, pe mare. 
Către sfârșitul Epocii de Gheaţă, în urmă cu aproximativ 12.000 
de ani, a existat într-adevăr o punte de uscat exact în locul 
respectiv. În regiunea polară sudică, Piri Reis cartografiase linia 
coastei și golfurile cu o acuratețe extraordinară, ca și insulele 
din largul acestor coaste. „Nimeni nu poate să vadă astăzi 
aceste coaste și insule, căci sunt acoperite de o calotă groasă 
de gheaţă.”!* 

Lucrurile nu erau diferite nici în vremea lui Piri Reis și, atunci, 
de unde a obţinut aceste informaţii? 

În cursul Anului Internaţional al Geofizicii din 1957, călugărul 
iezuit Lineham, care era, la vremea respectivă, director al 
Observatorului Weston și cartograf al Marinei Statelor Unite, a 
examinat harta lui Piri Reis. El a ajuns la aceleași concluzii 
precum colegii săi. Partea antarctică dovedea o acuratețe 
incredibilă, prezentând numeroase detalii, care au devenit 
cunoscute în general abia în urma expedițiilor suedezo- 
britanico-norvegiene din 1949 și 1952. La data de 28 august 
1958, Universitatea din Georgetown a organizat o audiere 
publică pe tema misterului hărții lui Piri Reis. Dă-mi voie să citez 
câteva extracte. 

Walters: Ne este greu, astăzi, să înţelegem cum le-a fost 
posibil cartografilor din urmă cu mai multe secole să fie atât de 
preciși, de vreme ce am inventat abia recent metoda modernă, 
științifică, de cartografiere. 

Mallery: Desigur, a fost o problemă cu care ne-am bătut 
foarte mult capul. Nu ne putem imagina cum a fost posibil să se 
realizeze o hartă atât de precisă în lipsa avioanelor. Insă rămâne 
faptul că au reușit. Și nu doar atât: au avut măsurători absolut 
exacte ale longitudinilor, lucru care nouă ne-a fost posibil abia în 
ultimii 200 de ani. 

Walters: Părinte Lineham, ai fost implicat în cercetările 
seismologice din Antarctica. Împărtăşești entuziasmul cu privire 
la aceste noi descoperiri? 

Lineham: Sigur că da. Prin metoda seismologică, am 
descoperit lucruri care par să confirme foarte multe dintre 
desenele reproduse pe hartă: masele de uscat, proiecția 
munţilor, mărilor, insulelor... Cred că metoda seismologică ne va 

permite să înlăturăm, ca atare, mai mult din calota glaciară din 
regiunile reprezentate pe harta lui Piri Reis, iar aceasta va 
dovedi că această hartă este chiar mai precisă decât suntem 
pregătiți deocamdată să acceptăm.1% 

După ce presa academică americană a făcut relatări pe tema 
hărţii, aceasta a ajuns și în atenţia lui Charles Hapgood, profesor 
de istorie la Universitatea Keene din New Hampshire. El a 
obținut un exemplar și a început să-l analizeze minuţios, 
împreună cu studenţii lui. Rezultatul acestei munci în colectiv a 
îmbrăcat forma unei lucrări științifice publicate, ale cărei 
concluzii sunt dezvăluite în Cuvântul-înainte: 

Această carte conţine istoricul descoperirii primei dovezi 
solide că un popor avansat era cu mult superior tuturor 
celorlalte grupuri umane despre care pomenește istoria... Pare 
incredibil, însă mărturiile dovedesc cât se poate de clar că a 
existat un popor străvechi, care a cartografiat coastele 
Antarcticii într-o vreme în care acestea nu erau ascunse de 
gheaţă. Este la fel de clar că acest popor trebuie să fi avut acces 
la instrumente de navigaţie pentru a putea determina 
longitudinea într-un mod cu mult superior tuturor celor 
cunoscute de noi până la mijlocul secolului al XVIII-lea. Până în 
acest moment, cercetătorii au respins asemenea ipoteze ca fiind 
mituri, însă aici, în fața noastră, se află dovezile indisputabile.1% 

La data de 6 iulie 1960, Harold Z. Ohlmeyer, în acel moment 
șef al Departamentului Forţelor Aeriene ale Statelor Unite, care 
era implicat în cartografierea Antarcticii, i-a scris profesorului 
Charles Hapgood: 

Coastele [pe harta lui Piri Reis] trebuie să fi fost cartografiate 
înainte ca Antarctica să fie acoperită de gheaţă. Gheaţa din 
această regiune are, în zilele noastre, o grosime de aproximativ 
1,6 km. Nu avem absolut nicio idee cum pot fi puse de acord 
datele de pe harta lui Piri Reis cu cunoștințele geografice de la 
nivelul anului 1513.1% 

Profesorul Hapgood și studenţii săi au lucrat pe harta lui Piri 
Reis timp de doi ani. Ce caroiaj de coordonate a folosit turcul? 
Unde se afla punctul de referință pentru aceste coordonate? A 

devenit curând clar că acesta trebuia să se afle în Egipt, în 
Alexandria, mai precis. În mod evident, Piri Reis ţinuse seama 
de forma sferică a pământului, dar cum? S-a dovedit că trebuie 
să fi folosit un sistem trigonometric (triangulaţia). Dar de unde l- 
a luat? 

Grecul Eratostene (mort în 275 î.Hr.) a fost un cunoscut 
cartograf al Antichității. Fusese chiar directorul Bibliotecii din 
Alexandria, în vremea lui Ptolemeu al Iil-lea. A scris trei cărți 
despre măsurările cartografice (Geographika). Însă, a fost clar 
că Eratostene nu a folosit trigonometria pentru realizarea 
hărților sale. Profesorul Hapgood și studenții lui au fost convinși 
curând că acel cartograf răspunzător de originalul din care s-a 
inspirat Piri Reis „avusese acces la o știință mai avansată decât 
cea a grecilor antici”.'% Hărțile și documentele pe care le-a 
folosit turcul trebuie să provină din surse științifice active într-un 
trecut foarte îndepărtat. 

Profesorul Hapgood și echipa sa au putut în curând să 
realizeze tabele comparative precise între harta lui Piri Reis și 
hărțile moderne. Discrepanţele sunt mici și, în multe cazuri, nici 
măcar nu există practic. Este ceva uluitor. Cum este posibil ca 
linia coastelor Antarcticii, împreună cu insulele din largul lor, 
care se află sub o platoșă de gheaţă de milenii întregi, să ajungă 
pe o hartă veche? Și atât de precis, încât comparaţiile cu cele 
mai recente hărţi dezvăluie foarte rar discrepanțe și, în multe 
locuri, nu prezintă absolut nicio inadvertență. Miracol? Însă 
miracolele sunt întemeiate și ele pe o realitate. 

Dar, în ciuda acestei acurateţi deosebite, harta lui Piri Reis 
are un defect care nu poate să fie explicat în niciun fel. Despre 
acest aspect, Hapgood a spus: „Părţi din Caraibe, de pe harta lui 
Piri Reis, ne-au ridicat cele mai mari probleme. Nu par să 
corespundă restului tabloului”.1* Harta prezintă numai coastele 
răsăritene ale Cubei. Întreaga parte apuseană lipsește. În 
schimb, în partea apuseană este atașat ceva care nu poate să 
fie Cuba și este de două ori mai mare decât sunt insulele 
Caraibe din zilele noastre. Hapgood a afirmat despre acest fapt: 
„Ciudat de spus că pe harta lui Piri Reis există o întreagă coastă 
de vest, unde această insulă este, de fapt, trunchiată”.2% Este 

evident că Piri Reis a avut probleme cu Cuba, căci a și dat un 
nume greșit insulei: Espaniola. Cristofor Columb nu a botezat 
Cuba „Espaniola”, dar a numit insulele învecinate cu ea, Haiti și 
Republica Dominicană, „Hispaniola”. Cum de a scăpat această 
greșeală ţipătoare într-o hartă altminteri perfectă? Profesorul 
Hapgood bănuiește că Piri Reis a folosit o hartă foarte veche, pe 
care Cuba era desenată cu totul altfel decât este astăzi, dar că a 
avut și o hartă a lui Columb sau - așa cum spune Piri Reis în 
cartea sa Bahriye - l-a întrebat pe un marinar care participase la 
călătoria lui Columb când se realizase descoperirea. Greșeala 
privitoare la Cuba putea să apară dintr-o confuzie între harta lui 
Columb (și / sau discuţia cu marinarul), pe de o parte, și vechea 
hartă din sursă necunoscută, pe de alta. _ 

Este posibil ca acesta să fie adevărul. Insă ce apare pe harta 
originală, străveche - care ar fi putut foarte bine să provină din 
Biblioteca din Alexandria - în locul Cubei? Cum este posibil ca 
cineva ca Piri Reis să ajungă să facă un asemenea talmeș- 
balmeș cu insula Cuba din Caraibe, în schimb, să reproducă atât 
de exact coastele Antarcticii? Fără îndoială, trebuie ca în 
originalul necunoscut să fi apărut altceva, probabil o insulă 
mare. Este posibil să fi fost Atlantida? 

Nivelul actual al cunoștințelor noastre nu este în măsură să 
răspundă la această întrebare. Câteva indicii însă ne pot da un 
răgaz de gândire. Columb a numit noudescoperitul uscat 
„Hispaniola”, însă indienii băștinași îl numeau „Quisqueya” sau 
„Mama uscaturilor”.?* Să fie vorba de o referire la o tradiție 
străveche? In versiunea grecească a legendei Atlantidei, Platon 
o numește „Polis Atlantida” sau „Orașul lui Atlas”. 

Absolut ciudat, această denumire apare și în mai multe 
povești din America Centrală. Acel misterios tărâm Tula, despre 
care vorbesc mayașii, se numea odinioară „Izmachi” și, înainte, 
Aztlan. Joachim Rittstig, fost director al Școlii Germane din EIl 
Salvador și expert în calendarul mayaș, a scris o broșură în care 
stabilea relaţii uluitoare între Atlantida și culturile indienilor din 
America  Centrală.2% Potrivit cercetărilor sale, din textele 

mayașe se poate vedea clar că, în anul 12.901, în Guatemala de 
azi, exista un oraș cu numele Aztlan. Are chiar și o așezare 
geografică precisă: 150 33-5' Nord; 8900 05,5' Vest. Nu sunt în 
poziția să judec dacă aceste concluzii ale lui Rittstig sunt 
corecte sub toate aspectele și, de asemenea, știu că, în jurul 
anului 12901 î.Hr., nu existau încă mayași. Insă, acesta nu este 
sfârșitul problemei: triburile își schimbă numele și păstrează 
uneori amintirea unor tradiţii vechi de mii de ani. În orașele 
mayașe (ulterioare), au fost realizate sculpturi care continuă să 
provoace stupoare și pe care nu le înţelege niciun expert în 
cultura mavyașă. Câteva exemple de prim rang apar în 
metropola antică mayașă Copán din Honduras. Și, cu cât 
priveşti mai mult aceste stele ciudate și „structuri 
antropomorfice”, cu atât mai mult te gândești la o civilizație 
ultrastrăveche, tehnică. Aceste personaje au fost, fără îndoială, 
imortalizate în piatră de o societate care uitase de mult cum 
funcționaseră cândva asemenea mistere tehnice. Aspectul 
important era că aveau legătură cu zeii. Chiar și basorelieful de 
pe piatra de mormânt, celebră în întreaga lume, de la Palenque 
(Mexic), despre care experţii cred că i-a aparţinut 
conducătorului mayaș Pacal, aparţine acestui tip. Concepţia 
diverșilor cercetători ai Americii străvechi, potrivit căreia 
acestea sunt reprezentări ale unor „monștri cosmici de rău 
augur”?%, nu are o înrâurire utilă sau logică asupra pietrei de 
mormânt de la Palenque.2% 

Și chiar nu ar trebui să uităm că bine-cunoscutul cuvânt 
„aztec” vine de la „Aztlan”. Se spune că „poporul lui Aztlan”, 
străbunii aztecilor, ar fi trăit la origini pe o insulă.?% Și călugărul 
spaniol Fra Diego Durin scrie, în lucrarea sa /storia noilor teritorii 
indiene din Noua Spanie, că se spunea că triburile s-ar fi 
refugiat în grotele din „Aztlan și Tecolhuacan” după o catastrofă 
îngrozitoare. Patria lor inițială fusese Aztlan.2% 

Deși nu vreau să pornesc în căutarea Atlantidei, nu aș avea 
nimic împotrivă să pariez că se întindea undeva în regiunea 
caraibă. În mod evident, Platon a declanșat ceva cu a sa 
poveste a Atlantidei. Au fost scrise aproximativ 3600 de cărți 
despre ea.* Acest subiect aparent nesfârșit stimulează o 
intensă dezbatere și trezește foarte mult interes. Fără îndoială 
că oamenii vor specula în legătură cu locul în care se afla 
Atlantida până la identificarea ei, dar un lucru este cât se poate 
de sigur din perspectivă geologică. Este imposibil ca Atlantida 
să se fi „scufundat”, în sensul simplei sale submersii. Geologul 
doctor Johannes Fiebag explică de ce: 

Compararea planșeului marin cu uscatul dezvăluie o diferenţă 
fundamentală între ele. Planșeul marin este format în general 
din plăci foarte plate, în vreme ce continentele sunt blocuri 
vaste, care plutesc pe așa-numita astenosferă. Oriunde se 
observă o zonă de subducţie, la regiunea de graniţă dintre un 
continent și un ocean, se constată că planșeul marin intră sub 
continent. Aceasta se întâmplă deoarece planșeul marin constă 
în special din bazalt, iar continentele sunt în general din granit 
și sedimente. Bazaltul are o greutate specifică mai mare, acesta 
fiind motivul pentru care plăcile oceanice mai grele se scufundă 
întotdeauna, iar continentele, care plutesc asemenea 
aisbergurilor pe astenosferă, nu se scufundă. 

Acest lucru ar fi absolut imposibil din punct de vedere fizic. Un 
continent cum ar fi Atlantida nu se poate scufunda. Este 
împiedicat s-o facă de greutatea sa specifică.2% 

În ciuda acestei perspective clare, ştiinţifice, Atlantida a 
dispărut de pe fața pământului, „s-a scufundat în adâncuri”, 
cum a spus Platon. Însă, o porţiune de uscat nu trebuie să se 
scufunde pentru ca valurile să o acopere - acest lucru se poate 
întâmpla în cazul creșterii nivelului apelor mării. Şi nimeni nu 
pune în discuție faptul că asta s-a întâmplat odată cu topirea 
ghețarilor, la sfârșitul Epocii Glaciare. Insă creșterea nivelului 
apelor mărilor s-a produs lent, și nu „într-o singură noapte 
îngrozitoare” (Platon). Locuitorii avansați din punct de vedere 

tehnic ai Atlantidei ar fi putut să se salveze la timp, urcându-se 
în ambarcaţiuni - cu excepţia cazului în care o catastrofă 
cosmică s-ar fi produs simultan cu topirea ghețarilor; sau cu 
excepţia situaţiei în care o asemenea catastrofă, poate un 
asteroid care a lovit Pământul, a provocat un imens val mareic 
care, la rândul său, a dus la topirea gheții. In zilele noastre, 
avem date care confirmă limpede că, la un moment dat în 
trecutul omenirii, trebuie să se fi produs o catastrofă imensă. 


° Geologii au descoperit corali oceanici în Hawaii, la o 
înălțime de 300 m, care trebuie să fi fost depozitați acolo de un 
val mareic.2% 

e În urmă cu aproximativ 11.400 de ani, temperaturile de pe 
pământ au crescut cu 7 grade în decursul unui deceniu: „În anul 
1993, mostre prelevate în urma forajelor din gheaţa 
Groenlandei au dezvăluit că, în mod surprinzător, Epoca 
Glaciară nu s-a încheiat lent, ci a luat sfârșit brusc”.219 

+ În ultimii 67 de ani, astronomii au descoperit în total 108 
planete mici, care au trecut prin apropierea Pământului. Una 
dintre ele, denumită XFII, va reveni la o distanţă de numai 
câteva milioane de kilometri la data de 26 octombrie 2028. 
Orice impact al unui asteroid cu suprafaţa oceanului ar produce 
un val mareic. „Mai multe mii de kilometri de coaste ar fi 
inundate, nenumărate orașe ar fi transformate într-un pustiu 
acoperit de noroi.”211 


Eu fac parte dintr-o generaţie care consideră că o catastrofă 
climaterică este o posibilitate foarte serioasă. Așa-numitul 
„efect de seră” se răspândește pe suprafața Pământului și 
provoacă o creștere a temperaturilor. De aceasta este vinovat 
omul, deoarece produce periculosul dioxid de carbon (CO2). 
Oricine nu se aliniază la această concepţie a iminentei 
condamnări este considerat iresponsabil și nerezonabil. Nu mai 
contează că 81 la sută din climatologii americani abordează 

efectul de seră dintr-o perspectivă cu totul diferită, pe baza unor 
date convingătoare. Lumea dezinformării ideologice merge 
înainte neabătută. Computerele primesc date false „care sunt 
bazate pe modele de simulare nelămurite”.2:? Foarte puţin din 
ceea ce catadicsesc să ne spună cercetătorii climatologi este 
exact. Prea mulţi dintre acești activiști pentru mediu merg pe 
principiul „mega-gunoi bagi, mega-gunoi obţii”. 

Și sunt plătiţi chiar bine pentru aceasta. În politică, totul este 
posibil! 

În mod evident, acestor oameni le lipsește conștiința istorică. 
Nimeni nu poate să pună la îndoială în mod serios faptul că 
nordul Europei a fost învăluit într-o Epocă Glaciară în urmă cu 
10.000 de ani. Există în teren blocuri de piatră rotunjite ce 
dovedesc acest lucru - cunoscute în geologie sub numele de 
„blocuri eratice” - care au venit pe spatele ghețarilor. Ce anume 
a dus atunci, și în cazul multor altor variaţii de temperatură, la 
creșteri abrupte ale temperaturilor și la epocile glaciare 
ulterioare? 

Platon a înţeles corect. Au existat pustiiri periodice, mai ales 
în regiunile de coastă, cu sau fără ajutorul omului. Acum, sunt la 
fel de preocupat ca oricine altcineva să păstrez lumea curată. 
Însă obiectez la o mentalitate paralizantă, „a lipsei de viitor”; 
care, prin lipsa de cunoaștere a istoriei pământului, invocă 
drama vinovăţiei, chiar a păcatului originar. Este mai curând o 
dramă care a avut deja mai multe reprezentații, niciuna dintre 
ele nefiind provocată de tendinţa politică preferată a 
momentului. 

Creșterea nivelului apelor mărilor s-a produs într-adevăr și 
catastrofe au avut loc într-adevăr. Avem harta lui Piri Reis cu 
Antarctica lipsită de gheaţă, care poate să demonstreze acest 
lucru. lar, în largul insulei Okinawa, în Japonia, se găsesc 
structuri subacvatice străvechi. Este posibil să fi auzit de 
asemenea că Sahara a fost odinioară o grădină fertilă - și chiar 
nu contează cine este martorul la care apelez pentru a susţine 
această afirmaţie: dacă este geograful grec Strabon (circa 62 
î.H. până în 26 d.Hr.), istoricul roman Gaius Plinius Caecilius 
Secundus (61-113 d.Hr.), grecii Hesiod, Herodot ori Hecataios 
(550-480 î.Hr.), Diodor din Sicilia (secolul | î.Hr.) sau anticul 

fenician Sanchuniathon (aproximativ 1250 î.Hr.). Indiferent dacă 
citez patriarhi biblici antediluvieni, lista babiloniană antică a 
regilor ori textele antice indiene și tibetane, ajungem la același 
rezultat final. Toţi relatează evenimente care s-au petrecut în 
urmă cu 10.000 de ani sau mai mult. Am menţionat în Prefață 
că aceasta nu este o carte de istoria Greciei, ci de povești ale 
Greciei. Aceste povești sunt în mod evident cu mult mai vechi 
decât stabilesc cercetările, cu toate că nu pot fi datate precis 
deocamdată. Însă, multe dintre evenimentele descrise au 
legătură, într-un fel sau altul, cu înalta tehnologie din 
Antichitate. Carul zburător al lui Apollo și robotul Talos, care 
patrula în Creta, sunt numai două exemple. Insă înalta 
tehnologie din Antichitate nu se prea potrivește cu oamenii 
Epocii de Piatră. De unde și demonstraţia pe care o fac eu: zeii 
au fost astronauți extratereștri. 

Faptul că știința noastră, care influenţează și mijloacele de 
informare în masă, nu vrea să știe nimic din toate acestea nu 
este altceva decât un indiciu al slăbiciunilor sale. Insă aproape 
că nu are sens să te înfierbântezi pe această temă în propria 
mică seră. După cum a spus odată Marc Aureliu, împărat roman, 
„este irațional să te superi pe lume, căci ei nu-i pasă câtuși de 
puţin de asta”. 


Postfaţă despre Atlantida 


Au trecut mai mulţi ani de când am redactat manuscrisul 
cărţii Odiseea Zeilor. Însă fluxul de informaţii nu s-a redus. 
Aproape lunar, pe biroul meu ajung texte din cărţi străvechi, 
cărţi care sunt accesibile de sute de ani, al căror conţinut poate 
să se întoarcă în timp milenii întregi și pe care cineva, la un 
moment dat, a decis să le traducă. Insă aceste traduceri antice 
nu reprezintă un bloc monolitic. Spre deosebire de științele 
exacte, științele legate de culegerea de informaţii sunt vii și se 
adaptează la noile descoperiri. Științele legate de culegerea de 
informaţii, în care indiciile sunt puse în ordine și cuvintele sunt 
cântărite, nu sunt dogmatice. Ştiinţa este vie. Timpul nu se 
oprește niciodată. 

Unde s-a aflat de fapt Atlantida? Încă din 1954, L. Sprague de 
Camps, în cartea sa Continente uitate}, prezenta o listă cu 50 

de locuri în care diverși cercetători presupun că s-ar fi aflat 
Atlantida. Ei au inclus nordul Ceylonului, Mongolia, Spitsbergen, 
Cartagina, Cadez (vechiul nume pentru Cadiz), munţii Atlas, 
Tartessos (Spania), Africa de Sud, Tunisia, centrul Franţei, 
Caucaz, vestul Mării Mediterane, Marea Nordului, Sahara, Prusia 
răsăriteană, Marea Baltică, munții Ahaggar (Algeria), 
Groenlanda, Iran, America Centrală, Irak, Crimeea, Indiile de 
Vest, Belgia, Olanda, Suedia, Catalonia, insulele britanice, 
Arctica, un continent în Pacific, Australia și sudul Indiei. lar din 
1954, au fost adăugate Creta, Bimini, Santorini, Azorele, capătul 
sudic al Japoniei și, cea mai recentă așezare, Troia. 

Până când un batiscaf va fotografia ruinele Atlantidei, rămâne 
lipsit de sens să speculăm pe tema așezării sale geografice. 
Fiecare cercetător poate să prezinte temeiuri rezonabile pentru 
care Atlantida s-ar afla în locul lui favorit. Şi totuși, nimeni nu a 
găsit-o încă. 

După cum am spus clar în această carte, iau în serios 
descrierea lui Platon. Atlantida a ex;/stat în realitate. Dar câna? 

Platon ne dă asigurări că egiptenii au păstrat toate 
informaţiile din vremuri străvechi în documente scrise din 
templele lor și le-au protejat împotriva distrugerii.?!* Potrivit 
acestor consemnări din temple, între Atlantida și continent a 
izbucnit un război, aceasta petrecându-se cu 9000 de ani în 
urmă. Dacă adăugăm intervalul de timp de la Platon până la noi, 
s-ar ajunge la mai mult de 11.400 de ani. Ciudat, deoarece 
istoriograful clasic grec Herodot se referă la cifre similare. 
Herodot este numit și „părintele istoriografiei”. În cartea a doua 
a Istoriilor sale, Herodot relatează vizita pe care a făcut-o la 
Teba (actualul Luxor). Preoţii i-au arătat 341 de statui, cu o 
scurtă explicaţie pentru fiecare în parte. Aceste 341 de statui 
corespund celor 11.340 de ani. În vremurile anterioare acestor 
11.340 de ani, zeii au locuit pe pământ și „de atunci nu a mai 
existat niciun zeu cu înfățișare umană în Egipt... Egiptenii sunt 
foarte siguri de acest lucru pentru că au calculat și consemnat 
încontinuu perioadele regilor și ale înalţilor preoţi”.215 

De ce nu există consemnări scrise din acele timpuri, care se 
situează cu peste 10.000 de ani în urmă? Caută în Platon 

(sublinierile mele cu caractere italice): 

„Motivul este după cum urmează: distrugerile care s-au 
abătut și se vor abate asupra omenirii sunt numeroase și de 
multe feluri diferite, cele mai puternice dintre ele fiind prin foc și 
apă, altele mai mici din nenumărate alte cauze. Datorită 
poveștii, pe care și tu o spui, că acum multă vreme Phaeton, fiul 
lui Helios, a luat frâiele carului tatălui său, dar, nefiind în stare 
să ţină calea tatălui său, a distrus largi întinderi de pământ prin 
foc și a murit el însuși din cauza unui fulger - poate să pară o 
poveste cu zâne, dar reprezintă într-adevăr o deviere a 
corpurilor cerești care se rotesc în jurul Pământului și un 
cataclism la suprafața pământului printr-o uriașă conflagrație, 
care se repetă la mari intervale de timp." 

Dacă Platon are dreptate, atunci trebuie să fi avut loc o 
catastrofă planetară în sistemul nostru solar în urmă cu X mii de 
ani. „O deviere a corpurilor cerești care se rotesc în jurul 
Pământului...” De unde știa cineva ceva despre orbitele 
planetare în urmă cu 2400 de ani? În secolul al XVII-lea, Galileo 
Galilei trebuia să fie executat din cauza a ceea ce spusese 
despre planete. Asta voia Inchiziția. Însă, toate lucrurile gândite 
de Galilei puteau fi găsite deja în Platon. Mai mult de-atât, o 
catastrofă planetară ar fi afectat și alte popoare de pe planetă. 
La urma urmelor, pământul este o sferă care se rotește în jurul 
propriei axe la fiecare 24 de ore. Există consemnări ale acestui 
eveniment în alte părţi în afara bazinului Mediteranei? 

În cursul și după cuceririle spaniole, în America Centrală, au 
fost scrise așa-numitele Cărți Chilam Balam. Chilam înseamnă 
„profet” sau „interpret al zeilor”, iar „balam” înseamnă 
„jaguar”. Aceste cărţi se disting una de cealaltă prin adăugarea 
numelui locului în care sunt păstrate. Astfel, există o carte 
Chilam Balam de la Mani, una de la Balam, altele de la 
Chumayel, Ixil, Tekax și așa mai departe. Cărţile, scrise cu 
caractere latine, dar în limba yucatec, au fost realizate între 
secolele al XVI-lea și al XVIII-lea. Conţinutul a fost compilat de 
mulţi preoţi și scris de multe mâini diferite. Întreaga poveste 
este un amestec de mituri antice și profeţii absconse - a căror 
interpretare este adeseori dificil de înţeles - compuse în urmă 
cu aproape 500 de ani. Pe de altă parte, sursele din care și-au 
obţinut informaţiile preoţii sunt foarte vechi. Aceste surse 
originale lipsesc pentru simplul motiv că spaniolii au distrus 


manuscrisele mayașe (cu excepţia a trei, dintre care două sunt 
aproape indescifrabile). Putem să ne întrebăm foarte bine dacă 
niște cărţi vechi de 500 de ani ne mai pot spune ceva despre 
originile omenirii și despre zei. Știu că musulmanii pot să recite 
Coranul verset cu verset. Am cunoscut creștini care știu Noul 
Testament pe dinafară și evrei care pot reproduce pe loc Tora 
(Pentateuhul, cu cele Cinci Cărţi ale lui Moise) din memorie. 
Mulţi credincioși cunosc elementele esenţiale ale religiilor lor - 
chiar dacă nu cuvânt cu cuvânt, pe dinafară. Dacă un război 
îngrozitor ar face praf toate bibliile, dar ar supravieţui câţiva 
preoţi și credincioși laici pioși, Sfintele Scripturi ar putea fi 
reconstituite și rescrise din memorie. Același lucru s-a petrecut 
și în America Centrală în secolul al XVI-lea. Preoţii și bătrânii 
triburilor au adunat memoriile și poveștile tradiţionale din 
vremurile zeilor. Numai hârtia pe care au fost scrise a fost nouă. 
Crearea pământului este prezentată în Cartea Chilam Balam de 
la Chumayel după cum urmează: 

Aceasta este istoria lumii, așa cum a fost ea scrisă în 
vremurile străvechi, deoarece nu a trecut încă timpul pentru a 
face asemenea cărţi... astfel încât popoarele mayașe pot acum 
să afle cum s-au născut în această ţară... S-a întâmplat în Katun 
11 Ahau (data), când Ah Muzencab (zeul pogorât din ceruri) și-a 
făcut apariţia. A fost vremea când a coborât focul, când funia a 
căzut, urmată de stânci și de copaci...216 

Cartea Chilam Balam de la Mani menţionează chiar și 
pogorârea acelor zei: „Aceasta este povestea pogorâării unui zeu, 
a celor 13 zei și a o mie de zei, care i-au învăţat pe preoţii 
Chilam Balam, Xupan, Nauat..."2" 

În afară de aceste cărți Chilam Balam, există și manuscrise 
mexicane antice, în America Centrală. Un amalgam de texte cu 
numeroase ilustraţii a fost strecurat de acolo de isteţul abate 
Brasseur de Bourgbourg. Acest abate Brasseur a fost un geniu al 
limbilor străine. Învăţase azteca în Mexic și a putut să descifreze 
manuscrise antice cu ajutorul preoţilor azteci. Brasseur i-a dat 
unuia dintre aceste manuscrise numele mentorului său indian, 
Chimalpopoca. Ca urmare, textul este denumit Codex 

Chimalpopoca.?1% Potrivit codexului, zeii au creat prima oară 
cerul și pământul, apoi a coborât sfredelul de foc. Acestea fiind 
făcute, zeii s-au gândit care dintre ei să trăiască în viitor pe 
pământ: „cu părere de rău este cumpănit de către cel cu 
veșminte de stele, cu bogăţia stelelor, cu iubită în apă, cel care 
vine peste popor, calcă pământul, Quetzalcoatl” .?19 

Același codex afirmă, de asemenea, că soarele a devenit 
vizibil abia în al cincilea eon, iar în acesta „au fost create 
pământul, cerul și cele patru feluri de locuitori oameni”. A fost 
imposibil să se descopere de unde aveau știință mexicanii antici 
de cele patru feluri de oameni. 

Un mare foc spectral și soarele întunecându-se într-o noapte 
ciudată sunt descrise în termeni dramatici: „Fusese creat cel de- 
al doilea soare. Patru Jaguar era semnul zilei sale. Se numește 
soare de ianuarie. S-a întâmplat că cerul s-a prăbușit înăuntru și 
soarele nu și-a urmat calea în acel timp. Miezul zilei, [care] de- 
abia sosise, imediat s-a preschimbat în noapte”.220 

La ce se referă aceasta? La inversarea geomagnetică? La o 
modificare bruscă a axei pământului? Acest spectacol 
incomprehensibil s-a transformat într-o catastrofă globală în 
eonul celui de al treilea soare: _ 

Se numește soarele ploii de foc. In acest eon s-a întâmplat că 
a plouat cu foc și locuitorii săi au fost arşi... Străbunii spun că în 
acele vremuri au fost risipite nisipurile din stânci pe care le 
vedem acum și lava andezitică plină de bulbuci a bolborosit la 
suprafaţă și în acele vremuri s-au depus diferitele roci 
roșiatice.221 

Despre ce este vorba aici? 

După cum toată lumea știe, între Marte și Jupiter există un gol 
nenatural, în care se găsesc mii de asteroizi. Originile acestei 
centuri de asteroizi reprezintă un subiect controversat până în 
zilele noastre. Una dintre teorii susține că resturile provin de la 
o planetă care a explodat. Descrierea din Codex Chimalpopoca 
s-ar potrivi foarte bine acestei teorii. Explozia unei planete din 

sistemul nostru solar ar ascunde soarele luni de zile sau, pe 
bună dreptate, chiar ani. Praful cosmic ar străbate întregul 
sistem solar, resturi încinse la roșu ar lovi pământul. Bombe 
încinse la alb ar sfâșia pielea delicată, subţire, a planetei 
noastre, ar smuci-o și ar legăna-o - nu numai din cauza 
rachetelor cosmice, ci și din cauza modificării forţelor 
gravitaționale ale sistemului solar. Planeta explodată ar provoca 
un dezechilibru al structurii complexe a orbitelor noastre 
planetare. Potopuri, soarele ascuns și o ploaie de foc ar fi 
consecinţele logice. Locuitorilor pământului li s-ar părea ca și 
cum cerul s-ar aprinde și ar cădea peste ei. Toate elementele ar 
fi dezlănţuite, oceanele s-ar revărsa peste uscat, uragane ar 
ridica în aer mase uriașe de apă și ar erupe vulcani peste tot. 

Așa ceva este relatat în Codex Chimalpopoca și în Platon? 
Continuarea acestei drame este descrisă în Popol Vuh, cartea 
sfântă a mayașilor quiché.??? In ea, se poate citi că oamenii au 
rătăcit fără ţintă și și-au căutat cu înfrigurare adăpostul în fața 
forţelor care fuseseră dezlănţuite. In pragul morţii prin 
înfometare, indienii s-au adunat într-un număr din ce în ce mai 
mare pe vârful muntelui Hacawitz - numit și „locul de odihnă”. 
Tremurând de frig, au stat în noaptea fără sfârșit, ghemuiţi 
alături de imaginile zeilor lor, neînțelegând ce se petrecuse: 

Somnul nu era pentru ei și nici odihna. Mare era plângerea lor 
în străfundul sufletelor lor că nu mai veniseră zorii și nu se mai 
făcuse lumină. Singura lor expresie era aceea de deznădejde, de 
profundă tristețe și descurajarea îi copleșise; erau pe de-a 
întregul copleșiți de durere... Oh, dacă doar ar fi putut vedea 
nașterea soarelui, spuneau, și vorbeau mult între ei... Şi pe 
urmă a răsărit soarele. Și animalele mici și animalele mari s-au 
bucurat peste măsură, toate adunate în jurul râurilor și 
ravinelor; iar cei care erau împreună pe vârfurile munţilor și-au 
îndreptat privirile către locul în care răsărea soarele...722 

Pe o scară a timpului generoasă, s-a calculat că regatul 
mayaș ar fi existat între anii 1500 î.Hr. și 1600 d.Hr. Insă, în 
acest interval de timp, nu a existat nicio catastrofă globală. 
Egiptenii, babilonienii, grecii și de asemenea romanii ar fi 
menţionat-o. În ultimii 3000 de ani, soarele nu s-a întunecat, 

cerurile nu s-au aprins, niciun potop nu a distrus faţa 
pământului, niciun „zeu” nu a coborât de pe firmament. Prin 
urmare, trebuie să presupunem că acele cronici ale indienilor 
din America Centrală descriu evenimente care s-au petrecut 
înaintea vremii lor. Nu există nicio diferenţă faţă de relatarea lui 
Platon, pe faţa cealaltă a globului. 

Mayașii au născocit termenul „lumea nouă” pentru perioada 
care a debutat după distrugere. În această „lume nouă”, 
astronomia a continuat să fie considerată predominantă printre 
științe. Mayașii erau pur și simplu obsedaţi de ea. In acest 
context, orice observaţie a cerului pare să intre într-una din 
următoarele două categorii: 1) modificări ale mișcărilor de pe 
firmament și 2) catastrofe cosmice. Acest lucru este confirmat 
de misionarul și cercetătorul culturii mayașe Bernardino de 
Sahagun (1500-1590). Acest călugăr franciscan a întreprins 
cercetări nu doar ale limbii aztecilor, ci și a limbii indienilor 
nahua. Acest grup de populaţii indiene exista deja în vremea 
toltecilor - aproximativ 100 î.Hr. Limba lor, nahuatl, era vorbită 
de cea mai mare parte a populaţiei rurale în vremea lui 
Bernardino de Sahagun. Bernardino de Sahagun era șeful 
Colegiului Santa Cruz de pe coastele caraibiene, care erau 
vizitate de numeroși indigeni. Sahagun stătea printre ei 
săptămâni de-a rândul, le cultiva prietenia și îi întreba ce știau 
despre trecutul triburilor lor. El a consemnat răspunsurile în 
cartea sa Historia General de las Cosas de Nueva España? 
(Istoria generală a lucrurilor din Noua Spanie). În ea, popoarele 
indigene își descriu frica de fenomenele cerești: 

Când a venit noaptea, toată lumea era înspăimântată, 
oamenii se așteptau, așa cum spuneau, ca sfredelul de foc să 
cadă cum nu trebuie. Pe urmă, toți ar fi fost distruși, ar fi venit 
sfârșitul, s-ar fi făcut noapte pentru totdeauna. Soarele nu ar 
mai fi răsărit, astfel încât s-ar fi făcut complet întuneric. Monștri 
tzitzitzimi ar fi venit şi i-ar fi omorât pe oameni... și nimeni nu s- 
a întins pe pământ, se spunea, ci oamenii s-au urcat pe 
acoperișurile plate. Într-o mare măsură, toată lumea a fost 
stăpânită de credinţa ocultă că trebuie să se teamă de ceruri, 
de stelele al căror nume este „cele multe” și de „sfredelul de 

foc”.?2 

Historia se referă de asemenea la „stelele cu fum”, cu toate 
că nu este clar dacă este vorba despre meteoriți sau de stele 
căzătoare. lar, când soarele a dispărut, chiar și unii dintre zei au 
fost tulburați când s-au uitat pe firmament: „Așa cum s-a spus, 
cei care s-au uitat acolo au fost Quetzalcoatl, căruia i se mai 
spunea și Ecatl, apoi Totec sau stăpânul inelului, mai apoi 
Tezcatlipoca cel roșu. Pe urmă, cei care își spun șerpii 
norilor”.22€ 

Numele zeilor mayași și azteci din America Centrală sunt 
complet diferite de cele din Egipt și Grecia Antică. Cu toate 
acestea, consemnările străvechi sunt similare din multe puncte 
de vedere. (Pentru a-l scuti pe cititor de repetițiile inutile, mă 
refer la ultimele două cărţi ale mele, History is Wrong și 
Amurgul zeilor.?27,228) 

În afara hărţii lui Piri Reis, în afara celor 11.340 de ani de la 
Herodot, în afara remarcii lui Platon referitoare la 9000 de ani 
înaintea vremurilor noastre (până astăzi, 11.400 de ani), în 
afara zeilor întronaţi în ceruri - atât în America Centrală, cât și 
în Grecia și în Egipt - sunt și alte legături. Arheologul Otto Muck 
a subliniat încă acum 35 de ani rădăcini lingvistice comune 
pentru America Centrală și Spania: 

Bascii trăiesc încă în Spania și în sud-vestul Franţei zilelor 
noastre. Platon afirmă în mod expres că această parte a Europei 
a aparținut regatului atlantean. Bascii au fost pe solul european 
vecinii cei mai apropiaţi ai Atlantidei, dintre aceștia existând în 
continuare grupuri etnice... Unul dintre motive este dat de basci 
înșiși. Au încă o amintire clară, limpede, a Atlantidei.?2? 

Muck scoate în evidenţă faptul că, și în zilele noastre, bascii 
posedă aceleași trăsături faciale, cu nasuri acviline, ca mayașii 
din Mexic. Poartă și în zilele noastre îmbrăcăminte similară, 
folosesc aceleași cuțite și își cultivă câmpul în același fel. 
Ciudat, atât în ţara bascilor, cât și pe tărâmurile mavyașilor, 

există peste o sută de cuvinte cu aceeași rădăcină și aceleași 
înţelesuri. 

Așezarea geografică a Atlantidei nu a fost încă găsită fără 
putinţă de echivoc. Însă sunt toate indiciile că Atlantida a existat 
cu adevărat. Și atât Platon, cât și cărțile străvechi central- 
americane menţionează o catastrofă planetară, care s-a produs 
în urmă cu circa 11.400 de ani. În acele timpuri, potrivit lui 
Herodot, zeii trăiau printre oameni. Şi, asemenea tuturor 
culturilor străvechi,  mayașii așteptau cu nerăbdare 
reîntoarcerea acestor zei, după cum se consemnează în cartea 
Chilam Balam de la Tizimin: 

Au coborât de pe căile stelelor... vorbeau limba vrăjită a 
stelelor din cer... Da, semnul lor este certitudinea noastră că au 
venit din cer... și, când coboară din nou din cer, vor crea o nouă 
ordine a creaţiei lor din urmă cu mult timp.250 

Mai este un lucru care mă descumpănește. Platon scrie 
despre un metal special - orichalcum - care era folosit numai și 
exclusiv în Atlantida. Aliajul special al acestui oricha/cum venea 
direct de la unul dintre fiii zeilor, Poseidon. Oricha/cum strălucea 
precum aurul, era foarte subţire și aproape similar cu aurul. Într- 
adevăr, au fost găsite foi metalice cu un aliaj foarte ciudat, 
subţire ca hârtia, în ţinuturile înalte din Ecuador, America de 
Sud. 

Acolo, în orașul Cuenca, există o biserică numită Maria 
Auxiliadora („Maica Domnului care ajută”). Timp de mai mult de 
50 de ani, părintele Carlo Crespi s-a ocupat de congregația 
catolică. El s-a bucurat de reputaţia de prieten de încredere al 
indigenilor și, chiar în timpul vieţii sale, oamenii din Cuenca l-au 
considerat sfânt. Între timp, părintele Crespi a murit. Locuitorii 
au construit un memorial care îi este dedicat, unde în fiecare zi 
se aduc flori proaspete, până în zilele noastre. Ce anume a avut 
atât de special acest preot? l-a ascultat pe băștinași zile de-a 
rândul. Le-a câștigat încrederea și i-a ajutat în toate felurile 
imaginabile. 

Băștinașii i-au răspuns cu aceeași bunăvoință și i-au dat 
binevoitorului preot lucrări de artă străvechi, păstrate de 
familiile lor în ascuns față de albi, secole de-a rândul. Erau fâșii 
metalice care păreau din aur pur. Părintele Crespi a început să 

atârne aceste lucrări de artă pe pereţii unei curţi interioare 
încuiate, însă, pe măsură ce numărul lor a crescut, le-a 
înghesuit suprapuse în alte două încăperi. L-am vizitat de mai 
multe ori în anii 1970 și am fotografiat sute de asemenea 
obiecte ciudate. Aceste fâșii metalice redau în mod continuu 
povești. Compozițiile sunt suprapuse. Sunt chipuri încoronate de 
soare, capete cu fascicule radiante, piramide cu caractere 
indescifrabile, oameni într-un fel de „cămăși de zale”. Apoi, sunt 
stele rectangulare din metal, având gravate pe ele caractere pe 
care nu le poate descifra nimeni. In rezumat, stelele au 14 
rânduri cu patru pătrate pe fiecare din ele și cu un caracter în 
fiecare pătrat - în total, 56 de pătrate cu 56 de caractere. 

Aliajele acestor plăci metalice au fost examinate cu 
minuțţiozitate de cercetătorii de la Institutul Max Planck pentru 
Cercetări în Domeniul Metalelor din Stuttgart. Rezultatele au 
dezvăluit o tehnică incredibilă de topire. Se amesteca 50 la sută 
cupru cu 25 la sută argint și 25 la sută aur. Profesorul dr. 
Gebhardt de la Institutul Max Planck din Stuttgart mi-a scris 
următoarele: 

Triburile preincașe erau capabile de metode incredibile de 
topire și de realizare a unor aliaje care nu au fost niciodată 
depășite. Culoarea exterioară a obiectului nu spune absolut 
nimic despre conţinutul de aur. Aceeași observaţie este valabilă 
în privinţa greutăţii. Precursorii incașilor erau capabili să 
realizeze acoperiri cu aur de numai jumătate de micron grosime 
care pot fi văzute, chiar și cu microscopul, doar la o mărire de 
500 de ori.2! 

Același lucru a fost confirmat și de dr. Heather Lechtman, 
director al Centrului pentru Cercetarea Materialelor în 
Arheologie și Etnologie de la Institutul Tehnologic din 
Massachusetts. Ea a întreprins un studiu îndelungat al „falsului 
aur incaș”. Următoarele propoziţii sunt extrase din raportul ei de 
cercetare. 

Am analizat în laboratorul nostru mostre mai mici de 
artefacte. S-a dovedit că, în multe zone, acoperirea avea o 
grosime cuprinsă între numai 0,5 până la 2 microni și aproape 
că nu era vizibilă, chiar și cu un microscop care mărește de 600 

de ori... Au fost folosite obiecte care păreau să fie din aur sau 
argint pur... Metodele de acoperire a suprafeţelor, folosite de 
locuitorii Americii în perioada precolumbiană pentru a conferi 
suprafeţelor un aspect de metale preţioase, nu au fost niciodată 
depășite.2*? 

Exact asta spune Platon despre singularul aliaj de oricha/cum. 

Intreaga noastră tehnologie de astăzi se bazează pe trecut. 
Străbunii noștri sunt cei care au descoperit primii cum se pot 
extrage metalele din pământ, cum pot fi ridicate pietrele grele, 
cum se pot construi nave maritime, automobile, avioane și 
mașini de spălat. Totul se supune evoluţiei tehnologiei. Nu 
există nicio evoluţie tehnologică a orichalcului. Ar fi trebuit, pe 
bună dreptate, ca popoarele băștinașe să-și fi pus la punct 
foarte laborios tehnologiile de topire și amestecare a metalelor. 
Ar trebui să existe precursoare ale acestor aliaje incredibile. Ar fi 
trebuit să existe un proces de învăţare. 

Însă nu există niciun indiciu privind așa ceva. Oricha/cum pur 
și simplu a apărut. Ca și cum oamenii ar fi învăţat de la un zeu. 
De exemplu, în Atlantida. 


Notă pentru cititor 


Dacă ai ajuns până la sfârșitul acestei cărţi, este foarte posibil 
să fii interesat de subiectele de care mă ocup. In acest caz, dă- 
mi voie să-ţi fac cunoștință cu AASRA - Archaeology, 
Astronautics, and SETI Research Society - Societatea pentru 
Cercetări de Arheologie, Astronautică și SETI. SETI înseamnă 
„Search for Extraterrestrial Intelligence” - „Căutarea formelor 
extraterestre de inteligență”. AASRA adună și publică informaţii 
și idei care sprijină teoria pe care am descris-o în această carte. 
Planeta noastră a fost oare vizitată de extratereștri cu milenii în 
urmă? Cum poate fi demonstrată o asemenea teorie fascinantă? 
Ce anume se pronunţă în favoarea ei și ce se pronunţă 
împotriva ei? 

AASRA organizează conferinţe, adunări, seminare și excursii 
în teren. De obicei, eu însumi sunt ghid în cursul acestor 
călătorii. AASRA publică revista ilustrată Legendary Times, cu 
șase numere pe an, în care pot fi găsite ultimele contribuţii la 
subiectul nostru, precum și noutăţi în privinţa activităţilor 

noastre. Calitatea de membru al AASRA este accesibilă oricui. 
Suntem o organizaţie de nespecialiști și de oameni de știință din 
toate domeniile. Dacă dorești să afli mai multe, te rugăm să 
trimiţi o carte poștală cu numele și adresa ta la 


AAS RA 
P.O. Box 6400 
Oceanside, CA 92052-6400, USA 


În patru săptămâni, vei primi o broșură gratuită despre 
AASRA. Adresa noastră de internet este 
www.legendarytimes.com. 

Erich von Däniken 


Despre autor 


Născut la 14 aprilie 1935, la Zofingen, Elveţia, Erich von 
Däniken a urmat Colegiul St. Michel din Fribourg, unde își 
umplea deja timpul cu studiul sfintelor scripturi antice. In 
perioada în care a fost director al unui hotel de cinci stele din 
Elveţia, a scris prima carte, Amintiri despre viitor, care a fost 
imediat un succes de vânzări în Statele Unite, Germania și 
ulterior în alte 38 de ţări. Și-a câștigat instantaneu celebritatea 
în Statele Unite ca rezultat al documentarului de televiziune 
Search of Ancient Astronauts, bazat pe lucrarea sa. Cărţile i-au 
fost traduse în 32 de limbi străine și s-au vândut în 63 de 
milioane de exemplare în întreaga lume. In cadrul unor producţii 
mai recente, Amurgul zeilor: calendarul mayas şi Return of the 
Extraterestrials, Däniken investighează meticulos misterele care 
înconjoară calendarul mayaș, legăturile uluitoare cu teoria 
paleoastronautică şi informații tentante referitoare la 
întoarcerea profetică a extratereștrilor pe pământ. 

Pe baza cărților sale, au fost produse două filme documentare 
de lungmetraj, Amintiri despre viitor și Messages of the Gods. In 
momentul așternerii acestor rânduri, History Channel produce 
încă 15 episoade ale seriei încununate de un extrem de mare 
succes Ancient Aliens, pe genericul căreia Giorgio A. Tsoukalos, 
de la Centrul pentru Cercetări de Paleoastronautică și editor al 
revistei Legendary Times Magazine, figurează ca producător 
consultant. Sezoanele 1 și 2 se află actualmente în curs de 


redifuzare. 

Din cele peste 3000 de prelegeri susţinute de Erich von 
Däniken în 25 de ţări, peste 500 au fost prezentate în cadrul 
unor universităţi. Fluent în patru limbi străine, Erich von Däniken 
este un cercetător avid și un călător obsedat, totalizând anual 
160.000 km în medie, străbătuţi către puncte îndepărtate de pe 
glob. Aceasta îi permite să examineze îndeaproape fenomenele 
despre care scrie. Erich von Dâniken este membru al Asociaţiei 
Scriitorilor Elveţieni, al Asociaţiei Scriitorilor Germani și al 
International PEN Club. 

Von Däniken a primit un titlul onorific de doctor, care i-a fost 
acordat de Universitatea din Bolivia. A primit de asemenea 
premiul Huesped Illustre din partea primăriilor orașelor Ica și 
Nazca din Peru. În Brazilia, i s-a decernat premiul Lourenço Filho 
de Aur și Platină, iar, în Germania, Ordinul Cordon Bleu du Saint 
Esprit (ca și astronautul german Ulf Merbold). În 2004, a primit 
premiul Festivalului Exploratorilor. 

In 1998, Erich von Däniken a fost cofondatorul Societăţii de 
Cercetări de Arheologie, Astronautică și SETI (AASRA), care 
publică revista Legendary Times în limba engleză, cu materiale 
despre cele mai noi cercetări din domeniul paleo-SETI și al 
teoriei paleoastronautice. In anul 2003, și-a deschis propriul 
parc tematic „Mysteries of the World” la Interlaken, Elveţia, care 
continuă să-i fascineze pe vizitatorii săi cu cercetările din sfera 
diverselor mistere ale lumii, inclusiv paleo-SETI și teoria 
paleoastronautică. 

Actualmente, Erich von Däniken locuiește în micul sat montan 
Beatenberg din Elveţia (situat la 64 km de Berna, străjuind 
orașul Interlaken). Este căsătorit cu Elisabeth Skaja din anul 
1960. Are o fiică pe nume Cornelia, născută în 1963, și doi 
nepoți. Von Däniken este bucătar amator și iubitor al vinurilor 
de Bordeaux. 


Plăci metalice asemănătoare acesteia, descoperite la Cuenca, 
în Ecuador, au o vechime de câteva mii de ani. 


Presupusa așezare a Troiei. 


Ruinele micului templu al zeiței Atena din Delphi. 


Această sculptură sau stelă din Copan reprezintă un zeu. Ce 
ţine în mâini? Obiectul în cruce dintre picioarele sale ar trebui să 
reprezinte un fel de centură zburătoare? Rachetele centură din 
zilele noastre au un aspect similar. 


Această imagine din Olimpia arată componenta megalitică a 
pietrelor. 


Mașina din Anticythera poate fi văzută la Muzeul Naţional al 
Greciei din Atena. 


Intrarea (deasupra) şi domul (dedesubt) aparţinând 
„Tezaurului lui Atreus” din Micene. Nimeni nu știe ce s-a păstrat 
aici cândva. 


Harta Piri Reis: în capătul de jos, se poate observa conturul 


fără gheaţă al Antarcticii, cu insulele din largul coastelor sale. 


Pe insula Malta, aceste urme ca niște șine se îndreaptă în 
toate direcţiile. Unele dintre ele dispar în adâncurile 
Mediteranei. 


— 


Această sculptură antropomorfică din Copan a rămas până în 
zilele noastre o enigmă. Reflectă oare o tehnologie pierdută și 
uitată de mult timp? 


Omphalos sau „buricul lumii”; această copie, din Muzeul din 
Delphi, datează din perioada romană. Originalul etala pietre 
preţioase în punctele de intersecție. 


